
Određeni ponovno u Taru 


U OMSKU. — U TARBI. 


Iskrcavamo se iz vagona u Omsku. Ovdje sam već treći puta, poznat 
sam i ćutim se skoro kao domaći. Kuda ćemo odavde? Vode nas prema 
pristaništu, na kojem susrećemo pukovnika grofa Bestuževa iz Tare, 
koji je slučajno došao sa svojom suprugom u Omsk i vraćao se lađom 
kući. Čim nas je opazio, pristupio je k nama i nagovorio nas: 

Zar Vi časnici putujete u Taru? Ja sam od vojnog zapovjedništva 
iz Tjumena dobio obavijest, da pripravim lađu za momčad, a ne časnike 
zarobljenike. To mora da je »ošibka«, pogrješka, ja ću to popraviti. 

Izdao je odmah nalog, da nas šmjeste u kabine. Čim sam čuo, da 
ćemo ponovno u Taru, bilo mi je odlanilo na srcu. Znao sam naime, da 
nam ovaj plemeniti Bestužev neće hotimice ništa zloga napraviti. Kao 
plemeniti čovjek nije mogao ni pomisliti, da se može bez razloga nekri- 
vim ljudima piti pol godine dana krv. Zato je i rekao, da je to »ošibka«, 
a mi smo svi bili duboko uvjereni, da je »polkovnik« iz Tjumena to ho- 
timice napravio. Taj je naime pokvarenjak bio u stanju svašta napraviti. 
U svojoj pokvarenosti i vjeri, da će se ruski car vječno održati bio je 
zasljepljen i nije vidio, što se zbiva oko njega. 

.Vodnik-revolucionar me je prije odlaska uputio, da se u vojnoj ko- 
mandi prijavim jednom njegovom najboljem prijatelju, ako bi slučajno 
došli u Taru. Tako su mi dobre: veze već unaprvo bile osigurane, kada 
dođem u Taru. Ja sam se tome vodniku u Tjumen iz Tare po dogovoru 
uvijek kratko javljao: Pozdrav! Anton Petrović, a on mi preko svoga 
“prijatelja pisao opširno. Kada je buknila revolucija dobio sam od njega 
opis dogođaja u Tjumenu. Vojnici su odmah po njegovoj inicijativi za- 
tvorili »polkovnika« i njegovog pijanog ađutanta, kapetana II. razreda. 
Privezali su ih svakog leđima na magarca, vodili kroz grad. Vojnici su 
stupali s puškama na ramenu kraj magarca i u četveroredima iza ma- 
garaca, pjevali ruske pjesme i pozivali stanovništvo, da pljuje tko hoće 
na njih dvojicu. I ako ne volim ovakve postupke, riije mi bilo krivo, što 
su ga tako osramotili. Što se je dalje s njima dogodilo, ne znam, jer sam 
€. 1918. otišao u Tomsk i izgubio vezu sa tim vodnikom, ć 


Vrgoč: Uspomene na svjetski rat, 28 

U Taru smo doputovali iza vrlo lijepe vožnje. Kući sam pisao: 
»Tara, 23, IX. 1916, Jučer sam doputovao. Stanujem zajedno sa Hrva- 
tima. Ovdje se nalazi zastavnik Ante Šarić od 79, regimente, Piši njego- 
vom ocu u Lovinac, kotar Gračac«. »Tara, 30. IX. 1916. Putovao sam 
pet dana. Do Omska sam putovao željeznicom, a od Omska u Taru la- 
đom. U Tari sam iznova već osam dana. Piši g. Čuljatu, da mi pošalje 
preko informacionog zajedničkog ureda za zarobljenike (Gemeinsamesg 
Zentralnachweisebureau ove knjige: 1) Gottlieb-Me yer: Arznei- 
mittellehre; 2) Gilg: Lehrbuch der Pharmakognosie«. »Tara, 26. LZ. 
1916. Ponovno sam u Tari. Sada stanujem sa Hrvatima. Od poznatih je 
sa mnom kapetan Katušić. Sasvim sam zdrav kao i prije rata. Za mene 
se nemoj ništa briniti«: : 

' Molio sam grofa Bestuževa, da me dodijeli u istu kuću +. j. staru 
našu četvrtu partiju, što je on i dozvolio. Ja sam stanovao u maloj so- 
bici sa dva Malorusa u većoj kući, a kasnije sam. se preselio u manju _ 
kuću u istom dvorištu i stanovao u većoj sobi sa vojnim svećenikom 
Sadowsky i njegovim nećakom artilerijskim rezervnim poručnikom i 
profesorom matematike u Lavovu. Od Hrvata stanovali su u većoj kući 
prof. Hakija Hadžić, Hrvat Musliman iz Sarajeva, Vinkovčanin i moj 
školarac Katušić te Dragutin Brkić, Ostali su Hrvati bili sa Slovencima, 
i Srbima u jednoj partiji. »Tara, 14. I. 1917. Ja stanujem sa trideset pet 
naših časnika u dvije kuće. Mi smo trojica u jednoj sobi. Cijeli dan či- 
tam i studiram. U vrtu smo si uredili sklizalište i brdo za sanjkanje. 
Sanjkam se nekoliko sati na dan. Uvijek sam zdrav. Danas je tempera- 
tura: —140 C.«, »Tara, 4. II. 1917. Dobio sam nekoliko karti profesora 
Domca. Ovdje su živežne namirnice jeftine. Mi imamo dobru koštu u 
. časničkoj menzi i plaćamo za ručak i večeru 19 rubalja (1 rubalj = 2.40 
krune). Danas je temperatura: —250 C.«, 0 i 


SANJKANJE PO NOĆI. — POŠTA I NARUČENE KNJIGE. 
BRIGA ZA BRATA. 


:Pribavio sam si saonice za zimu i sanjkao se na večer kao i prošle 
godine. Noći su zimi u Tari, kada ne sniježi ili kada nema bure upravo 
divne. Plavo nebo ima mnogo više zvijezda i te su zvijezde drugačije 
nego li naše. Hladni zrak mi je ugodno činio. Sanjkao sam se redovno 
sa Šmaterom, mojim prijateljem već od prvog boravka u Tari. Bježanje 
na brdo, sklizanje, vikanje te dosjetke Šmaterine osvježile su me i odmo- 
rio sam se od desetsatnog učenja i čitanja. I u Tari sam nastavio učiti 
madžarski, proučavao sam kao i prije Dantea i Manzoni-a. Bestužev nije 
u ničem ograničavao našu slobodu i osjećao sam se ugodno kao i za vri- 
jeme prvog boravka u Tari. ' 

Za našeg boravka u Tjumenu zbila se samo jedna promjena, sve je 
drugo ostalo pri starom. Vojnom zapovjedništvu u Tari dodijeljen je 
bio jedan Čeh, zarobljeni časnik, koji je vodio svu našu poštu. Preko 
moje supruge, a i preko g. Ivana Čuljata, mog znanca i prijatelja iz Vin- 
kovaca naručio sam si mnogo knjiga od raznih knjižara, iz Njemačke, 
koje je trebalo unaprvo platiti, jer ih inače ne bi slali. Tako sam naru- 
čivao znanstvene knjige kod Goeschen-a, Teubnera, Liebischa (Leipzig) ; 
a kod J. Groosa iz Heidelberga: 1) tursku gramatiku i 2) hrestomatiju 
madžarskog jezika. (»Tara, 23. 1. 1917.«). Preko g. Ivana Čuljata naru- 
čio sam dne 12. VII. 1917.: 1) J6kay: N&bob; 2) madžarsko-njemački 
rječnik i 3) još jedan roman od Jokay-a. 

.Od dvadesetak naručenih znanstvenih i zabavnih knjiga, prispjele 
su prije odlaska u Tjumen samo dvije (Dante, Manzoni), a poslije Nove 
Godine 1917. samo dvije-tri. »Primio sam madžarski rječnik i hresto- 
matiju madžarskog jezika. Tara, 16. IX. 1917.« I drugi časnici naruči- 
vali su mnogo knjiga svejedno kao i ja,-no i oni su dobivali samo ma- 
leni dio tih. Netko ih je morao zadržavati. Njemačke su knjižare odmah 
javljale našima kod kuće svakiput, čim je bio račun isplaćen, da su 
knjige otpremljene. Kod nas se govorkalo, da su te knjige dospjele u 
Petrograd, gdje da su ih zaustavili. Zlobnici:su govorili, da su si neki 
zarobljenici, navodno Česi, koji su dijelili tu poštu u Petrogradu za 
glavna mjesta Rusije i Sibirije napravili lijepu knjižnicu, Zato nam je 
svima i bilo krivo, što je i u Tari zarobljeni časnik raspolagao našom 
poštom. o ' 

Moj mlađi brat dospio je g. 1916. na frontu. U nijednoj karti, što 
sam dobivao od kuće nije bilo vijesti o njemu. »Tjumen, 17. IX. 1916. 
. Od moga brata nisam dobio ni jedne jedincate karte. Ovih dana ću mu 
opet pisati, možda će mi odgovoriti«. Istom sam od njega dobio kartu 
o Božiću g. 1916. »Tara, 30. XII. 1916. Zadnjih dana dobio sam mnogo 
pošte ne samo od Tebe nego također i od mog brata i sestre«. »Tara, 
21. VI. 1917. Od moga brata nisam pol godine dobio nikakve vijesti. 
Sestra mi piše, da je on na sjevernoj fronti«: Sinu sam svom pisao: 
»Tara, 1. II. 1917. Jako sam zabrinut zbog Tvog strica, čika Ive. Neka 
ga Bog štiti«. U Galiciji su se odigravali bojevi u velikom stilu. »Tara, 
9. VI. 1917. Moja mi je sestra pisala, da je brat moj na sjevernoj fronti 
(dakle u Galiciji); kako sam sada radi njega zabrinut! Neka ga čuva 
dragi Bog!« »Tara, 15. XII. 1917. Prekjučer sam dobio fotografiju moga 
brata. Kako je lijep! Ne izgleda baš osobito dobro! Ja sam uvijek radi 
njega zabrinut. Šutiš mi o njem i misliš, da me time štediš. Naprotiv! 
Ja sam sada još više uzbuđen, još više zabrinut, jer ga u listu ne spomi- 
nješ«. »Tara, 19. III. 1918. Zašto Tvoja mama nijednom riječi ne spomi- 
nje Tvoga strica Ivana? Danas je temperatura: —100 C.«. »Tomsk, 4, 

VIL 1919. ... Je li živ još moj brat Ivo? Temperatura: --80 Oe 
»Tomsk, 26. VII. 1919. kako moja mama i brat Ivo? Jesu li živi? Tempe- 
ratura: +170 C.«. »Vladivostok, 29. III. 1920. .... Što je sa mojom 


mamom, sestrom i bratom Ivom? Je li on ostao na životu? Kako živi 
moja mama ?«<. 

Poštu su iz Tare otpremljali triput nedjeljno. »Tara 22. TI. 1917. 
Poštu šalju odavle triput na tjedan«. Svakom sam pošiljkom bilo kome 
od svojih pisao. Skoro sam redovno pisao njemački, Ispočetka čim sam 
dospio u Sibiriju pisao sam hrvatski skoro sve karte. Kada na njih ni- 
sam dobivao odgovora i kada su me neki prijatelji upozorili, da nije 
uputno, što pišem hrvatski t. j. latinicom, počeo sam isključivo pisati 
njemački, jer su njemački pisane karte cenzurirali ruski Nijemci, dakle 
prema Hrvatima indiferentni ljudi, a hrvatske karte ruski caristi raznih 
narodnosti, a osobito Srbi i Česi. Mi smo počeli karte numerirsti tako, 
da se vidi, koliko ih je nestalo. Mojoj supruzi pišem iz Tare, 26. III. 
1917. Do sada sam dobio ovoliko karti: g. 1915. svega 13 karti; u prvoj 
polovici g. 1916. Ji karti, a u drugoj 27 karti. U g. 1917. dobio sam do 
21. X. 1917. svega 17 karti od toga do lipnja 5, u lipnju: 1, u srpnju: 
7, kolovozu: 1 a u listopadu tri«. | ' 

Od velikog broja na hrvatskom jeziku pisanih karti stigle su kući 
od Božića 1914. do 23. rujna 1917. samo tri. Kao da je nekoga smetao 
napis: horvatski, croate na gornjem desnom i lijevom rubu karte. Do- 
našam jednu od tih rijetkih sretnika, kojima je uspjelo prebroditi kroz 
more cenzure ruskog carizma, koju sam pisao mome sinu iz Tare, 1. 
srpnja 1917.: ' \ 

Drago moje djete! 

Prvi dan srpnja — i ovdje počelo biti lijepo! Mjesec dana nepre- 
stano padala kiša i bilo hladno. Danas je vrlo lijepi dan. Temperatura: 
+100 C. Valjda će i ovdje biti ljeto! Još dva mjeseca pa će nastati zima! 
Kako se Tvoj tatica veseli, kada dobije od Tebe kartu! Sada već valjda 
dobro znaš pisati? Kako mama Tvoja, je li zdrava? Gdje ste našli stan? 
Radi mene se nemojte ništa briniti. Ja sam potpuno zdrav. Što je sa 
Tvojim stricem? Je li on još živ? Jesu li svi naši rođaci zdravi i živi? 
«Piši mi često! Pozdravlja Te Tvoj otac«. 

Poslije prevrata, osobito počev od jeseni 1918., kada su Česi srušili 
boljševičku vlast u Sibiriji, pisao sam skoro neprestano hrvatski i te su 
karte nesmetano dolazile kući. 

Kući sam uvijek pisao, da sam potpuno zdrav i da mi ništa ne fali. 
To sam im javljao samo, da ih umirim. Reumatizam me je međutim uvi- 
jek mučio sad jače, sad slabije: u rebrima, lopaticama, u petama noge 
i osobito u krstima. I išijas me je kojiputa jako smetao. Neprestanim 
parenjem u banji ublažio sam te boli tako, da sam redovno mogao bez 

boli prospavati cijelu noć, Mnogo puta me mučilo mjesto, gdje sam bio 
uboden. U noći bi se iznenada probudio i oćutio jaku bol na ubodenom 
mjestu, skoro tako jaku kao onda, kad sam bio probođen. S nama je bilo 

nekoliko časnika, kojima je bio odrezan dio ruke ili noge. Kada smo 

SI. 23. Gore sadržaj, a dolje naslov hrvatskog pisma, koje je kući dospjelo. 


došli u razgovoru na to pitanje t. j. kako može boliti zdrava, zarasla 
rana, oni su mi pripovijedali, da oni mnogoput osjećaju bol u ruci, koje 
nemaju ili u amputiranom dijelu noge. To su tako zvane refleksne boli. 


ZAPOSLEN. — POLARNE POJAVE SVJETLA. 


Druga polovica rujna g. 1916. bila je vrlo lijepa i topla. Šetao sam 
se po našem dvorištu kao i u ljetu g. 1915. Tko je htio mogao se je po- 
slije podne uz pratnju konvoja šetati i po stepi. Ja sam redovno osta- 
jao kod kuće, kada su drugi izašli na šetnju, jer sam mogao mirnije ra- 

diti, čitati i studirati. Bio sam cijeli dan zaposlen kao i za prvog mog 
boravka u Tari. »Zaposlen sam cijeli dan čitanjem i studijem. Pribavio 
sam si kemijske znanstvene knjige. Dva tri sata se sanjkam u našem 
vrtu. Tara, 25. I. 1917.«. »Čitam i studiram cijeli dan. Pribavio sam si 
kemijske knjige, naravno na ruskom jeziku. Tara, 28. 1. 1917.«. »Ponovno <“ 
sam naručio njemačke i madžarske knjige i vrlo bi se veselio, kada bi 
one već ovdje bile. Inače sam zdrav. Čitam cijeli dan ruske znanstvene i 
literarne knjige. Tara, 19. VIII. 1917.«. »Prije podne studiram kemiju 
i farmakognoziju, a poslije podne čitam i učim madžarski. Tara, 6. XI. 
1917.«. 

Jednoga sam dana mjeseca rujna bio sam samcat u dvorištu, čitao 
sam, nisam se na ništa obazirao i nikud se nisam ogledao. Najednom 
mi postalo nekako čudno. Kao da mi je nešto crvenog došlo pred oči, 
Protro sam ih i slučajno bacio oko na toranj crkve, koja je bila nasu- 
prot naše kuće, a bijeli se toranj iz dvorišta uvijek dobro vidio. Oko mi 
je zapelo za taj toranj: bio je crven, bijelo-crven kao da ga je neko ovaj . 
čas samo jedamputa namazao crvenom bojom, pompejanskim crvenilom, 
ispod kojega se još malo isticalo bjelilo vapna. 

Bacio sam pogled prema nebu iznad krova. I sunčane zrake kao da 
su bile protkane nitima pompejanskog crvenila. Sa vrha krova na štag- 
lju motrio sam kojiputa sa prijateljima zalaz sunca. Popeo.sam se, što 
sam brže mogao na taj krov, da odatle bacim pogled na dio Tare i stepu, 
što se može ša njega vidjeti. Za ono kratko vrijeme, što sam ga potrošio, 
da se popnem na krov, prešlo je već pompejansko crvenilo u tamno-pur- 
purnu boju. Toranj crkve kao da je za najkraće vrijeme bio purpurnom | 
bojom namazan, koja je sasvim prekrila i pokrila bjelinu kreča na. 
tornju. : 

Na drvenim daskama i crvenom te crveno-smeđem crijepu krovova 
kuća kao da se je slegla, kao da se je priljepila prevlaka ili prozirno 
platno pompejanskog i purpurnog crvenila i kao da su nastajale, a i na- 
stale nove crveno-opekaste-sive boje sa malenim žarom crvenila. Drvene 
smeđo-bjelkaste stijene kuća prekrila je pompejanska crvena boja. Sivo 
zelena trava stepe protkala se, uvila se u to ružičasto i pompejansko 
crvenilo i kao da se nalazila u ružičasto-purpurnoj magli, s kojom je či- 
nila posebnu simfoniju boja, da se tako izrazim. Što dalje prema zapadu 
bivala je stepa sve tamnijom i tamno-zelenijom i na njoj se sve slabije 
isticala ružičasta, crvena i purpurna, boja. Sunčane zrake bile su pur- 
purno-crvene, a zelena podloga stepe, zelena, sivo-zelena trava bila je 
plavo-crvena, a na njoj su se odražavale purpurno crvene zrake sunca. 

Pogled mi je dosizao do jelove prašume, t. zv. urmana, s onu stranu 
Irtiša. Ta je prašuma sa sjevera i zapada obuhvaćala grad Taru u da- 
ljini kojih pet-šest kilometara kao kakav luk. Kod redovnog i običnog 

zalaza sunca činila mi se stepa u blizini i na, rubu te šume plavo-zelenom, 
a šuma tamno-plavom, Na tom su se rubu, na toj su se granici između 
stepe i prašume zaustavljali traci pompejanskog i purpurnog crvenila 
i protkali su tamno-plavu i tamno-zelenu boju tim crvenilom. Na tom 
rubu kao da su se zaustavljale crvenkaste, ružičaste i purpurne zrake 
sunca, kao da su sakupljale, kao da su se tamo sve više koncentrirale. 
Tamno-plavilo i tamno-zelenilo toga ruba sve ge jače i jače protkivalo 
tim raznim crvenim bojama i neprestano se mijenjalo u svemogućim ni- 
jansama crvene boje. Tamno-plava, tamno-crna prašuma počela je ža- 
riti, svijetliti se i na njoj se isticalo purpurno crvenilo, kao kada tamni ' 
predmet gori jasnim crvenim plamenom poput litijevih soli. 


Crvenilo sunčanih zraka mijenjalo se neprestano, skoro svaki čas 
u svim mogućim nijansama crvene, ružičaste, pompejanske . .. boje 
sve dotle, dok sunce nije zašlo. Pred zalaz sunca polarno je crvenilo pre- 
lazilo u tamno-grimiznu nijansu, a kasnije u grimizno-narančasto žutilo, 
a kad je sunce zalazilo u tamno-grimiznu i duboko tamno-narančastu 
boju. | oo 

Sunce se već bilo sakrilo, već je bilo sasvim zašlo, no sijalo je iz 
sebe sve tamnije i tamnije purpurne i narančaste zrake. Stepa je po- 
plavila, a šuma pocrnila, na njima se jedva dalo opaziti malo purpurne 
grimizne i narančaste boje. Postepeno je iščezavala sasvim crvena i gri- 
mizna boja, a za njima narančasta. Sav je grad, sva je stepa postala 
tamno-plavom, a na koncu tamno-crnom. 


Sve ove promjene boja na.stepi, kući, tornju, kućama grada i pra- 
šumi, mijenjale su se tako brzo kao što su se brzo mijenjale crvene, ru- 
žičaste, purpurne, žućkaste zrake sunca. Cijela je okolica, sav je hori- 
zont bio protkan tim bojama. Dok je kod nas teško razlikovati svaku 
zraku sunca, tamo sam mogao skoro svaku zraku primijetiti kao razno- 
bojne trakove, niti, koje kao da su obojadisali raznim crvenim bojama 
u svim njihovim prelazima. Teško bi mi bilo kazati, u što mi je bilo . 
ljepše gledati ili promjenu boja sunčanih zraka ili u to, kako su se boje 
u cijeloj okolini mijenjale, dokle mi je oko dosezalo. 


Ovo sam poslije podne za vrijeme od skoro dva sata vidio tisuće i 
tisuće raznih varijacija crvene, grimizne, pompejanske i narančaste boje, 
koje su se najljepše odražavale na crkvenom tornju, a koji je neprestano 
kao na se navlačio i svlačio svoje nebrojeno lijepe haljine! Ovo je jedan 
od najljepših prizora i smjesa toliko crvenih boja sa bezbroj prelaza 
jedne u drugu. Nije mi se više nikada pružila prilika, da vidim polarno 
svjetlo, da vidim polarno crvenilo u svom njegovom sjaju, u neizmjer- 
nom broju nijansa svemogućih crvenih boja. Možda su ove razne crvene 
boje još jače, što se ide dalje prema sjeveru. Možda su one još jače i još 

ljepše na sjevernom i južnom polu, na onom vječno bijelom i snijegom 
pokritom kraju. Kako je priroda prekrasna i kako je nedostiživa u svo- 
jim kombinacijama! 


U TARI SVE PO STAROM, ALI... — U KINEMATOGRAFU. 
PREMETAČINA. 


U Tari je tekao život po starom kao i za vrijeme moga prvog bo- 
ravka. Vilgelm je neprestano dočekivao pred školom učenice, vozio ih 
* u svoj stan i mijenjao. Praporščik je bio vječno pijan, gonio i mučio 

vojnike. Gospoda, a osobito žene živile raskalašenim životom kao i prije. 
Sirotinja se mučila, a zarobljeni časnici i vojnici živili su svojim mono- 
tonim prijašnjim životom. Carska je vlast i dalje kupila vojnike sa sela 
i otpremala ih na ratište. ' ; 

Bio sam na pošti blizu vojnog zapovjedništva baš u času, kada su 
slali na pristanište jedan odred pješaka. Prije godinu dana marširali su 
vojnici na frontu pjevajući. Sada su kraj toga odreda hodale žene i na- 
ricale kao u Šokadiji tako slično, da ih nisam gledao mislio bi, da to na- 
riču Šokice. Plač, naricanje, smrknuta lica . . ; Pjesme je nestalo. Svi- 
jeta je išlo nešto za vojnicima, a nešto stajalo po ulicama. Neko je za- 
počeo žviždati jedan marš, drugi su žviždanje prihvatili. Počela je i pu- 
blika fićukati marševe. Na jednom je neko zafićukao pjesmu: car ispu- 
galsja, vidal manifest, mjortvim svobodu, a živim arest (car se je pre- 
plašio i izdao manifest: mrtvim slobodu, a živima zatvor). Ta je ruga- 
lica nastala poslije rusko-japanskog rata i sasvim potkopala i podro- 
vala carev ugled. Fićukanju te rugalice pridružili su se glasovi i na je- 
dnom zaorila gradom ta pjesma. Meni se činilo kao da ovo nije pohod 
vojnika na neprijatelja nego pogreb carske vlasti. Protiv ovih vojnika 
međutim nije nitko istupio, a prije se radi te pjesme išlo u zatvor ili 
progonstvo. : 

Posjetio sam pisara u vojnom zapovjedništvu i pripovijedao mu, 
što sam vidio i čuo. On mi je primijetio, da su seljaci vanredno ogor- 
.čeni na rat i da ne žele dalje ratovati. U selu i građu da vlast vrši ve- 
liki teror, zatvori da su puni, a premetačine kod sumnjivih ljudi da se 
vrše dnevno. »Vi ste na selu dobro prošli, kada su vas pred pol godine 
slali u Tjumen. Raširili su razne glasine, da vi idete u carske dobro- 
voljce, Seljaci su bili na vas zato razbješnjeni. Dobro ste prošli. Mogli 
ste na selu zaglaviti«. : 

Carska je vlast nas zarobljene časnike puštala u miru. Sada je do- 
šao red i na nas. U Tari je bio jedan moderno uređeni kino kao Balkan- 
kino u Zagrebu sa velikom dvoranom, a davao je predstave triput na 
tjedan. Meni lično nije nikad palo na pamet, da bi išao u taj kino, ako- 

prem sam znao, da igra, a valjda je tako mislila i većina zarobljenih 
časnika. Vojno nam je zapovjedništvo stavilo na raspoloženje jednoga 
dana taj kino, tko hoće ići. Išli smo skoro svi i napunili kino, da ni- 
jedno mjesto nije ostalo prazno. 

Kada smo došli svaki u svoj stan, našli smo ga opkoljenim od voj- 
nika. U svakoj sobi stajao je po jedan vojnik sa nataknutom bajonetom 
na puški. Svaki pojedinac od nas morao je stajati u »pozor«-stavu, kod 
kreveta, dok se ne obavi kod njega premetačina. Prevrnili su nam sve 
naše stvari, odijelo, knjige, papiriće, sve sitnice. Ova nas je premetačina 
uznemirila sve upravo do skrajnosti. Pozvati najprvo nekoga u goste, 
u kino — a onda kada se vraća iz gostiju, dočekati ga sa policajnim 
zagrljajem. ' 

Bio sam do bjesnila ogorčen. Odlučio sam, da aktivno stupim u 
borbu protiv carizma, makar me to glave stajalo. Dobro sam znao, da 
padam pod udar ruskog vojnog zakona, ako me uhvate. Ja nisam, stisnut 
i ograničene slobode, htio gristi svoje kolege, koji se nalaze u jednakom 
zlu kao i ja. Ja nisam htio svu svoju energiju upotrijebiti, da grizem i 
ogorčavam život mojim supatnicima. Ja nisam htio istupati protiv mo- 
jih zarobljenih kolega i kljuvati ih kao što su Renzovi svezani kokotići 
kljuvali jedan drugoga. Ja sam htio kljuvati onoga, koji nas je svezao. 
Zato sam aktivno istupio protiv carizma. 


TVORNICA PUTNIH ISPRAVA. 


Čvrsto sam odlučio, da aktivno sudjelujem u rušenju carizma, pa 
makar me to stojalo i glave. Znao sam dobro, da se sa carizmom nije 
žaliti i da je on vanredno opasan. Nisam samo znao, kako bi započeo i 
što bi radio. Pomogao mi je pisar. I on je valjda imao u glavi istu »mu- 
šicu« kao i ja. Jednoga me dana slučajno zapita u pisarni, da li ima 
među zarobljenicima kakav rezbar, koji da bi mogao ovdje, u Tari, imati 
dosta posla i zarade. Kako nisam znao za nijednoga rezbara, obećah mu, 
da ću se propitati. Među zarobljenom momčadi bilo je dosta Hrvata, ve- 
ćinom Zagoraca. Preko njih sam doznao, da se nalazi s njima u vojarni 
jedan rezbar, Madžar. Pisar mi je ispostavio dozvolu, da smijem k za- 
robljenicima, kada hoću, tobože da učim madžarski. Najprvo sam se 
morao s tim rezbarom sprijateljiti. Kako sam učio madžarski, imao sam 
dobru izliku. Moj prvi učitelj madžarskog jezika, Kosović, bio je doduše 
u Tari, ali kod poljske partije t. j. kod zarobljenih časnika Poljaka. 
Rezbar je bio Peštanac, katolik i pretjerani madžarski patriota, a mr- 
zio je Ruse. Bio je šoven, a to je sve bila voda na moj mlin. 

Počeo sam s njim učiti madžarski i dolazio k njemu na tjedan dva 
tri puta, da me uputi u ono, što mi je u madžarskom bilo najteže. Mje- 

sečno sam ga plaćao par rubalja kao malu nagradu za njegov trud, Do- 
našao sam mu i po bocu vina, koje sam ponovno ovdje počeo praviti. 
Kako je rezbar rado pio vina, ja sam mu ga sve više slao. Približio sam 
mu se, što se je moglo najviše približiti. 

Kada sam mislio, da je stvar sazrela, zapitao sam ga, bi li htio pra- 
viti žigove, štampilje i pečate. Pristao je odmah, da pravi, no samo da 
mu se mora materijal pribaviti. Pisar mu je pribavljao materijal iz Oma- 
ska, kada je tamo službeno išao ili pako po svojim znancima. Rezbar 
je uglavnom radio za državne urede i za vojsku. Posla nije bilo osobito 
mnogo. 

Naš je rad započeo. Da izbjegnem svakoj, pa i najmanjoj sumnji, 
da sam sa rezbarom bilo u kakvoj vezi prestao sam dolaziti k njemu, 
da učim madžarski. Za novog učitelja madžarskog jezika uzeo sam na- 
šega kuhara, inače po zanimanju slastičara, židova rodom iz Debrecina. 
Mogao sam si naći i druge osobe kao nastavnika madžarskog jezika. 
Tako su u našoj partiji bila četiri Rumunja, sva četiri rezervna časnika, 
jedan u civilu šumar-inžinjer, a druga tri privatni činovnici, koji su svi 
govorili perfektno madžarski. Našeg sam kuhara uzeo za učitelja samo 
zato, jer je on kao takav t. j. kao naš kuhar imao pravo zalaziti u sve 
ruske vojne urede: vojarnu, intendanturu, među zarobljenike itd. Mislio 
sam, da mi je preko njega bilo najzgodnije stajati u vezi sa rezbarom. 
Kuhar nije naravno o mojim planovima ništa znao. 


Važno je bilo, da se sprijateljim i sa Čehom, zarobljenim časnikom, 
koji je vodio našu poštu, a bio dobro čpisan kod Rusa, a valjda i dosta 
uplivan. Počeo sam se njemu približavati: vodio sam najprvo s njim 
političke razgovore u tonu, koji je on volio. Pozajmljivao sam od njega 
česke revolucionarne novine, što su ih česi u Rusiji izdavali. Pretplatio 
sam se i na jugoslavenske novine, što ih je srpski korpus izdavao u 
Odesi. Ako novine iz Odese ne bi na vrijeme došle, pred njim bi se 
strašno ljutio i uzrujavao. 


Kako sam s pisarom vršio taj posao? Čim smo se dogovorili, što 
ćemo i kako ćemo raditi, nismo o tome više nikad ni jedne riječi prozbo- 
rili. U pisarnu sam dolazio ili svaki tjedan jedamput ili dvaput na mje- 
sec, tako rijetko zato, da ne bi bilo ništa napadno ni sumnjivo. U vojnoj 
bi komandi najprvo posjetio Čeha i malo se s njim razgovarao. Otišao 
bi zatim do pisara. Većina je mojih znanaca bila navikla na mene, da 
me uvijek vide sa knjigom. U dvorištu i u sobi našeg stana bio sam 
uvijek s knjigama. Mnogoputa sam i na šetnju knjige nosio i čitao. Nije 
dakle nikome moglo biti sumnjivo, ako sam ja išao u grad odnosno u 
vojnu pisarnu sa knjigom, Na stol bi pisara položio knjigu, u koju bi on 
strelimice turnio otisak štampilje, kakvu je trebao, 

Otisak štampilje, odnosno razne klauzule, potrebne za vojničke do- 
kumente metnio bi u list, koji je kuhar odneo rezbaru. Čim je rezbar 
dogotovio štampilje umotao ih je, dao kuharu, a ovaj meni. Napravljene 
štampilje nisam nikada držao kod sebe nego u jednoj luknji na pol na- 
trulog stupa velikog štaglja u našem dvorištu. Na tom je mjestu stajao 
napravljeni materijal, dok ne bi pošao u pisarnu k pisaru. Štampilje bi 
zamotao u papir ili metnio u škatulju i nosio zajedno sa knjigom do pi- 
sara. Paket bi nosio na knjigi i tako postavio na stol. Razgovarajući 
s pisarom porinio bi paket sa knjige među spise na stolu, ne izustiv ni 
riječi, a pisar bi mi u knjigu turnio novi materijal. Malo sam govorio, 
uvijek mi se žurilo i nitko nije.mogao ništa sumnjati. 

Poslije dva tri mjeseca, otkako smo počeli sa našim »poslom« imali 
smo već priređene sve potrebne štampilje. Time smo izbjegli najvećoj 
opasnosti t. j. da ih ulove, kada ih kuhar nosi od rezbara. 

Pisar je pribavljao tiskanice za putnice i za vojničke dokumente. 
Tko mu je te tiskanice davao i odakle ih je dobivao, to ne znam. Nisam 
pisara zato pitao, a on mi sam nije pripovijedao. U ostalom u ovakovim 
stvarima nije dobro sve ni znati. 

Mogli su nas uhvatiti samo pukim slučajem, t. j. tako, ako bi pre- 
gledali bilo koga od nas u času, kada smo imali te spise odnosno žigove. 
Tome se pako ne može izbjeći. 

Pravljenjem sam dokumenata počeo početkom g. 1917. i bavio se 
tim poslom sve do kasne jeseni g. 1918., kada su me zadnjom lađom: 
premjestili u Tomsk. Pisar je pravio putnice za Ruse, koji su bili ugro- 
ženi, a prijetila im opasnost, da će biti soslani. Ja sam izdavao vojničke 
dokumente zarobljenicima, ponajviše onim iz hrvatskog Zagorja ili da 
idu seljacima na rad, ponajviše Tatarima u okolinu Tare ili da ih se pre- 
mjesti u drugi logor. Sviju putnih dokumenata zajedno izdala je naša 
tvornica nešto preko stotinu. Za vrijeme Kerenjskijeve vlade i boljše- 
vičkog režima, izdavali smo putne isprave ponajviše zarobljenicima, a za 
carskog najviše građanskim osobama, Rusima, 

Kada sam trebao bilo koju tiskanicu od pisara, došao bi najprvo 
njemu u pisarnu, naravno sa knjigom, pozdravio ga, šapnio bi mu, koju 
tiskanicu trebam, položio tobože slučajno knjigu na stol i našao budi 
kakvu izliku, da izađem iz sobe. Obično bi naveo razlog, da moram ići 
Čehu po poštu. Dok bi se vratio, tiskanica je već bila u knjizi. Ja bi se 
brzo oprostio i otišao.: Kako nisam često t. j. napadno često zalazio u 
zapovjedništvo, nije ovaj moj kratki boravak mogao biti nikome su- 

mnjiv, a nije ni bio. ' 

Kod izdavanja dokumenata našim zarobljenicima morao sam imati 
točan popis sela u okolici Tare. Toga radi nabavio sam si jednu veliku 
zidnu kartu akmolinske oblasti, koja je sastojala — ne varam li se — 


364 


iz tri gubernije: tobolske, akmolinske t. j. omske i semipalatinske, a u 
njoj su bila naznačena sva sela. Naši Zagorci, koji su došli na sela s tim 
dokumentima, imali su prednost pred drugima, koje su poslale vojne 
ruske vlasti, jer su ih znali mnogoput pozvati i natrag u logor, a s na- 
šim dokumentima ostajali su neprestano na selu, jer nisu bili nidje pro- 
veđeni. Lično sam izdavao takve dokumente samo najpovjerljivijim za- 
robljenicima, svega najviše oko dvadeset. 

Predviđao sam, da će ruska i vojna i građanska vlast doći na to, 
da neko pravi ovakve isprave i da će početi tragati za njim, Za vrijeme 
carizma pravilo se u velike dokumente po cijeloj Rusiji, pak je teško 
bilo naići na tog pravog fabrikanta t. j. zarobljenog časnika. Da otklo- 
nim svaku sumnju od mene, ako bi kod premetačine našli kartu akmo- 
linske oblasti kod mene, išao sam nekoliko puta sa tom kartom do pra- 
porščika kao zavjeđujuščega vojennopljenih (zapovjednika  zaroblje- 
nika), k Čehu i pisaru te tražio bilo kakve informacije o raznim mje- 
stima. 

Bojao sam se i za svoj dnevnik, da ga ne bi zaplijenili kod preme- 
tačine i odnijeli sobom, tobože da ga prouče, a kad prouče, da će ga vra- 
tit — kao što su to običavali činiti. Glavna mi je bila briga, da njega 
sakrijem. Prijatelj.mi je Kosović napravio novi ručni kovčežić sa po- 
stranim stijenama načinjenim od drva, koje je bilo u sredini udubljeno. 
Morao sam dnevnik raskinuti na par komada, koje je on u te stijene 
zatvorio tako, da to niko nije mogao opaziti. ; 

Mjesto da vodim dnevno svoje uspomene dao sam se na opisivanje 
svoga društva, odnosno najkarakterističnijih ljudi, s kojima sam živio i 
dolazio u dodir. Njih sam opisivao na praznim ili na polupraznim, čistim 
listovima znanstvenih knjiga. Da i ovi sastavci u knjigama ne pobude ni- 
kakve sumnje kod premetačina, htio sam ih odjeti u znanstveno ruho. 
Risao sam razne mikroskopske slike iz farmakognozije, označivao ih slo- 
vima, a u tekstu pod tim slovima pisao tobože znanstveno hrvatski o 
raznim problemima. Sve su mi znanstvene knjige bile pune ovakovih bi- 
lježaka. U bojevima kod Nižnje-Udinska na početku g. 1920. izgubio sam 
sve svoje stvari t. j. morao sam ih ostaviti u vlaku. U krušnoj torbi mi 
se pukim slučajem otrgle i zadržale korice sa par listi meko uvezane i 
ruski napisane knjige: Tihomirov, Kurs farmakognoziji, i to od drugog 
dijela sa kazalom. Tu sam bio narisao Fructus Colocyntidis (plod od 
gorkog tikvića), a opisao mog sustanara profesora Sadowskog. Dona« 
šam samo gornji dio sa te dvije strane kazala, t. j. str. 566—67T. 

Od sviju mojih pacijenata, koje sam opskrbio putnim ispravama, 
sastao sam se poslije rata samo sa jednim. To je Hakija Hadžić. Ne va- 
ram li se odlučio je u proljeću g. 1918., da bježi kući. Pribavio sam mu 
redovnu građansku putnicu, sam ju vlastoručno ispunio na nekakvo iz- 

mišljeno rusko ime. Da tobože zametem trag, otkale je, napisao sam u: 
putnicu, da je iz jednog velikog sela, koje je prema karti stajalo na pol 
puta između Tare i Tobolska, Mislio sam, da je to mjesto ujedno i sje- 
dište kotara i naznačio u rubrici: kotar, naziv toga mjesta. 


zo pj vidra Brie 
4 Zauča kia poi 
ke Ej Par 


Sl. 25. Fructus Colocyntidis, odnosno opis prof. Sadowskog. E: 


Ruske su vlasti počele sumnjati, da možda zarobljenici sudjeluju 
kod pravljenja tih dokumenata i počele su nam praviti premetačine. Od 
početka g. 1917. do jeseni 1918. doživili smo preko dvadeset temeljitih 
premetačina. Mene su skoro uvijek površno pregledavali. Kod nas t. j. 
kod mene nisu prigodom premetačine mogli ništa naći. Corpora delicti 
bila su u pisarni vojnog zapovjedništva Tare. 

SADOWSKI MLAĐI. 


Svemu se divi, sve adorira, osobito matematiku, bez koje ne može 
da živi. Cijeli dan sjedi i rješava primjere, a problemima se ne bavi, 
Zavukao se u matematiku kao crv u hrenov korijen i misli, da mu je 
tamo najbolje. U njemu su tri čovjeka: jedan koji sve hvali, drugi koji 
ge svemu čudi, a treći koji sobom nije zadovoljan, koji je nesretan radi 
samoga sebe. On uvijek pred drugima hvali strica, a stric opet njega, 
»Koliko moj nećak zna fizike, astronomije, matematike! Eto sada je na- 
pravio sunčani sat!« Kada su na samu onda se svađaju. Jedan se po- 
stavlja protiv drugoga i gestikulira: »Štedi moju sijedu bradu! Ti si 
premlad, da me ispravljaš u znanosti!« Govori mu stric. Bane li tkogod 
iznenada u sobu, prestanu se svađati, a počnu jedan drugoga hvaliti. 

Sastavlja i druge aparate iz fizike. Uvijek hoće praviti pokuse. Ako 
mu to ne uspije, uvijek mu je kriv aparat, Čita samo matematične i. 
astronomske knjige. Druge knjige za njega nemaju nikakve vrijednosti. 
* Romani i pripovijesti to su za njega samo fantazija i bajka, koje on ne 
može staviti u formule. Tko je vidio čitati bolesne fantazije! Fantazi- 
jom se ne vježba mozag! Pah-h, pah-h! Tko bi čitao pripovijesti! Treba 
učiti misliti, a to čini matematika. 

Na moje draženje, da filozofija više vježba nego li matematika, 
odgovara mi: to znači sprdati se sa mnom, ismjehivati me! A znate ii, 
što je filozofija? pita on mene. Sutradan je u jutro nad glavom mojom 
visila ploča: Svade li se dvojica, to je metafizika! — veli Voltaire. 
“čita li slučajno novine knjigu i tome se divi. »Takvog članka do sada 
nisam još čitao! To_.je članak, to je knjiga!« Oči mu se zakrijese, obima 
nogama poćne udarati o pod, tri prsta ruke približi k ustima i zavikne 
poljski: pišnje, pišnje (divno)! N ' ' 

Sasvim je ružan. Visoko čelo ima tri velike bore. Glava mu je na 
tjemenu upravo šiljasta. Crne se oči izbečile iznad širokog lica; mali 
brčići jedva se vide i spuštaju se na usta kao kod Kitajaca. Voli posla- 
stice. Prije nego što počne poslastice jesti navora čelo, udara petom o 
pod, zatvori lijevo oko, usta isćubi i zavikne: 0, 0-0-oj to do-doj! 

Vrlo voli glazbu, no i nju svađa na matematiku. C-mol i f-dur! Kako 
se sve to podudara! Duljina C-vala i još k tome 724/3666 f-mola i eto ti 
harmonije! Kako je sve skladno! Kako je lijepa priroda, a osobito fi- 
zika! Voli i kartanje. I tu primjenjuje matematiku. Kakav je zakon vje- 
rojatnosti u matematiki i u kartanju! Kako to kombinirate! I uvijek se 
ljuti na slabog igrača. 

Zavučen je. Ne voli se šetati. Ružan je kao Terzit. Njegovo ga koso 
čelo jako smeta. Mjerio sam mu na njegov poziv kosi kut glave. Ljuti 
se na svoga zemljaka Homu, jer mu je zlobno dobacio, da ga nijedna 

gospojica nije poljubila, Meni je rekao, da sam gretan, jer imam tako 
lijepog sina, Bilo mi je teško, kada sam mu mjerio čelo sa lubanjom i 
morao te brojke sravniti sa mojima. Da ga ne razžalostim kao Homa, 
naveo sam mu brojke nešto manje od mojih. 

Bio je povučen u sebe. Izbjegavao je sva, a osobito ženska društva, 
Tako je bio ružan, da sam ga kojiputa sažaljevao, osobito kada je slu- 
šao ljubavne doživljaje svojih kolega. Žalost na licu u takvim mu je mo- 
mentima kanda još povećala ružni izražaj lica. 


HAKIJA HADŽIĆ — UDARENIJE. 


S Hakijom sam se upoznao u Tjumenu. Onda je bio oko 35 godina 
star. Stasa nešto većeg od ljudi srednje veličine, u licu suh, nešto upa- 
lih prsa, glave malo naprijed pognute, obrijanih brkova i brade, čela 
većeg nego li obično sa mnogo paralelnih bora. Boja mu je lica bila 
žuto-zelena. Na sljepočicama je bio sasvim sijed. Kada je govorio, na- 
kašljao bi se iza svake dvadesete riječi pa zatim zastao kao da nešto 
guta. Govorio je tiho, mirno kao kakav starac. Iz plavo-zelenkastih ' 
očiju odražavala mu se dobrota. Na prvi mi se pogled upravo svidio, a 
kasnije sam ga zavolio, kada sam ustanovio, da je istih političkih na- 


čela kao i ja. Bio je musliman. Zajedno smo skupa o: oko dvije: . 


godine. | 


Volio je hrvatski mali svijet i zajedno je sa Mo tiniki Sehika- 
“ tanzom sakupljao između časnika darove u naravi: čaj, šećer, kavu, odi- 
jela, rublje, a najrađe novac i to sve dijelio siromašnim Zagorcima. u 
logoru. Bolesnike je Hrvate u bolnici u ime nas redovno posjećivao, sla- 
bijim plaćao za mlijeko. Njegovom požrtvovnošću i trudom bio je olak- 
šan život sviju običnih vojnika Hrvata u Tari, koji su uslijed toga živili 
bolje od ostalih zarobljenika, koje su njihovi sunarodnjaci bili zanema- 
rili. Kao musliman upoznao se je u Tari sa vrlo mnogo Tatara, koje je 
nagovorio s jedne strane, da pomažu Hrvate i katolike i muslimane da- 
rovima, a s druge strane da ih prime k sebi u službu kao radnike kod 
građana u Tari i kao pomoćnike — sluge u tatarskim selima. Ajtykin, 
veleposjednik i najbogatiji čovjek u Tari, bio je Hakijin prijesni prija- 
telj, kod kojega je Hakija bio skoro dnevni gost. Ajtykin je pod Hakiji- 
nim uplivom uvijek potpomagao punom rukom Hrvate tako, da mislim, 
da ne ću pogriješiti, ako toga plemenitog Tatara nazovem hrvatskim 
dobročiniteljem, 

Hakija je svršio u Beču filozofiju, ako se dobro sjećam, slavensku 
filologiju i bio u Sarajevu namješten na gimnaziji kao profesor, kasnije 
i kao ravnatelj. Za vrijeme, dok je pokojni Stjepan Radić bio ministar 
Prosvjete, bio je po želji pokojnog vođe hrvatskog naroda imenovan ne- 

kim višim činovnikom u ministarstvu prosvjete. Ruski je jezik Hakija 
studirao još prije rata kao specijalista i učio u Sibiriji ne samo pravila 
ruskog jezika nego je u Tjumenu i Tari otvorio mali »kružok«, u kojem 
je podučavao svoje učenike i dosljedno im ulijevao u glavu gramati- 
kalna pravila ruskog jezika. Najveću je važnost polagao na ruski nagla. 
sak, udarenije, koji je još teži nego li hrvatski. Strancu je osim nekih 
samoglasnika i suglasnika najteže naučiti ruski naglasak, Ja sam ruski 
učio samo praktički, dakle obrnuto od Hakije. Ljubav nas dvojice prema 
ruskom jeziku, još nas je više zbližila. 

Nekoliko dana iza našeg poznanstva u Tjumenu, a još prije nego li 
su počele represalije protiv nas, ja sam išao u vojnu komandu radi po- 
šte. Na putu sam sreo Hakiju, koji se je vraćao odanle. Iza pozdrava 
pristupi Hakija k meni i tužnim mi glasom reče: »Tuna, pomisli, dogo- 
dila mi se nesreća!« Meni je sinulo u glavu, da je dobio obavijest od 
kuće o smrti svojih najbližih. I prije nego što sam ga mogao zapitati, 
kakvo ga je zlo snašlo, nastavi on dalje: »Dobio sam od kuće novaca i 
potpisao na komandi bumagu (spis) i naveo slovom i brojem svotu i re- 
kao djengami (slovom = u novcu), sa naglaskom na prvom slogu mje- 
sto na drugom!« Ja sam mu se nasmijao, što ga se je ta zamjena na- 
glaska tako kosnila, jer nije velika nesreća, ako tuđinac naglasi rusku 
riječ na drugom mjesto na prvom slogu. Dao sam mu odmah i prišio 
nadimak: udarenije. Kasnije se ispostavilo, da Rusi naglašuju tu riječ: 
djengami i na prvom i na drugom slogu. Nije bio dakle pogrješno nagla- 
sio! Kadgod se sastanemo nas dvojica sada poslije rata, uvijek se sje- 
timo te nesreće kod naglašivanja i smijemo se. 

U Tari je bila na glavnoj ženskoj školi učiteljica, a ujedno i biblio- 
dorovna. Hakija se s njom sprijateljio i na glas pred njom čitao ruske 
pisce. Osobiti Hakijin miljenik bio je Mustafa Hajd, medicinar, koji se 
zaljubio u bibliotekaršu i s njom zaručio. Semjonova je htjela naučiti 
hrvatski i zamolila Hakiju, da ju uči, a Hakija preopterećen svojim ra- 
dom među Hrvatima-zarobljenicima nagovorio je mene, da se ja primim 
toga teškog posla. Prevađao sam na hrvatski iz ruskog, njemačkog i ta- 
lijanskog razna štiva. Imao je Hakija Kumičićevu urotu Zrinsko-Fran- 
kopansku, koju smo tumačili i na ruski prevađali. Za, šest mjeseci mogla 
je Semjonova bez poteškoća čitati hrvatski. 


Hakija me je bio upozorio, da čitam ruske komičare i satiričare, 
što ja doslije nisam činio. Čitajući te pisce nisam mogao naći žalac upe- 
ren protiv bilo koga ni ustanoviti, da je to baš jako smješno. Sa biblio- 
tekaršom sam na glas čitao najprvo Saltykova — Ščedrina i sve sam ra- 
zumio, što sam čitao. Ja bi pročitao rečenicu, sve razumio, znao svaku 
riječ — no smiješno mi ipak nije bilo ništa, bio bi ozbiljan, dok se je 

hibliotekarša savijala od smijeha. Od te sam bibliotekarše naučio mnogo, 
počeo sam shvaćati i shvatio komične i satirične aluzije te preneseni 
smisao u toj grani ruske literature. To imam zahvaliti Hakiji. 

Hakija se je toliko uživio u rusko naglašivanje, da je automatski 
ispravljao svaki krivi naglasak, koji je čuo. S Hakijom je skoro sve 
vrijeme stanovao Vlado Katušić, kapetan, koji nije učio ruski nego se 
odmah dao na čitanje. On je imao jednu zlu naviku, da na glas čita 
ruske novine, ponajviše »Ruskoje slovo«, a čitao je tako, da je ruski 
jezik zvučio kao hrvatski. »Nju« t. j. žensku osobu znači u ruskom: 
jejo, a piše se e-e (dva »e« zajedno). Katušić je to izgovarao onako, 
kako se piše t. j. e-e. Samo Katušića nije Hakija ispravljao, jer mu je i 
izgovor i naglasak bio sasvim kriv. Čim bi Katušić izgovorio »e-e« ili 
tome štogod slično, dignio se Hakija i izašao iz sobe. Hakija, protkan 
ruskim naglaskom, Hakija — udarenije, nije mogao podnijeti ni pod- 
našati atentat Katušićev na rusko »udarenije«. Teško mu je bilo slušati 
. novi slavenski jezik načinjen od Katušića. 

Hakija se spremao na bježanje, pravio si zalihe šećera, čaja, pržio 
.kruh (t. zv. suhari), priredio si i najnužnije odijelo i rubeninu i sve 
spremio u veliku rusku torbu. On je uvijek u zimi nosio rusku »papahu« 
t. j. sibirsku zimsku kožnatu šubu, širu od običnih, a visoku oko pol 
metra. Obukao je i rusku zimsku kabanicu i valjenke. Izgledao je kao 
pravi Rus. Odlučio je, da pođe po danu na put.-Ispratio sam ga do vra- 
tiju na ulicu. Usput ga je susreo jedan ruski časnik, koji ga je upoznao 
i zapitao, kuda ide. Na Hakijin odgovor, da se je zaputio kolegama u 
drugu »partiju« povjerovao je i potjerao ga natrag u njegov stan. Par 

. dana iza toga događaja izašao je Hakija noću i odvezao se iz Tare sao- 
nicama, koje mu je Ajtykin pripremio kod tatarskog groblja. 

. Par dana poslije Hakijinog odlaska iz Tare sastao sam Ajtykina i 
zapitao ga, je li Hakija sretno otputovao iz Omska. Znao sam, da koga 
Tatari kao prijatelji prigrle i nešto mu obećaju, da će to učiniti, dakle 
u ovom slučaju dovesti Hakiju bez poteškoća i neprilika do Omska. 
Opasnost je postojala samo na željeznici dalje od Omska prema Uralu, 
Kada sam Ajtykinu spomenio krivo Hakijino ime i njegovo navodno 
rodno mjesto i prebivalište, koje sam ujedno označio kao središte i si- 
jelo istoimenog kotara uskliknio je Ajtykin: »Takav kotar ne postoji! 
Ako mu u blizini Omska, gdje znaju sve kotareve, budu pregledavali 
putnicu —- onda je sve propalo!« 

Bio sam upravo zdvojan, što sam taj kotar uneo u Hakijinu put- 

.nicu. Kroz više od mjesec dana uvijek sam se nadao, da će Hakija pod 
vojničkom pratnjom ponovno osvaniti u Tari. Nakon dva mjeseca pri- 
općio mi je Ajtykin, da je po njegovim obavjestima Hakija stignio u 
Vrgoč: Uspomene na svjetski rat, 24 

Poltavu i da je tamo u bolnici, no da ne zna, je li bolestan ili ranjen, 
jer su se kod Poltave u to vrijeme odigravali veliki bojevi. Tatarske su 
vijesti bile ovaj put istinite. 

Sada je Hakija činovnik »Napredkove Zadruge« u Sarajevu. 


HAKIJIN ANALFABETSKI TEČAJ ZA HRVATE U TARI. 


Hakija ili kao što su ga Rusi zvali Gakija Mugaremović Gadžić sve 
je slobodno vrijeme upotrijebio, da podupre i tjelesno i duševno kato- 
like i muslimane Hrvate. Već prije dolaska u Taru organizirao je Ha- 
kija prve potporne akcije za vojnike Hrvate u 'Tobolsku i Semipalatin- 
sku. U Tari smo mi svi Hrvati časnici davali mjesečno pet rubalja za 
kulturni i zdravstveni fond Hrvata. I veliki hrvatski rodoljub g. Ade- 
maga Mešić iz Tešnja slao je Hakiji mjesečno 25 do 50 rubalja, da ih 
upotrijebi u dobrotvorne svrhe. m Pm 

Iz ovoga se fonda dalo tiskati razglednice sa stereotipnom obavje- 
sti na hrvatskom jeziku, da je dotični zdrav. Na karti se trebalo samo 
potpisati. Kako je ruska cenzura propuštala vrlo malo hrvatskih knjiga, 
to je Hakija sa Schikatanzom priređivao izvadke iz kurana, a za kato- 
like iz Sv. Pisma. Za bolesne se vojnike nabavljalo mlijeko, maslo, še- 
ćer te brašno, iz kojega se pravilo dvopek. Zečje kože za zimske kape 
i rukavice i tkanine za rublje pripravljalo se uvijek, da bude na skla- 
dištu. Tatari i Kirgizi poklanjali su kože. 

Brigu o papiru, priručnicima i olovkama vodio je Hakija- Rusi su 
«bili protiv tog analfabetskog tečaja i nisu dozvoljavali sastanak za školu. 
Hakija je na papiru napisao po nekoliko slova, najprvo riječi, a kasnije 
rečenice. To je bila zadaća, koju je za osam dana imao izraditi svaki 
učenik. Podčasnici Hrvati donijeli bi u petak te zadaće u džamiju ili u 
nedjelju u katoličku kapelicu. Ispisane zadaće je ispravljao Hakija i u- 
pućivao podčasnike, kako će oni pomagati analfabetima. 


' Sve do ljeta g. 1918. opstojalo je potporno društvo kao i analfabet- 
ski tečaj. m 


PREDAVANJA. 
SVEUOILIŠTE I TEHNIKE MEĐU ZAROBLJENIM ČASNICIMA. 


Pribavio sam si mnogo znanstvenih knjiga iz farmaceutske i opće 
kemije, farmakognozije i farmakologije s jedne strane, da ih sam prou- 
čavam, a s druge htio sam počev od studenog 1917. održati cijeli niz 

predavanja. Počeo sam se spremati za njih. Bilo mi je dosta teško pri- 
pravljati se iz ruskih knjiga za njemačka predavanja. Pukovnik je Be- 
stužev dozvolio, da na ta predavanja mogu dolaziti i časnici iz drugih 
partija. Počeo sam sa kemijom i u nekoliko predavanja prikazao sve 
elementarne pojmove. Slušača je bilo desetak. Sa farmacijom t. j. sa 
farmakognozijom i farmaceutskom kemijom išlo je teže. Nisam imao ni 
droga (ljekovitog bilja) ni farmaceutskih preparata, da ih pokazujem. 
Istina, Židov-ljekarnik ustupio mi je svakiputa zatraženo, kada sam ga 
samo zamolio. Mojim slušačima je manjkalo predznanje iz botanike, ke- 
mije i fizike, pak su brzo klonuli. O Božiću sam već bio prestao s tim 
predavanjima. Zanimivo je, da su na predavanja dolazili svi Rumunji, 
nekoliko Malorusa i Poljaka, a od Čeha i južnih Slavena nitko. Propala 
je već u zametku moja osnova, da u Tari osnujemo malo sveučilište, 
bilo ono makar i pučko. 


U Krasnojarsku je bilo u vojničkom logoru oko deset tisuća za- 
robljenih časnika Nijemaca, Austrijanaca, Madžara i Turaka. Bilo je 
među njima i profesora i docenta sa raznih sveučilišta i tehnika Nje- 
mačke, Austrije i Madžarske. Još je više bilo nesvršenih slušača sveu- 
čilišta i tehnike kao i maturanata, koji do onda nisu bili uopće upisani 
na bilo koju visoku školu. Profesori i docenti tehnike i sveučilišta orga- 
nizirali su sva predavanja iz skoro sviju predmeta, koji se na visokim, 
školama pređavaju. Bila je dakle stvorena prilika i dana mogućnosti, 
mlađima, dakle studentima i maturantima, da privatno svršavaju svoje . 
studije u zarobljeništvu. Poslije rata je ovaj studij dobro došao svima 
onima, koji su bilo kakvi predmet svršili na sveučilištu ili tehnici u 
Krasnojarsku. Skoro su sve vlade ratujućim studentima: priznale ratne 
godine u studij dotičnog predmeta, skratili su im dakle godine studija, 
ali im nisu skratile, a ni mogle skratiti opseg studija t. j. zakonom pro- 
pisani materijal za ispit. 

U Krasnojarsku se predavalo i talijansku književnost i talijanski 
jezik. Mene je srce vuklo, da idem radi talijanskog jezika tamo, no ni- 
sam mogao biti premješten, jer sam kod narodnosti u službenom spisku 
naveo: Hrvat. Svoju narodnost pako nisam za ništa na, svijetu htio pro- 
mijeniti ni u dokumentu, koji bi sam sebi napravio i lako na taj način 
došao u Krasnojarsk. Baš je čudno, da nijednome narodu slavenske rase 
nije uspjelo osnovati ni sličnu, a kamo li jednaku visoku školu za vri- 
jeme zarobljeništva, kakvu su osnovali Nijemci i Madžari, 

* GENERAL ŽIVKOVIĆ U TARI. — SOROKA. 


General Živković u Tari! Ne mogu se sjetiti je li general Živković, 
zapovjednik korpusa u Odesi ili general Pero Živković osvanio je u Tari 
iznenada i posjetio zarobljene vojnike u vojarni, Sakupili su mu ruski 
podčasnici zarobljenu momčad: Hrvate, Srbe i Slovence, kojima je on 
održao patriotski govor, stavljao pitanja i na upite davao odgovore, 
Hrvati — vojnici bili su skoro sve sami Zagorci i politički raspoloženi 
radikalno starčevićanski. Mi časnici nismo imali sreću, da budemo po. 
zvani na taj sastanak. 

Soroka, sićušni, srednje veličine i slabunjavi zastavnik jedne domo. 
branske austrijske regimente, star oko 22 ili 23 godine bio je Malorus, 
koji se je osjećao Ukrajincem. Lica je bio blijeda, kosti ispod očiju isti. 
cale su mu se jako, jer kao da mu je manjkala naslaga mesa od očiju 
pa do kraja brčišta. Bio je malo bobuljičav i imao lijepe crne, jedva 
vidljive brčiće. Služio je vojništvo kao t. zv. jednogodišnji dobrovoljac 
i trebao u jeseni g. 1914. ići kući. Rat ga je međutim zatekao i on je sa 
aktivnom momčadi bio odmah na početku rata poslan na frontu. U za. 
robljeništvo je dospio g. 1916. za vrijeme ofenzive Brusilova. 

Zavolio sam ga, jer je bio simpatičan i zvao ga hrvatski g. Svraka, 
jer maloruski soroka to znači. Kako smo svi uvijek: jedan drugom pri- 
 povijedali svoje ratne doživljaje, to smo i nas dva učinili. Na moje pi- 
tanje, što mu je najteže bilo od početka rata, ovako mi je odgovorio: 

Prije proglašenja vojne bio je u njihovoj kumpaniji jedan vrlo loš 
vojnik, krao je, zadirkivao, pravio izgrede u gradu i izostajao. Posada 
im je bila u jednom malom trgovištu istočne Galicije. Taj je vojnik do- 
bio dopust da ide svojoj kući u zapadnu Galiciju, on je međutim otišao 
u Lavov, provalio u stan jednom zlataru i ubio ga; To se je dogodilo u 
ono vrijeme, kada je rat bio objavljen, a Soroka nije bio promaknut na 
čast zastavnika. Policija je brzo otkrila zločinca: policajni pas odveo 
je. detektive u vojarnu onog trgovišta i sjeo na krevet toga nesretnika. 
Uhvatili su ga i po vojnom sudu bio je osuđen na smrt radi grabežnog 
umorstva i to strijeljanjem. Soroka, kao podčasnik, imao ga je strije 
ljati sa dva vojnika. Osuđenika su svezali za stup i zapitali, što ima kao 
zadnju želju. On je molio, da mu ne zavežu oči. 

Imao je lijepe, velike crne oči. Okrenuli su ga prema suncu, koje 
je zalazilo i obasjavalo male brežuljke. Ogledavao se on po okolini, ko- 
liko je mogao vrtiti glavom. Činilo mi se, kao da hoće očima progutati 
taj cijeli kraj, ta brda, to sunce, sve, što je okolo njega. Njemu se je 
bilo teško dijeliti od svega živoga, od svijeta. Kojiput bi upro oči u sunce 
kao da od njega traži spasenje, kao da od njega traži život. Meni se 
zamaglilo pred očima, Osjećao sam nekakav teret u svojoj duši. Zašto 

baš ja moram. biti onaj, koji će učiniti kraj životu, istina, čovjeku-zlo- 
čincu, ali i čovjeku stvoru-božjemu? Izdana je zapovijed, da pucamo. 
Kada sam mu ciljao u glavu, on je gledao samo u sunce, u svijetlo. Teško 
mu se bilo dijeliti od svjetla, teško mu je bilo ići u vječni mrak. Tri pra- 
ska — tri kugle i osuđenik je pao mrtav. Lice mu je bilo smireno, isto 
onakvo, kakvo je bilo, kada je u zadnjem času svoga života tako željno, 
upravo požudno gledao u sunce, gutao sunce. 

Mislim, da bi meni bilo još teže ubiti nekoga na zapovijed, iz bliza 
bez rata — makar bio dotični najveći zločinac. Pa spremati se na taj 
.»posao«! Volim, što nisam nikada u ratu došao u priliku, da moram ne- 
koga na tuđu zapovijed ili ubiti ili objesiti. Ovakva justifikacija si- 
gurno je najveći teret za čovjeka dubokim moralom prožeta, još veći 
teret, još veća moralna kušnja nego što je rat. 


ŠPIONKA. 


U kasnu jesen god. 1916. doputovao je k nama u Taru jednom od 
zadnjih lađa prije nego je obustavljen osobni promet lađama, jedan 
aktivni natporučnik provijanture, po narodnosti Čeh, a -zarobljen za 
vrijeme ofenzive Brusilova. On je bio neugledan čovjek, nađuvena i 
puna lica te obrijanih brkova. Bio je šutljiv i miran. S njim sam se 
odmah upoznao i duže vremena družio. Moj stari prijatelj Šmatera ozna- | 
čio ga je kao vrlo opreznog čovjeka, koji da u sebi mora nešto da krije. 

Poslije večere smo se u mraku nas dvojica ovda-onda šetali. Jedne 
.je večeri bio osobito dobre volje i protiv svoga običaja upravo se raz- 
brbljao. »Što sam ja doživio na parobrodu!« — rekao mi je. Iz Omska 
smo prema Tari krenuli pred večer. Ja sam bio jedini zarobljeni časnik 
i dobio sam vrlo lijepu kabinu. Putnika je bilo vrlo mnogo. Za kratko 
je naime vrijeme imao prestati promet sa Obdorskom, gradićem na ušću 
Oba u sjeverno more. Među putnicima mi je upala u oči elegantna dama 
*ga malom kćerkicom. Njezina je kabina bila uz moju. Šetajući se po pa- 
lubi lađe neprestano se ogledavala na inene. 

Umoran od puta legao sam rano u krevet i brzo zaspao. Jako uda- 
ranje po stijeni iz sobe nepoznate dame probudilo me iza sna. Zvala me 
njemački i molila, da joj dođem u pomoć. Brzo sam se obukao i unišao 
u njezinu sobu. Vrata su već bila otključana. Lijepa neznanka je ležala 
na naslonjaču, a uz nju je stajala njezina kćerkica. Čim sam stupio, 
rekla mi je njemački: »Dobro da ste došli, jako mi je zlo!« Neprestano 
mi se tužila, da joj nije dobro. Malo po malo kao da se je počela smiri- 
vati i kao da joj je bivalo sve bolje. Poslije kratkog vremena je ustala 
i tako izgledala kao da joj nije ništa ni bilo. Proveli smo skupa cijelu 
noć. Sama mi je priznala, a da ju nisam ni pitao, da je njemačka, špi- 

onka. Rodom je Njemica iz Rusije. Glavna joj je zadaća, bila, da uhodi 
sve vojničke odnošaje u području vojnog zbora u Odesi. Upoznala se ga 
jednim ruskim štabskim kapetanom i da ga što više priveže k sebi obda. 
rila ga djetetom, ovom kćerkicom. Preko svoga ljubavnika dobivala je 
sve potrebne obavijesti i slala ih u Njemačku. Zadnje vijesti iz Odese 
poslala je brzcjavno i izvjestila o mobilizaciji odeskog vojnog zbora, 
Neprestano je u toj službi, a sada stalno boravi u Njemačkoj. 

Svoje dijete nije osobito mnogo volila, jer mi je rekla, — pokazujući 
na dijete — da ono nije plod njezine ljubavi. Možda joj je to dijete slu- 
žilo samo kao sredstvo, da izrabi oca djeteta u svoje, u ovom slučaju 
njemačke svrhe?! Otvoreno mi je priznala, da sada putuje preko sje- 
vernog ledenog cceana, jer je to najmanje opasno, a njoj je stalo, da 
što prije dođe u Njemačku. U Rusiji je sakupila vrlo važne vijesti i po- 
datke. Iz Obdorska će lađom otputovati u Norvešku. Obećala mi je, da 
će mi pisati čim stigne kući. Otkrila mi je sve svoje karte. Natporučnik 
mi je pripovijedao, da su se do Tare njih dvoje sasvim sprijateljili i 
dobro te ugodno zabavili. A 

Pred Božić g. 1916. dobio je taj natporučnik kartu iz Miinchena 
samo sa par riječi. Pokazao mi je tu razglednicu, na kojoj je ta lijepa 
žena napisala: »Sretno doputovala. Ugodne blagdane želi Vam — Elza!« 
Održala je svoju riječ i pisala od kuće. Nije mogla zaboraviti one ugodne 

časove, što ih je s tim natporučnikom provela. Bila je međutim u ovom 
slučaju vrlo neoprezna. Povjerila se je čovjeku, kojega nije poznala. Su- 
dila je po njemačkoj vojsci, da kod sviju časnika austrijske vojske 
vlada jedan te isti duh. I ta bi je pogrješka mogla stajati glave, da je 
Čeh samo šapnuo o tome bilo kome od ruskih časnika. Da centralne 
vlasti nisu g. 1916. bile vojnički jake, bogzna, kako bi se taj natpo- 
ručnik bio ponijeo. Neki su nam vojnici, koji su s njim došli zajedno u 
zarobljeništvo pripovijedali, da je on u Galiciji s vojničkom blagajnom 
prebjegao k Rusima. Ruski časnik nije taj novac prema propisu predao 
državnoj blagajni nego su ga međusobno razdijelili na jednake dijelove, 
k tome mu je taj ruski časnik isplatio polovicu te svote u ruskim rub- 
ljima. Svakako je ova špionka ovaj puta bila vrlo neoprezna i tu je ne- 
opreznost mogla skupo platiti. 


POLJAK, ORUŽNIČKI POTPUKOVNIK IZ BOSNE. 


U našoj četvrtoj partiji bila su tri viša časnika, koje su Rusi za- 
robili u Pfemyslu i to: pukovnik, zapovjednik svega topništva u Pfe- 
myslu i dva potpukovnika, jedan zapovjednik mjesta, a drugi zapovjed- 
nik vojničkog oružništva. Sva trojica su bili vrlo obrazovani ljudi, a po 
narodnosti Poljaci. Topnički pukovnik bio je svršeni inžinir i dao se po 
slije dovršene vojne službe aktivirati, polazio je artilerijsku vojnu aka“ 

demiju. Bio je izvrstan matematičar i napisao nekoliko originalnih ma- 
tematičkih radnja. Sva su trojica bili dobri prijatelji-i redovno se zajedno 
šetali, no obično prije objeda, kada sam ja bio zaposlen engleskim stu- 
dijem, Na zajedničkoj šetnji zvala su me ta tri gospodina u svoje dru- 
štvo i ja sam uživao u njihovim umnim i pametnim razgovorima. Sva 
trojica su dobro poznavali kemiju, a pukovnik teoretsku kemiju još bo- 
lje od mene, jer je vladao teoretskom fizikom i matematikom. O sićuš- 
nim političkim pitanjima rijetko bi kada pala koja riječ. Jedan me je od 
njih trojice zapitao, kakve sam narodnosti, a kada sam odgovorio, da 
sam Hrvat, odmah me nagovorio oružnički potpukovnik čistom hrva- 
štinom, : 
Začudilo me, što on zna hrvatski. Bilo mi je milo, što imam s kime 
govoriti hrvatski, jer već skoro jednu godinu dana nisam nikada govo- 
rio svojim materinjim jezikom, nego samo njemački ili ruski. Taj je pot- 
pukovnik bio starac od preko šezdeset godina, žut, žuto-zelen u licu, na- 
boranih obraza, čelav i sa mnogo bora na čelu. Stasa je bio sasvim 
pognuta i jedva je hodao. Pozvao me, da dođem u njegovu sobu na raz- 
govor kada hoću. Veliki sam dio slobodnog vremena, upotrijebio na raz- 
govor s njime. On je kao mladi natporučnik bio iz Galicije sa svojim 
pješačkim bataljonom premješten u Bosnu, gdje je počeo učiti hrvatski. 
Poslije je prešao bosansko-hercegovačkom oružništvu i služio kod njega 
“četrnajst godina. Kako je većina oružnika bila hrvatske narodnosti; a 
i kako je zalazio u hrvatska društva, tako je dobro govorio hrvatski, 
da se nije po govoru moglo opaziti, da je Poljak. 

Pripovijedao je vrlo rado hrvatski i nije htio sa mnom nikada nje- 
mački razgovarati. U bosanskoj osami nije si tražio zabave i užitke, da 
skrati dugo vrijeme nego je sve slobodno vrijeme posvetio učenju. Stu- 
dirao je kemiju iz popularnih njemačkih udžbenika i sakupio si veliko 
kemijsko znanje. Uz hrvatski učio je i turski. Toliko puta mi je isticao, 
da voli hrvatski jezik isto tako kao i poljski. Najmiliji mu je pjesnik 
bio Miczkiewicz, od kojega je znao mnogo balada na pamet, a i cijela 
poglavlja iz »Pan Tadeusz«-a. »Profegor Maretić« — govorio mi je pot- 
pukovnik — »preveo je ovu poljsku velepjesan tako dobro, da ne znam, 
što mi je ljepše ili poljski original ili hrvatski prijevod«. Turski je učio, 
da upozna jedan istočni jezik, a i da bolje zaroni u dušu bosanskih mu- 
slimana. Vrlo je rado citirao umne turske poslovice. 

Oženio se kasno poslije pedesete godine sa mladom Poljakinjom, 
koja valjda nije imala ni trideset godina i imao s njom žensko dijete. 
Pokazao mi je i sliku supruge sa djetetom. Bila je odjevena u kostim: 
na bluzi gajtan preko cijelih grudiju, a zimski šešir sa perjanicom, 
koji je postavila nahero slično kako husari-iroši nose nahero svoj kal- 
pak. Uz koljeno se naslonila njezina kćerkica. Slika mu je ova stajala 
na stolu i uvijek je u nju gledao. Taj se starac nije nikada uzrujavao 

ili govorio povišenim glasom. Uzrujano bi govorio samo onda, kađa bi 
dobio pismo od svoje žene iz Beča. Jako ga je smetalo, što Inu, gena ide 
u Beč tako često. Dugo nisam mogao doznati uzrok toj uzrujanosti. On 
mi o tome nije ništa pripovijedao, a ja ga opet nisam ni htio, a ni mo- 
gao pitati. Kod jedne se karte iz Beča vrlo uzrujao i počeo grditi svoju 
ženu. Ona da mu prečesto ide od svojih roditelja iz okolice Krakova u 
Beč. Svaki puta da se slučajno sastane sa natporučnikom zrokoplovstva, 
nekim Hrvatom, kojega je uvijek zvao »Mordskrobot«. »Mordskrobot« 
su zvali u bivšoj austrijskoj vojsci lijepo tjelesno razvijene Hrvate. Ti 
mu slučajni sastanci nisu nikako išli u glavu. 

Na novac je pazio, nije kupovao ništa što bi bilo nepotrebno i kako 
je na mjesec imao 75 rubalja, štedio je mjesečno barem 40. U zimi god. 
1917. stanovali smo nas petorica u dvije sobe. Ja sam morao prolaziti 
kroz njegovu. Na veče smo običavali nas dvojica dugo razgovarati. Slu- 
žak nam je za rana već prije šest u jutro dolazio po cipele i u isto vri- 
jeme ložio peć u obje sobe. On bi ostavljao vrata između obje sobe od- 
škrinuta, da nas ne bi probudio. Kako uopće osobito čvrsto spavam, ni- 
sam redovno čuo, kada je služak otvorio vrata. Svaki me dan gušio 
mrtvački zadah, koji je strujio iz sobe potpukovnika. Dugo nisam znao, 
da li taj neugodni zadah potječe od potpukovnika ili njegovog susta- 
nara. Kada sam pred veče dolazio u njihovu sobu, osjećao se taj neu- 
godni zadah jače nego li u jutro. Sjedeći s njima dvojicom duže vremena 
u razgovoru, osjetio sam, da tijelo potpukovnika emanira taj miris, koji 
nikako nisam mogao podnašati. A kako je to moralo smetati njegovu 
mlađu ženu, koja je bila u istoj sobi, kada je mene probudio u susjednoj 
sobi! Je li onda čudo, ako se je ona možda priklonila mlađoj osobi, koja 
je odisala zdravljem? Je li onda čudo, ako se je ona približila »Mords- 
krobot«-u, koji je kipio od života i mirisao po mladosti? Zar bi čudo 
bilo, da je ona zbog njega češće posjećivala Beč?! 

U proljeću g. 1918. počela je izmjena invalida između antante i cen- 
tralnih vlasti. Iz Tare je bilo poslano pet-šest zarobljenih časnika. Među 
njima je bio i potpukovnik Poljak. Transportom se otezalo dulje vre- 
mena. Navodno se čekalo toplije vrijeme. Opravili su ih koncem ožuika 
po zimi oko deset stupnjeva. Teškim sam se srcem oprostio s ovim česti- 
tim i umnim starcem. Bojao sam se za njega. Dugo vremena nismo do- ' 
bili vijesti o našim znancima iz toga transporta. Iza nekoliko mjeseci 
došao je iz omske bolnice jedan časnik u Taru i pripovijedao nam, da se 
je moj znanac potpukovnik razbolio putuiući saonicama oko 350 kilo- 
metara iz Tare u Omsk, da je od ležanja dobio upalu pluća i umro. 
Zdravstvenici, koji su ga dvorili opliačkali su ga i odnijeli navodno ne- 
koliko hiljađa rubalja. Nije taj čestiti starac mogao dočekati, da ioš 
jednom vidi svoje malo i drago dijete! 

Preokret 


Dčnejii fani kazan kuk kajnij. 
Zao svijet kipi svejedno kao i kotao. 
: : (Tatarska poslovica). 


ZAUSTAVLJENA POŠTA. — ZASTALA TRGOVINA. 
UZBUĐENJE. — NOVA VLADA. 


Pošta je u Rusiji, a i kod nas u Sibiriji bila vrlo dobro uređena i 
dolazila na vrijeme u najudaljenije krajeve. Iz Tare se slala, a i dola- 
zila pošta triput nedjeljno i to nefaljeno redovito, kao najuređeniji vlak, 
točno i bez iznimke, bilo nevrijeme, snijeg ili buran zimi, a u ljeti i je- 
seni jake kiše i makar putevi bili preveć razmočeni od otopljenog sni- 
jega ili dulje kiše. »Iz Tare se otpremlja pošta triput na tjedan. Tempe- | 
ratura: —820 C. Tara, 22. II. 1917.«. »Drago moje djete! Pitate me, 
kako živim. Mi — časnici — nastanjeni smo 30—40 u jednoj. kući i za- 
jedno živimo. Cijeli dan čitam i studiram u sobi. Prije podne se šećem 
jedan sat ili više, a isto tako poslije podne. Dozvoljeno nam je dvaput 
na tjedan ići kupati se. Ruski sam naučio tako mnogo, da čitam ruski 
kao moj materinji jezik. Ovdje život nije skup, živežne namirnice stoje 
toliko kao kod nas u mirno vrijeme. Živimo jeftino, jer nam kuhaju naši 
vojnici. Tara, 4. 1. 1917. Karta, br. 107«. 

Poslije povratka u Taru iz Tjumena pretplatio sam se na službeni 
list carske vlade »Novoje Vremja«, da što bolje upoznam pisanje i me- 
todiku ruske carske službene diplomacije. U mjesecu ožujku 1917. po- 
štu nam nisu dostavili jedan tjedan, ni novine ni listove, Svi smo se ču- 
dili, da uopće pošta nije prispjela u Taru, jer nikakve elementarne ne- 
pogode nisu mogle zapriječiti dopremljanje i dostavu tako izvrsno ure- 
đene pošte. Ni slijedećeg tjedna nije bilo pošte. Dva mjeseca nije po- 
šta dostavljana pravilno. »Nakon dva mjeseca počinje pošta ponovno 
dolaziti, Valjda i moja pošta ne dolazi radi velikih promjena u Rusiji. 
Ovdje je još zimska perioda, ovdje ondje malo snijega. Led se na Irtišu 
pred 8 dana otopio. Vjetar sa pjeskom traje 2 tjedna, a iza toga: toplo 
ljeto. Temperatura: +70 C. Tara, 8. V. 1917.«. 

Kolege, koje su išli u grad kupovati, pripovijedali su nam, da je 
sukno i platno poskupilo i da ih je teško pribaviti i dobiti, jer da trgovci 
Skrivaju tu robu. Sukno, platno i šećer su u Sibiriji najpotrebnije tvari, 

zato su ih sakrili, a poslije toga im cijenu povisili. Živežne namirnice 
(meso, riba, kupus, živad, divljač itd.), bile su tako jeftine kao kod nag 
u Hrvatskoj u mirno doba, usprkos toga, što je rat trajao skoro tri go. 
dine, a moglo ih se dobiti svagdje i u svako doba. »Ovdje je jeftin ži. 
vot. Jedan kilogram govedine stoji dvije krune. Tara, 18. IV. 1917. Karta 
broj 144«. 


Časnici zarobljenici, koji su redovno kao gosti zalazili Rusima u 
kuće, pripovijedali su nam, da je građanstvo potišteno, da se je u sebe 
povuklo i da se neprestano nešto šaputa, da su jako potišteni i da slute 
nešto neobičnog i velikog. Na ulici se nije ovo uzbuđenje moglo opaziti, 
jer je malo ljudi izlazilo uslijed toga, što su bili nastupili oštri »morozi«, 
što je nastala perioda jakih i niskih temperatura. Sve se je uvuklo u 
se, u kuću. Svi su građani u Tari sa zebnjom očekivali vijesti, a i mi za- 
robljenici zajedno s njima. 

činovnici političke uprave još su se više povukli u se od građana i 
nisu protiv nikoga istupali. A to je bilo sumnjivo, jer to do sada oni 
nisu nikada činili. I protivnici carizma čekali su mirno. Tara je bila 
imala brzojavnu vezu sa Omskom. Među svim činovnicima bilo je mnogo 
nezadovoljnika, a i revolucionara i oni su po svoj prilici barem donekle 
obavještavali svoje prijatelje o onom, što se zbiva u Rusiji. 


Nakon 14 dana po prilici došla je pošta iz Petrograda. Iz pisanja 
Novog Vremena, nisam si mogao stvoriti pravu sliku o onom, što se je 
zbilo i što se još događa, a iz tatarskih vijesti nisam na ništa htio za- 
ključivati. Tek kada je ujezd (kotar) izdao oglas, da je odstranjena 
carska vlast i kada je generalni gubernator u Omsku izdao proglas kao 
zapovijed, u kojem poziva, da se svi imaju novoj vlasti pokoravati, znali 
smo, da je ruski carizam zakopan. Car je bio zbačen. Kerenjski-Lvov- 
ljeva vlada preuzela je vlast u svoje ruke u cijeloj državi. 


Da se uvjerim je li zaista revolucija pobjedila carizam, zapitao sam 
što je sa Vilgelmom: ako mu je vrhovni gospodar odstranjen, sigurno je 
i on utekao iz Tare. Ustanovio sam, da je utekao iz Tare, prije nego li je 
službeno bio proglašen pad carizma. 


Pad carizma proslavila je Tara na svečan način. Svuda su se vijale 
samo crvene zastave, a samo gdjekoja ruska. Vojnici su u paradi hodali 
po gradu, građani, seljaci su u masama izašli na ulicu. Sve je bilo ushi- 
ćeno, sve je vikalo. Vojnička je stega popustila vojnici su hodajući po 
građu pucali bez dozvole, a po svojoj miloj volji. Pucnjava se orila, za 
sada od veselja i danju i noću. Pucali su kasnije i građani, Pucnjava 
se ozvanjala u Tari počev od ožujka 1917. i u svim ruskim gradovima, 
kroz koje sam prolazio ili u kojima sam živio sve do lipnja g. 1920., kada 
su Japanci u Vladivostoku istupili protiv boljševika i Koreanaca. 


379 


Poslije nekoliko dnevnog slavlja pojavili su se u Tari ljudi nepo- 
znati, sumnjiva izgleda, terorizirali građanstvo i naoružani napadali na 
mirne prolaznike. Carske su oružnike poubijali ili pozatvarali na za- 
povjed vlasti. Stara je vlast bila razrušena, a nova još nije bila osno- 
vana. Vojnici su prestali vježbati i hodali su naoružani po gradu ne u 
zatvorenim redovima kao prije u carsko doba; oni su bili pijani, vikali 
su, derali su se, hodali su kao krdo ovaca ili čopor svinja. Lice im je 
pokazivalo nešto stranog, divljeg, nešto pobješnjelog. To više nije bila 
vojska nego skup pijanih i bezumnih ljudi, ogorčenih na sve. To je bilo 
mnoštvo ljudi, koji su bili u stanju napraviti i najveće nedjelo. Trebalo 
je pametne ruke, da ih vodi pravim putem inače će oni sve razoriti. 


PRVE ŽRTVE. — PIJANCI. — OPASNOST OD ALKOHOLA. 


Neprestano ge pucalo, no slobodi se manje klicalo. A zašto ju sla- 
viti, kada i onako možeš raditi, što hoćeš! Revolucija je počela poka- 
zivati svoje pravo lice. Dnevno su se zbivale krađe, provale, razbojstva, 
ubojstva, lična razračunavanja i paleži u selu i u gradu. 

Prva žrtva u Tari bila je jedna soldatuša, koja je stanovala u svo- 
joj maloj kućici na kraju grada sa svoje petero-šestero djece. Nepoznati 
zlikovci cijelu su obitelj zaklali jedne noći. Sav je grad bio uzbuđen. Sve 

“je bilo ogorčeno, što je bez milosrđa bila istrebljena nedužna, siromašna 
cbitelj, čija se je glava nalazila na fronti. Skoro su svi građani i Rusi 
i Tatari ispratili tu žalobnu povorku na groblje. Kada su prolazili kraj 
mog prozora, stislo mi se srce. I ja sam više mislio i strepio za sve 
moje kod kuće nego li nad ovima. Hoće li biti u Tari kao kod pogreba 
Rčhrichove žrtve? Hoće li i novim žrtvama iskazati veliku počast kao 
ovim prvima?! Hoće li ostale žrtve sahranjivati uz veliku pompu i sau- 
češće? 

Slijedeće žrtve imale su sve manje i manje sprovode. Saučešće je za 
žrtvama sve više i više opadalo. Kasnije su pratili mrtvace samo rođaci, 
a nepoznate ubijene nitko. Svejedno kao kod nas na fronti. Nije bilo 
istraga, ni zatvora ni parnica. Sve su pravne niti bile razrezane. Samo- 
volja pojedinaca i oružje sviju vrsti — to je bio jedini sudac. 

Revolvo, revolvi, znači u latinskom: natrag valjati, ponovno upasti 
u što, vraćati se uvijek na zlo, srušiti se. Hoće li se ovakovi događaji 
zbilja ponavljati i neprestano zbivati, odigravati? Hoće li se neprestano 
valjati, hoće li se zlo neprestano vraćati? Valjda hoće, jer postoji hi- 
storično ime: revolucija. Ovo je sada samo početak, a što će biti ka- 
snije?! Početak se nastavlja, a povijest se nikada ne mijenja. Stojim 
dakle pred teškom i tmurnom budućnošću, možda još sudbonosnijom 
nego što je obični rat, 

Rusi skoro bez iznimke vole votku, a osobito seljaci, a ako ne mogu 
doći do nje, onda piju sve tekućine, koje sadržavaju alkohol. Židov-lje. 
karnik mi je u Tari pripovijedao, da su mu pokupovali i ispili svu zalihu 
kolonjske vođe. Kasnije su počeli uživati i razne tinkture, dakle oko 
70% jaka alkoholna pića i uživali sve dotle, dok ih nisu ispili. 

Mužici, građani, vojnici opijali su se do besvijesti. Po najjačoj zimi 
ležali su u bundama na snijegu kao mrtvaci. Za Rusa se pripovijeda, da 
kao pijan pije dotle, dok ne umre. Leži li pijan do besvijesti na, leđima, 
a ne može govoriti ili tražiti votku, otvara usta i kažiprst ruke upire 
prema otvorenim ustima. To ima značiti, da mu unutra sipaju votku. 

Kako su alkoholna pića najslabija strana Rusa, prijetila je gradu 
TTari najveća opasnost od vinnog sklada, koji je bio prvi na udaru. Pu- 
kovnik Bestužev bio je čovjek velikog ugleda. Poštivali su ga građani 
f ruski vojnici, a mi smo ga svi zarobljenici upravo voljeli. Prva mu je 
zadaća bila, da zaposjedne taj vinnij sklad pouzdanom stražom. On ju je 
sastavio od nekoliko rezervnih časnika, pouzdanih podčasnika i građana 
i oboružao ju je strojnim puškama. Time je spriječio najveće zlo t. j. 
onemogućio je najgorim ljudima, da dođu do alkohola. Omski Vjesnik 
donašao je opise najnevjerojatnijih dogođaja, koji su za 100% bili žešći, 
nemilosrđniji nego naši u Tari. Pljačkanje alkohola i paljenje votke, va- 
tra, požar i — pijana je množina razarala poslije vinnog sklada i grad 
i sve, do čega je došlo. Bestužev nas je od te nesreće spasio. 

Kerenjskijeva vlada bila je prema zarobljenicima osobito loše raspo- 
ložena i ograničila nam odmah slobodu. U grad se smjelo ići samo po 
danu uz izričitu dozvolu zapovjednika mjesta, vojnicima se davalo ma- 
nje hrane, a nas se htjelo izbaciti iz naših stanova i premjestiti u voj- 
ničke i slabe i loše barake. Ograničavalo nas se na svakom koraku. 

Sa fronte su počeli dolaziti ruski vojnici u Taru u potpunoj ratnoj 
opremi. Redovno su dolazili k nama, da nas vide i da se s nama poraz- 
govore. U njima nije bilo ni traga mržnje, dapače, pokazivali su nam 
sućut prema našim patnjama. Svoje su vojničke stvari prodavali: obične 
i strojne puške so nabojima. Oružja si je mogao nabaviti svatko, tko je 
samo htio. Rastvaranje je ruske vojske započelo. Kerenjiski kao da je 
nas smatrao krivcima, zato je i počeo s represalijama. Mi više nismo 
smjeli dolaziti u bliži doticaj sa ruskim vojnicima. I revolucija i ova 
ograničenja bila su nam teška. Da nije bilo liberalnog grofa Bestuževa 
bilo bi nam valjda i teže i gore nego li u Tjumenu. Bestužev je sve na- 
redbe tumačio liberalnije i povjeravao, da ih izvrše najbolji ljudi. 

Naša pisma otposlana iz Sibirije kući jako su se gubila. Tako sam 
4, I. 1917: poslao kartu br. 107. a do 18. IV. 1917. kartu br. 151. Od tih 
44 karte dobili su moji rođaci samo deset komada. I od kuće dolazila je 
pošta slabo i sa velikim zakašnjenjem. »Pošta dolazi sada ovamo istom 

poslije & mjeseca, Zadnja karta potječe iz kolovoza Bog zna, što se j 
dogodilo za to vrijeme! Tara, 30. XII. 1917. Md ee go; —160 Ca. 
»Dugo vremena nije stigla nikakva pošta, Zadnja karta potječe iz svib- 
nja. Tara, 16. IX. 1917. Temperatura: +60 C.«, 


DVOVLASTIJE. — »RJEŽEM KAZNU«. — ZATVOR — RAJ. 


. Sve vrijeme Kerenjskijeve vlade bilo je vrijeme borbe između mi- 
nistarske vlasti i vojničke organizacije »sovjeta vojnika i radnika«. Nova 
civilna vlast, izdavala je naredbe, da pobije nered i anarhiju, a da uvede 
poredak i pravno stanje. Ogorčena i žestoka agitacija širila se protiv 
bogataša, protiv »buržuja«. Vojnici su pod buržujem razumjevali sva- 
koga, koji je bolje odjeven. Sovjet je ometao u Tari većinu vladinih 
odredaba, ili ih nisu htjeli provesti ili su radili protivno. Prividna je 
vlast bila u rukama ministarstva, a faktična u rukama sovjeta. Uslijed 
borbe tih dvaju faktora za pravu vlast i uslijed tih trvenja klupko se je 
sve jače i jače sputavalo, mjesto da se rasputa. Tako je valjda bilo po 
cijeloj Rusiji. ' 

Srebrni i žlatni novac počelo se sakrivati i povlačiti iz prometa. 
Kerenjski je dao štampati novi papirnati novac, ponajviše od 50 rubalja, 
t. zv. kerjenke. Vrijednost je novcu padala, a sve automatski poskupilo. 
Sa tržišta je tako rekuć nestalo platna, sukna, šećera i čaja. U ljetu 
1917. i zimi g. 1917./18. većina je zarobljenika u Tari bila poderana. 
Čovjekoljubni Bestužev dao je vojnicima rubeninu i vojničko odijelo ba- 
dava, a časnicima platno i sukno uz nabavnu cijenu. Ja sam si dao sašiti 
rusku vojničku rubašku iz platna, a ostatak prišio na zimski gunj. Na- 
bavio sam si velike zalihe šećera i čaja t. zv. kirpičnji čaj, t. j. čaja 
stisnutog u opeke (Ziegeltee). Nesigurnost mjesto da se smanjuje, izgle- 
dalo je, da se povećava. Po noći je bilo za život opasno izlaziti na ulicu. 

Ratni zarobljenici bili su razmjerno od sviju stanovnika Tare naj- 
sigurniji za svoj život. Pred našom je kućom i danju i noću stajao ruski 
vojnik na straži. Noći su postavljali još jednoga u dvorište. Tako je bilo 
kod sviju partija, a i u vojarni, gdje je stanovala većina zarobljenika, 
Rusko vojno zapovjedništvo objelodanilo je proglas ratnih ministarstva: 
turskog, njemačkog i austrijskog, da će za ubijenog jednog zarobljenika 
u Rusiji, biti strjeljana dva zarobljena Rusa. Ta je objava dobro djelo- 
vala i nijedan ratni zarobljenik nije bio u Tari ubijen, Možda ne ću pre- 
više kazati, ako ustvrđim, da smo mi svi zarobljenici bili sigurniji za 
Svoj život nego li grof Bestužev, usprkos toga, što su ga voljeli i gra- 
đani i vojnici. U revoluciji su za svoj život najsigurniji inostrani poda- 
nici, jer ge sve ratujuće stranke boje odgovornosti radi komplikacija, 
“koje bi mogle nastati, ako bi strane države intervenirale radi smrti svo- 
jih podanika. 

Ne mogu opisati sve događaje u Tari, jer bi predaleko zašao, Izni. 
jeti ću samo nekoliko prizora. 

U blizini ruskoga groblja prostirala se velika i vrlo lijepo razvijena 
brezova šuma, čija su stabla bila debela kao čovječje tijelo. Nas dese. 
tak pošlo je u pratnji naoružanog ruskog vojnika na šetnju u stepu. Put 
je vodio u obližnje susjedno gelo i nešto dalje od groblja provlačio ge 
kroz tu šumu. Ozvanjali su mnogobrojni udarci sjekira, kada smo ge 
šumi približili. Seljaci su podsijecali jedno stablo kraj drugoga, ali ne 
nad panjom <. j. tik iznad površine zemlje nego u visini možda nešto više 
od jednoga metra. Na naš nedužni, a možda i nesmotreni upit, zašto 
ostavljaju tako veliki panj, počeli su uzbuđeno vikati: što se to vas tiče! 
To je naša stvar! Rježemo kaznu (režemo ruski erar). Vidili smo, da 
nije uputno upuštati se s njima u razgovor, vidili smo, da nije dobro 
razgovarati sa ljudima, koji iz mržnje, bjesnoće prema carizmu podsi- 
jecaju, tamane i trijebe državno vlasništvo, Kao da su državne šume 
krive, što im je carski činovnik činio nepravde i što se je car zaratio te 
njih prisilio ratovati. Zar tolika mržnja? pomislio sam, 

"Tko će umiriti ovu mržnju? A ako je neko još jače podjari — kuda 
će ona kreniti i na koga će se oboriti? Kada smo se vraćali natrag u 
Taru, još su se dugo čuli udarci sjekira, od kojih je ječila šuma kao gi- 
tara, kada umjetnik prstima prebire žice. Hoće li se glasovi sjekira, hoće 
li se ova rezonancija pretvoriti u kakvu lijepu simfoniju ili možda u naj- 
neharmoničniju glazbenu sliku? Tko bi to znao! Hoće li ova mržnja, 
hoće li se jeka ovih udaraca zaustaviti samo u toj šumi? A što će biti 
onda, ako se proširi po cijeloj Sibiriji? Što će biti sa mnom, ako sva Si- 
birija okrene ječiti od udaraca sjekire, od udaraca mržnje? Kako ću 
moći isplivati iz mora mržnje, ogorčenja? Do sada nije nitko izmislio 
i napravio takovu lađu, koja bi ljude bez opasnosti vozila kroz uzbur- 
kano more mržnje i koja bi ih mogla prevesti, prenijeti na drugu neo- 
pasnu obalu? Treba velike opreznosti i životnog iskustva, da čovjeku 
uspije prebroditi jedno takovo i najopasnije i najpogibeljnije more, 
more mržnje. 

Pijani ruski vojnici slavili su vrlo bučno poklade. Pucalo se još 
više, a hodalo se u još nesređenijim skupinama, nego li u druge dane. 
Neki su od naših časnika pošli u pratnji konvoja, da vide poklade u re- 
voluciji. Jedan je između njih zaostao i kako je bilo na glavnoj ulici 
mnogo svijeta, nije ih mogao dostići. Bio je to jedan zastavnik Malorus, 
 sićušan čovjek niska stasa, male čelave glave na kojoj se jako isticao 
produljeni nos. Bio je sasvim neugledan. Kada bi ga čovjek malo iz da- 
ljega motrio, oči bi mu se čudno sjajile i u njegovom je licu izbijalo 
nešto slično mišu. Bio je valjda najpovučeniji i najružniji od sviju za- 
robljenih časnika u Tari. 

pije stored onako ovie, da svoje digo — pripovijoa 

: ili sorili >to'Pa«, masa raspojasanih vojnika. Čim 
su ga ovi i re: pojuri i su bez ikakvog dogovaranja k njemu, opkolili 
ga, počeli povlačiti, VUĆI za ruke i natezati. Razbješnjelim se glasom vi- 
kalo: »A ruskija djevuški vam nado« (Htio bi ruske djevojke)! Skupilo 
se mnoštvo svijeta, »Zar taj zarobljeni buržuj da dira u naše djevojke?!« 
Uzbuđenje Je sve više raslo. »Na sud s njim! Suditi mu«, zaviknio je je- 
dan glas. »Na sud, na sud«, odgovarala je »tolpa«. Opkolili su ga sa sviju 
strana 1 tjerali ga iz glavne ulice. Nitko ge nije izrazio glasno, kako mu 
treba suditi. Povorka je uz psovanje polako išla prema vojnoj komandi 
sa tim nesretnikom u sredini. Iz te glavne ulice vodi nekoliko postranih 
ulica prema Irtišu. Kada su dospjeli do jedne takve ulice u blizini ko- 
mande, zavikne jedan: »Drugovi, utopiti ga u Irtiš!« Povorka je mjesto 
u komandu krenila prema Irtišu. 

Na Irtišu se zimi u ledu iskopa mnogo zdenaca, to jest probije se 
metar-dva debeli led, da se odavde može grabiti voda, odnosno hvatati 
ili puškom ubijati ribe. »Potopiti ga u Irtiš, potopiti ga:. . .« nepre- 
stano se ozvanjalo. Nesretni je naš kolega bio obračunao sa životom i 
sledenio se. Već su se približavali tim zdencima, kada jedan zaviknu: 
»To je zarobljenik! Ako ga ubijemo, smakniti će tamo kod njih dvojicu 
naših!« Toipa se malo smirila, »U katalašku (zatvor) s njim! Nazad!« 
Mirno su okrenili i doveli ga do vojničkog zatvora. Postavili su se kao 
dvije stijene s jedne i s druge strane vratiju, porinili ga, udarali ga ru- 
kama, nogama. Ključar je bio međutim vrata otvorio. Netko ga čvrsto 
rukom uhvatio za šiju i nogom mu pospješio ulaz u zatvor. 

»Nisam više ništa mislio, kada su me počeli voditi prema rijeci. Zar 
sada umrijeti, sada, bez razloga i na ovakav način? Umrijeti! A kada 
je zrakom zaorila riječ »katalaška« i kada su me grubom silom smjestili 
u nju i kada je brava zaškrinula, a ja se našao sam u zatvoru, pomislio 
sam: zatvor je nebo, raj . . . moje spasenje. Da nije njega, ja bi se već 
bio ohladio u Irtišu i bio na drugoj strani .svijeta! Zatvor je velika 
stvar!« 


SPAŠEN OD SIGURNE SMRTI. 
KARTE OD G. STJEPANA RADIĆA. — LJETO. 


Aptekarša, supruga Rusa-ljekarnika, žena u punom cvatu, nije od 
našeg dolaska u Taru godine 1915. bila neprijateljski raspoložena prema 
zarobljenim časnicima. Ispočetka se zabavljala sa njih više, zvala ih je 
u kuću. Na koncu se »opredjelila« za jednog mladog zastavnika, oko 25 
godina starog, sa cvikerom i za njega se među nama govorilo, da je on 
bio najviše u »njezinoj milosti«. Ljekarnik, njezin muž, počeo je nešto 

slutiti, a i u građu se koješta govorkalo o njima. Zabranio mu na koncu, 
da dolazi u njegovu kuću. 

Njih su se dvoje sastajali ili na ulici ili kod nekih prijateljica apte. 
karše. Pred dućanom Orlov-a na velikoj ploščadi (trgu) obdržavao ge 
nedjeljno dva puta sajam, a za vrijeme sajma morali su se jamšćiki, 
kočijaši, sa svojim saonicama postaviti na onaj kraj trga, koji vodi yu 
našu ulicu. Zastavnik je ranije nego li su obično naši išli na trg, bio kre. 
nio prema trgu sam i bez pratnje ruskog vojnika. Čim je prošao pokraj 
jamščika i došao do trga, počeli su ovi vikati mu u lice: »Buržujskaja 
svoloč, buržujsko smeće! A čto aptekarša!« Za čas su ga opkolili, po. 
čeli tiskati i natezati. Bez dvojbe su znali i jamščiki za ljubavni odnošaj 
između zastavnika i aptekarše. Bijes revolucije morao je negdje izbiti 
i ovdje se bez povoda upravio prema zastavniku. I seljaci i građani po- 
šli su prema mjestu, gdje se je vikalo. Vika, buka i gungula rasla je 
vrlo brzo. Zastavnika su počeli tiskati rukama i gurati nogama. U toj je 
gužvi spao zastavniku cviker sa nosa i on je zaviknio: »Moj cviker! Pao 
mi je cviker!« . ' 

Oni koji su bili najbliži zastavniku, tiskali su leđima one iza njih, 
da si naprave mjesta, da potraže cviker. Tolpa se umirila kao na kakvu 
zapovijed. Svi ljudi kao da su najednom htjeli napraviti neku uslugu. 
Bijes se je iznenada pretvorio u kavalirštinu, pomoć, što li. A da ga je 
prije izuštene riječi: »moj cviker« bio samo jedan udario — počeli bi 
udarci letiti na sve strane i noge i ruke stupile bi u akciju i za pet šest 
minuta, ne bi bilo ni zastavnika ni njegovog evikera. Našli su cviker. Bio 
je sav raskidan. Kako se je brzo promijenila psihologija te mase! Tko 
bi tu kolektivnu dušu, ako je uopće ima, mogao razumjeti! Punih šest 
godina imao sam s njom najbliže veze, no uza sve to nisam mogao pro- 
drijeti u njezine najveće tajne, u njezinu dubinu. 

Iz Sibirije sam se javljao i g. Stjepanu Radiću, kojega sam sma- 
trao. još prije rata svojim vođom u socijalno-seljačkim pitanjima. Polo- 
vicom siječnja g. 1917. dobio sam dvije ruski napisane dopisnice od g. 
Radića. To sam javio mojoj supruzi kartom od 25. I. 1917. »Draga moja 
Ireno! Od Tebe kao i od mame dolazi sada mnogo pošte. Kako sam ve 
seo, kada karte dobijem. Nemoj se mučiti radi mene. Uvijek sam zdrav. 
Nas 35 stanujemo u dvije kuće. Ja sam u jednoj sobi sa još dva gospo- 
dina. U vrtu smo si napravili sanjkalište i ja se sanjkam 2—3 sata na 
dan. Inače uvijek čitam. Ruskim jezikom vladam kao mojim materinj- 
skim. Ja sam samo radi moga brata zabrinut. Kako živiš Ti? Je li Ti 
bolje? Piši mi također i o poznatima. Od Radića sam nedavno dobio 2 
karte. Danas je temperatura; —800 C. Tara, 21. I. 1917.«. 

U tim dvim kartama opisuje g. Stjepan Radić političko stanje kod 
nas u Hrvatskoj, što se sve zbiva, kako je u hrv. saboru, gdje je on 

bio je cenzor ruskih pisama ili Maloru 
carista ili koji Čeh, Panslaven, koji sui 


dvije Rađićeve ruski napisane dopisnice nego i mnogo drugih sličnih 


Sl. 26. Javljam kući primitak dvaju karti g. Radića. 


Šteta, što sam izgubio sve moje stvari kod N. Udinska g. 1920. pa i ove: 
dvije karte, jer bi one služile uzorom, kako nezadovoljni građani, u ovom 
slučaju cenzori, čine velike propuste, odnosno kako mogu škoditi svojoj 
državi. ' . ' 
Na glas o ruskoj revoluciji nedvojbeno su se uznemirili rođaci.sviju 
zarobljenika. Da moje umirim pisao. šam im u: kartama indiferentne | 
stvari, »Radi mene budi sasvim na miru. Mi smo u Tari odrezani mo- 
rem snijega cd ostaloga svijeta. Ovdje je sve mirno. Danas u jutro bilo 
je: —120 C., a u podne: —10 C. Svuda leži još snijeg 1—2 metra debeo. 
Tara, 26. III. 1917.«. »Ovdje je sve mirno. Tara je mali tatarsko-ruski 
grad u pustoj stepi, odjeljen od cijeloga svijeta. Tara, 80. TI. 1917.«. 
Isto sam pisao i u karti od 2. IV. 1917. »Ovdje je sve mirno. Ovdje ima 
još mnogo snijega. Temperatura je bila u podne: +80C., a u jutro: 
—T9 C, Tara, 13. IV. 1917.«. Danas smo posjetili tatarsku crkvu. Tem- 
 peratura u jutro: —210 C., u podne: —6" C. Tara, 18. TIL, + Bla ' sa dva 
“mjeseca biti će ovdje kao u proljeće«. »Ovdje je toplo. Mjestimice ima 
joši snijega. Pred pet se je dana otopio led na rijeci. Tara, 8. V, 1917.«. 
 >Dok ovo pišem vani je snježna mećava sa urlajućim vjetrom. Kod nas 
Mora da je već vrlo lijepo proljeće. Danas je: —40 C. Po svoj prilici su 
to zadnji trzaji zime. Prije toga bilo je već vrlo toplo sa +200 C, Tara, 

Vrgoč: Uspomene na svjetski rat. 

15. V. 1917.«. Danas je padao i snijeg i kiša. U jutro je bilo: —19€.,, g 
u podne: 1:50 C. Tara, 81. V. 1917.«. Pisao sam u takvom tonu, makar 
da sam znao, da je mojima bilo više stalo, da li mi je ugrožen život nego 
da li sam posjetio tatarsku džamiju ili da li se led otopio na Irtišu ili 
se nije otopio i koliko je stupnjeva zime. 

Ljeto je bilo g. 1917. hladno. »Po svoj prilici će i ovdje skoro po- 
žeti proljeće t. j. sve će cvasti. Jutros je bilo: +69 C., a u podne: --170q, 
Tara, 6. VI. 1917.«. »Jučer je bilo: -+140C. Tara, 21. VI. 1917.«. »Mje- 
sec dana je neprestano padala kiša i bilo hladno. Temp. +10% C. Valjda 
će i ovdje biti jednom ljeto. Tara, 1. VII. 1917.«. »Danas je tempera. 
tura: -+20 C, Tara, 13. VIII. 1917.«. »12. VII. 1917. Ovdje pada ponovno 
kiša. Temperatura je dnevno 14—1590 C, cijeli dan«. »Cijeli sam dan na 
dvorištu i sunčam se. Poslije podne se idemo kupati na Irtiš. Danas je: 
-L.200 C. Tara, 14. VII. 1917.«. »19. VIII. 1917. rano u jutro je bilo: 
+70C.«. »Vrlo rado bi osjetio lijepo toplo sunce juga. Ovdje je već 
hladno. Danas je: +209 C. Tara, 23. VIII. 1917.«. »Skoro će početi zima, 
. Kroz cijelo ljeto bilo samo 20—30 toplih dana. Kada bi jednom mogao 

doći u našu toplu zemlju. Tara, 23. IX. 1917.«. 

Mi već nismo mogli izlaziti sa naših pedeset rubalja, otkako su 
kerjenke poplavile svu Rusiju. Od kuće su nam teško dostavljali preko 
banaka zatraženi novac. Morali smo si nekako pomagati. Neki su naši 
vojnici kao namještenici kod Rusa dobro zasluživali i mogli su nam po- 
zajmiti dosta velike svote. Mi smo našima pisali kući, da njihovim ro- 
đacima isplate pozajmljene rublje u krunama prema tečaju na početku 
rata. Meni je novaca pozajmljivao Andrija Ribić, namješten kao koči- 
jaš — vodonos kod Tatarina, t. zv. Mustafa-paše. Ribić mi je bio dobar 
drug i vjeran prijatelj u Tari kroz tri godine. Sada je on trhonoša u 
Zagrebu sa. crvenom kapom br. 24. i stoji redovno na uglu Jelačićevog 
trga i Praške ulice. Uvijek mi je milo, kada ga sastanem. Kući sam pi- 
sao: »Primio sam od g. Andrije Ribića, koji se nalazi sa mnom u Tari 
30 rubalja, slovima trideset na pohranu. Molim Te izvoli njegovoj su- 
pruzi Heleni Ribić (Zagreb, Opatovina br. 25.) isplatiti tu svotu u na- 
šim krunama po tečaju kakav je bio prije rata. Najbolje bi bilo poslati 
joj taj novac poštom. Jednaku kartu pišem gospođi Ribić. Tara, 23. 
IX. 1917.«. Ribić mi je pozajmio carske novce, zato smo i ugovorili te- 
čaj prije rala. 

RUSKI CAR U TOBOLSKU. 


Ruska je vlada odlučila, da pošalje u »sosilku« i ruskog cara u To- 
bolsk u Sibiriji. Odabrali su mu jedan bataljon najpouzdanijih vojnika 
sa nekoliko topova i strojnih pušaka. Nama je bilo poznato, kada će se 
provesti car kroz Taru. Iz Omska su ga otpremili jednim od najljepše 

uređenih parobroda u Tobolsk. Vozni red lađe bio je unaprvo određen i 
naznačeno vrijeme, kada će doći u veća pristaništa. U Taru je imao stići 
poslije podne. Na pristanište su puštali sve, tko je samo htio ići. Meni 
je sada žao da ga nisam išao pogledati. Mrzio sam ga kao predstavnika 
najopasnije struje za hrvatski narod i nisam ga htio ići pogledati. Onda 
sam bio još premalo elastičan. Sada bi ga išao pogledati. 

Bezbroj ga je svijeta bio dočekao, među njima i mnogo časnika za- 
robljenika. Moji su mi prijatelji pripovijedali, da je sasvim simpatična 
ličnost. Bio je odjeven kao obični ruski časnik u jednostavnu  jelenju 
rubašku i plave hlače. Ljubezno je gledao na publiku i napravio na sve 
najbolji utisak. Neki građani iz Tare, a i ruski vojnici govorili su mi 
da je on »nastojašči ruskij čelovjek« (pravi ruski čovjek), a zato jer je 
pušio cigarete u tuljeu, dok cigareta ne izgori do ruba luknje tuljca, u 
kojoj je usađena. Ovakove je čikove teško vaditi. Rusi su ih vadili tako, 
da su udarali na uži kraj t. j. onaj, koji dolazi u usta, sve dotle dok čik 
nije ispao. To je isto napravio i car. Zato im se i svidio. »Ne možeš poj- 
miti, kako žudim za našim toplim suncem. Već dvije godine ne znam 
pravo, što je to toplo sunce. Sada imamo novog komšiju: ovih je dana 
došao bivši ruski car u nedaleki od nas Tobolsk. Tara, 26. VIII. 1917.«. 
»Nije tome dugo vremena, kako je u Tobolsk došao bivši ruski car. Sada 
će i on uživati u ovom ljetnom oporavilištu, ovu »Sommerfrisehe«. Tara, 


11. IX. 1917.«. 


SUMNJIVI ZNACI. — PODVODNIJA STRUJI. 
NEMORAL KOD KUĆE. 


U ljeti g. 1917. malo je popustila uzrujanost, jer je bilo sve manje 
nereda i razbojstva. Počev od rujna dolazilo je sve više naoružanih voj- 
“nika u Taru. Ratnici su se neprestano sa svojim oružjem vraćali kući. 
Njemačka je vojska kidala rusku frontu kao paučinu. Na ulicama u 
gradu vidjevalo se samo malo civilnih odijela. Grad je Tara bio vojnički 
logor: sve vojnici i vojnici. Na ulici, cesti, svuda: tolpa i kučka (sku- 
pina) vojnika. — Agitacija protiv rata dosegla je svoj vrhunac, Ruski 
su seljaci, a i građani bili ža mir. Ekstremne su struje ovu želju za mi- 
rom izrabljivale i htjele pomoću nje domoći se vlasti. 


Svuda se klicalo miru, a proklinjalo rat. Psovalo se najgrđim izra- 
Zima protiv bogataša, koji da su prouzrokovali ovaj rat, Vojnici su pro- 
lazili kao i na početku revolucije u većim ili manjim hrpama kroz ulice 
i klicali miru te pucali. Širilo se literaturu o separatnom miru, o raz- 
diobi zemlje seljacima i o vlasti seljaka i radnika, makar da ju je vlast 
bila zabranila. "To je t. zv. podpolnaja (podzemna) literatura, koju su 
seljaci valjda najviše čitali, jer je zabranjena. Dioba zemlje i. velikog 

posjeda među seljake nije se ticala sibirskih mužika baš ništa, jer gy 
imali dovoljno zemlje. Revolucionarci su bili majstori u agitaciji. Sve 
su znali izrabiti u svoje svrhe. Sve su struje protiv cara umjeli svesti 
u svoje korito. Za sve »podvodnija struji« napravili su jedan kanal, 
samo jedan kanal: doći do vlasti. Te su podzemne struje bile važnije 
od onih javnih. ' 

Jedni su vojnici dolazili sa fronte, zadržavali se neko vrijeme u Tari 
i razišli se redovno sa svojim puškama kući. Sada je bila izdana parola, 
da se oružje više ne predaje, a ni ne prodaje. Drugi su došli i stalno ge 
u Tari zadržali. Ti su bili najbezobzirniji i najnasrtljiviji, prema sva. 
kome najdrskiji i nepristojni. U to je vrijeme bilo opasno ići mirno po- 
kraj skupine takvih vojnika, osobito nama časnicima-zarobljenicima, 
Neprestano nam se grozilo, da nas treba izbaciti iz naših stanova, mjesto 
nas se je imala useliti najgora sirotinja, a nas se je imalo smjestiti u 
ljetne, drvene barake. Kolale su najnevjerojatnije vijesti. Beskućnici i 
sirotinja bili su na nas nahuckani isto tako kao i na bogataše Tare. Gra- 
đani, a osobilo Tatari bili su nam skloni. 

U Taru se dovuklo i mnogo civilnih osoba, vrlo sumnjiva izgleda. 
Počele su pljačke, napadaji, razbojstva kao i poslije pada carizma. Sve 
je bilo ustrašeno i vojnici na prolazu kao i građani Tare. U noći su se še- 
tale samo skupine ovih opasnih vojnika i nepoznatih građanskih lica. 
Građanstvo je sasvim zastrašeno, dezorganizirano i uvuklo se u sebe, 
u kuće: ono je samo sebe odsudilo na propast. Tko je imao oči, taj je 
morao vidjeti, da se sprema novi prevrat. 

Koncem jeseni 1917. stigao je u Taru jedan musliman iz okolice - 
Bjeline, zarobljen ljeti. Prema našem običaju mi bi uvijek novoga zarob- 
ljenika ispitivali, kako je kod kuće, na fronti i što je vidio prolazeći kroz 
Rusiju. On je još u rano proljeće g. 1917. bio kod kuće. Idući pješice od 
željeznice u svoje selo navratio se usput u jednu mehanu. Za stolovima 
su sjedile bule otkrita, lica, bez feredža i pile rakiju za novac, što su ga 
dobivale kao potporu određenu za obitelji ratnika. Svi smo si stvorili 
sliku o moralu, koji je kod nag zavladao. Kada to čine muslimanke, 
kakve su onda istom žene drugih vjeroispovjesti! Ženski se dakle svi- 
jet počeo kod nas približavati ruskom na polju morala. Božica rata, naj- 
veća razvratnica na svijetu, pružila je svoje prste i u naše krajeve! 

Sva mjesta, kroz koje je prolazio taj novi građanin Sibirije, poka- 
zivala su jednaku sliku, kakvu je zatekao i u Tari. Po njegovom pripo- 
vijedanju kod nas su bili upućeni o svemu, što se je u Rusiji zbivalo. 
Zato sam odmah i kući pisao: »Ja znam, da ćeš opet biti zabrinuta radi 
mene. Budi samo mirna, ja se nalazim u jednoj pustinji udaljenoj od 
željeznice oko 300 kilometara, Temperatura: +60 C. Tara, 16. IX. 1917.«. 
Izgledalo mi je kao da jedna podvodna struja vodi sve ove događaje, 

činilo mi se kao da se sve niti nalaze u jednoj ruci. Sa zebnjom sam če- 
kao novu promjenu. Za vrijeme od dvije godine, što sam se prije rata 
družio sa boljševicima upoznao sam njihove metode i odmah sam vidio, 
da su oni u svako mjesto Rusije i Sibirije pružili svoje prste. 


BOLJSEVIČKI PREVRAT. — DEKRETI. — PRIMIRJE. 


Čim je »Pravda«, list boljševika počeo u Petrogradu izlaziti, odmah 
sam ga pretplatio na pol godine. U njemu su javno pozivali vojnike, da 
otkažu poslušnosi vlađi i donosili su izvještaje o rastvaranju austrijske 
i njemačke vojske, koja je zaposjela Ukrajinu, Odesu i Kavkaz. Bolj- 
ševici su se svim žarom bacili, da demoraliziraju okupatornu njemačko- 
austrijsku vojsku i time da je dobiju za sebe. Pravda je u jednome broju 
donijela mjesto uvodnoga članka, a preko cijele strane samo ovu vijest: 
»Njemački su vojnici u Ukrajini i Kavkazu počeli prodavati svoje ci- 
pele!« To je značilo, da su bili potkopali i najjaču disciplinu na svijetu, 
njemačku vojničku disciplinu. Slično je bilo i sa ruskom vojskom. U 

proglasima su zvali vojnike, da ostave bojište i da se vrate kući. Kerenj- 
 skijeva je vlada doduše zabranila i Pravdu i raspačavanje raznih pro- 
glasa. Što nije smjelo plivati javnim strujama prešlo je u podzemne 
struje. Bezbroj proglasa pozivao je po cijeloj Rusiji na neposlušnost i 
ustanak protiv Kerenjskoga. : 

Mi u Tari nismo znali, što se zbiva u Petrogradu. Pošta je i ope 
izostala. Dok su vojnici za prevrata protiv cara mirovali u Tari, sada su 
postali još nesnošljiviji i još bezobzirniji, ako je uopće moguća veća, gra- 
dacija toga pojma. Sav je grad Tara bio od njih stjeran u kozji rog. 
Oni su bili pravi gospodari u: gradu i bez formalne vlasti, a čekali su 
samo zgodan moment, da ju i formalno uzmu u svoje ruke. Sva je Tara 
bila kao na iglama. . 

Jednoga je jutra osvanio proglas, da su sovjeti preuzeli vlast u 
gradu. Sovjet soldatskih i rabočih deputatov proglasio je sam sebe kao 
“< jedinu jedincatu državnu moć i vlast u Tari. Vojnici su i onako bili uz 
njih, a građani su morali šutjeti. Glavnu ulogu su igrali oni najbezo- 
brazniji i o svemu su odlučivali. Počelo je bezobzirno obračunavanje. 
Svakoga istaknutijeg pristašu Kerenjskog i caristu su zatvorili. Od ovih 
£u najopasnije slali u zatvor u Omsk. Ti su nesretnici dolazili sa prat- 
njom samo do šume, onda su navodno pokušali bježati i poginili su od 
kugli u leđa. Ovamo kao da su prenesene metode, najkrvoločnije metode, 
što su ih Semiti Kartažani primjenjivali protiv svojih protivnika u gra- 
đanskom ratu. Istupalo se samo protiv pravoslavnih, a drugi su ino- 
Vjerci bili za sada pošteđeni. Glavnu je vlast imao jedan komesar, Ži- 
dov, koji je bio sve, vlast, uprava, pravda. Rabin u Tari primao je u 
neke vrsti audijencije uplašene građane, koji su mislili, da će biti uap- 

šeni. On je bio iza komesara najuplivnija ličnost. Vidio sam odmah, da 
nastupa komunizam rukom o ruku sa cionizmom. Katehetu na ženskoj 
gimnaziji u Tari, starog pravoslavnog svećenika, odmah su digli ga 
službe i imenovali ga za živodera, koji ima samo čistiti zahode. Taj je 
svećenik bio preko pedeset godina star, imao veliku obitelj i jednu vrlo 
lijepu kćerku, svršenu maturanticu, kojoj su udvarali mnogi zarobljeni 
časnici. Bio je osumnjičen, da je nemoralan i da je zavađao svoje uče. 
nice. Administrativnim je putem bio kažnjen ovako sramotno i bez suda. 
Mi smo se svi zgražali, a osobito Rusi, građani. 

Sovjet je izabrao grofa Bestuževa za komunističkog pukovnika, koji 
ima samo stručno učiti vojsku. Praporščika sa bradom su digli kao za- 
mjenika pukovnika i poslali ga na frontu. Kada je odilazio saonicama 
iz Tare, išli su vojnici za saonicama, vikali i psovali, pucali i grozili se 
kroz cijeli grad. Još je dobro i prošao. Novo imenovani zapovjednik za- 
robljenika, praporščik, bio je prema nama uslužan, pristojan i ljubezan. 
Prema nama nije bio nepravedan ni komesar. Dobivali smo nadalje sve, 
što su nam Rusi bili obvezani dati prema ženevskoj konvenciji. Kasnije 
istom izdali su znameniti proglas, u kojem zarobljenike proglašuju slo- 
bodnima, no zato su počeli ustezati jedan dio od mjesečne svote, kod 
mene 50.— rubalja, za stan. 

Sve su stare ustanove opozvali dekretima: u svim područjima dr- 
. žavne uprave, sudstva, vojske i izdali nove naredbe. Stari je red prestao, 
a novi nije počeo. Nove naredbe i dekreti nisu mogli momentano ure- 
diti novo društvo i nastao je Kaos, za koji su komunisti okrivljavali 
njima nepoćudne ljuđe i stavljali ih pred revolucionarni sud, za koji nisu 
vrijedili nikakvi propisi nego njihova volja, njihov zaključak. Većina je 
okrivljenika bila osuđena na smrt. Zapela je sasvim i trgovina i pro- 
met, jer su ih sovjeti uzeli u svoje ruke, proglasivši trgovce najvećim 
lopovima i organiziranim razbojnicima. Kada su bili organizirani izbori 
za sovjet, nisu dobili trgovci pravo glasa. 

Prestalo se plaćati poreze. A kako država niie mogla biti bez sred- 
stava nametnuli su kontribucijie na kuće i zemlju. Kuća kraj našeg stana 
pripadala je iednom slagaru. On si je od ustiju otkidao, da si samo što- 
god za starost zaštedi. Sav zdvojan doletio je do mene i rekao mi, da od 
njega traže dvije tisuće rubalja u najkraće vrijeme. A sama kuća nije 
vrijedila više od te svote. 


Za vojsku na frontu trebalo ie slati hrane i konje; država sada nije 
imala čime platiti i odredila je, da se od seliaka oduzme određeni broi 
goveda, svinja i konia. Seljaci su planili. To je bila prva t. zv. rekvizi- 
cija. Sela su se dogovorila, da ne će za badava odstupiti državi svoju 
marvu. Poslani su posebni odredi ervenih vojnika, da silom oduzmu no- 
pisane životinje. Seljaci, obavješteni o njihovom dolasku, zaklali su u 

svim selima okolo Tare tu marvu, Kasnije sam doznao, da se je zbilo 
isto i po cijeloj Rusiji. Time je u par dana bila uništena skoro jedna 
trećina sviju domaćih i gospodarskih životinja. 

Komunisti su prikazivali ove mjere kao nužno zlo, potrebno, da se 
dovrši vojna. Seljacima je prvo bilo: mir, mir; a da ih umire širili su 
lažnu vijest o primirju. A da seljaci vide, da je mir, organizirali su ot- 
premu starih i bolesnih zarobljenika. I mi smo zarobljenici bili isprva 
vjerovali, da će sklopiti mir, odnosno primirje. Kasnije smo vidili, na 
žalost istom poslije par mjeseci, da je vijest o primirju, miru i otpre- 
manju bolesnih zarobljenika samo agitaciono sredstvo boljševika. Slali 
su transporte bolesnih zarobljenika iz sviju logora uz željezničku prugu. 
Iz njihovog boravišta su ih sovjeti propustili, no u slijedećim su ih po- 
stajama zaustavili i slali natrag. Neki su se ovakovi transporti »šetali« 
po sibirskoj željeznici kroz više mjeseci, a da ih nisu otpremili kući. 
Putovanje jednog takvog transporta opisao je umjetnički i vrlo lijepo 
Dr. Fabian Bćla, narodni zastupnik u poslijeratnom peštanskom saboru, 
na madžarskom jeziku, a pod naslovom: Od Vladivostoka do Petrograda. 

»Sada je primirje. Dao Bog da dođe i do mira! Kako bi se rado 
vratio u našu lijepu i toplu domovinu! Tara, 20. XII. 1917. Temperatura: 
—270 C.«. »Opet Božić! Već je sedmi Božić, koji ja ne slavim kod kuće. 
Po svoj prilici ćemo ga slaviti slijedeće godine zajedno kod kuće. Tara, 
22. XII. 1917. Temperatura: —270 C.«. »Nova godina! Mnogo sreće! 
Sada je ovdje 8 sati u jutro, a kod nas tri sata poslije podne. Ovdje 
sunce izlazi prije, ranije za pet sati nego li u našoj domovini. Danas 
toplo: —170 C. Skoro se približava najjača studen: oko —50% C.! Kada 
bi samo mir bio sklopljen! Tara, 1. I. 1918.«. 

Sibirska je zima kojiputa čudna. Između ruskog i rimokatoličkog 
Božića biva. ovda-onda vrlo toplo. »Danas je vrlo topao dan. Predveče 
je dapače kiša padala, akoprem je bilo: —90% C.! Tara, 7. I. 1918.«. 

Brestlitovski je mir bio i službeno objavljen u Rusiji. Vojnici su 
se veselili, a građani bili u Tari ogorčeni. Boljševicima je bilo samo stalo 
da svoju vlast učvrste, a za drugo se ništa nisu brinili. Kao do sada naj- 
vještiji agitatori počeli su među nama širiti vijesti, da će nas kući ot- 
praviti u najkraće vrijeme. Izdano nam je jedno saopćenje, da će nas 
u proljeće po svoj prilici najprvo premjestiti u Rusiju, a odanle kući. 
Tako se govorilo zarobljenicima po cijeloj Rusiji. »Na koncu je jednom 
službeno objelodanjeno. Ne mogu u to vjerovati kao ni u to, da čemo 
moći kući putovati. Odavde nas ne će moći otpraviti prije nego počme 
Promet lađama. Dakle još dva dobra mjeseca ostajemo u Tari, a poslije 
toga u Omsk i dalje. Tara, 3. III. 1918.<. »Nadam se do jeseni doći kući, 
Sada više ne mogu tako marljivo učiti i čitati. Reisefieber! Tempera- 
tura: —250 C, Tara, 11. III. 1918.«. »Prekjučer dobio sliku Juričinu 

(njegova bista u profilu). Danas je velika srijeda. To mi je najveće ve. 
selje za Uskrs. Do sada sam dobio njegove tri fotografije. Dao Bog da 
dođem kući do Božića! Mir je dakle sklopljen. Ne mogu vjerovati, da je 
konac svemu. Četiri teške, duge godine. Tara, III. 1918. Temperatura; 
—b0 C.«. »Drugi dan Uskrsa. Neprestano, cijelo poslije podne pada sni. 
jeg. Ovdje Uskrs izgleda kao Božić kod nas. Tara, 1. IV. 1918. Tempe. 
ratura: —140 C.«. »Ovdje još zima, snijeg, hladno. Hvala Bogu: dani su 
duži i već se vidi sunce. Mi čekamo na transport. Po svoj prilici ćemo 
otputovati prvom lađom. Nadajmo se barem! U kasnu jesen mogli bi ge, 
već kući vratiti! Temperatura: —150 C. .Tara, 10. IV. 1918.«. »Jučer 
snježna mećava, bura. Danas snijeg, mjestimice jedan metar dubok, 
Temperatura: —30 C, Tara, 12. V. 1918.«. 


To smo si mi tako zamišljali. Stvarnost je bila sasvim oprečna, 
K nama su došli zarobljenici iz Omska i pripovijedali nam najalarmant- 
nije vijesti. Boljševici otpravljaju kući po gdjekoji transport, no većinu 
zdravih premještaju iz jednoga logora u drugi i čim dođu u novo mje- 
sto, odmah ili zatvaraju. Momcima ne daju hrane, zatvore ih u posebne 
barake i dobivaju toliko kruha, da ne umru od gladi. Polovica Madžara, 
nešto Bečlija i trećina Prusa stupili su u vojsku boljševika prisiljeni i 
zavarani. Pretplatio sam se bio na madžarske revolucionarne novine, koje 
je izdavao sovjet u Omsku, u kojima su u skoro svakom broju pozivali 
Madžare, da stupe u sovjetsku vojsku, jer da su im grofovi zaveli žene, 
matere i kćeri. Izrabili su najosjetljiviju i najćutljiviju stranu ljudske 
osjećajnosti u svoje svrhe. Sjetio sam se mojih razgovora sa komuni- 
stima i bilo mi je sve jasno. Moraju si sastaviti vojsku uz bilo koje 
uvjete, uz bilo koje žrtve. Na Ruse se nisu mogli osloniti, jer i ono malo 
komunista Rusa nisu bili za boj nego za fraziranje i prije svakog boja 

tražili pregovore. 


U svim većim gradovima Rusije i Sibirije bilo je mnogo Kitajaca, 
kao radnika, cipelara, kuhača, nešto trgovaca i posjednika praonica. Ki- 
tajci peru rubeninu vanredno čisto i Ruskinje su im dale rađe prati nego 
ruskim praljama. Sovjeti su izdali zapovijed, da se imaju popisati svi 
inostrani radnici, dakle i Kitajci. I njih su zatvarali u koncentracione 
logore i postupali kao i sa Madžarima. Prusi i Madžari činili su uz ne- 
što oduševljenih Rusa-komunista jezgru sovjetske vojske. I većina Se 
Kitajaca javila u sovjetsku vojsku. Među radnicima Rusima pravila se 
velika agitacija. Kitajee su plaćali po satu, a u težim i opasnijim boje- 
vima povisivali su im plaću. Kada su Kitaici, njih oko četvrt miliiona, 
bili izvježbani, pokazali su se kao jedni od najboljih vojnika. Ne možda 
zato, što bi oni pa naravi bili hrabri nego zato, što su u tuđini, u tuđoi 
zemlji uzeli puške u ruke, a tko to učini, taj nije ni najmanje siguran 
za svoj život. Čim ispusti iz svoje ruke pušku i dođe u ruke neprijate- 

lju, njemu se sudi bez suda, njemu se sudi puškom. Pred ovakovu smo 
situaciju imali u dogledno vrijeme biti i mi postavljeni. Ovo je imao 
biti naš transport kući. Budućnost nam se nije pokazivala u najružiča- 
stijem svjetlu. 


BRIGA ZA SINA. — MALO POŠTE OD KUCE. — GRIPA. 


U jeseni g. 1917. trebao je moj sin Jurica, da pođe u školu. Bilo mi 
je teško, što ga nisam mogao prviputa otpratiti do škole. U našoj je obi- 
telji bio uvriježen običaj, da se djecu nauči malo čitati prije nego što 
pođu u školu. »Je si li počela učiti Juricu čitati i pisati? To bi mogla 
napraviti. Ovdje toplo: —5 do —10%C., a bilo je već —370 C. Tara, 30. 
XI. 1916.«. »Je li naš mali učenik marljiv i dobar? Kako bi ga rado vi- 
dio, kada ide u školu! Ovdje snijeg. Jučer je sniježilo. Vrijeme je kao 
kod nas o Božiću. Temperatura: +10 C, Tara, 6. V. 1918.«. »Jurica mora 
da je već veliki dečko! Temperatura: +10 C. u jutro, a u podne: +40 C. 
Tara, 9. IV. 1917.«. »Je li Jurica već velik? Temperatura u jutro: 
—170C., u podne: +20 C. Tara, 23. III. 1917.«. »Drago dijete moje! 
Kako se osjećaš u školi? Bolje je bilo, dok si bio slobodan! Tempera- 
tura: —109 C. Tara, 9. XII. 1917.«. »Kako mladom učeniku prija škola? 
Temperatura: —170 C. Tara, 20. XI. 1917.«. »Ima li mladi učenik mnogo 
briga sa školom? Do sada dobio tri madžarske knjige. Danas ovdje vrlo 
toplo: —10 C. Tara, 17. XI. 1917.«. »Šest je već godina, da nisam kod 
kuće! Je si li već postao jakim dječakom? Kako bi Vas volio vidjeti! 
Temperatura: 220 C. Tara, 15. II. 1918.«. »Naše me dijete ne će po 
svoj prilici moći ni prepoznati, kada se vratim! Temperatura: —100 C. 
Tara, 3. IIT. 1918.«. »Jesi li naučio makar malo njemački? Kako Ti je u 
školi? Prije je bilo bolje vani, igrati se — što ne? Piši mi, koju školu 
pohađaš. Poslije karti datiranih u kolovozu nije nijedna više došla. 'Tem- 
Peratura: —350 C. Tara, 1. II. 1918.«. »Je li mladi učenik dobio mnogo 

, božićnih darova? Temperatura: —50% C, Tara, 7. I. 1918.«. 

Pošte je za prvog sovjetskog režima vrlo malo i kasno dolazilo za- 
robljenicima. »Ja uvijek pišem i pišem, ali ne znam, je li štogod dolazi 
kući. Poslije primirja sam neprestano uzbuđen. Htio bi putovati kući. 
Ovdje je sada najhladnija perioda: dnevno: —30 do 400 C, Knjige iz Hei- 
delberga nisu prispjele. Temperatura: —340 C. Tara, 4. II. 1918.«. 
»Zadnje su karte od kolovoza, i rujna. Poslije toga vremena nijedan od 
nag ne dobiva poštu. Temperatura: —180 C, Tara, 27. I. 1918.«. »S po- 
štom ne dolazi već dugo vremena ništa. Tvoja posljednja karta je iz ko- 
lovoza 1917. Hvala Bogu, da je za Novu Godinu došao brzojav, Tempe- 
Tatura: —80C, Tara, 29. I. 1918.«. »Ja već više ne znam, što bi pisao 
t što bi trebao pisati. Najhladnija perioda je zime prošla. Temperatura: 
—179 C, Tara, 14. II, 1918.«. »Drago moje djetešce! Do sada sam dobio 

dvije Tvoje karte, čestitke za Božić. Jedva čekam, da se jednom kući 
vratim. Dolaze li moje karte? Temperatura: -+180C. Tara, 26. VI, 
1918.«. sa 

Posjetio nas je danski konzul, kao zaštitnik austrijskih zaroblje. 
nika i kao izaslanik međunarodnog crvenog križa. On je išao od partije 
do partije pojedince ispitivao svakog, kako mu je i je li mu se štogod 
hotimice zla učinilo bilo od ruske vlasti ili od građana ili vojnika. Do- 
bili smo i novaca, darova, platna, sukna i cipela. Pročitao nam je po- 
vjerljive naredbe ratnog ministarstva iz Beča, a među njima jednu punu 
grožnju, koja je ovako završavala: »tko stupi bilo u kakvu vojnu orga- 
nizaciju u inozemstvu, biti će kažnjen smrću kuglom iz puške, pa i oni 
koji misle, da će u Rusiji ostati«. 

»Ovih je dana bio danski konzul kod nas. Pogledao je fotogra- 
fije na stijeni, a i onu od našega djeteta, koja mu se vrlo svidila. Kada, 
je drugiput opet k nama došao, posjetio me je, da još jedamputa vidi 
Juricu (kao što je on rekao). Kako.me je to razveselilo! Temperatura: 
—179 C. Tara, 10. II. 1918.«. . 

Boljševici su već prikupili dovoljno vojnika za svoju crvenu vojsku, 
da se mogu na nju osloniti. Ta je vojska sastojala od preko jednog mi- 
lijuna vojnika, od kojih su bili četvrt milijona Prusi i austrijski Nijemci, 
200.000 Madžara, 100.000 Lotiša, 100.000 zarobljenika slavenske rase, 
četvrt milijona Kitajaca i četvrt milijona Rusa. Na tu su se vojsku 
mogli sasvim osloniti s jedne strane, jer su to dobrovoljci, koji umiru, 
čim pušku predađu svome neprijatelju, a drugo većina je te vojske bila 
dobro izvježbana, jer je prošla kroz rat na fronti. 

Mi smo svi mislili, da se ova poruka bečkog ratnog ministarstva 
odnosi na komuniste t. j. na bivše austrijske vojnike, koji su što silom, 
a u manjem broju i dobrovoljno stupili u boljševičku vojsku. Mi smo se 
cvoj odredbi smijali, jer je princip boljševika sve obećati, a ništa ne 
izvršiti, sve potpisati, a ničesa se ne držati. Događaji su nam pokazali, 
da se ova grožnja odnosila više na česke nego li na komunističke dobro- 
voljce. ' 

Ruske su novine javljale, da se je u Europi pojavila opasna gripa, 
koja osobito da hara u zapadnoj Europi, Španjolskoj i Francuskoj, no 
i drugi krajevi da nisu pošteđeni. I kod nas je u Hrvatskoj njezino car- 
stvo. Što nije pokosila vojna, to kosi gripa. A koga ću od mojih kod 
kuće zateći, ako se slučajno i vratim kući!? 

Držala je oštra zima. Išao sam se sam malo prošetati. Boljševici 
su nam dali potpunu slobodu kretanja. U glavnoj sam ulici sastao pla- 
vokosog Madžara, oko 40 godina starog, sa brcima uređenim kao u nje- 
mačkog cara Vilima. Držao ge dostojanstveno uvijek, a osobito hoda- 
jući po ulici. Upoznao sam ga u našoj partiji, kada nam je grof Bestu- 

žev odstupio platna i sukna i dodijelio krojača, da ide od partije do par- 
tije šivati. Iz prizemlja se bila orila u našoj kući srijemska pjesma: 
Od kud ideš Anice, Anice, baš upravo ispod Ravanice! Pjevao ju je u- 
godan barilon. Pošao sam dolje. Pjevao je krojač. Iz razgovora sam sa- 
znao, da je Madžar i da je tu pjesmu naučio u Srijemu, Ja sam lično bio 
uvjeren, da gripa ne će đoći do Sibirije, makar kako se njezin val brzo 
širio prema istoku. Tješio sam se time, akoprem sam iz povjesti raznih 
bolesti znao, da je kolera haračila u Europi za najjačih zima, Tako na 
pr. g. 1848. u okolici Vinkovaca. Šetao sam se s tim krojačem — i otišao 
na objed kući. 


TEŠKO OBOLIO. — DUŠEVNA DEPRESIJA. 
POVUČENOST I ČUDNOVATA MRŽNJA. 


Dirt bar, darman juk! 
Bolest jest, lijeka nema. 
(Tatarska poslovica). 


U podne nisam mogao objedovati. Glava mi je bila teška, cijelo ti- 
jelo kao isprebijano. Legao sam u krevet poslije podne. Na veče sam si 
mjerio temperaturu. Imao sam -+-400 C. Bio sam dakle vani, na zimi od 
kojih dobrih —250 C, zime. Ja sam bio prvi među časnicima, na koga se 
gripa oborila. Par kreveta u bolnici, određenih za zarobljenike, bilo je 
popunjeno već drugim bolesnicima. Liječnik zarobljenika, Čeh po narod- 
nosti, a sveuč. profesor po zanimanju, bio je pozvan u Omsk radi gripe, 
koja je tamo izbila. Ruski civilni liječnik imao je toliko posla, da nije 
mogao dospjeti, da pregleda oboljele Ruse, a kamo li zarobljenike. Moja 
. su se dva sustanara uplašila gripe i odselila u drugu sobu. I služak mi 
je od straha pred zarazom prestao dolaziti. Hakija je bio utekao, a Fran- 
tišek sa Zdjelarevićem bio otpremljen kao invalid u Omsk. 

Ležao sam s&m. Par puta mi je na dan dolazio samo stariji Krzy- 
žanowski, donio mi kuhanog čaja i pregledao me. Sada sam u ovoj sobi 
bio gore odsječen od svijeta nego li u sibirskom selu. Samilost kolega 
sasvim je ustupila mjesto strahu za vlastiti život. I najbolji me prija- 
telji nisu posjećivali. Krzyžanowsky je jednoga dana sjedio kraj moga 
uzglavlja i davao mi čaja. Bio je spreman za šetnju na zimu, a tužan. 
Ustao je ranije nego li obično i rekao mi, da mora otići. Nije mi htio 
kazati, kuda će. Kada sam ga napastovao, da ostane, teška mi je srca 
rekao, da to ne može učiniti, jer bi zakasnio na sprovod krojaču, s ko- 
Jim sam ge pred par dana šetao. Dobio je gripu, upalu pluća i danas ga 
sahranjuju. 

Kada je moj prijatelj otišao, mislio sam si: danas krojač, a za par 
dana ja! Za lijesom par zarobljenika, odio ruskih vojnika, plotun hitaca, 

smrznuta zemlja — i sve je svršeno! Porodila. se u meni strašna Mržnja, 
bijes ili ogorčenje, što li. Počeo sam mrziti cijeli svijet ag koji Su me 
u rat poslali i one s kojima sam živio. Moji najbliži sustanari bježe od 
mene kao od kakve kolere! Boje se zaraze, ostavljaju: me bez pomoći, 
ostavljaju samome sebi. Ova je mržnja potisla svaku misao na moje kod 
kuće. Na njih nisam ništa mislio, jer mi je mržnja prema onima okolo 
mene istisla svaku ljubav. Spremio sam si bio rezerve aspirina i drugih 
običnih lijekova. Aspirin mi je pomogao. Nisam pošao za krojačem kao 
što sam mislio. Bilo mi je bolje i počeo sam već po sobi hodati. Sada su 
me počeli posjećivati i drugi stanari naše kuće. Kada je došao moj slu- 
žak, da me pogleda i da me nastavi posluživati, istjerao sam ga od sebe 
i zabranio mu, da mi nikada više ne dođe pred moje lice. 

Poslije bolesti omrzli su mi tako rekuć svi ljudi. Osim nekolicine 
nisam više nikoga ni gledao, a kamo li s njim razgovarao ili volio koga. 
Ograničena sloboda kretanja zadnje tri godine, velika neizvjesnost radi 
budućnosti, briga za svojima kod kuće i nesigurno i opasno stanje oko- 
lice i kraja, gdje sam živio — učinilo je svoje. Bijela, sniježna okolica, 
nije se skoro nikad mijenjala. Život je tekao neprestano jednako: učiti, 
ustati, hodati— iz godine u godinu. A život u okolici, život u kraju, gdje 
sam se kretao, tekao je prebrzo, neprestano se mijenjao i stvarao sve 
veće zapreke za naš odlazak kući. j 

Samo sam sa par kolega razgovarao. Ostale sam izbjegavao, nisam 
se volio skoro s nikim sastajati. Izlazio sam na šetnju ili rano u jutro ili 
kasno na veče, samo da bi što manje lica vidio i sa što manje se njih 
sastao i pozdravio. Osim par bili su mi svi ljudi u kući mrski. Nisu mi 
ništa zloga napravili, a ipak sam ih mrzio, Po svojoj naravi ne stupam 
već od malih nogu u prepirke. Tako sam se i ovdje samo bavio knjigom. 
Nitko me nije vrijeđao, a kada bi me koji kolega pogledao, činilo mi se, 
da me izaziva, da se sprda sa mnom. Jedva sam se bio svladavao, da ne 
reagiram na te »izazove«. Neraspoloženje, mržnja prema okolici, naj: 
bližim ljudima kao da je neprestano rasla. Uvidio sam i sam, da bi me 
najnevinija stvar i najnedužniji incident mogao dovesti u tešku kušnju. 
Moja je strpljivost bila tako rekuć iscrpljena. 

S nama je živio jedan Poljak, rodom iz Lavova, odjeven uvijek u 
uniformu lovačkog pješačkog bataljona. On mi je već pred godinu dana 
izgledao nekako čudan i sumnjiv, jer nije skoro s nikim razgovarao, a 
na šetnji u dvorištu, vrtio se je u protivnom krugu nego li svi drugi. Sa 
mnom je on katkađa razgovarao o kemiji. Na moj upit zašto se tako 
šeće, odgovorio mi je, da izbjegava ljude i da mu je sve ovo naše dru- 
štvo skoro bez iznimke mrsko. Poslije jedne godine dana ja sam ga do- 


stigao obzirom na duševno raspoloženje. I on svejedno kao i ja nije znao 
što bi kući pisao. ji 

Kryszko, ljekarnik iz Pfemysla, rusinski mi je govorio svaki dan 
poslije zaključenja mira: »a ščo ja nje hovoriu, ščo mir bude!« Čiji živci 
mogu izdržati i dnevno slušati jedne te iste izjave ovakvog ili sličnog 
sadržaja kroz jednu godinu? 

A ako i drugi sustanari budu isti takvi kao i ja, ili ako već jesu 
takvi, kakav će to biti zajednički život?! Ne će li se to svršiti katastro- 
falno bilo za koga? Ovoj duševnoj depresiji treba, izbjeći! Ali kako? Po- 
čeo sam raditi sve poslove, cijepati drva za kuhinju i prati svoje rublje. 
Cijepanje drva osvježilo me cijeloga. Znojio sam se i po najvećoj zimi. 
Veselilo me, kako sam mnogo nacijepao ili kako ću razbiti kvrgavu 
“kladu. Pranje rubenine oduzimalo mi je mnogo vremena i umaralo me. 
Sada sam istom uvidio, kako je teško zanimanje biti praljom! Perući 
plahte nisam im mogao dočekati kraja, tako su mi se velikima činile. 
Da mi duh ne može uteći iz uzde, učio sam na pamet pjevanje za pjeva- 
njem iz Divine komedije i najljepša poglavlja iz Vjerenika. Duh sam si 
opet disciplinirao i iza dobar mjesec dana bio sam izliječen. Bio sam du- 
ševno izliječen, ali su mi zato ruke od pranja rubenine bile pune rana. 
Nije lako biti praljom, no nije lako ni biti i pralja i zarobljenik. Zarob- 
ljeništvo je pakao posebne vrsti, pakao, koji ima najuže, najdublje bol-: 
dže, u kojima se njihov stanovnik jedva miče i jedva misli. 


. STIPO ZDJELAREVIĆ! 


Stipo je bio rodom od Sibinja, rezervni časnik kod be-ha. Ne znam, 
što je bio u civilu. Bio je pravi pravcati šokac sa svim dobrim i lošim 
šokačkim svojstvima. I supruga mu je bila bez dvojbe Šokica, jer mi je 
pokazivao njezine karte, u kojima počinje sa: »Luče moje!« A. tako pišu 

samo Šokci. Stipo je bio suh, žilav čovjek nešto manje od 30 godina 
star. Bio je jako kratkovidan i nosio cviker. Kao fatalista najkrajnije 
vrsti, za sebe je držao, da se nikada ne će vratiti kući, Tu svoju slutnju 
nije mogao ničim obrazložiti. To je bilo njegovo duboko osvjedočenje, 
intuicija ili ono nešto, čemu mi ne znamo ime. Znao je izvrsno plivati. 
Dok su još putnice bile uvedene u našoj »vili« u Tjumenu, nisam mo- 
820 u njoj s njime razgovarati, zato sam na kupanju skoro sve vrijeme 
Proveo zajedno s njim. Riječica Tura je samo par metara duboka. On 
je jednom plivao uz mene, dok sam ja stajao u vodi do ramena. Prskao 
me, veselio se, šalio. Otplivao od mene par koraka dalje počeo vikati, 
zaronio, došao na površinu. Ispočetka sam mislio, da se šali, no ubrzo 
sam se osvjedočio, da se zaista topi, skočio prema njemu, pružio mu 
ruku i izvukao ga. Bio je jako uzbuđen. Skoro se je bio utopio u vodi, 
koja mu je sezala do ramena. 

Ni sam mi nije znao kazati, što mu se dogodilo, Na jedamputa se 
oGutio vrlo slabim, izdale ga sile i spuštao se pod vodu, »Tuno moj, da 

Tebe nije ja bi danas bio već mrtav. Muči me nešto, mori me nešto, uvi. 
jek čujem u sebi nekakav glas: »Stipo, ti svoje kuće nikada živ Viditi 
ne ćeš?!« — govorio mi je mnogoputa. Umirivao sam ga, koliko sam mo. 
gao i kako sam znao: i ako zle slutnje Tebe muče, ne mora se to zbiti, 
Govorio sam mu, da su to slabi živci, no tim ga nisam nikako mogao 
razuvjeriti. 

U travnju prije nego što se je otopilo, otpremili su iz Tare šest. 
sedam časnika u Omsk, da ih pošalju kući kao invalide. Među njima je 
bio i Stipo. Oni su došli tamo baš u vrijeme, kada je gripa najviše ha. 
rala. Poslije sam doznao, da je Stipo iz Omska u posebnom vlaku ot- 
premljen kući. Nije ga pokosila gripa i zato sam mislio, da je sretno do- 
šao kući i da se njegova zla slutnja nije ispunila. 

Sve do g. 1921. nisam o Stipi mogao doznati ništa. Nadao sam se, 
da je sretno došao kući, htio sam mu pisati, no iz kojekakvih sam 
razloga odgađao to pisanje. Putujući početkom te godine u Vinkovce, da 
posjetim moju majku, sastao sam u vlaku jednoga gospodina i zapodjeo 
s njime razgovor. Bio je iz Sibinja. Čim sam to čuo zapitao sam ga za 
Stipu, kako živi. »On se uopće nije vratio kući« — glasio je odgovor — 
»ljeti g. 1918. dopremili su ga kao invalida u Budimpeštu. Na kolodvoru 
je pošao da se ukrca u vlak za Brod.. Nitko ne zna pravo, kako je na- 
stradao. Zgazio ga je parovoz«. 

Obistinila se Stipina slutnja: on nije došao živ kući! 

Nepredvidljivi su putevi Gospodnji! 


VLAŽNI KONAC ZIME. — VRIJENJE. 
POPIS CARSKIH ČASNIKA. 


Hladna i oštra zima polako je prelazila u vlažnu zimu, najneugod- 
niji dio sibirske zime. Sve do konca svibnja ležao je duboki snijeg na 
stepi. »Ovdje je jučer prviputa bila temperatura cijeli dan iznad ništice. 
Snijeg se topi. Za mjesec dana početi će lađe ploviti. Temperatura: 
“1:60 C. Tara, 15. IV. 1918.«. »Danas sniježi cijeli dan. Par dana bilo je 
lijepo. Sada počinje vlažna zima. Temperatura: —20C, Tara, 26. IV. 
1918.«. »Snijeg. Ponovno je hladno, neugodno. Kod nas mora već da sve 

* evjeta, a ovdje je još tako hladno, vjetrovito i pokrito sa snijegom. Vani 
je sniježna bura (Schneesturm)! Čitam, hodam u vrtu i čekam na odla- 
zak. To je moj dnevni program, Temperatura: 00 C. Tara, 11. V. 1918.«. 
»Ovdje je »proljeće« istom sada počelo. Kiša pada skoro svaki dan. Na 
polju ima još snijega. Temperatura: --100 C, Tara, 23. V. 1918.«. 

Sve je kipilo. Bili su uzbuđeni u Tari, a i do skrajnosti ogorčeni svi 
oni, koji su imali ma i najmanje simpatija za boljševike. Bande bijelih 
zaletale su se noći u grad i lijepile pozive na ustanak. Seljaci su bili sada 

više ogorčeni protiv boljševika nego li 


še Protiv cara. Svi su sa zebnjom 
očekivali, kada će se osušiti stepa, 


Sovjeti su bez dvojbe bili upućeni u tu mržnju prema njima, no na 
to se nisu obazirali. Sva važnija mjesta na SIblrSKOJ željeznici zaposjeu 
su madžarski odredi sovjetske vojske izmješani sa Prusima. Kitajce su 
u glavnom smjestili u europejsku Rusiju. Bovjetski generalni štab sači- 
njavali su: Madžari, Prusi i nešto Rusa. U Sipbiriji se sovjeti nisu osje- 
ćali sasvim sigurnim, jer su sibirski seljaci bili protiv njih radi raznin 
rekvizicija. Zato su i cara iz 'Fobolska oipremiii iznenada u Ekaterin- 
burg još prije nego je jesen nastupila. 

Ruski su se carski časnici i aktivni i rezervni sovjetima činili naj- 
opasnijima, jer ih ogromna većina nije hijela stupiti u crvenu vojsku 
i oni su bili kičma otpora. Zato ih je trebalo slomiti. Naređeno je, da se 
svi carski časnici popišu u jedan te isti dan u vojarnama. U Tari su ih 
puštali u jednu sobu, gdje su im imena popisivali, a poslije toga ih odveli 
u jednu veliku dvoranu i proglasili ih uapšenima. Tako su se jednim 
kratkim potezom riješili većine svojih protivnika. Manji, agilniji i prema 
tome opasniji dio, nije se htio prijaviti nego se je sakrio i razbježao ko- 
jekuda i počeo se organizirati. 

Nekako u isto doba sa zatvaranjem časnika određena je rekvizi- 
cija žita u okolici Tare. Vlast kao da nije potpuno vjerovala crvenoj 
vojsci u Tari i automobilima je dovela Madžare i Pruge iz Omska, da 
provedu rekviziciju. A možda su i mislili, da će oni i točnije i nemilo- 
srdnije izvesti dane im zapovjedi. Žita su sabrali, ali je u svakom selu 
bilo mrtvih glava. 


Mržnja se ruskih seljaka ovakvim postupcima još više povećavala, 
narasla i sa cara prenijela i uperila se na boljševike. U to doba sam išao 
pecati s jednim svojim kolegom. Iznajmio sam si mali čamčić i mi smo 
se zavukli u grmlje uz Irtiš i pecali. Najednom se nečujno dovukao 
k nama jedan seljak. Iza pozdrava počeo je s nama razgovarati o obič- 
nim stvarima, kako nam je i otkale smo. Ispočetka je govorio mirno, 
no kasnije se počeo uzrujavati i uzrujanim nas glasom zapitao: »Je ste 
ll Vi Madžari?« A kada je dobio odgovor, da nismo počeo se je groziti 
Ovako: »Ne će oni jesti kruha, što ga ruski seljak svojim znojem uzgoji 
i sabere! Sve ćemo ih poubijati, svima ćemo kožu zderati g tijela!« 

Službene su novine donijele ovu vijest: »Zločinci, seljaci u blizini 
Aralskog mora navalili su na transport zarobljenika od 200 ljudi za- 
jedno ga pratnjom i sve ih kao ovce poklali i pobacali u more, jer su 
mislili, da su dobrovoljci za crvenu vojsku«. Ubijeni su bili većinom za- 
robljeni časnici, koje su bili premjestili kao što su i nag iz Tare htjeli 
Premjestiti u drugi logor, odnosno prisiliti nas, da stupimo u.cervenu 
Vojsku. Seljacima su ovakvi transporti bili poznati i zato su tako 

okrutno reagirali. Među poznatim objelodanjenim imenima našao Sam 
i jednog zuanca i prijatelja Emila Spoljara, profesora u Vinkovcima i 
rezervnog časnika. Ogorčenje seljaka protiv boljševika bilo je veće nego 
prije protiv cara. 

Boljševici su odredili, da se imaju Česi razoružati. Kolali su gla. 
sovi, da su boljševici sklopili u Brestlitovskom mirovnom ugovoru sa 
centralnim vlastima sporazum, da će Čehe razoružati i predati ih Ay. 
striji. Radi toga nije navodno bilo dozvoljeno českim većim odredima 
zadržavati se na glavnijim željezničkim postajama. Vlakovi českih do. 
brovoljaca bili su rasijani na pruzi od Čeljabinska do Vladivostoka. 


VRLO SLABA HRANA: 


. Poslije povratka iz Tjumena u jeseni g. 1916. vozio je gnoj.u vrt 
našega susjeda jedan zarobljenik, Meni se učinilo, da ima crvene pa- 
role na bluzi i da je dakle od bivše pedeset i treće zagrebačke pješačke 
. regimente i zapitah ga njemački za njegovu regimentu. Na moje veselje 
on mi je naveo broj te regimente. Bio je to momak kojih 23 ili 24 go- 
dine, zarobljen kod ofenzive Brusilova ljeti g. 1916. imenom: Janko Ti- 
sanić, rodom iz Jarka, z. p. Zabok. Kako je bilo koncem mjeseca, nisam 
imao mnogo novaca, dao sam mu 20 kopjejaka t. j. sve i pozvao ga 
k sebi na čaj. Pogostio sam ga svaki puta i dao mu na odlasku čaja, 
kolača ili šećera. ' 

Za vrijeme boljševika u našoj zajedničkoj kuhinji išlo je sve slabije 
i slabije. Naših obvezatnih pedeset rubalja nisu nam redovno isplaći- 
vali, novac je skoro sasvim izgubio vrijednost i mi smo si jedva mogli 
pribaviti kruha. Manjkalo nam je već najpotrebnije za život: meni, koji 
malo jedem, nije bilo dovoljno hrane. U Tari je bila najveća oskudica 
na šećeru i čaju. Tisanić mi je tu pomogao. On. je bio dodijeljen ruskom 
podčasniku kao pomoćna sila u magazin za jelo. Namjestio je tamo još. 
dva Hrvata: jednog iz okolice Pečuha, a drugog iz Mohača. Čim je Ti- 
sanić doznao na čemu ja oskudjevam, počeo me odmah opskrbljivati: 
kruhom, šećerom, čajem, konzervama kroz vrlo dugo vremena. Potražio 
me je i poslije rata. Zidarski je pomoćnik i preko ljeta dolazi na posao 
u Zagreb. On mi je ono malo dobra, što sam mu učinio vratio sa tisuću 
postotaka kamata! 

USTANAK ČEHA. — BOJ U TARI. 
U ŽIVOTNOJ OPASNOSTI. 


česi su doznali za tu namjeru boljševika i pretekli su ih. Dogovo- 
rivši se napali su u svim postajama na boljševičke posade, u glavnom 
Madžare, svladali ih skoro bez boja i preuzeli vlast nad sibirskom že- 
ljeznicom, a tko nju ima u svojoj vlasti — taj gospodari Sibirijom. I 
Česi su zagospodarili cijelom Sibirijom. U Tari se znalo, da su Česi digli 
ustanak protiv boljševika i svi su građani bili uzbuđeno čekali, kako će 
se svršiti duel česko-boljševički. Brzojav iz Omska najavio nam je po- 
pjedu Čeha. Komesar-židov i predsjednik sovjeta vojnika i radnika ne- 
stali su jednoga jutra. Crvena vojska, Madžari i Rusi, razbježali su se 
na sve strane. Bijeli su, prije raštrkani u malim odredima, ulazili u 
Taru jedan za drugim. Građani su ih dočekali sa neopisivim slavljem. 
Sve je živo izašlo na ulicu. ' 

Boljševici u Omsku valjda su očekivali, da će ih Česi napasti i pri- 
redili su lađe, na kojima će uteći u slučaju češke pobjede. Dvadeset i 
dvije naoružane lađe krenile su sa novcem i s onim boljševicima, koji su 
se spasili. U Taru je stigao brzojav, da ta boljševička ratna mornarica, 
namjerava doploviti do Tobolska i da ju se ima oružjem u ruci dočekati 
kod Tare. Stanovnici Tare, a i mi naravno bili smo uznemireni. Bilo je 
teško organizirati vojsku za dan dva u tolikoj jakosti, da bi se mogla 
oprijeti jakoj sili boljševika na 22 lađe. o 

U jutro su promatrači sa tornjeva crkve navjestili dolazak nepri- 
jatelja. Zvona su sva i u svim ruskim crkvama udarali batom u jednu 
stranu kao znak na uzbunu, po prilici se zvonilo tako, kao kad se zvoni 
kod nas na požar. Pred Tarom se čulo puškaranje. Bijeli su na nekoliko 
mjesta uz obalu Irtiša iskopali opkope i pucali na dva broda, koja su 
kao predstraže doplovile pred Taru. Sa brodova su odgovarali strojnim 
puškama. Ove su se dvije lađe približile pristaništu. Ja sam izašao 
s jednim Malorusom, da pogledam Taru, kako izgleda. Na ulici nigdje ni- 
koga, ni bijelih vojnika ni građana. Kapci su na prozorima bili zatvo- 
reni. Na pristaništu su se crveni iskrcali. Kada smo nas dvojica došli 
nešto dalje od glavne ploščadi u ulicu; koja vodi do pristaništa, vidilo se 
ćestom nekoliko vojnika. Nas smo dva zastali. Valjda su nas opazili, 
Jer se sivo-smeđa boja naše uniforme isticala na ulici. 


Zato mi se i činilo, kao da koracaju upravo prema nama dvojici. 


Na čelu vojnika stupala su tri pješaka u sivo-zelenoj uniformi, 
Svaki sa strojnom puškom na lijevoj ruci i polako se približavali nama, 
enl je zastalo srce i kao da nisam mogao disati. Sinulo mi je u glavu, 


Vrgoč: Uspomene na svjetski rat, ' 28 

da je na koncu konca ipak došao zadnji čas. Zašto sam izašao na ulicy? 
Sva tri su vojnika te boljševičke predstraže stala. Jedan se okrenio 
prema nama sa strojnom puškom spremnom na pucanje, zakoračio dya 
tri koraka i opet stao, pogledao nas oštro, ali ne sa pogledom punim 
mržnje i zaviknio: »Pan, što vi radite na ulici? Zar ne vidite, da će 
ovdje početi boj? Vi ste zarobljenici, što ne?! Natrag u vaš stan!« Veg 
sam se bio sledenio, kada sam vidio tri strojne puške i pomislio: sada 
je konac svega! Čekao sam zvuk stroja, koji bi značio oproštaj od svi. 
jeta, od života, od svega zemaljskoga. Čekao sam samo taj zvuk, par 
detonacija, malo dima i malo svjetla od eksplozije dinamita patrona, 
Mozak kao da mi je bio zastao, ništa se u njem nije zbivalo. Na ništa: 
nisam mislio, za ničim nisam žalio, samo prasak, jedan, dva... više..,, 
Tim praskom je bila ispunjena duša moja. 

Mjesto praska, mjesto kugala strojne puške — izraz »pan«! Namje. 
rio sam se dakle na humanog Rusa! Sabrao sam se malo, okrenio se i 
zajedno sa kolegom uputio prema našoj kući. Čim smo počeli hodati, 
ponovno se oglasi riječ: pan. Opet smo zastali i uplašeni se okrenili 
prema tome vojniku, koji je nastavio: »Je li vama zarobljenicima, tkogod 
od ovdašnjih ljudi šta zloga napravio? Možda ovaj?« i pokaza na dućan 
Orlova, najbogatijeg trgovca u Tari. »Nitko mi nije ništa zla napravio, 
nitko, nitko . . . .« rekao sam istodobno i ja i moj supatnik i suputnik. 
Nije nam bilo do ničesa stalo, nego samo do toga, da dođemo u naše 
dvorište i da se uklonimo smrti. A nije bilo ni povoda tužbi ili bilo 
kakvoj odmazdi ili osveti. 

Kada sam zatvorio vrata, koja vode u dvorište naše kuće, učinilo 
mi se, kao da sam došao u novi, lijepi meni do sada nepoznati svijet. 
Učinilo mi se kao da je nestalo sve one težine i gorčine, koja je tištila 
moju dušu. »Da, rekoh prijatelju, oprosti, što sam Te zvao sa sobom! 
Dobro smo prošli!« I zbilja smo dobro prošli! Da, mi smo zaista dobro 
prošli! Da smo bili krenili postranom ulicom, koja paralelno sa glavnom 
vodi do pristaništa, sastali bi se bili sa drugom predstražom, koja je 
sastavljena, bila od Prusa. U toj je ulici bila jedna partija naših časnika. 
Kada je ta predstraža prolazila kraj te partije, pristupio je zarobljeni 
časnik na nesreću, a pukim slučajem, do prozora. Prusi su ga opazili, 
opkolili kuću i unišli u sobe s puškama i granatama spremnim na borbu 
i počeli njemački vikati: »Svu ovu buržujsku gamad poubijati!«. Na 
sreću se naših zarobljenika oglasili prvi topovski hici. Za Pruse je kao 
borce bilo važnije obračunati s onima, koji imaju oružje nego li s onima 
bez oružja. I zato su ih valjda i pustili na miru. 

LOV NA VENGRE (MADŽARE). 


Približila se i glavna sila crvene vojske. Više mi nije padalo na pa- 
met, da izađem na ulicu gledati, kako će se boj razvijati. Osam dana po- 
slije toga nisam izlazio iz kuće. želja nas je vukla, da vidimo, kako će 
se razvijati boj i mi smo pošli na krov kuće. 

Bijeli nisu ćali velik otpor, brzo su se razbježali, kada su topovi 
crvenih udarali po njihovim opkopima. Jake ophodnje crvenih obilazile 
su gradom, sve dotle dok nije otplovilo brodovlje. Nije mi bilo sve to 
jasno, zašto su ostali u Tari, što tu čekaju, sve dok se nisu pojavila još 
dva broda, kao zaštitnica leđa glavne sile brodovlja. Sve su se crvene 
ophodnje povlačile prema, pristaništu, vidili smo sa krova, da ukrcavaju . 
dva mala topa. Na posljetku su otplovile i posljednje dvije gibive tvr- 
đave na vodi, posljednji znaci crvene vlasti. 

Sa vidika je nestalo tih lađa, čulo se uz Irtiš neprestano pucanje. 
Bijeli su ukopani na obali pozdravljali hicima odlazak crvenih. Sva su 
zvona ponovna zazvonila, ne na uzbunu, nego kao-na najveći blagdan 
kada zovu vjernike na službu. Sve što je bilo živo i što se je moglo gi- 
bati izašlo je na ulicu, veselilo se, klicalo, vikalo. Prostor pred našom 
kućom sve do glavne ploščadi bio je pun ljudi kao puna crkva. Iznikli 
su časnici u carskoj uniformi, doslije dobro sakriveni, iz šuma su dolazili 
četnici bijelih ustaša. Sve je klicalo slobodi, sve je mržnjom kipilo prema 
crvenima. Ustašama su klicali, pozdravljali ih valjda više nego li nas, 
kada smo stupili kao osloboditelji u Lisko. Mržnja prema boljševicima 
bila je veća nego li mržnja prema carizmu, 

Svijet je žugorio, čuli su se glasovi kao da teče nekakav potok, 
voda, ali voda sastavljena ne od molekila ha-dva-o, a to je kemijska for- 
mula vode, nego od živih bića, od samih glasova, koji su se čas jače, 
čas slabije čuli. Svijet se uzbibao, uzburkao. Sa ploščadi se čuli glasovi, 
koji su se približavali prema našoj kući, vidila se u množini glava, 
struja, koja je tekla prema nama, Uz kola su tjerali jednu ženu i neko- 
liko zarobljenika. Svjetina je počela vikati: Špijoni, uhode — Vengri. 
Potok je počeo jače žuboriti, vikanje se povećalo. Struja se zaustavila 
skoro pred mojim prozorom. Bradati naoružani seljaci pratili su kola. 
Svijet se počeo tiskati prema kolima i tako ih zaustavio. »Vengri, špi- 
joni, boljševici«, orilo se sa sviju strana. Potok kao da se sasvim za- 
ustavio, voda kao da je sasvim prestala teći. Voda, koja od potoka po- 
staje stajačicom pokvari se. Stajačica voda, uvijek smrdi, mutna je i 
opasna za zdravlje čovjeka. Galama se dizala i sve jačom bivala. »Ubiti 
ih, ubiti Vengre!« deralo ge sa sviju strana. Ljudi su se tiskali prema 
kolima. Gužva je dosegla vrhunac, a vika joj se pridružila, 

Motrio sam lica sa prozora, sva su bila uzbuđena, izobličena, Se- 

ljaci, pratnja nesretnika, na oko su izgledali najmirnijima, Žena, je sta. 
jala uz kola kao kakva prikaza. Sa lica joj se odražavao samo sMrtnj 
strah. Iz slame kola počeli su izvlačiti nešto. Lješina tridesetgodišnjeg 
čovjeka pala je kraj te žene. Ona je zakričala: Moj muž, jao, joj — moj 
muž! Ja sam Lotiška, a ne Madžarica! Riječ: Lotiš (Let) kao da je bila 
žeravica bačena u veliki kup baruta! »Ubiti, poubijati sve Lotiše i Ven. 
gre!« Zaorilo se. Jedan je dio Lotiša iz ruske vojske odmah prišao bolj. 
ševicima kao i jedan dio Madžara između zarobljenika. Zato su i njih 
mrzili. Ženski je glas odjeknio, zdvojno, zajauknio, kao da netko to biće 
para. Nije više ta Lotiška stajala kraj kola, nisam vidio, kada je do. 
bila udarac kundakom. Seljak je udarao kundakom puške prema zemlji 
kao da u stupi tuče mak. Strelimice je okrenio cijev prema zemlji, div- 
ljim glasom zaviknio: »mjesta« i nekoliko je hitaca opalio prema zemlji 
t. j. u Lotiškinju. 

Uklonio sam se sa prozora. Sjetio sam se, kako sam i ja jutros mo- 
gao stradati, kako sam i ja mogao ležati izrešetan od strojne puške, 
samo radi znatiželje, jer sam htio gledati, kako se razvija boj. Ja sam 
poslušao glas nečastivoga i pošao onamo, kamo nisam trebao ići. Jesu 
li ovi nesretnici zbilja uhode? Ili su se neoprezno uputili prema selu, 
građu, prema opasnosti, koju nisu poznali, a ni u snu ju nisu mogli 
slutiti? Baš tako kao i ja prije podne! 

Zatvorio sam prozore i povukao se na drugu stranu sobe, samo da 
ništa ne vidim. I opet se čulo: ubiti Vengre! I žamor kao da je opet na- 
rastao. Vika: bježe! Tko bježi? Zar bi ovi nesretnici mogli bježati? Gla- 
sovi: ubiti ih! Jauk! Jedan, drugi! Opet hici, njih nekoliko jedan za dru- 
gim! Pol sata, a možda i više šumio je ovaj potok bjesne vode pod mo-: 
jim prozorima. Šumio je, a kasnije kao da se je razlio, kao da je išče- 
zao, kao: voda u Krašu iščezava poslije bure i proloma oblaka. 


POLJANSKI. 


Poljanski je došao u Taru g. 1916. u jesen kao zarobljenik Brusi- 
love ofenzive. Otac mu je bio grko-katolički svećenik negdje blizu La- 
vova. Živio je u partiji sa Poljacima i ako se je osjećao Ukrajincem. 
Star je bio oko 25 godina, srednjeg stasa, plave kose i očiju. Brkove, 
male plave brkove obrijao je do polovice tako, da su brci bili po prilici 
široki kao i nos na otvoru nozdrva. Uvijek je bio čist, lijepo uređen 
rado se je zabavljao sa gospođicama. Bio je feš i okretan kavalir. 

Nakon svrgnuća cara vraćao sam se pred veče u stan. Na uglu naše 
ulice, a preko puta od crkve, stajalo je pet-šest zarobljenih časnika 1 
jedan galicijski Židov, obični vojnik. Od crkve sam prelazio preko puta 
i došao do njih. Oni su žestoko raspravljali i mahali rukama. Od njih $ 
sviju najviše isticao Poljanski. Kada sam došao do njih, raspravljali sU 

o mesu. Židov je govorio, da časnici odslije ne će moći u Tari ni kupiti ni 
dobiti mesa, jer da je jedan zarobljeni časnik uvrijedio Židove, a Židovi 
da su ravnopravni sada u Rusiji sa svima i nitko ih ne smije vrijeđati. 
čuvši taj razgovor o Židovima, odmah sam se udaljio i nisam se htio 
miješati u tako delikatni razgovor, a još manje davati bilo kakvu poli- 
tičku izjavu ili što je još gore: govoriti štogod protiv Židova. Pozdra- 
vio sam ih i krenio prema mome stanu. Čim sam im okrenio leđa, od- 
jeknio je glas Poljanskoga: »Doživjeti ćete Vi Židovi još jedan Kiše- 
njev!« A to je značilo: pogrom, ubijanje Židova, jer su u gradu Kiše- 
njevu, u Besarabiji caristi napravili jedan ili dva znamenita i u cijelom 
kulturnom svijetu poznata pogroma i krvoprolića nad Židovima. 

Kada sam se povratio. sa mog izleta iz znatiželje sa ulice u stan, 
zatekao sam u sobi Poljanskog, koji je došao u posjete svojim prijate- 
ljima, a mojim sustanarima. Dok smo mi razgovarali, prispjela je i 
glavna pomorska snaga boljševika. Ozvanjalo se jako pucanje sa pri- 
staništa. Većina stanara naše kuće popela se je na krov, da motri, kako 
će se razvijati boj, jer se je sa našeg krova moglo vidjeti pristanište. 
Boljševici su iskrcali odjele sa strojnim puškama, pješadiju i nekoliko 
poljskih topova. Kako su se boljševici razvili u bojnu liniju na položitoj 
obali, to su im kugle letile jako visoko iznad krova i iznad naših glava. 
Poljanski je stajao uz mene. 

Poljanski je bio upravo izvanredno raspoložen, uhvatio se za dim- 
njak, neprestano se vrtio, okretao, pjevao. Kada su počeli sa lađa izvla- 
čiti topove većega kalibra počeo je skakati i na sav glas pjevati kao da 
počinje kakva ugodna zabava, a. ne klanje i ubijanje. Puškaranje je na- 
kon jednog sata prestalo i mi smo sišli sa krova, kada su boljševičke 
prve lađe otplovile prema Tobolsku, U Tari je ostalo samo nekoliko bro- 
dova kao zaštitnica i pješadija, koja je zaposjela Taru. Gradom su ne- 
. prestano krstarile jake boljševičke ophodnje. Poljanskog sam zadržao 
na objedu kao svoga gosta. ' ' 

I za vrijeme objeda bio je Poljanski dobre volje. Sve do po prilici 
četiri sata zadržao se on u mojoj sobi, kada je naglo ustao i počeo se 
spremati, da ide u svoj stan, koji je bio u drugoj ulici udaljen od nas 
pet-šest minuta. Nagovarao sam ga, da ostane kod nas i da ovdje ve- 
čera i prenoći, a u svoj stan, kući, da otiđe sutradan, kada će bez dvojbe 
biti druga vojnička situacija. Poljanski se nije nikako dao nagovoriti 
govoreći, da se cn nikoga ne boji i da mu se do kuće ne će i ne može 
ništa dogoditi. »Ne bojim se ni ja« — odvratio sam mu — »ali bojati 
ge i biti oprezan: to su dva pojma. Uvijek je dobro biti oprezan! Vidite, 
kako sam ja skoro glavom platio svoj neoprezni izlaz na ulicu!« I pri- 
povijedao sam mu, što sam doživio. Nije me poslušao i pošao je kući, 

Boljševička je zaštitnica otplovila iz Tare prije sumraka, a prije 

odlaska ukrcala topove sa pristaništa i povukla svu pješadiju iz Brada, 
Tara je cijeli tai dan bila kao kakvi izumrli grad. Svi su skoro kapci na 
prozorima bili zatvoreni, a na ulicu nije nitko od stanovnika, izlaziy, 
Samo su gradom krstarile boljševičke ophodnje. Kada je i zadnja bolj. 
ševička lađa otplovila iz pristaništa, došle su u grad ophodnje bijelih, 
Istom smo sutradan saznali za žrtve u gradu. Ubijeno je bilo samo par 
ljudi, građuna, kojima su raskolili boljševici lubanje. To su bili istakny. 
tiji građani, osumnjičeni kao neprijatelji boljševika, kojima su oni u 
stan provalili i na kratak račun im kundakom sudili. 

Poljanskog je sastala boljševička ophodnja odmah čim je izašao iz 
naše kuće. Naš nam je susjed pripovijedao, da je k Poljanskom pristu- 
pila ophodnja, s kojom je išao jedan ratni zarobljenik, koji je viknio 
prema Poljanskom: »Ovo je reakcionarac i neprijatelj Židova«. Odveli 
su ga u lađu i dalje otplovili. Seljaci su iz okolice Tare pripovijedali, da 
su boljševici na jednom mjestu iskrcali nekoliko ljudi, dali im kopati 
grobove, a onda ih postrijeljali. Kasnije se ustanovilo, da je Poljanskog 
dao uhapsiti onaj Židov, s kojim je on raspravljao i pred kojim je izu- . 
stio riječ: Kišenjev. I taj je Židov otplovio s boljševicima. 

Dok je za vrijeme građanskog rata bila fronta bijelih protiv bolj- 
ševika na Uralu, moglo se je kroz nju prolaziti. Iz Tare je išlo mnogo 
ljudi trgovati preko Urala u Sovjetsku Rusiju. Tako je pošao i jedan 
moj znanac, Rus, koji mi se ponudio, da kupi za mene, što mi je naj- 
nužnije. Zamolio sam ga, da mi donese »Moskovskija Vjedomosti«, list 
ruske visoke inteligencije i vrlo dobro uređivan, koji je na početku so- 
vjetske vlasti još smio izlaziti. Bio sam znatiželjan kako piše pod so- 
vjetskom vlasti. Bilo mi je čudnovato, da su mu dozvolili izlaziti. Po- 
slije dobar mjesec dana povratio se taj moj znanac i donio mi nekoliko 
brojeva tih novina. U jednom je broju bio opisan i prolaz boljševičkih 
lađa kroz Taru i boj kod Tare. U podnaslovu toga članka službenog 
boljševičkog izvještaja, bilo je debelim slovima natiskano: poručnik Po- 
ljanski, špion bijelih, ustrijeljen. 

Rusko vojno zapovjedništvo dalo je prema pričanju seljaka istra- 
žiti, da li su zbilja ubijeni neki ljudi. Našli su im grob, otkopali ga i 
ustanovili, da se među ubijenima nalazi i Poljanski. ' 

Pol godine, a možda još i dulje iza njegove smrti dolazile su karte 
od njegove majke, koja ga uvijek zabrinuto pitala, kako mu jei zašto 
se ne javlja. U jednoj mu je karti napisala, da su čuli, da su mnogi Za“ 
robljeni časnici iz Tare poslani na prisilni rad u rudokope Urala. Da! 
Bojala se njegova majka, da joj sin ne bi pošao u rudokope! Strepila je 
radi njega, a kako bi joj istom bilo, da je znala, da je on u zemlji, a ne 
u rudokopu pod zemljom. Spravila ga tamo nekrivog i nedužnog osveta. 
Otpremila ga na drugi svijet mržnja, otpremila ga na drugi svijet samo 
jedna riječ: Kišenjev! 


ČESI U TARI. — NERED. — TARA, PONOVNO UGROŽENA. 


Česi su sa Madžarima-komunistima napravili kratki proces: sve su 
ih poubijali, tko im je samo u ruke dopao. Rusi-komunisti, a nešto i dru- 
gih Nerusa uteklo je daleko u šume, sela i sakrilo se. I protiv ovih je 
komunista podignuta hajka i lov. Česi su brže bolje naoružali brodove, 
koji su ostali iza crvene vojske i doplovili su na pet-šest lađa u Taru. 
Na rubu su lađe bile vreće pijeska postavljene kao prsobran kod puca- 
nja. Usput su se zaustavljali u selima, ne bi li našli kojega Vengra. Sva 
ih je Tara dočekala na pristaništu. Građani su ih pozdravili vrlo toplo. 
U našoj je partiji bio priređen koncert u slavu, što više nije bilo voj- 
ničke crvene vlasti. Slovenci su već prije izvježbali Zajčevu: Mač iz toka 
braćo! Česi, xao glazbeno vrlo nadareni, pridružili su im se. Pjevali su 
još i druge, česke pjesme vrlo lijepo. Mnogo je građanstva pred kućom 
slušalo taj koncert. Česi su otplovili dalje prema Tobolsku i dotjerali u 
Taru mnogo crvenih vojnika, većinom madžarskih Židova. Uzbuđenost 
se stišala, lov je bio na Madžare prestao iza osam dana. Zatvorili su ove 
u kaznionu. 

Sav je boljševički sistem dokinut. Nije bilo ljudi, koji. bi mogli pre- 
uzeti upravu, jer se je najbolje carističke činovnike maknilo za vrijeme 
prvog, odnosno drugog prevrata u Tari. Zavladao je ponovno nered. 
Pošte nismo dobivali, a ja nisam kući ni htio pisati, jer nisam vjerovao, 
da će karte otpremati u ovome neredu. Makar da su naši znali kod kuće, 
da je nastao prevrat u Sibiriji, pokušao sam pisati nekoliko karti, da 
moje o tome obavjestim. »Duže vremena nisam Ti nijednu kartu pisao. 
Odavle je već jedan transport otputovao kući. Odmah iza Nove Godine 
već nema ni jedne karte sa datumom iz 1918. godine. Dolaze samo sta- 
rije karte. Ovdje je sada perioda kiše, pada svaki dan, piri hladan vje- 
tar i mi moramo obući zimski kaput. Od poznatih su transportom otpu- 
tovali lajtnant Ustanak, a sa mnom je ostao zastavnik Nered. Inače 
sam uvijek zdrav. Kako živiš Ti? Je li Jurica zdrav? Ja čitam, studiram, 
težim za kućom i to je moj život. Temperatura: +149 C. Tara, 20. VI. 
1918.«. »Ovih je dana otputovao iz Tare jedan transport, među ostalima 
naši znanci: lajtnant Buna i zastavnik Ustanak. Temperatura: +150 C. 
Tara, 30. VI. 1918.«. 

Ovako sam o neredu, buni i ustanku mogao pisati samo u njemač- 
kom jeziku, jer cenzor nije mogao znati, a ni odgonetniti smisao hrvat- 
skih imena u njemačkom tekstu. »Von Bekannten ist mit dem Trans- 
Porte abgefahren Leutn. Ustanak und mit mir ist geblieben Fihnr. Ne- 
red«. U Tari je sastavljena posada od pedesetak ustaša i t. zv. oficirske 
rote (časničke kumpanije) od tridesetak glava. To je za Taru bilo do- 
voljno, jer u njoj nije bilo sada više komunista, a u gelima su ih seljaci 

ili, Slično kao u Tari događalo se i u cijeloj Sibirij 
li istrebljeni svagdje osim u najvećim is 
stoku i njerčinskom kraju, u rudoky. 


bili sasvim istrijeb 
gdje su komunisti sasvim bi 
dovima: Omsku, Tomsku, Vladivo 
pima ugljena. Na 

Razbiti boljševici u Omsku, koji su mogli izbjeći prvom naletu Čeha 
i bjesnilu građana, sakrili su se po šumama i organizirali se. Prema 
izvješću novina Česi i bijeli nisu bili još zauzeli Ekaterinburg. Preko tri 


3 
1 


FAZA i 


. SL 27. Javljam kući, da je u Sibiriji nered I ustanak. 


stotine boljševika krenilo je iz Omska najmanje opasnim putem i lini- 
“jom, gdje su se mogli opskrbiti jelom, t. j. preko Tare, Jalutorovsk— 
Ekaterinburg. Zapovijedao im je jedan vodnik, Bačvanin, koji je držao 
među njima najveću disciplinu. Bili su vrlo dobro oboružani: sa velikim 
brojem strojnih pušaka, sa jedan-dva topa maloga kalibra i nekoliko 
konjanika. Brzojavne su vijesti glasile, da se brzim hodovima približa- 
“vaju Tari, a usput da si svom žestinom krče put i svakoga odstrane, tko 
im se usprotivi. Ako ih se ne dira da inače nikome ništa ne čine, a samo 
da si rekviriraju živežne namirnice. 

Iz Omska ih se nije moglo kopnom progoniti, jer Česi nisu imali 
konjaništva, carske su konjaničke organizacije bile razbijene, a na brzu 
se ruku nije moglo sastaviti ni jake konjaničke odrede, a ni automo“ 
bilske. Ako bi ovi komunisti navalili na Taru, ne bi im se posada od sto 
vojnika mogla oduprijeti i ako bi se prijavilo sto ili dvijesto dobrovo- 
ljaca te bi sigurno pobijedili, jer su imali više strojnih pušaka i dva 
topa, a u Tari nije bilo ni topova ni topnika, Strah i zdvojnost zavladali 
su gradom, čim se je pozitivno znalo, da su udaljeni od Tare na dva 
dana hoda. Svi su se bojali, da će se boljševici osvetiti građanima Tare: 
jer su svakoga komunistu istrijebili, do koga su samo mogli doći. Voj- 

nička i civilna uprava su odlučile, da ne stupe u boj sa tim boljševič- 
kim odredom. Vojnike garnizona su prebacili na drugu stranu Irtiša, 
da se tamo u šumama sakriju, a prema odredu su poslali izaslanstvo 
građana, da s njima pregovara i da mu obeća i dade, sve što bude tra- 
žio: hrane, jela, obuće i novaca. Od zarobljenika su trebala ići dvojica, 
jer su i oni bili ugroženi od komunista isto tako kao i građani Tare, ako 
ne više. Trebali smo poći ja i jedan Karlovčanin. Protiv mene su bili 
neki građani, jer da sam se družio preveć sa revolucionarima u Tari i 
da sam sumnjiv radi komunizma i zato su me izostavili i poslali dru- 
gog. Izaslanici grada i boljševičkog odreda sastali se, dogovorili uz koje 
će uvjete pustiti grad na miru. Grad im je ugovoreno dostavio. Tara je 
bila spašena i mir se povratio. 


MOBILIZACIJA ČEHA. — OGORČENJE SELJAKA. 


Da Česi uzmognu zadržati u svojim rukama cijelu sibirsku željez- 
nicu, morali su imati mnogo više vojnika, barem još jedamputa toliko, 
koliko ih je bilo. U tu su svrhu proglasili mobilizaciju sviju zaroblje- 
nih Čeha i Slovaka. Iz Tare su otpremili sve Čehe i Slovake u Omsk. 
Tko. se od njih nije dobrovoljno prijavio u vojsku, toga su uvrstili u 
radničke družine i slali ih na posao u šume, tvornice, rudnike. Na 
Uralu su radnici ogorčeni postupkom komesara — Židova dignuli usta- 
nak, naoružali se i postavili oko 40.000 ogorčenih ratnika protiv So 
vjeta. Jedan dio svoje vojske poslali su Česi na Ural, da pojačaju nji- 
hove redove. 7. * 

Kada je čovjek, zdrav, jak, mlad i ako nije lijep, ogledaju se žen- 
ske za njim. Ako je takav čovjek u tuđoj zemlji, a pozna dobro ratno 
umijeće, onda se otimlju za njega, uhađaju za njim, udvaraju mu, dok 
im ne padne u ruke. U tome se osobito isticala koketna mađemoiselle 
Marianne, kako su u Sibiriji u šali nazivali Francusku. Francuzi su po- 
čeli osnivati u raznim mjestima pješačke i topničke jedinice Poljaka, 
Slavena sa juga, Rumunja, Lotiša, Talijana, Finaca, Letonaca i Esto- 
naca i u ta su mjesta slali vojnike tih naroda. Razmahala se agitacija 
za Francusku, za slobodu, za ruskog cara i za mir te za sretniju bu- 
dućnost dotičnih naroda. 

Javno se kod nas govorilo, da Francuzi daju novac za snabdjeva- 
nje, opremu i hranu tih vojnih jedinica, no te svote nisu bile dovoljne 
i moralo se pribjeći drugim mjerama. U Omsku su osnovali vladu na 
čelu sa socijalnim revolucionarima, u koju su imali povjerenje i gra- 
đani i seljaci, desno i lijevo krilo protivnika carizma i zato su ju odu- 
ševljeno dočekali, Ovoj je vladi bilo glavno pridobiti za sebe seljake, a 
to joj je i uspjelo. Očevidno je bilo, da će pobijediti onaj, da će s uspje- 

hom svršiti građanski rat ona stranka, kojoj se listom priključe ge, 
ljaci. Iz meni nepoznatih razloga svrgnuta je vlada socijalnih revolucio. 
nara u Omsku i proglašen vrhovnim upraviteljem Sibirije admiral Kol. 
čak iz Odese. Po mome je mišljenju ovo imenovanje Kolčaka bila naj. 
veća pogrješka, što su ju političari mogli u Sibiriji napraviti. Većina 
je Rusa gledala u tome povratak carizma, slutila je, da se ide natrag 
k nedavnoj prošlosti, a svi su htjeli ići naprijed. 

Socijalni revolucionari Tare, a to je većina građana, bila je ogorčena 
protiv Kolčaka i za to, jer da je postavljen na to mjesto uplivom tuđi- 
naca, Francuza, a donekle i Čeha, koji su — istina — odigrali lavlju 
ulogu kod rušenja komunizma u Sibiriji no da ipak nisu smjeli name- 
tati svoju volju — pa bilo to i indirekte — ruskom narodu u Sibiriji, 
Nova Kolčakova vlada odredila je rekviziciju pšenice, masla i drugih 
živežnih namirnica, a kasnije i mobilizaciju. Javno se mnijenje u Tari 
mijenjalo, istupalo protiv Kolčaka i u Taru je bila smještena jedna če- 
ska kumpanija. Oficerskija roti i stari carski oružnici pošli su na sela, 
da izvrše zapovjedi o rekviziciji i mobilizaciji. Seljacima su oduzimali 
i marvu i konje i hranu uz najmanju cijenu i davali im pismene po- 
tvrde. Seljaci su bili najviše protiv rata — a sada vlast, koju su potpo- 
mogli, istupa ovako protiv njih. Kolčakovu su vlast oni na jednom za- 
mrzili kao i boljševičku. Razgovarajući sa seljacima iz okoline Tare, 
uvidio sam, da su se oni sasvim promijenili. Oni su bili i protiv bijelih 
i protiv crvenih i govorili ovako: »crveni, bijeli — to su dvije stranke, 
koje se tuku i mi, seljaci, krestjani, koji nemamo razloga boriti se ni 
za jedne ni za druge. Razgovarajući jednom u ruskom društvu nazvao 
sam Kolčakovu vladu hlaćama, koje se raspadaju i čije raspadanje ne 
će moći zapriječiti ni krpa (a takvu krpu na hlačama u hrvatskom 
zovu kolčak), koju je antanta na te hlače prišila. Smijali su se mojoj 
šaljivoj primjedbi i ako nisu možda vjerovali u nju. 


JUGOSLAVENSKI REVOLUCIONARNI POLK. 
ŠTRAJK NA ŽELJEZNICI. — KAOS. 


Poslije mobilizacije Čeha i Slovaka otpravljeni su svi Poljaci, ne 
varam li se u Kurgan, gradić zapadnije od Omska, da se izvrgnu na- 
mještenicima koketne Marianne. Tko je gledao zdravo u svijet, taj je 
morao očekivati, da će skoro doći na red i Slaveni sa juga: Hrvati, Bu- 
gari, Srbi i Slovenci. U Tari nam je dopao u ruke jedan poziv, da se 
upišemo u polk majora Blagotića, koji se je nalazio u čeljabinsku. Taj 
je poziv počimao ovako: »Braćo Srbi i Jugoslaveni!« U ratu zarobljene 
Bugare sasvim su odijelili od nas i smjestili ih negdje u Rusiji. 

Tko je imao samo malo zdravoga mozga, mogao je bez ikakvih po- 
teškoća odgonetnuti ovakav rebus, već prema njegovom naslovu. 

U kasnu jesen g. 1918. došla je zapovijed, da nas sve Slavene sa 
juga premjeste, ne varam li se, u Novo Nikolajevsk. Vrlo mi je bilo 
milo, što smo išli dalje prema istoku, prema Vladivostoku, prvo, jer 
sam mislio kreniti prema, istoku, kada, budu za to najpovoljnije prilike. 
Drugo zato, jer se na zapad t. j. kroz sovjetsku Rusiju nije moglo ići 
kući, pošto bi se moralo proći kroz nekoliko fronta, ako bi čovjek bje- 
žao. U ovom kaosu biti uhvaćen kao bjegunac skoro je jednako bilo sa 
smrti, odnosno svršiti kao oni Vengri u Tari. Irtišom i Obom protući se 
do Obdorska, to bi još išlo, no u Obdorsku na ušću Oba nije se moglo 
preko sjevernog ledenog mora dovući do Norveške, s jedne strane radi 
prevelike kontrole ruskih vlasti, a drugo jer i norveške lađe nisu htjele 
nikakve ljude prekriomčariti. Uputiti se na jug, u Turkestan i probiti 
se sam kroz Kitaj, Perziju ili Afganistan — bila je samo jedna roman- 
tična zamisao. Jedini je realni izlaz bio put prema Vladivostoku, Veće 
mi radosti nisu mogli napraviti nego što su nas otpremili u Novo Ni- 
kolajevsk. 

Pratili su nas Česi, a ne Rusi, u maloj lađici, u kojoj smo se pri- 
stojno smjestili. U Omsku su nas otpremili u »krjepost«, gdje smo se 
zadržali par dana. Željezničari su proglasili štrajk, vlakovi su stajali. 
Iz očiju građana sijala je mržnja na nas, jer su nas smatrali budućim 
českim vojnicima. Vrlo jake ophodnje Čeha neprestano su nas sastajale 
krstareći po gradu. I odjeli ruskih oficerskih rota obilazili su gradom 
sa ruskim strojnim puškama. Grad se je Omsk nalazio u ratnome sta- 
nju. I ruska i česka vojska bila je spremna na boj. Kolčakova je vlada 
zabranila štrajk, proglasila prijeki sud za štrajkaše. Četvrti put u Om- 
sku! A svakiput u drugim i čini mi se svakiput sve u težim prilikama. 
Iza par dana su slomili štrajk i nas poslali prema Novo Nikolajevsku. 

Na željeznici je bio pravi kaos. Željezničari su bili na papiru pod- 
vrgnuti pod vlast omske vlađe, no česko ih je zapovjedništvo sililo, da 
otpremaju vlakove po njihovoj naredbi. Željezničari su pravili pasivnu 
rezistenciju i oni, koji nisu bili boljševici. Česima je iz Vladivostoka bio 
poslan vlak od pedesetak vagona municije. Sve su vagone toga vlaka 
odijelili jedne od drugih i otpremili ih u pedeset najudaljenijih postaja. 
Pod oružje je Kolčakova vlada pozivala godišta najmlađih i to zato, jer 
su se bojali starijih vojnika, koji su proživili carsku revoluciju. Seljaci 
gu ge opirali i novačenju i rekviziciji žita oružjem u ruci. Neka su sela 
bila opkoljena dubokim jarcima, iz kojih su pucali na Kolčakove činov- 
nike. Protiv takvih sela slali su kaznene ekspedicije (karateljnija ekg. 
pediciji), većinom Kozake i bivše aktivne carske časnike, koji su naj- 
većom brutalnošću i bezobzirnošću postupali protiv seljaka. U toku od 

četiri mjeseca javno se mnijenje seljaka stubokom izmjenilo. Ogorčeni 
građani i seljaci bježali su dalje na sjever u šume, tvorili su bande | 
napadali na željeznicu: pucali iz pušaka na jureće vlakove ili podmetali 
na tračnice bombe. Nesreće na željeznici bile su na dnevnom redu. 


U NOVO NIKOLAJEVSKU. — U TOMSKOM LOGORU. 
POBUNA NOVAKA. 


Do Novo Nikolajevska smo sretno i bez.ikakvih žrtava dospjeli. 
Smjestili su nas u barake u ruskim vojarnama, Sutradan su nas sve, a 
jednoga za drugim zvali u pisarnu tog revolucionarnog polka. Mene je 
k sebi pozvao kapetan Luka Sertić, sada sudac u Lici. Najljepšim me 
riječima oslovio i pozvao, da stupim u njihovu organizaciju, koja nije 
caristička, a kao inteligenat, da bi pomogao revolucionarnom pokretu. 
Ja sam mu se na pozivu zahvalio i rekao, da ne mogu stupiti za sada 
1 ovu organizaciju. Kako će biti kasnije, to ćemo već vidjeti. 

Ja imam dvije pogrješke, koje se ne žacam javno i priznati. Od ma- 
lih sam se nogu volio prati i uvijek biti čist. Zato su me u gimnaziji 
zvali ne mojim prezimenom nego Kneipp. Druga mi je pogrješka, što 
baš ništa nisam darovit za slavenske ideje, a osobito ne za one, koje 
izviru iz ruskog carizma. Ja sam imao drugi plan u glavi nego li ovi 
osnivači jugoslavenskog revolucionarnog polka. Vidio sam, da će se po- 
derati sibirske hlaće sa krpom — kolčakom i da će kaos biti još veći. 
Taj sam kaos, nered htio izrabiti u svoju svili i pobjeći u najzgodni- 
jem času u Vladivostok. 

U Novo Nikolajevskom se s nama postupalo vrlo lijepo. Stanovali 
smo u barakama, blizu kolodvora. Agitatori su neprestano bili uz nas. 
Sobe su nam se orile lijepim riječima o slovanstvu, jugoslovenstvu i re- 
voluciji. Poznato je, da se govor drugačije odrazuje na stijenama sobe, 
koje su sagrađene od opeka, a drugačije na onima od greda. Govor je 
u našim drvenim barakama dobivao nekakvi metalični prizvuk i nije 
ugodno djelovao. A taj prizvuk kao da je dao neki neugodni ton plame- 
nim riječima o siavjanstvu i revoluciji — i zato se ovdje skoro nitko od 
nas nije javio u dobrovoljce. Kratko vrijeme trajale su propovijedi ovih 
slavjano-revolucionarnih Križara u Novo Nikolajevsku. Premjestili su 
nas u Tomsk. I opet jedno novo iznenađenje za mene! Za kratko vri- 
jeme pomaknio sam se od Omska do Tomska za par sto kilometara. Po- 
čeo sam se dakle približavati Vladivostoku. Meni je neprestano u ušima 
zujila riječ: Vladivostok, koja je zaglušila svaki drugi glas, pa bio on 
najmilozvučniji i propovijedao najljepše ideje. 

U Tomsku su nas smjestili u vojnički logor, koji se nalazi na pro“ 
tivnoj strani od kolodvora. Kada su Japanci g. 1903. iznenadili Ruse ra- 

tom i pobijedili ih, ruska carska vlast je počela na daljnjem istoku Si- 
birije graditi velike vojarne i logore, od kojih su neki bili tako veliki 
kao na pr. Krasnaja Rječka, da je u njih moglo stati 30.000 do 40 000 
vojnika. Logor je bio dugačak tri do četiri kilometra, a, širok dobra, pol 
kilometra, a ograđen je bio oko dva, metra visokim plotom, na kojem su 


Sl 27. Ulaz u tomski logor. 


SI. 28. Postrani ulaz. 


bile još pribite žice. Na svakom uglu logora bila je podignuta stražar- 
nica, mala od drvenih dasaka sabijena kućica sa malim hodnikom okolo 
nje, gdje su se Šetali stražari ili mala, par metara promjera, krovom po- 
krivena kolibica bez drvenih stijena. Strojna puška bila je iz svake ove 
kućice uperena prema logoru, u koji.se smjelo ulaziti samo kroz jedna 
velika vrata, kraj koje je također stršila stražarnica, kao da nadgleda 
cestu, koja se provlačila kraj logora. - ' 

Barake, napravljene od debelih balvana, dugačke oko sto metara, 
a široke oko dvadeset, bile su poredane jedna kraj druge u dvije pra- 
vilne ulice. Iza tih baraka, a uz plot, koji je zatvarao logor sa strane 
nasuprot od ceste, bilo je i zemljanki. Na kraju cesta u logoru nalazile 
su se kuhinje, magacini, zahodi. Uz logor bila je i bolnica za zaroblje- 
nike: šest-sedam drvenih baraka, sa posebnim ulazom. Vis a vis od lo- 
gora ležalo je desetak velikih, iz opeke načinjenih zgrada, vojarne za 
pješake. Zvali su ih krasnija kasermi (crvena vojarna), jer su se crvene 
opeke zidova izdaleka isticale. . a 

Mjesta su nam u barakama već bila pripremljena. Dospio sam među 
same Madžare, koji su me vrlo ljubezno dočekali. Baraka je bila ude- 
šena za časnike, t. j. spavalo se u krevetima, a ne na daskama u dvije 

etaže kao kod običnih vojnika. Na oba kraja barake bila je po jedna, ve. 
lika peć. Užeta sa opranom rubeninom bila su isprepletena po cijeloj ha, 
raki, u kojoj je bilo smješteno oko pedeset časnika. Iznenadilo me, št 
sam zatekao i dobro napunjenu slamnjaču u željeznom vojničkom kre. 
vetu, koji je jedan od drugoga stajao udaljen pol do tri četvrtine metra, 
U sredini barake bile su razne naprave za rad, kod jednih su stolova, 
časnici pravili cipele, kod drugih škatulje, klišeje, risali oglase itd. U 
jednoj je baraci bio namještaj za stolarske, kovačke, bravarske, ličilačke 
radnje; u jednom je uglu. bio veliki kotao za bojadisanje platna i sukna, 
Časnici su po narodnosti bili Austrijanci, Madžari, Nijemci i Turci, koji 
su od specijalista zarobljenih podčasnika naučili razne vještine i zanate 
i sami radili te poslove. 

Kada bi bacio oko logorom, učinilo bi mi se, da se nalazim u lijepo 
uređenom sibirskom selu, sa pravilnim ulicama i jednakim kućama, 
Plot okolo tih kuća upućivao me je, da smo mi poseban svijet, koji 
drže na okupu samo ruska straža i strojne puške. Sve su barake kipile 
životom, u svakoj se nešto radilo, pripremalo, proizvađalo i prodavalo 
u grad. Koje li razlike ovdje i u Tari! Tamo je većina zarobljenih ča- 
snika čitala, šetala se, zabavljala, a ovdje radila i producirala. Poljaci 
su u Tari većinom kartanjem tratili vrijeme, Malorusi pjevanjem . .. 
Od sviju zarobljenika, časnika, u Tari bio je valjda najsretniji mladi 
brat od Krzyžanowskog, moga prijatelja, koji je izvan stana tratio vri- 
jeme »uhaživanjem barišnja«, hodajući za gospodičnama, a u kući bi 
sjedio na stoleu, pušio cigaretu za cigaretom. On se je tako izvještio u 
puštanju dima, da mu premca nisam vidio. Dim je puštao iz ustiju kao 
kolobare, koji su dobivali lijepe oblike. Slijedeći bi kolobar prolazio kroz 
pređašnji. Oblici kolobara su se mijenjali, jedni prolazili kroz druge. 
Akrobacija posebne vrsti. U Tomskom su logoru svi radili. Tomski je 
logor bio mala tvornica. 

U Tomsk smo došli ili dan prije Sisveta ili u oči Dušnog dana. Na 
večer sam umoran od puta brzo zaspao i spavao cijelu noć. Rano me je 
u jutro probudila nekakva tutnjava. Učinilo mi se, kao da sanjam, da 
sam na vojnim vježbama i izdaleka slušam pucanje pušaka, strojnih pu- 
šaka i topova sa neoštrim patronama, koje nemaju tako jak i oštar zvuk 
kada eksplodiraju kao oštre. Zvuci ovih hitaca kao da su dolazili iz uda- 
ljenosti od kojih par sto koraka, 

Bilo je tamno baš kao u rogu. Sat je pokazivao 7 s. u jutro. Strojne 
su puške u crvenoj vojarni neprestano pucale. To nisu nikakve vježbe, 
to je sve bilo ozbiljno. Naša straža, ruski vojnici, javili su nam, da ne 
smijemo izlaziti iz baraka bez dozvole zapovjedništva. O podne je pre 
stala pucnjava. Pobunili su se novo mobilizirani vojnici. Nisu nastupili 
jedinstveno i na kolodvoru i u gradu i ostalim vojarnama. Zato su ih 

lako svladali. Oficerska rota u ervenoj vojarni, na broju preko sto ljudi, 
svladala je bez velikih žrtava jedan ratni bataljon novaka t, j. tisuću 
ijudi. 

Novaci su se pobunili, jer nisu htjeli rata, jer nisu htjeli ići na 
frontu. Službeno se proglasilo, da su boljševici pokušali »puč«, ustanak. 
Novaci bi ovi ustali i protiv boljševika, da su ih oni slali na frontu. Kol- 
čakovi časnici dali su se na još ogorčeniji lov protiv »Vengra« nego li 
kad su pred par mjeseci bjesnili u Tari. Dok je trajala pucnjava, doletilo 
je nekoliko madžarskih zarobljenika na vrata logora i navodno stražu po- 
zdravili sa: »zdravstvujte tovarišč (zdravo druže) !« Njih su naravno 
zatvorili. U sumrak istog dana kod zime od —10 do 150C, izveli su ih 
iz logorskog zatvora nekoliko vojnika, otjerali u jedan ugao, gdje su se 
morali do gola svući, stajati u stavu »pozor«, dok se nisu počeli smrza- 
vati i onda ih raznijeli ručnim granatama. Nisam do konca mogao gle- 
dati ovaj prizor i otišao sam prije eksplozije granata. 

Bjesnilo se do bezumnosti i bez ikakvog suda. Kogagod su taj dan 

.i par dana poslije od zarobljenika na ulici susreli, uapsili i zatvorili su 
ga kao komunistu, a osobito Madžare. Svi su zatvori bili prepuni takvih 
nesretnika. Većina građana Tomska bili su socijalni revolucionari. I njih 
se je zatvaralo bez ikakvih dokaza. Zapovjednik mjesta, ruski pukovnik 
i njegov ađutant jedan Slovenac, bili su krvoloci prve vrsti. Nekih osam 
dana bilo je određeno dvadesetak naših ljudi, da kopaju grobove. Moj 
zemljak Oskomanović iz Nijemaca bio je među njima. U smrznutu 
zemlju zakapali su i morali zakapati ljude, koji su disali, trzali rukama 
ili nogama. ' 

Od Omska do Tomska ima 882 kilometra. 


NOVI NAČIN ŽIVOTA. — VIGECI. 


Novac nije vrijedio mnogo. Za ono pedeset rubalja, što smo dobi- 
vali od Rusa, nije se moglo ovdje kupiti skoro ništa. I trgovci i seljaci 
sakrili su sve svoje produkte. Vojna nam je uprava uz odštetu davala 
variva, mesa i kruha, da uzmognemo živjeti. Trebalo je nešto započeti. 
U svim je barakama vladala vojnička disciplina i u svakoj je bio naj- 
stariji zapovjednikom. Najstariji časnik, jedan husarski pukovnik, bio 
je zapovjednik cijeloga logora. Njemu su se svi morali. pokoravati, a on 
je opet ruskim vlastima bio odgovoran za red. Svaki se dan prije su- 
mraka čitala i dnevna zapovijed (Tagesbefehl) na njemačkom, madžar- 
skom i hrvatskom jeziku sa najvažnijim političkim vjestima, 

I ja sam morao nešto započeti i ja sam se morao odlučiti bilo za 
kakav način zarade. Imao sam nešto zašteđenog carskog novca, a taj je 
dobro notirao i mogao sam dobar mjesec dana živjeti bez posla, a dotle 

sam se morao odlučiti bilo za koji obrt ili bilo za koju produkciju, Pro. 
šao sam kroz cijeli logor, da pogledam, što se sve radi. Od Hrvata sam 
se ovdje sastao sa Andrijom Pandurom, vježbenikom kod suda i Mikle. 
rom sveučilištarcem u Českoj. Oni su zajedno sa drugima naučili uve. 
zivati knjige i imali pune ruke posla. Ovdje bi morao raditi cijeli dan 
no na to se nisam htio vezati. Pregledavši sve vrsti produkcije odlučio 
sam se, da pol dana radim u »tvornici škatulja«. Prije podne sam stu. 
dirao i čitao, a poslije podne radio u tvornici. 

Pravljenje škatulja nije jednostavan posao. Prema raznim uzorcima 
mora se izrezati tvrdi karton-papir, čija debljina ovisi o naručbi, Za 
svaku vrst škatulje postoji posebni kalup, na koji se najprvo priveže iz. 
rezani karton za stijene, prilijepi dno na stijene, rubovi se pričvrste 
uskom vrpcom papira. Okolo stijene prilijepi se još jedan karton, vanj. 
ski, a niži od nutarnjega za toliko, koliko je visok poklopac. Najjedno- 
stavnije je bilo prilijepiti na površinu škatulje papir u boji, kakvu su 
u gradu naručili. Za mjesec dana, stekao sam već veliku vještinu u prav- 
ljenju škatulja. Pravio sam škatulje sviju vrsti, sviju oblika samo da se 
što bolje izvježbam u tome poslu. Najteže mi je bilo praviti male ška- 
tulje. Mnogo sam truda uložio, dok sam ih naučio praviti. A zašto sam 
izabrao pravljenje škatulja kao svoje zanimanje? Htio sam se dati na 
pravljenje raznih kozmetičkih sredstava, masti, pudera, odola ..... 
Za većinu od tih produkata trebao sam škatulje. Namjeravao sam, da 
sam u svojoj tvornici produciram škatulje, a prije toga sam morao sam 
poznavati tu fabrikaciju. Škatulje su se plaćale po komadu, veličini i 
njihovom obliku. Sačuvao sam si nekoliko vrlo lijepih škatulja, koje sam 
sam izradio, a koje sam htio kući donijeti. Sve sam svoje stvari izgubio 
u bojevima kod Nižnje-Udinska, pa tako i ove škatulje. 

Ćim sam naučio dobro praviti škatulje, izlazio sam u grad, zalazio 
u drogerije, ljekarne, kupovao razne kremove, masti za lice, da vidim 
što se od tih kozmetičkih sredstava prodaje najviše. U:Tomsku sam bio 
vrlo nepovjerljiv prema okolini i nisam im htio pripovijedati, što sam 
u građanskom životu. Redovito bi odgovarao na njihove upite, što sam, 
da sam profesor prirodoslovnih nauka, Zarobljenici su nastojali izrabiti 
svako znanje, što su ga imali kao i svaku vještinu, da dođu do novaca. 
Ako bi doznali, da neko raspolaže rentabilnim znanjem, kao što je ke- 
mija i farmaceutska kemija, nastojali su od dotičnika izmamiti razne 
recepte, da prave bilo kakve preparate i da ih unovče. 

Zarobljenici, koji nisu poznali nikakvih specijalnih vještina, kao 
seljaci, pisari, a nisu ih puštali, da rade u njihovom zvanju, ti su dola“ 
zili na kojekakve ideje. Tako je Jarić, domobranski desetnik, rodom iz 
Sikirevaca pravio od bakrenih ruskih novaca prstenje za seljake. On Je 
dnevno izrađivao veliki broj takvog prstenja. Robu je međutim bilo 

Jakše izraditi nego li prodati. Jarić mi je ponudio desetak prstenova 
kada sam išao u grad, da se uputim u cirkulaciju i prodaju kozmetika, 
naznačio cijenu ispod koje ih ne smijem prodati. Od utržene svote, tre- 
ćina bi bila moja. Ovo sam prstenje nosio na pazar tri ili četiri puta. 
Prviputa sam prodao starom Židovu sve najedamputa, a poslije pojedi- 
načno seljacima i seljakinjama, Ovakove osobe, koje su posredovale 
između producenata u logoru i kupaca u gradu, zvali smo mi ovdje »vi- 
gec«. 

Vigeca je bilo mnogo u logoru, Oni su cijeli dan bili u građu i prije 
i poslije podne. Hodali su po građu, tražili kupce, nosili sobom uzorke 
robe i pokazivali ih trgovcima, s njima se pogađali i primali od Njih na- 
rudžbe. Vigeci su morali biti okretni, poduzetni i žustri ljudi te dobri 
trgovci. Rusi su bili nepovjerljivi prema robi iz logora, a istom kasnije 
upravo su »letili« za njom, kada su vidjeli, da je roba solidna i prvo- 
kiasna. Većina vigeca bili su madžarizirani Slovaci, koji su brzo naučili 
ruski, jer su znali slovački. Vigeci su bili i male, žive novine, oni su 
naime zalazili u raznovrsne trgovine, upoznavali se sa ljudima raznog 
karaktera, slušali razne vijesti u gradu, pripovijedali ih u logoru. Širili 
su razne istinite i neistinite vijesti po gradu. 

Pojedini vigeci prodavali su samo stanovite produkte. Rusi su se na 
vigece tako naučili, da od drugih nisu htjeli tu istu ili možda i bolju 
robu kupovati, ako su je nudili novi ljudi, Vigeci su najveći dio zarade 
pobrali za sebe. Po prilici 40 do 50% čistog prihoda išlo je u njihov 
džep, a koji puta i više. Neki su se obogatili i raspolagali velikim svo- 
tama novaca. Mi smo ih zvali i »kulaki«, t. j. kajišari. Jedan je mladi 
Madžar, valjda najokretniji vigec u Tomsku, zasluživao toliko novaca, 
koje je odmah mijenjao u stranu valutu, da si je sam platio put od Vla- 
divostoka do Trsta na jednoj českoj transportnoj lađi. Česi su naime 
bili tako liberalni, da su dozvolili i zarobljenicima, koji nisu njihovi dr- 
žavljani, da putuju kući na svoj račun, a na českim brodovima. 

Počeo sam praviti razne pomađe i pudere, koje sam sam nosio u 
grad i nudio. Nisam mogao skoro ništa u gradu plasirati. Nisu vjero- 
vali meni i mojoj robi, jer me nisu poznavali. Bio sam dakle prisiljen 
Cbratiti se jednom vigecu, kojemu je za čudo uspjelo naći kupce u naj- 
kraće vrijeme. Vigec me je međutim pljačkao, jer sam mu morao da- 
vati više od polovice čiste zaslužbe. Osobito me je perušao kod »Odol«-a. 
Bio sam odlučio, da napustim moju tvornicu i da se prihvatim drugoga 
posla. Rusi su irmali mnogo sirovina, koje se je moglo kemijski prera- 
diti, obraditi i zasluživati prema tome mnogo novaca. Nakanio sam se 
upustiti u produkciju kemijskih preparata, kakvih se nije u tomskom 
logoru proizvađalo. 


Vrgoč: Uspomene na svjetski rat, a 

ZABAVE. — MADŽARSKI KLASICI. — JELO. 


Madžari su imali svoje kazalište u logoru, u kojem su davali ma, 
džarske operete. Nijemci i Austrijanci nastupali su najviše sa klagig. 
nom glazbom. Svaki tjedan bila je bar jedamputa ili predstava u kaza. 
lištu ili simfonijski koncert ili zabavno kabaretno veče. Za zabavu je 
bila uređena posebna baraka sa pozornicom i gledalištem. Ulaznice gy 
bile niske. Cijeli se dan radilo kao u pravoj tvornici, a na veče se istom 
oko osam sati počelo zabavljati. Sve do Božića g. 1918. davala se ma. 
džarska opereta u logoru. Madžari su bili dobro izvježbali dvije tri lakše 
operete, od kojih sam samo jednoj ime zapamtio: Tatar jar&s (provala 
Tatara) od Kalmana, ako se ne varam. 

Kada su se davale zabave, koncerti, kabareti nije se u dvorani 
moglo naći mjesta. Kabaretni pjevač, Madžar iz Pešte, pobrao je naj. 
više aplauza. Ja sam ga volio slušati. Imao je lijepi bariton i njegovi 
su kupleti pobuđivali buru smijeha. Sjećao me on na ono lijepo vrijeme, 
što sam ga za vrijeme vojnih vježbi provađao u raznim noćnim loka- 
lima u Pešti. Prije rata sam uživao u pjesmi, a sada sam razumio i ri- 
ječi. 
Na prvu sam predstavu operete bio jako znatiželjan. Predstavljao 
sam si unaprvo tu operetu kao nepotpunu i skoro nisam htio ići na pred- 
stavu. Tko će pjevati ženske uloge: soprane! Tko će moći oponašati žen- 
ske; njihovu mimiku, glas, držanje?! I to me je odbijalo od te predstave. 
Potpuni orkestar počeo .je svirati tako savršeno kao što svira u zagre- 
bačkom malom kazalištu, jer su u njemu svirali skoro bez iznimke mu- 
zičari po zanimanju. I glumci su bili većim dijelom specijalisti iz raznih 
madžarskih kazališta. Kada je prva junakinja nastupila na pozornicu i 
počela pjevati pravim ženskim, umiljatim sopranom, a u madžarskom 
jeziku, bio sam u čudu, kako je mogla Ruskinja tako dobro naučiti ma- 
džarski, Mislio sam naime u prvi mah, da je ta prva junakinja, a i neke 
druge, glumica iz tomskog ruskog kazališta. 

Nisam mogao vjerovati, da su muškarci mogli tako dobro naučiti 
žensku ulogu, dok mi prijatelji nisu pokazali sutradan tu primadonu. 
Prije »puča« u Tomsku, dali su Madžari ovu istu operetu u gradskom 
kazalištu za rusku publiku. Navala je u kazalište bila tolika, da su ovu 
operetu davali nekoliko puta. Ni Rusi svejedno kao ni ja nisu vjerovali, 
da je muškarac pjevao glavnu ulogu kao sopran. Zanimivo je bilo, da su 
se glavni junak i glavna junakinja iz operete uvijek družili. Kada je u 
nedjelju poslije podne bio u glavnoj ulici našega logora korzo i skoro 
su svi izašli na šetnju, njih bi se dvoje uhvatilo ispod ruke, šetali i za 
bavljali bi se kao dvoje zaljubljenih. Primadona se je smijala i govorila 
ženskim glasom, vrtila kao kakva nestašna dvadesetgodišnja zaručnica 

koju motri publika, a ona se smatra sretnom, što se drži za ruku svoga 


zaručnika. 
Crtež R. Wackera ustupio mi je g. arh. ing. Tomičić, Na čem mu se 


najljepše zahvaljujem. 


LET 


Sl. 29. Tomski logor. Korzo. Orig. crtež austrijskog slikara R. Wackera. 


Učenju i čitanju madžarskog jezika posvećivao sam dnevno četiri 
do pet sati. U knjižnici logora, koju je ovamo poslao crveni križ iz Pe- 
šte, bilo je mnogo madžarskih knjiga, literarnih i stručnih. Ovdje sam 
prviput pročitao u originalu sve sabrane pjesme Petofy-eve, djela Mik- 
sz&tha, Arany Janosa, Madachevu tragediju čovjeka. Kraj mene je ležao 
jedan glumac iz Kološvara, a ujedno i pjesnik. S njime sam na veče či- 
tao poglavlja iz madžarskih klasika. On mi je ispravio svaki pogrješni 
izgovor. Pog4ny, sada učitelj u Bogojevu, prolazio je sa mnom madžar- 
skog Berlitza. Sa prijateljem Kostićem sam opet prevađao Andersenove 
pripovijesti iz njemačkog na madžarski. Čitao sam i najteže madžarske 
klasike i sve razumio i shvatio. Samo je jedna knjiga bila, koju nisam 
mogao shvatiti: to je bilo sveto Pismo. I ako sam znao svaku riječ, smi- 
sao, sadržaj i priče — ipak nisam mogao prevesti sva poglavlja. Ma- 
džarski jezik i literatura otvorili su mi jedan novi svijet. 

Madžarski su klasici na mene učinili veliki utisak. Što sam ih viže 
čitao sve sam više volio i madžarski jezik i madžarsku literaturu. Kroz 
vrijeme od osam mjeseci nisam samo čitao, nego i proučavao sva, važ. 
nija djela Jokay-a, Mikszatha i u tančine Mad&ch-evu tragediju čovjeka, 
Najdublji je utisak na mene učinio Petofy svojim pjesmama. Ovako 
iskrenih ćustava i osjećaja kao kod njega nisam našao ni kod jednog 
drugog pjesnika svjetskoga glasa, Prekrasni, zvučni madžarski jezik slig 
se je, spojio se je sa sadržajem, punim najljepših osjećaja u rečenice, 
stihove, kakvima na svijetu para nema. Jokay u jednom svome djelu 
opisuje svoje djetinjstvo i za Petofy-a veli, da je počeo govoriti mladić 
Peto&fy madžarski sa. slovačkim naglaskom. -A da je slovačka okolina 
dala podstreka evangeliku Petroviću-Petofy-u, što bi on-u svome, mate- 
rinjem slovačkom jeziku bio ispjevao, jer ne bi morao toliko truda ulo- 
žiti, da nauči jedan tuđi jezik! 

Svi su časnici bili razdijeljeni na stanoviti broj kuhinja, u kojima 
su kuhali kuhari-zarobljenici. Dnevno smo dobivali skoro bez iznimke 
konjetinu, koja ini nikada u životu nije išla u tek. Nju su pripravljali 
najviše kao paprikaš, koji mi je bio upravo odvratan. Paprikaš mi se 
je dizao iz želuca od objeda i skakao je do vrha grla cijelo poslije 
podne. Ja sam se mojim prijateljima tužio, da se konj rita u mome že- 
lucu. Protiv takvog ritanja bio sam bespomoćan, jer se ovakvog konja 
ne može svezati, da se ne rita. U nedjelju ili blagdane dobivali smo ždre- 
betinu napravljenu kao naravni ili bečki odrezak, no i ona mi nije išla 
u tek. Kada sam se sjetio na ritanje konja, miris Hrga — nije mi 
ni ždrebeća pečenka mogla kroz grlo. 

Osim konjetine, obligatnog jela za abonente, Mau se je dobiti i 
drugog boljeg ukusnijeg mesa: teletine, govedine, piletine dapače i pra- 
setine, no to je stajalo mnogo. Za koštu se plaćalo unaprvo određena 
svota. Što se je pako trošilo osim toga, moglo se je uzeti na vjeru do 
prvog. Uz kuhinju je bila i slastičarna, u kojoj se redovno ozvanjala ri- 
ječ: felirni (zapisati). Prema tome kako sam zasluživao dao sam si pra- 
viti za večeru posebna jela, a i uzimao razne vrsti kolača. 


PISARNA JUGOSLAVENSKOG POLKA. — SLUŽBENI DOČEK 
JUGOSLAVENSKOG POLKA. 


Među zarobljenicima sa slavenskog juga vodila se velika agitacija 
da stupe u tu vojnu jedinicu. Krilatice, koje su u logoru širili, nisu imale 
tako reći nikakvog uspjeha. Vojnici toga polka u crvenoj vojarni živjeli 
su vrlo dobro. To smo mi dobro znali. Imali su dobru hranu, lijepe sobe 
u vojarni, a nisu vršili skoro nikakve službe. Znalo se i javno se govo“ 
rilo, da ovu vojnu organizaciju finansira francuska vojna misija. Kako 

gu dobivali osobito mnogo maslaca zvali smo u logoru taj revolucio- 
narni polk »francuski Puter«. A tko bi se prijavio za dobrovoljea tamo, 
reklo bi se »otišao je u francuski puter«. Amerikansko Y. M. A. C. 
(Kršćanska zajednica mladih ljudi) osnovalo je u crvenoj vojarni i po- 
sebni kinematograf, u koji su dobrovoljci smjeli ići besplatno. Dobivali 
su i mnogo čokolade, čaja i kekga. 

Pisarna je bila za dobrovoljce uređena na kraju logora u blizini 
moje barake i u njoj su bila namještena dva časnika: Emil Keško, sada 
veterinar u Sarajevu i Demarin, sada profesor na višoj pedagoškoj školi 
u Zagrebu. Zalazio sam često k njima u pisarnu, da se razgovaram, a 
više radi toga, da si nađem veza. Oni su sa mnom lijepo postupali, ni- 
kada me nijednom lošom riječi nisu bocnili, a kamo li napravili što 
zloga. Otvoreno sam im rekao, da za sada ne ću nikako stupiti u nji- 
hove redove, a što će biti kasnije, to ćemo već vidjeti. Par puta sam 
zašao i u crvenu vojarnu k magistru Vičeviću, Primorcu i Andriji Bu- 
šiću, mome zemljaku. Kod njih sam uhvatio veze sa socijalnim revolu- 
cionarima iz Tomska. io; | 

Jugoslav. polk je došao u Tomsk nešto kasnije iza nas, barem nje- 
gov glavni dio iz Novo Nikolajevska. Kolčakovci su spremili lijep doček; 
bila je velika vojna parada i mimohod. Zamjenik gradonačelnika 'Tom- 
ska pozdravio ih je patriotskim govorom i ovako oslovio: Braćo Jugo- 
slovaki! On se je tobože zabunio i tako ih nazvao, jer je navikao na 
izraz Čehoslovaki. Sve do odlaska tog polka iz Tomska nazivali su gra- 
đani ovu organizaciju tim ironičnim imenom: Jugoslovaki, akoprem su 
kao inteligentni ljudi znali, a i morali znati, da takvog naroda na svi- 
jetu nema. : ' 

Većina se vojnika nije htjela dobrovoljno prijaviti među Jugoslo- 
vake, koji su pratili u zatvorenim vagonima novake do fronte i čuvali 
u zatvoru političke kažnjenike. Mene su okrivljavali, da sam ja indi- 
rektni uzrok tome i da ih odvraćam od toga njihovog patriotskog posla. 
Dali su paziti na mene i na svaki moj korak, koji sam napravio. Neki su 
me vojnici upozorili na jednog opasnog muslimana, kojega da se mo- 
ram čuvati osobito u noći. Ja sam se međutim spremao, da si organizi- 
ram put do Vladivostoka, to mi je bilo glavno, a politika i sve ostalo — 
nuzgredno. 


NAŠAO SVOGA SOGORA. — NAJNIŽA TEMPERATURA. 
"TVORNICA LIKERA. 


Od kuće su mi pisali rođaci, da je moga šogora Andrije nestalo, da 
je navodno poginuo i da su za njega dali čitati zadušnice svejedno kao 
i za mene. Oni međutim nisu izgubili nađu, da se on negdje nalazi živ, 

Ja sam pisao danskom crvenom križu u Petrograd, kao zaštitniku sviju 
zarobljenika te ruskom crvenom križu i na zapovjedništva logora zarob- 
ljenika skoro sviju većih gradova Rusije. Pisao sam, ali su dolazili uvi. 
jek negativni odgovori. »Tvoga brata ne mogu naći. Tara, 8. III. 1917.«, 
»Tvome sam bratu pisao vrlo često, ali odgovora nisam dobio. Tara, 6. 
VI. 1917.«. »Tvome sam bratu Andriji često pisao, tražio ga kroz ruski 
crveni križ, ali do sada nisam dobio odgovora. Tara, 13. III. 1917. Tem. 
peratura: —110 C.«. 

Pred Božić g. 1918. došao sam na poziv g. pukovnika Vladimirovića 
— Rukavine, nazvanog bimbaša, u kancelariju jugoslavjanskog polka, 
u crvenoj vojarni. U predsoblju je bilo mnogo vojnika u zimskim kaba- 
nicama i kapama. Jedan je preda mnom stajao zamotan bašlikom i tu- 
rao se prema ulazu kancelarije; njegov hod i statura su mi bili sasvim 
poznati, no nisam se mogao sjetiti, tko bi on mogao biti. Zapitao sam 
jednoga vojnika, Jarića, pozna li on može biti dotičnoga i pokazao mu 
ga prstom. »To je Andrija Segedi, od moje satnije, 28. domobranske pu- 
kovnije iz Osijeka!« Viknio sam mu: Andrej! Andruška! kako smo ga 
uvijek kod kuće zvali! Neizmjerno sam se bio razveselio, što sam ga ži- 
voga našao! Bio sam već uopće izgubio svaku nadu, da je on ostao na 
životu. 

Kući sam pisao: »Pred dva mjeseca sastao sam se ovdje sa Tvojim 
bratom Andrijom. On dobro izgleda. Sada je ovdje vrlo hladno svaki 
dan: oko —500 C., a i još više! Tomsk, 31. I. 1919.«. »Pred Božić sam 
se sastao sa Tvojim bratom Andrijom. Možeš si misliti, kako sam se 
razveselio! Ove je godine bila vrlo jaka i hladna zima: bilo je —560 C. 
Tomsk, 14. 11. 1919.«. Najniža temperatura, koju sam u Sibiriji doživio 
bila je dakle —560 C. Tomsk je mnogo hladniji od Omska, a jedan od 
najhladnijih gradova centralne Sibirije. Najniža temperatura jest u 
Vjerhojansku do —670 C. Hladne vjetrove vjerhojanske zadržava vjer- 
hojansko gorje. Drugo središte zime nalazi se u čapogirskom području, 
otkale se hladni vjetrovi spuštaju bez zapreke prema jugozapadu, dakle 
i prema Tomsku. : 

Zima je bila tako jaka, da nisam mogao izdržati u blizini prozora, 
nego sam krevet porinio na metar daleko od zida, kroz koji je zima pro- 
lazila tako, kao da je otvor u zidu. Kada nije bilo koncerta ili zabava, 
lijegao sam rano već u 7 sati i čitao. U zimi g. 1918./19. nestalo je bilo 
i petroleja — kerasina (kako Rusi zovu petrolej) i svijeća. Na veče je re- 
dovno prolazio svima barakama jedan Bečlija, koji je prodavao svijeće 
vičući: Kerzen, meine Herren! (svijeća, gospodo) i tome dodao: džerdžo! 
(madžarski, loše mjesto đergja) i uvijek nastavio: tko se kući vrati, do- 
bio je glavni zgoditak! To je vikao svaki dan kroz cijelu zimu. Da! Imao 
je pravo! Tko se kući vrati, dobiti će glavni zgoditak! 

Početkom g. 1919. nestalo je i svijeća. Ruska vojna uprava davala 
nam je petroleja samo za rasvjetu barake. Poslije četiri sata nije se već 
vidilo ništa, nije se moglo čitati. Kako sam naučen na veče na knjigu, 
razbijao sam si glavu, kako bi si sastavio makar kakvu svjetiljku. Uzeo - 
sam škatulju od paste, koju sam konjskom masti napunio. Tri četvrtine 


aan Ekoa, skok Lek laka 


SL 30 Javljam kući najnižu temperaturu od —56% C.. 


škatulje sam omotao jakim, krutim papirom, na koji sam postavio krov 
sa otvorom u sredini. Kao stijen služili su mi ostaci krpa moje rube- 
nine. Otvor sam svjetiljke okrenio prema sebi. Svjetlo nije trepetalo, 
a bilo je dosta jako tako, da sam mogao par sati na veče čitati. Prije 
spavanja morali smo si pokriti bilo čime glavu, jer je bilo hladno u ba- 
raki, makar da se je ložilo i dan i noć. Ja sam se pokrivao posebnom 
vrećom. 
Za vrijeme, dok sam ja čitao, većina je drugih igrala šah, karte, 
a pjevalo se i sviralo. Kojiput su me došli posjetiti znanci i prijatelji. 
Najčešći mi je gost bio natporučnik tirolskih lovaca šaj, rodom Zagreb- 
čanin, koji me je uvijek u šali peckao, da ni sam padišah, turski sultan, 
De prima posjete kao ja, t. j. u krevetu. ' 
Hodajući po Tomsku ustanovio sam, da u gradu nema likera. Odlu- 
čio sam se odmah, da ga produciram. Da si nabavim veću svotu novaca 
prodao sam nekoliko recepata za fabrikaciju produkata, kojih također 
nije bilo u Tomsku tako recepte za odol, škrob, gorke tvari t. zv. sto- 
mahika i pomađe. Do alkohola i šećera bilo je teško doći. Sa Oefenber- 
gerom, zastavnikom, Švabom, rodom iz Bača, napravio sam ugovor, da 
će on kao vigec prodavati liker, a ja ga praviti i naravno pripraviti al- 
kohol i šećer. Prodaja je alkohola bila zabranjena pod smrtnu kazan. 
Podmićivanjem sam došao do veza i do alkohola, 

Glavnu kontrolu nad prometom robe, izlazom i ulazom iz logora u 
grad, vodio je jedan stari carski i sasvim sijedi stražmeštar. I njega 
sam morao podmititi. Uvijek mi je jedan te isti vojnik nosio alkohol iz 
grada, Svaki puta kod unašanja alkohola u logor morao sam ići do toga 
stražmeštra i dati mu novaca, a on mi je primivši novac rekao: šaš! čto 
bi njikto nje vidal (da niko ne vidi). Kod kontrole pravio je samo t. zv, 
Stich-probe. Naravno, da nije nikada pogledao u torbu moga vojnika, 
Sa likerom sam zarađivao vrlo mnogo novaca. Jedan sam tjedan pravio 
liker, a drugi ga tjedan izvozio u grad. Spremao sam si novac za bje. 
žanje. Rublje mijenjao u dolare i jene. Sada više nisam jeo konjetine, 
nego najlakša i najbiranija jela. Zvao sam u goste moje najbolje prija- 
telje i častio ih najodabranijim jelom: prasetinom, raznim ribama i si- 
birskom divljači. 

Zapovjednik logora, Rus, praporščik znao je, da pravim liker i nije 
poduzimao protiv mene ništa, makar da je točno znao, da se liker ne 
može praviti bez alkohola. Njega sam skoro svaki tjedan posjetio par 
puta. Sa sobom sam ponio par boca već odležanog likera, predao mu iza 
pozdrava boce sa kovertom, u kojem je bilo par dolara. Da sam punom 
parom radio, mogao sam si zaštediti veliku svotu u dolarima. Bojao sam 
se međutim imati kod sebe veliku svotu novaca, kada budem bježao. 
Mnogo je naime naših ljudi, koji su pošli kući sa većom svotom novaca, 
bilo zaglavilo. Ubili su ih i odnijeli im novac. ' 

Oefenberger i ja smo markirali, da nam posao slabo ide, da malo 
zarađujemo i da samo životarimo. No ako bi nas neko neprestano pratio, 
mogao se je uvjeriti o protivnom. Zato smo mi često prekidali sa radom 
u tvornici na duže ili na kraće vrijeme. 


U BOLNICI. — ARAPIN. — HRVAT-POSTOLAR U TOMSKU. 


Za vrijeme najjačih »mrazova« šetao sam se uvijek rano u jutro. 
Jednoga je dana, za temperature od —50% C. mjeseca veljače duhao 
oštar vjetar, koji mi je prodirao kroz bašlik i uvlačio se u čeljust, zube 
i čeonu kost. Bilo mi je hladno, osobito u glavi i na licu. Toj hladnoći 
nisam posvećivao pažnje i šetao se svoje propisano vrijeme od jednoga 
sata. Čim sam stupio u toplu baraku, osjetio sam jaku bol u glavi, če- 
ljusti i osobito u zubima. Nisam par dana išao liječniku, jer sam mislio, 
da će zubobolja i bol kostiju proći samo od sebe. Nisam sve dotle išao 
k liječniku, dok mi nije jedan kutnjak napuknio i kasnije se raspao. 

Liječnik me je radi teške prehlade smjestio u bolnicu, gdje sam 
ostao tri nedjelje. Boljeli su me skoro svi zubi i dobivao sam samo umi- 
rujuća sredstva, Smio sam hodati po sobi, jer nisam bio težak bolesnik. 
Upoznao sam se sa većinom bolesnika. Bolnica spada prema ženevskoj 

konvenciji pod zaštitu crvenog križa i svaki, koga otpravljaju u bol- 
nicu, mora biti izbrisan iz spiska zarobljenika tako dugo, dokle je bo- 
lestan. Tako je bilo i sa mnom. 

Kraj mene je ležao jedan Austrijanac, seljak, koji je u obližnjem 
selu bio na radu kod mužika. Po poslu je pošao u grad. Na putu ga je 
napao čopor vukova i on se je popeo na drvo, da se od njih spasi. Na 
drvetu je sjedio po toj velikoj zimi nekoliko sati i bio bi ge smrznio, jer 
su ga vukovi opsjedali i nisu htjeli otići, da na njegovu sreću nije došlo 
nekoliko saonica seljaka, koji su pucnjavom rastjerali ove od gladi ob- 
nevidjele grabežljivce. Na obje noge i obje ruke otkinili su mu liječnici 
prste. 

Sve skoro vrijeme u bolnici proveo sam u najugodnijem razgovoru 
sa Arapinom, turskim topničkim majorom, koji je ležao na drugoj strani 
od mene. Bio je nešto preko četrdeset godina star, a rodom iz Damaska. 
Govorio je dobro njemački, samo je uvijek mješao njemački samoglas- 
nik »ii« sa »u« i uvijek ga izgovarao kao »u«. Tako je na pr. fiir (za) 
izgovarao kao fur i radi toga je njegov njemački jezik zvučio nekako 
čudnovato. Znao je na pamet i mnogo pjesama njemačkih klasika, koje 
je skoro svaki dan krasnoslovio, a cd sviju najviše »der Erlkčnig«. 

S njim sam sprovađao sve duge večeri u razgovoru. Ja sam njega 
ispitivao o Arapima, njihovom životu, radu i običajima, a on mene o Hr- 
vatima. Od mnogo toga, što mi je pripovijedao o arapskom životu za- 
pamtio sam samo nešto, t. j. vrlo malo i to, kako ga je njegova majka 
oženila. Svoju sađanju ženu poznavao je, dok je bila djevojče i još nije 
metnila na lice feredžu. I Arapkinje si naime svejedno kao i Turkinje 
zakrivaju lice. Prije nego li su: se zaručili, otišla je njegova majka do 
zaručnice, da ju prouči. Najprvo se je sprijateljila sa budućom punicom 
i dnevno joj kćerku motrila, da upozna njezin karakter i kakve poslove 
radi u kući. Kod arapske ženitbe najdelikatnije pitanje jest, da li se uda- 
vača ne znoji previše i da li možđa pod pazuhom ne zaudara. Kada je 
njegova majka i to pitanje povoljno riješila, mogao se je moj Arapin 
ženiti, a i oženio se je. 

Kako je ova arapska ženitbena procedura praktična, a ujedno i 
umna, jer već unaprijed rješava razne konflikte tako na pr. one, koji 
nastaju od posebne duhe, koju stanovite osobe emaniraju, a i bivaju 
uzrokom različitim trzavicama u obitelji. 

Nas smo se dva tako sprijateljili, da mi je priznao pravi razlog, 
zašto je u bolnici. Bio je naime sve pripremio, da bježi kući u Tursku. 
Došao je u vezu sa Tatarima, koji su ga imali saonicama otpremiti iz 
Tomska preko Semipalatinska, Afganistana, Perzije u Arabiju. Kada 
sam mu ja izrazio svoju želju, da učim arapski, rekao mi je, da će me 
za jednu godinu dana naučiti savršeno arapski, Arapski bi mi jezik bio 


426 


vrlo nužan za studij povijesti o raznim biljnim lijekovima, jer su Arapi 
kroz nekoliko stoljeća bili prvi u međicini i uveli mnogo starih lijekova, 
a i raširili veliki broj novih. Pozvao me je, da pođem s njime. Za taj put 
iz Tomska preko Arabije i Turske, trebao bi po njegovom godinu dana, 
a u to bi vrijeme i sasvim svladao arapski jezik. Zamamni poziv! Afga. 
nistan, Perzija, Arabija, Turska! Svakako lijep put, ali i jako zapleten! 
Da nisam bio prije odlučio putovati kući preko Vladivostoka i kroz trop- 
ske krajeve, ne znam, bi li bio mogao odbiti poziv Arapina! 

Mene je zanimalo, što je najteže u životu Arapa. Kada sam mu to 
pitanje stavio, pogledao me je svojim lijepim crnim očima, iz kojih kao 
da je krijesila lukavost i rekao mi: »najteže je kod Arapa udati se udo- 
vici!« Bilo mi je čudnovato, za što mi je naveo udaju udovice kao naj- 
težu stvar na svijetu, jer se kod nas udovice udavaju bez osobitih po- 
teškoća i zapitah ga za razlog tome. On mi je ovako odgovorio: »Arapi 
se žene samo sa ženama, koje imaju dvije noge, a ne četiri. Udovice pako 
imaju četiri noge«. Nije mi bilo jasno, zašto bi udovice kod Arapa imale 
četiri noge. Ovako mi je on to razjasnio: »Svaki ženski stvor ima svoje 
dvije vlastite noge, a kad se uda dobiva i dvije noge od muža«. Kako je 
velik i dubok moral arapski! Kako su onemogućene pokvarene žene 
među Arapima! što bi na to — naše moderne žene, koje imaju 4, 6, 8, 
160....a gdjekoje i do sto nogu, da dođu među Arape!? Tamo im ne 
bi osobito cvalo cvijeće! Kuda su došle sadanje moderne žene! Povratile 
gu se u ono pokvareno doba pred Isusovim rođenjem, kada Rimljanke 
nisu svoje godine brojile po okretanju sunca nego po tome, sa koliko su 
:rauževa, muškaraca živjele! »Stara sam pedeset godina« — značilo je za 
rimsku ženu u ono doba, da je bila žena od pedeset muškaraca! A nema 
li sada kod nas žena sa sto nogu, nema li kod nag žena, koje su se pri- 
klonile pedesetorici muškaraca!? Povijest se ponavlja: vraćamo se na- 
zad. To je sada moderno! Arapi nisu moderni: oni ne vole žene sa više 
od dvije noge, da im budu suprugama! Tko bi osim razvratnika i pro- 
davača čarapa mogao biti oduševljen za moderne stonoge žene?! 

U Tomsku je živio u prvom katu jedne vile moj stari znanac, Hrvat- 
Zagorac po rodu, a postolar po zanimanju. Pozvao me, da ga posjetim 
na jedan-dva dana. Pošao sam k njemu sa Perom Kostićem, mojim do- 
brim prijateljem, koji sada živi u Temešvaru. Parketi se bliješte! Sve 
čisto uređeno! Pokućstvo! Moderno, lijepo . . . sve kao jedan salon. Na- 
kon četiri godine prviputa hodati po ulaštenim parketima! Da, ima i ta: 
kovog svijeta! 

U jednoj sobi radi naš Zagorac, On je sada gazda toga stana. 
S njime živi udova iza carskog državnog odvjetnika, kojega su poslije 
prevrata odmah ubili. To je njezin stan. Kako nije imala od čega da živi 
stupila je u zajedničko kućanstvo sa našim Zagorcem. Bila je žena ne- 

što više od 35 godina kao i njezin novi suprug. Suprug naime u ruskom 
selu ne znači baš samo zakoniti muž, nego i priležnik. Imala je i sinčića 
nekoliko godina starog. 

Naš nas je zemljak lijepo pogostio: i jelom i pilom, Na veče smo se 
osobito »raspištoljili«, kao što se to kaže među Šokadijom. Malo smo se 
ko i ponapili. Nas smo se trojica dobro zabavili, a kako je Ruskinja — 
to ne bi znao kazati. Postolaru je posao išao vanredno dobro i on je za 
nas pribavio najplemenitijega vina iz vinskog sklada. Zabavljali smo se 
dvije noći i jedan dan. Po danu je radio naš gostoprimac, a nas se dva 
prošetala po gradu i razgovarali sa njegovom suprugom, koja je za čud 
bila vrlo dobro upućena, što sam ja. . 

Supruga našeg Zagorca stavila mi je ovaj predlog: Mi smo doznali, 
da ste Vi upućeni u farmaciju i pravljenje pomada, da poznate dakle i 
liječenje pjega, raznih pogrješaka lica, ruku, očiju . . . Ja bi Vam po- 
mogla kod uređenja Vaše ordinacije. Velikom bi reklamom najavili do- 
lazak jednog univerzitetskog profesora, po cijelom svijetu poznatog 
kozmetičara: Svijet bi k Vama letio. Jednu ili dvije sobe stana uredili 
bi u fantastičnim bojama. Vi bi ženske pregledavali, govorili neke latin- 
ske izraze, a mene bi uputili, što da im ruski kažem. Novac bi tekao u 
našu kuću kao što se spušta brzi gorski potok u dolinu. I mi bi se brzo 
obogatili. Ako mi ne vjerujete, onđa ne poznate Ruskinje. One će sve 
svoje prodati samo, da si nabave kozmetična sredstva i da budu ljepšima. 

Nisam mogao prihvatiti ovaj prijedlog. Nisam ga mogao prihvatiti, 
jer sam bio odlučio poći prema Vlađivostoku. A ne bi nikako na njega 
pristao, da i nisam odlučio poći ovim putem, jer bi se stidio, da se po- 
služim ovakvim metodama i da novac zarađujem makar i u skrajnjoj 
nuždi čarolijom ili okultistikom. Protiv toga bi se bunila cijela moja 
duša, duša naučenjaka, koja teži samo za istinom. Zato sam odmah: od- 
bio ove ponude. 


»PUŠKIN« — SOCIJALNI REVOLUCIONAR. 
MADŽARSKI ŽIDOVI. — ARAPIN - HRVAT. 


Kod ljekarnika Oskara Vičevića u crvenim vojarnama upoznao sam 
se sa čovjekom loše odjevenim, oko 30 godina starim, obrijanih brkova, 
suhim, a crnih očiju. Stasa je bio iznad visine poprečnog čovjeka. Od 
uha pustio je pramen kose, malu crnu bradu, ko- 
vrčastu kao što mu je bila i kosa na glavi. Hodao je uspravno, skoro 
ukočeno, polako i tihano kao da hoće nekoga iznenaditi. Bio je vanredno 
sličan Puškinu i radi toga sam mu ja dao nadimak »Puškin«. 

čim smo se prestavili jedan drugome pogledao me svojim dubokim, 


lijepim i ernim očima i rekao mi: 


sljepočica pa do kraja 

Vi ste pošten čovjek! Vi me ne ćete odati. Ja sam socijalni revoly. 
cionar, na koga je ova carska, Kolčakova vlada raspisala veliku ucjenu 
i rekao mi je svoje ime. 

Bio je rodom iz Krima. Mati mu je bila Ruskinja, a otac Tatarin, 
Obadvoje su rano umrli i on se potepao kojekuda. Najprvo je služio u 
nekom samostanu na Krimu, kasnije prošao probijajući se kroz Svijet 
Rusiju, Sibiriju i sjeverni Kitaj. Valjda nema posla na svijetu, kojega ge 
cn nije bio prihvatio. 

U doba našega poznanstva živio je vrlo zlo. Bojao se je po danu ići 
na ulicu, da ga ne prepoznaju, a to bi za njega značilo smrt. Nikakvih 
sredstava nije imao da se uzdržaje. Ja sam ga najprvo uzeo u moj po- 
sao i plaćao ga, da ide po gradu raznositi reklame za moj liker. Dao sam 
mu ispostaviti i legitimaciju, da je zarobljenik, a kasnije kada sam stu- 
pio u jugoslavjanski polk, pribavio sam mu našu uniformu i legitimaciju. 
Time je bio osiguran od Kolčakove policije. 

Stanovao je u podrumu opće vojne bolnice sa još svoja dva druga, 
od kojih je jedan utekao sjevernim ledenim morem sa arhangelske fronte 
i preko rijeke Oba došao u Tomsk. Sa svojim prijateljima je dijelio sve, 
što je imao. 

Kada je vidio, što sam ja sve producirao, jako mu se svidilo ljekar- 
stvo, farmacija i farmaceutska znanost. Zato me je i zamolio, da ga 
malo u tu znanost uputim. Bio je svršio pučku školu i znanstvenih knjiga 
do našega poznanstva nije nikada čitao. Zanimao se samo za sociologiju 
i lijepu književnost. Za šest mjeseci što sam se s njim sastajao, naučio 
je vrlo mnogo farmacije. Farmakognoziju je učio po knjizi Tihomirova. 
Uputio sam ga i u mikroskopiranje, dok sam bio asistentom farma- 
ceutske kemije i farmakognozije na tomskom sveučilištu. Za to je sve 
vrijeme redovno dolazio, da se vježba u mikroskopiranju. Bio mi je odan 
do skrajnosti. 

Od sviju zemalja na svijetu najviše je volio Njemačku i njemački 
narod. »Germanija — to je mozak svijeta«, uvijek mi je govorio. Kada 
sam dokazao, a i u praksi pokazao, da su u glavnom Nijemci stvorili 
farmaceutsku kemiju, još je više zavolio i Germaniju i farmaciju. 

Odjevao se sasvim jednostavno, a ponašao sasvim prirodno. Vladao 
se tako prirodno, da je i malu nuždu obavljao javno, bilo gdje na ulici. 
On je vidio, da je to meni neugodno i uvijek bi mi u takvom slučaju re- 
kao: eto naturaljnje, to je naravno! Mene je takvo njegovo ponašanje 
uvijek smetalo. Ovo »naturaljnje« ne spada baš na svako mjesto. 

Preko »Puškina« došao sam do najbolje veze, do koje sam uopće 
mogao doći, došao sam u kontakt sa socijalnim revolucionarima u svim 
mjestima od grada Tomska pak sve do Vladivostoka. 

Poslije rata dobio sam od njega pismo iz Moskve i odgovorio mu. 

Odgovor na moje pismo nije stigao od njega, valjda mu se pismo izgu- 
bilo ili dospjelo u nepozvane ruke. 

Tko je prije rata dolazio bliže u doticaj sa Madžarima, taj je mo- 
rao na vlastitoj koži osjetiti njihovu prepotenciju kao i njihovo nasilje. 
U tom je osobito prednjačila inteligencija, a, Židovi-Madžari bili su od 
sviju drugih najdrskiji. To sam žido-madžarsko nasilje osjetio u Budim- 
pešti, a i na vojnim vježbama u sjevernoj Madžarskoj. Odmah sam me- 
đutim vidio, da su pravi Madžari, katolici i kalvini, vanredno dobri ljudi, 
a asimilanti da su oni, koji su protiv Nemadžara najgore istupali. 

U tomskom logoru bile su dvije barake Madžara mojsijeve vjere, 
njih nekoliko stotina, s kojima sam se upoznao odmah poslije prevrata. 
Većina sviju Madžara nije vjerovala, da se je svjetski rat svršio kata- 
strofalno za Madžarsku i mislili su, da su njima nepovoljne vijesti izmi- 
slili Rusi i antanta. Tako su i zarobljeni francuski vojnici g. 1870. u 
francusko-njemačkom ratu bili duboko osvjedočeni, da su Nijemci izmi- 
slili bajku o Sedanu. Čim su se pravi Madžari uvjerili, da je Madžarska 
u istinu poražena i razdijeljena među susjede bili su svi zdvojni. Ma- 
džare se mojsijeve vjere nije ova vijest osobito bolno dojmila. Većina 
ih se je odmah .odrekla Madžarske i meni su ovako govorili: »Što se nas 
tiče Madžarska! Mi smo Židovi, Jevreji! Mi smo za Palestinu!« Dok je 
Madžarska bila na vrhuncu svoje vlasti i snage, bili su za nju, izrablji- 
vali ju, najbezobzirnije istupali protiv Nemadžara, a čim je Madžarska 
kleknila, onim su se časom nje odrekli! Od sviju stanovnika ovih dvaju 
baraka bio je najgori Kun Bela! Skoro svi bivši Madžari mojsijeve vjere, 
počeli su učiti jevrejski. Manjina ih je pristala uz komuniste i ti su učili 
ruski, Madžarština im je bila samo sredstvo, da se uzdignu i onda da ju 
odbace, kada ju izrabe! Na to su trebali Madžari prije rata pomišljati, 
a ne slijepo im vjerovati! \ 

Jedan sasvim sijedi turski časnik, star do 60 godina uvijek me je 
pozdravljao, kada sam došao u njihovu baraku, da s jednim Kološvar- 
cem učim madžarski, a njega da upućujem u hrvatski jezik. I na cesti 
me u logoru pozdravljao kao svoga znanca. To si nisam znao rastuma- 
čiti. Mislio sam si: Turci su jedan od najfinijih i najuglađenijih naroda 
na svijetu, to su prvi kavaliri Azije i Balkana, pak je pozdravljanje nji- 
hov običaj, adet. j 

Bila je burna sniježna noć, oko 7 sati, duboki mrak, Nikoga nije 
bilo na našoj glavnoj promenadi. Pošao sam poslije večere, da se malo 
prošećem. Prema meni se približavala u snježnoj mećavi nekakva sjena, 
Bilo mi je čudno i neugodno pri duši, kada je ta sjena stala pred mene 
i nagovorila me hrvatski ovako: »Gospodine, oprostite, da Vas zaustav- 
ljam. Ja se zovem — i rekao je svoje ime. Unešen sam ovdje kao Ara- 
pin, no ja sam Hrvat-Bosanac«. To je bio taj stari turski časnik. »Pri- 

sluškivao sam svaki dan, kada ste učili onog Madžara hrvatski. Već gy, 
set godina nisam s nikim hrvatski govorio. Duže vremena čekam pri- 
liku, da se s Vama upoznam i da hrvatski razgovaram«. 

Govorio je najčišćom ikavštinom, govorio je isto onako ikavski kag 
i mi u okolici Vinkovaca.. S njim sam se poslije višeputa sastajao, ali 
samo po noći i uvijek sam s njim ikavskom hrvaštinom razgovarao, 
Služio je kod turske pješadije u nekoj maloj posadi u Arabiji i tamo ge 
i oženio. »Imam nekoliko djece, no ni jedno mi ne zna hrvatski. Moja 
žena, Arapkinja, naučila ih je samo arapski, Ja sam htio, da barem ne. 
koliko riječi izuste hrvatski i preveo sam im najpotrebnije stvari: voda, 


kruh, svića . . . . na hrvatski i kada im viknem jednu od ovih hrvat. 
skih riječi, djeca mi to odmah donesu. To je sav moj hrvatski razgovor 
u Arabiji. 


Kako me je duboko dirnio taj Arapin-Hrvat! Veselio sam se, što 
se je samo meni povjerio, a nikome drugome. Nije htio, da itko znade, 
da je on Hrvat, da ga ne bi uznemirivali agitatori iz jugoslavjanskoga 
polka. Molio me, da nikom ne odam njegovu narodnost. Ja sam to svoje 
obećanje i održao. 


U »KATALAŠKI«. — MALO POŠTE. 
MOMENT ZGODAN ZA AKCIJU. 


Nastupili su već topli dani g. 1919. Uvijek sam i redovno išao u 
grad, ponajviše bez konvoja. Jednom sam ruskom vodniku nekom prili- 
kom rekao jednu bezazlenu dosjetku. Čim sam ju izustio i dovršio, vi- 
dio sam, da me on nije razumio i da je dosjetka svoj cilj ne samo pro- 
mašila, nego da se je on dapače našao uvrijeđen. Poslije toga događaja 
nisam se na njega više obazirao. 

U grad sam izlazio sa Oefenbergerom ili sam, skoro svaki dan, no 
bez dozvole, jer sam i ruskog zapovjednika logora i narednika uvijek 
podmićivao. Jednoga smo se dana nas dvojica vraćala iz grada. Na glav- 
nom je ulazu stajao onaj vodnik, koji je loše shvatio moju dosjetku. 
Čim smo došli do njega, on nas je zapitao, zašto smo bez konvoja i doz- 
vole otišli u grad i kako je bio u službi odmah nas je proglasio uhapše- 
nima i odveo u zatvor. 

Zatvor logora posebna je baraka razdijeljena na dvije skoro jednake 
polovice. Prva polovica je bila jedna velika soba sa hodnikom t. j 
praznim prostorom u sredini i sa stelažama napravljenim od dasaka U 
dvije etaže. U drugoj polovici barake bio je hodnik uz jednu stijenu, & 
na drugoj strani hodnika bila su vrata od soba, samica. Velika soba 
vrvila je od kažnjenika, Bila je tama, gorila je svjetiljka i po danu, a 
zrak je bio tako težak, da se jedva u njemu moglo disati. Nas su dvojicu 

smjestili u jednu posebnu ćeliju sa dva ležaja od dasaka uz drvenu sti- 
jenu. I u našem se salonu jedva vidilo, u našem je salonu (salon zato, 
jer je naša ćelija izgledala kao salon prema, onoj velikoj sobi katalaške), 
bio je težak zrak. 

Dobili smo 14 dana zatvora. Kada nam je ruska straža javila, da 
smo na tu kaznu osuđeni, meni se ta kazna nije teškom činila. Mislio 
sam, da je to samo jedna mala promjena, a kako u Rusiji uopće nisam 
do tada sjedio u zatvoru, bilo mi je u neku ruku i drago, što ću imati 
prilike provesti par dana i onkraj brave. Pred veče su nam donijeli naše 
gunjeve i jastuke. Mi smo mislili, da ćemo moći isto tako spavati kao 
i u logoru. Večera, što su nam ju dostavili, nije bila ni juha, ni varivo, 
ne bi ju mogao nazvati ni napojem. Ta je večera bila nekakvo posebno 
jelo, kakvo ja doslije u životu nisam uživao. Tko bi mogao izdržati jednu 
godinu ili možda još i više uz takvo jelo?! 

Imao sam na sebi čistu i sasvim bijelu košulju. U našem je »salonu« 
. bilo sparno i mi smo svukli svoje bluze i sjedili u košuljama. Makar da 
je bilo zabranjeno paliti svijeće, ruski su nam stražari to dozvolili. Po- 
slije dugog razgovora ugasili smo svjetlo kasno u noći i zaspali. Brzo 
sam se probudio. Bezbroj stjenica i uši već je bio na našim tjelesima. 
Od uboda stjenica izdiglo se mnogo crvenih bobuljica. I uši su nas grizle. 
Zapalili smo svijeću i deset dana po noći bdili, a po danu spavali. 

I buha je bio jedan bezbroj. Za jedan dan bila je moja bijela košu- 
lja sasvim išarana od krvi, koja je potjecala od ubijenih stjenica i od 
uboda buha, koje su me osobito mučile. Nakon trećeg ili četvrtog dana 
bilo mi je već tako nesnosno u našem »salonu«, da sam mislio, da ću po- 
luditi. Nas smo dvojica dobivali našu, vrlo dobru koštu i bar smo se 
dobro hranili, A oni nesretnici u velikoj »dvorani« — kako je istom 
njima moralo biti uz onu napoj-hranu! N. 

Ruski su nam vojnici dozvoljavali, da jedni druge posjećujemo. U- 
poznao sam skoro sve »stanovnike« naše katalaške, njih okolo stotinu. 
Većina ih je bila zatvorena radi sitnica, a neki nisu ni znali, zašto su u 
zatvoru. Medu njima su bila dva Germanca osumnjičena, da su komu- 
nisti, a bili su u zatvoru preko pol godine. Nijedan od njih nije bio nor- 
malan. Svaku su si noć utvarali i očekivali, da će ih izvesti i strijeljati 
kao što su druge komuniste strijeljali poslije ustanka o Sisvetama, Na- 
kon deset dana išli su neki od jugoslavjanskog polka k zapovjedniku 
logora, da me puste. Dugo vremena nisam mogao doći k sebi, nisam mo- 
gao ni čitati ni studirati ni praviti liker. A kako bi bilo istom, da sam 
odsjedio u takvom zatvoru godinu e dvije?! To po svoj prilici ne bi 
mogao izdržati, kao što ni ona dva Nijemca. 

Moji su rođaci dobili od mene iz Tomska vrlo malo pošte, svega 
sedam karata, a za vrijeme od jedne godine, U Tomsk ja nisam dobio 

od kuće ni jedne jedincate karte. »Bože moj, već je sedam gođina otkako 
sam otišao od kuće! Ove je godine bila zima do —60% C., a sada je maly 
popustila. Tomsk, 14. III. 1919. Temperatura: —To C.« »Milo moje dijete! 
(pisao sam kući hrvatski). Ovih je dana. bilo Brašančevo, a ja sam na 
tebe toliko na taj dan mislio. I ti si već kao đak hodao u procesiji. Kako 
bi te tvoj tatica volio vidjeti! 'Tomsk, 31. V. 1919. Temperatura: 00 C,, 
»Već je mjesec lipanj, a danas je jutrom i noćas snijeg padao. Ti si ne 
možeš predstaviti, kako bi se rado kući vratio i Vas već jednom vidio! 
Već skoro dvije godine nemam nikakve vijesti od Tebe. 'Tomsk, 6. VI, 
1919. Temperatura: +30% C.«. »Da li je bar jedna od mojih karti došla 
k Vama? Ja od Vas već preko godinu i pol baš nikakve vijesti nisam do- 
bio. Tomsk, 17. VI. 1919. Temperatura: +69 C.«. »Kako bi volio, da ba- 
rem moje karte Vama dođu, kada Vaše ne dolaze do mene. Ja sam inače 
zdrav i živ. Malo čitam, malo radim i tako mi dan za danom prolazi u 
očekivanju, čekanju, da idem kući. Ovdje je sada vrijeme kao kod nas 
u svibnju. Tomsk, 9. VII. 1919. Temperatura: +200% C.«. »Pišem Ti uvi- 
jek, pišem, no odgovora ne dobivam. Tomsk, 26. VII. 1919. Temperatura: 
+170 C.«. : 

Sa uralske fronte dolazili su alarmantni glasovi. Trgovina, obrt, 
promet — sve je zastalo. Kolčakova se vojska počela na Uralu raspadati. 
Razgovarao sam s nekim bjeguncima, sa fronte, koji su mi pripovijedali 
nevjerojatne stvari o položaju Kolčakove vojske. Nema dvojbe, da će u 
najkraće vrijeme nastati kaos, a to je najpodesnije za bježanje. Sada ili 
nikada! Ako sada ne dođem kući, ako sada ne izrabim priliku, Bog zna, 
hoće li mi se skoro pružiti ovako zgodan moment za bježanje?! Sada je 
bez dvojbe došao čas za akciju! Sada ili nikada! Ili doći kući ili na putu 
ostaviti glavu! Drugoga izlaza nema, a ni ne može biti! : 

Moram se umiješati u građanski rat, moram pristupiti k onoj vlasti 
u Sibiriji, koju sav ruski narod Sibirije osuđuje. Protiv Rusa ne kanim 
istupiti, samo želim ići kući. Sasvim je svejedno s kime ću ići. Moram 
kući, pa makar sjeo na krila đavlu. I oružje ću ponovno uzeti u ruke, 
ne da pobijam ruski narod ili da istupam protiv njega, nego da si pro 
krčim put do kuće. Dolazila mi je na pamet slika grofice Golycin. Doći 
ću u Sukob i sa opravdanom mržnjom ruskoga naroda, ako stupim u bilo 
koju vojničku organizaciju, koja podupire caristu Kolčaka. 

: Za moga prvoga boravka u Omsku družilo se u krjeposti i uvijek 
zajedno bilo šest-sedam slijepih zarobljenika. Oni su se redovno sasta- 
jali i kako su inače bili potpuno tjelesno zdravi, to su se gibali, pravili 
razne vojničke kretnje: dvoredove, paradni hod itd. Bilo mi je uvije 
lu ako pano gj vjeeju kao drug zra | eon 
IEgubiii odn AJA? Zak sa aha ee, Pe: Beli, po 

Ji vid!* Zašto se dobrovoljno miješati u građanski rat, 2%“ 

što se izvrgavati najvećim opasnostima, sam od svoje volje, a bez 
ikakvog pritiska! ? Ako hoću kući, ako hoću vidjeti najljepši dio svijeta 
tropsku Aziju — onda se moram i izložiti najvećim pogibeljima, s ko- 
jima se čovjek više susreće u građanskom nego li u dhtfnnm ratu. 
Ni — ili. 

Izjavio sam g. Kešku i Demarinu svoju želju, da stupim u jugo- 
slavjanski revolucionarni polk Matije Gubca, u kojem ne bi obavljao ni- 
kakve vojničke službe ni funkcije, nego bi služio kao asistent na sveu- 
čilištu u Tomsku. To je bilo mjeseca srpnja g. 1919. Poslije ove izjave 
i odluke nisam se odmah preselio u crvenu vojarnu nego sam čekao dan- 
dva, dok lađom prispije u logor transport zarobljenika rijekom Ob. 


SJENE OD LJUDI. 


Kolčakova je vlast u svojoj ratnoj groznici zaboravila na jedan voj- 
nički transport od par stotina zarobljenika, koje su na lađi slali po ri- 
jeci Irtišu, Obu i njihovim pritocima sad ovamo sad onamo, a nisu ih 
opskrbljivali ni hranom ni pilom, a ni za higijenske se njihove odnošaje 
nije nitko brinio. Nas su bili u logoru obavijestili, da će ih smjestiti u 
nekoliko baraka i izolirati. Htio sam ih svakako dočekati u logoru i vi- 
djeti, jer je među njima bilo navodno mnogo zarobljenih vojnika od 
naše šeste regimente. . ' 

Skoro nijedan od tih nesretnika nije mogao sam hodati, nego su ih 
morali naši zdravstvenici da vode držeći ih pod rukom. Mnoge su nosili 
i na nosiljkama. Zarobljenici su se povukli dalje od puta, kojim su vo- 
dili te nesretnike, povukli su se, jer su se bojali, da se ne će od njih za- 
raziti: tifom, pjegavim tifom, dizenterijom . . . Sjetio sam se, kako smo 
hodali zajedno kroz Novi Sad prema kolodvoru, a zapravo na frontu. Da 
nas sada pogledaju one iste ženske, dame i gospojice, koje su nas onda 
obasipavale cvijećem, bi li one sada htjele pogledati ove iznemogle, 
gladne, bolesne i zaražene ratnike, koje su onda pozdravljale? Bi li one 
sada htjele pristupiti ovim nesretnicima, bivšim vojnicima, a i bivšim 
ljudima, bi li im htjele pružiti u ruke kakvo okrepljujuće sredstvo: ko- 
njaka, rakije, vina, kao što su to činile, kad smo išli na frontu? Ne bi 
li i one otklanjale glavu od njih, kao što to činimo mi, njihovi suborioci, 
koji od njih bježimo, bojimo se, da ih se ne bi dotaknili i eventualno za- 
razili?! Bojimo se njih kao kakve teške kuge+ Da: Der ali su svoju ulo- . 
gu, sada više nisu pravi ljudi nego bića puna bakterija — i zato ih se 
mora izbjegavati. Oproštaj s ovim sjenama od ljudi bio je moj zadnji 
oproštaj i pozdrav mojim suboriocima na fronti. 


Vrgoč: Uspomene na svjetski rat, ai 

Francuski legionar. 


U CRVENOJ VOJARNI. — IZLAZ U GRAD. 
KOD PROFESORA ALEKSANDROVA. 


Izašlo je u zapovjedi jugoslavjanskog polka (ili kako smo ga mi 
kraće zvali: jugoslavenska legija), da sam primljen kao zastavnik i do- 
dijeljen sveučilišnom profesoru Aleksandrovu kao asistent farmakogno- 
zije. Dobio sam u vojarni odijelo jugoslavenske legije, rusku pušku sa 
patronama i francuske moderne ručne granate. Ruskom sam puškom 
znao već na našoj fronti baratati svejedno kao sa našom. Da postanem 
vojnikom, koji bi bio sposoban za boj, trebalo je samo toliko vremena, 
koliko je bilo potrebno, da se obučem. Za par sam minuta postao i opet 
vojnikom, francuskim legionarom. Poljska, finska, estonska, lotiška, ru- 
munjska i jugoslavenska legija bile su direktno podvrgnite zapovjed- 
ništvu francuskog generala Janina (izgovara se: Žanen), koji je zapo- 
vijedao i svim čehoslovačkim legijama. Sve su ove legije bile osnovare 
po francuskom uzoru, a i finansirala ih je francuska vojna misija odre- 
đena za cijelu Sibiriju. Pukovnik svih ovih legija imao je neograničene 
ovlasti, a prema pravilima imala je biti i naša disciplina veoma teškom. 
U našoj su legiji nastala trvenja u časničkom zboru, a došlo je i do 
opreka između većine časnika i pukovnika Rukavine Vladimirovića, ko- 
jega smo svi vulgarno zvali bimbaša. Radi tih trzavica nije ni disciplina 
mogla biti onako strogom kao u francuskoj legiji. Ja se u sve ove raz- 
mirice i trzavice nisam pleo, a ni htio plesti. Radio sam samo na jednom 
cilju, da si organ:ziram put u Vladivostok, a prema svemu sam drugom, 
što se je okolo mene zbivalo, bio sasvim indiferentan. 

Uz ručne granate dobio sam i moderni vojnički francuski revolver. 
Od svega sam oružja najviše volio ove ručne granate, koje su bile mnogo 
bolje nego li one austrijske. Njih je trebalo samo pritisniti na posebno 
pero i baciti na udaljenost kojih dvadeset koraka, da raznese sve, što 
se tamo nalazi, bilo to živo ili mrtvo. Sve sam vrijeme u Tomsku nosio 
crni zimski kaput. Uvijek sam bio naoružan: u jednom sam džepu ka“ 
puta imao napunjeni revolver, a u drugom dvije-tri granate, velike kao 
mala pesnica odraslog čovjeka. Naši su vojnici svejedno kao i česki no- 
sili na šetnju u grad oko pasa na remenu obješeno toliko granata, ko- 

liko ih je samo na remen moglo stati. Granate su visile oko pasa kao 
kruške! Čovječje tijelo urodilo željeznim kruškama! Nenaravni plodovi! 

Stanovao sam u maicj, ugodnoj sobici sa vojničkim krevetom i sa 
stolcem te par stolaca, Dck nisam nastupio mjesto kao asistent, proše- 
iao bi se dvorištem vojarne, dok mi služak nije uredio sobu i čitao bi do 
objeda. Jelo, što se je kuhalo i za časnike i za vojnike, bilo je vrlo do- 
bro. Nosili su nam ga u bakrenom kotlu, kome se ruski kaže: katjolok. 
Tko je imao taj kotao (katjolok) bio je osiguran na dobru hranu. 
Uspjelo mi je donesti moj katjolok kući. Poslije podne bi opet čitao, a 
u grad smo išli poslije večere nas nekoliko zajedno, a skoro nikada po- 
jedince. : : 

. Crvena vojarna bila je daleko ed kraja grada po prilici pol sata 
hoda. Uz cestu je bilo nekoliko potleušica, malih baraka i jedna tvor- 
nica. Od kraja, periferije grada pa do vojarne bilo je opasno noću ho- 
dati, jer su tu uvijek napadali na naše vojnike, ako su išli pojedinačno, 
sami samcati. nada smo vraćajući se kući došli.na to opasno područje, 
svaki je uzeo u desnu ruku revolver, držeći desni kažiprst na kokutu, 
dakle spremni za boj. U lijevoj smo ruci imali ručnu granatu. Tako smo 
se dnevno vraćali u noći. Na vrhu dimnjaka tvornice bila je češka straža 
sa strojnom puškom. " ' ' ; 

Zapovjedništvo naše legije najavilo me bilo kod prof. Aleksandrova, 
koji me je vanredno ljubezno primio u svome privatnom stanu, a ne u 
sveučilištu. Dogovorili smo se, što ću ja sve raditi i kako nastojati, da: 
“ nadopunim rad njegovih dvaju asistenata. Meni je bilo mnogo do toga 
stalo, da proučim svu rusku farmaceutsku literaturu, koje mi nismo 
imali ni u knjižnicama farmaceutskih zavoda u Zagrebu, Bernu, Beču, 
Grazu i Budimpešti. Za vrijeme od tri mjeseca prošao sam tu literaturu 
radeći dnevno u zavodu oko deset sati. 

Naša je legija htjela svakako, da ja nju na sveučilištu zastupam kao 
čovjek znanosti, da Rusi vide, da u našim vojničkim organizacijama ima 
ne samo vojnika nego i modernih učenjaka. I česke su legije imale, ne. 
varam li se, svoja tri učenjaka, a poljska jednoga, koji su bili dodije- 
ljeni na rad tomskom sveučilištu. 


ao 


FARMACEUTSKI ZAVOD TOMSKOG SVEUČILIŠTA.) 


Bio sam asistentom farmaceutske kemije i farmakognozije u far- 
maceutskom zavodu tomskog sveučilišta u zimskom semesicu godine 
1919./20. Ne će biti možda na odmet, ako iznesem neke podatk# o tome 
zavodu. 

Sibirija je imala prije svjetskog rata samo jedno sveučilište i to u 
Tomsku. Za boljševičkog vladanja prešlo je u Sibiriju mnogo raznih 
sveučilišnih zavoda što sasvim, što djelomice, a dobježalo pojedince i 
nešto sveučilišnih profesora. Kolčakova je vlada pokupila sve te zavode 
i profesore i osnovala od njih još dva sveučilišta: jedno u Irkutsku, a 
drugo u Vladivostoku. Ova dva posljednja sveučilišta slabo su bila op- 
skrbljena knjigama, časopisima i aparatima. Tako na pr. farmaceutski 
institut u Irkutsku sastojao je samo iz jedne sobe te par knjiga i malo 
kemikalija. 

Tomsko sveučilište i tehnika leže na kraju grada u humovitom 
parku. Kroz sredinu parka vodi cesta. Na jednoj je strani ceste sveuči- 
lište, a na drugoj tehnika. Sveučilište sastoji iz jedno deset trokatnica. 
Farmaceutski zavod ima dvije sobe u prvom spratu rektoratske zgrade, 
a pet sobica u suterenu. Dvije su od njih uređene za farmaceutsku i 
analitičku kemiju; u ostalim se sobama nalazi staklenina, aparati, ke- 
mikalije, veliki gazometri itd. Jedno 5—6 soba pokazuje ruševine. Bile 
su naime sasvim demolirane za vrijeme prvog prevrata. Još se i sada 
vide ubodi bajoneta u zidovima i dovratnicima. Po sobama se nalaze 
ostaci stolova .... Baš kao na ratištu iza boja — sve je razrušeno! 

Prof. Aleksandrov, sijedi starac, potpuni zapadnjak, primio me je 
vrlo ljubazno. Stavio mi na raspolaganje cijeli zavod. Prvo mi je bilo | 
da pogledam mikroskope. Na moje pitanje, gdje su mikroskopi, odgo- 
vorio mi je, da je dva zavodska mikroskopa posudio profesoru anato- 
mije, a njegov lični da je pokvaren i da će ga prvom prilikom poslati 
»v Germaniju«, u Njemačku na popravak. »Nije moguće na njemu mi- 
kroskopirati!«, rekao mi je. Nekoliko puta sam zamolio profesora, da 
pošalje mikroskop u zavod, e bi ga mogao pogledati. Čim sam uzeo mi- 
kroskop u ruke vidio sam, da je nečist, da se je mast ili vaselin, kojom 
je mazan, stisnula — skrutila, a nešto da je i zahrđao. Vidio sam, da 
ga treba sasvim rastaviti, očistiti vijke, cijev, zastor i da će dobar biti 
za uporabu. Jedva mi je uspjelo nagovoriti profesora, da mi dozvoli ra- 


*) Nešto znanstvenije obrađeno objelodanjeno engleski u »The Chemist and 
Druggist«, 16. V, 1925. pod naslovom; A Siberlan University, 

staviti i očistiti mikroskop. Slijedeći dan ujutro dočekao je profesora 
posve uređeni mikroskop. U Njemačkoj bi se smijali, da su dobili ovaj 
mikroskop »na popravak«! 


U zbirci, koja je ujedno uredovna soba profesora nalaze se jedno 
četiri velika ormara sa kemikalijama i okolo tisuću raznih ljekovitih 
bilina. Petinu sobe zaprema — glasovir. To je valjda jedini farmaceut- 
ski institut na svijetu, koji ima glasovir, Profegor je Aleksandrov naime 
vrlo glazben: svira violinu i predaje na sveučilištu teoriju i povijest 
glazbe. On je pravi polihistor, jer uz farmaceutsku kemiju, glazbu, far- 
makognoziju, organsku i anorgansku kemiju predaje još i sanskrt. Ja 
sam cijeli dan provađao u zavodu i ostajao navečer, dok se nije zatvo- 
rilo električno svijetlo. Jednoga dana — bio je utorak — dođe profesor 
Aleksandrov s nekim društvom i zamoli me, da utorkom i petkom po- 
slije šest sati navečer ne dolazim u zavod. Dugo nisam znao za razlog, 
dok mi podvornik nije rekao, da se u te dane tamo pjeva, svira i pleše! 
Tomski je dakle farmaceutski zavod najzabavniji zavod svoje vrsti na 
svijetu! 

I biblioteka pokazuje, da je šef polihistor, Dvije trećine knjiga nisu 
strogo znanstvene. Knjige su naslagane na: kupovima, hrpama, a na 
njima je sama prašina. Čudno je, da su knjige na pođu, a ne na poli- 
cama, koje su prazne. Nekoliko sam dana uređivao i slagao knjige i do- 
tjerao tu staretinaru malo u red. Lijepu sam literaturu odijelio od 
znanstvene. Q€$d znanstvenih časopisa nije prije rata dolazio niti jedan. 
Od najnovije moderne farmaceutske literature ni traga ni glasa. 

Semestri su u tomskom sveučilištu te godine vrlo kratki. Zimski se 
semestar započeo polovicom rujna, a trajao je do konca studenog, ljetni 
pako od polovice siječnja do polovice travnja. Velike ferije su dakle 
trajale šest mjeseci! Profesor je Aleksandrov predavao farmakognoziju 
od polovice rujna do polovice studenog i u kratkim potezima ispreda- , 
vao svu farmakognoziju. Predavao je zanimljivo i stavljao duhovite pri- 
mjetbe. Ispredavao je samo oko trideset ljekovitih bilina. Budući da je 
on kemičar to je i najviše pažnje posvećivao kemijskim spojevima, 
Kada je na pr. predavao o kininovoj kori ili opijumu, frcale su velike 
strukturne formule kao iz rukava. Napisao je i malu farmakognoziju. 
Trećinu te knjižice ispunjavaju strukturne formule. Nije si teško pret- 
staviti, kako su đaci probavljali te zakučaste i još sasvim nedokazane 
figure odnosno formule. Kod predavanja nije se držao nikakovog siste- 
ma, ni sistematske botanike, ni kemičkog ni pedagoškog sistema! Slu- 
šača je bilo oko 500, što medđicinara što farmaceuta, m 

Vježbe iz farmakognozije obdržavale su se dvaput nedjeljno. Nitko 
nije sam preparirao, nego se samo pokazivalo 13 preparata. Slušači su 
bili razdijeljeni u tri skupine. Svaki bi dakle slušač svake druge nedje- 

lje tijekom dvomjesečnog zimskog semestra vidio t. j. letimice pogle- 
dao 13 preparata! Naravno je, da si pod mikroskopom nisu mogli 
naći sliku, a kamo li napraviti preparat! Dapače još gore! Jednoga 
dana dođe prof. k meni i reče mi: »Molim Vas, Ariton Petrovič-Vergoč, 
imam veliku molbu na Vas! Hoćete li biti ljubazni i napraviti mi neko- 
liko preparata, koji manjkaju, sada ih ne mogu iz Germanije naručiti«, 
Trajni su se preparati iskvarili, a nove nije imao, niti ih je smao tko 
napraviti. Dok sam priređivao preparat govorio je profesor asistentu 
— Poljaku: »Posmatritje, naučites! Gledajte, učite!« I asistent farma- 
ceutske kemije i farmakognozije nije znao mikroskopirati! Kao asi- 
stent farmakognozije nije znao mikroskopirati — no zato je bio član 
komisije za istraživanje ruda na Bajkalskom jezeru! Profesor je bio 
tako zadovoljan mojim prvim preparatom (list indijske konoplje), da 
je slijedeći dan svoje predavanje počeo.ovako: »Posljednji puta smo 
govorili o Herba Cannabis indicae i vi ste vidjeli preparat, što ga je 
napravio Anton Petrovič Vergoč »kak v Germaniji«! 

Na kemijske vježbe dolazili su slušači oko 10 sati, asistenti oko 11, 
a profesor u pol 12, kratko vrijeme pred predavanjem. Slušači su bili 
prepušteni sami sebi. Nitko se nije za njih brinuo. Radili su, no samo 
mehanički. Nijesu si znali ni sami sastaviti ni aparat za razvijanje 
sumporovodika! Ma da sam gost u ovom zavodu, ipak sam odlučio da 
ih vodim, da im pomognem kod analize. Kako su rado ii što im se 
pripovijedalo! 

Farmaceutski i medicinski ispiti ne obdržavaju se pred komisijom 
kao kod nas, nego pita profesor sam samcat. Za svaki su predmet :sa- 
stavljena pitanja na posebnoj tiskanici. Takva se tiskanica dobiva kod 
upisa. Pitanja su sasvim jednostavna i samo ta pitanja stavljaju na 
ispitu. Naravno da je time olakšan đacima ispit. 

Na ruskom se sveučilištu u Tomsku o farmaceutima vodi malo 
brige. Nitko skoro ne radi s njima i ne upućuje ih u pravu znanost. 
Traži se doduše od njih da opišu i svaki najmanji kemijski pokus. Bu- 
dući da ih ne vode profesori kao na inozemnim njemačkim, švicarskim 
sveučilištima, budući da ne dobivaju od nikoga inicijative — zato i ne 
napreduju kao drugi zapadni narodi. A što bi se tamo moglo uraditi? 
U Tomsku, duševnom centru srednje Azije, stiče se kao na krstopuću 
istočna, zapadna, centralno-azijska, pak kitajska medicina. U dodiru 
sa primitivnim istočnim narodima, moglo bi se od njih pribaviti te ke- 
mijski i botanički istražiti ljekovito bilje Mongolije, Tibeta te sjeverne 
Kine. 

Kad sam prvi puta posjetio farmaceutski zavod u Tomsku, poka- 
zivao mi ga je mlađi asistent, po narodnosti Poljak. Kao zagrižen ne- 
prijatelj Rusa neprestano ih je grdio i ružio te ovako govorio: Mi ni- 

šta nemamo, ništa ne možemo raditi, nemamo. ni aparata, staklenine, 
prostorija . . - Dugo sam šutio i slušao, a na koncu sam mu ovo nje- 
mački rekao: Es kommi nicht an den Kafig an, nur wenn der Vogel 
singen kann? Glavno je ptica, a ne krletka! Veliki i daroviti ruski na- 
rod, ako si i nije stvorio na tomskom sveučilištu kanon, visoku jedva 
dostižnu goru, zbor svojih učenjaka, — to će on stvoriti i roditi vele- 
ume kao.što su Mendeljejev i Menjšikov. Oni sveučilišni profesori, liječ- 
nici, koji pišu formulu kuhinjske soli u receptu: Natrium bichloratum, 
dakle krivo — osuđeni su na neminovnu propast i biti će nemogući u 
ruskim znanstvenim krugovima. : 

Kakav su utisak na mene učinili ruski studenti i studentice? Tri 
sam mjeseca bio s njima dnevno i mogao sam ovo ustanoviti. 

Ženske su činile 90% sviju slušača. Većinom su bile slabo razvi- 
jene, slabo hranjene, odjevene u najjednostavnija odijela. Hodale su 
. svejedno kao i muškarci u rubaškama sa remenom, sasvim do kože na 
par milimetara ošišane kose, skoro sve čipave, t. j. skoro bez grudiju i 
kada im ne bi vidio suknje, ne bi mogao znati, da li su ženske ili nisu. 
Svi su studenti hodali i po suhom i po blatu u galošama, koje nisu ni-- 
kada čistili. Jednom sam sa studenticama razgovarao o sveučilišnim 
profesorima u opće i tako došli i na profesora Aleksandrova, o kojem 
se jedna od njih ovako izrazila: Znate, naš je profesor Europejac, on je 
čudak, on si daje cipele čistiti! pa 

Na vježbama iz farmakognozije i farmaceutske kemije malo se ra- 
dilo: samo ih je par dolazilo, da ih uputim u praktički i znanstveni rad 
u tim predmetima. Za ispit znalo se i učilo jedan minimum. Ne bi ni 
najmanje pretjerao, ako bi usporedio znanje magistra farmacije tom- 
skoga sveučilišta sa znanjem naših farmaceuta trećeg semestra. 

Obzirom na shvaćanje svi su slušači bili razmjerno daroviti, samo 
su volili više filozofirati nego li realno raditi u farmaciji. Većina ih je 
do u tančine poznavala socijalne probleme svijeta. Čudnovato je to, da 
su tako zapustile studentice svoju vanjštinu, zapustile su sebe kao so- 
cijalno biće, tražile su riješenje pitanja bez etike, bez morala, a samo 
silom. Je li onda čudo, da je carizam i prema njima primjenjivao na- 
silje?! Većina je studenata pila, do beskrajnosti mnogo u sebe lijevala, 
ali samo čistog spirita. Čašu od dva deci 60% spirita pile su Ruskinje 
na dušak. Sa alkoholom su vezale i nemoral, koji je njima nešto sasvim 


prirodnoga. 


Upoznao sam se sa najmanje tri stotine studentica, za koje bi 


skoro sve mogau kazati, da su mi kao muškarcu bile odvratne. Upozo- 
rili su me na jednu, koja da se ne opija i ne tjera orgije u velikom 
stilu. Bila je to učiteljica, koja je dalje studirala čistu filozofiju, ime 


joj je bilo Anna, a zvali su je Anusja t. j. Ančica, a skraćeno i umi- 

ljato: Musja. Zajedno sa Dr. Emilom Keškom stanovao sam samo kod 
židovske obitelji Potušinski, koje su imale dvije kćeri, vrlo inteligentne 
djevojke. Musja je bila i s njima poznata, pak smo se tako dnevno y 
kući sastajali. Kćerkama naše stanodavke dolazile su u posjet Židovke 
studentice kao i Ruskinje iz bogatijih krugova. One su već po svome 
izgledu bile drugačije od većine ostalih .studentkinja, a da o moralu 
ništa ni ne spomenem. 


LJEKARNE I FARMAKO-KEMIJSKA INDUSTRIJA 
U SIBIRIJI ZA VRIJEME RATA.) 


O Sibiriji smo prije rata znali vrlo malo. Čitali smo, da je Rusija 
bogata zemlja, makar da i nema baš osobitog blagostanja. Sve do 
rusko-japanskog rata bila je Sibirija inostrancima skoro sasvim nepo- 
znata, a od Rusa su išli tamo samo na deportaciju osuđeni nepoćudni 
elementi. Prava kolonizacija započinje istom poslije rusko-japanskog 
.rata. Sibirija je od tog vremena ruski Eldorado, ruska Amerika, zemlja 
spasa, a jer se u njoj obogaćuje, nazvali su je i »zlatnim tlom«. Novi 
doseljenici kao kolonizatori, kao kulturniji i agilniji element od domaćih 
Rusa, t. zv. čaldona, potomaka katoržnika, na robiju (katorgu) osuđe- 
nih, unijeli su novi život i nove _ misli u Sibiriju. Preko njih se tamo 
preselio i europeiski duh tako, da se sibirski gradovi i ljudi po svom 
običaju, nošnji i kulturi ne razlikuju od europejskih gradova i ljudi u 
Rusiji. ' 

Rusija kao agrikulturna zemlja nije imala veliku industriju uopće, 
a kemijsku napose. Rusi su se doduše hvalili, da u njih svega »hva- 
ljitj« (ima), da su oni najbogatija država na svijetu. Istina je, da u 
europskoj kao i azijatskoj Rusiji leži silno blago i da predstavlja ve- 
liku vrijednost, no mi si to moramo zamisliti, da je Sibirija razmjerno 
siromašnija nego ijedna srednjoevropska država, jer bi na jednako ve- 
likom teritoriju makar koje srednjoevropske države bilo više nalazišta 
raznih ruda i kemijskih supstancija nego li na jednakom arealu Sibi- 
rije. Upotrebio sam riječ »razmjerno«, jer Sibirija ima porazbacanog 
blaga u većim količinama (osobito rijetkih kovina), no samo u većim 
udaljenostima. 

Na svjetskom su glasu t. zv. »zlatni_priiski« po Uralu, Altaju, uz 
Velike rijeke: Ob, Irtyš, Ljenu, Jenjisej, Amur . . . . Sibirija je obzi- 
rom na zlato četvrta država na svijetu, a obzirom na platinu prva. Na 
sjev. ledenom moru dolaze ogromne naslage grafita boljega od ceylon- 


*) Nešto znanstvenije obrađeno izašlo engleski u »The Chemist and Druggist 
8. IX, 1928, pod naslovom: Pharmacy in Siberla, 

skog, naslage ugljena, bakra, željeza . , , Bajkalsko je gorje puno dra- 
gocjenih elemenata i ruda; bizmuta, žive, volframa, srebra, zlata, olo- 
va... no od toga se skoro ništa ne izrađuje. Najveće nalazište ugljena 
na svijetu: Kuzneckoje, jedva je taknuto . ,. a manja nalazišta uglje- 
na: Anžarka, Sudženka, Njerčinsk jedva podmiruju potrebu ugljena za 
željeznice. Akoprem leži ogromna količina ugljena, nije nitko ni počeo 
kemijskom industrijom, koja je vezana na ugljen. Bijeli ugljen t. j. naj- 
veću mrežu rijeka, još nisu ni taknuli. Koliko mi je poznato prije rata 
bila je samo jedna tvornica željeza, a ni jedna strojeva u cijeloj Sibi- 
riji i zato su sve strojeve dovažali iz Njemačke. ' 

Cijela južno-sibirska stepa ima na hiljade slanih jezera sa raznim 
kemijskim spojevima, kuhinjskom soli i drugim solima, pa jodom. Soli 
se nešto izvaža, a ostalo blago leži i čeka energičnu ruku, koja će ga 
pobrati. Naravno, da se nitko nije ni maknio, da dobiva jod, koji su 
uvozili iz Japana i to jod najgore vrsti tako, da su najteže komplika- ' 
cije nastale uslijed uporabe jodne tinkture. Kemijska je industrija!) 
dakle u Sibiriji na najnižem stepenu i jedva postoji. Sibirija ima mnogo 
ljekovitih bilina i životinja u nepreglednim šumama. Kad bi se izradio 
samo terpentin sibirskih šuma, odbacio bi ogromne svote novaca, jer 
crnogorica uz brezu sačinjava i tvori sibirske prašume. Ni ljekovite bi- 
line se ne sakupljaju, ne izvažaju, a njima se ne podmiruje potreba u 
gibirskim ljekarnama. Koru bi od breze mogli upotrijebiti za bojadisa- 
nje tkanina. : : 

Kako su izgledale ljekarne? Otkuda i kako su ih opskrbljivali lije- 
kovima? Kemijske preparate (kinin, salicilne preparate etc.), naruči- 
vali su iz Japana, nešto manje iz Amerike i Kitaja. Kako je vladao ne- 
dostatak na najvažnijim preparatima, a uz to su japanski preparati bili 
loši, pa kako kozmetički preparati nisu iz inozemstva dolazili, to je si- 
birska farmacija živjela u vječnoj krizi. Sad je manjkalo ovo, sad ono 
u ljekarni i bilo je čudnovato pogledati ljekarnu, gdje je većina boca na 
policama bila prazna, a koji puta se ni kinina nije moglo dobiti. Po- 
stoji jedan posebni državni zavod u Tomsku, koji opskrbljuje sve lje- 
karne u Sibiriji tinkturama, galenskim preparatima, Uz taj se zavod 
nalazi tvornica špirita, a stavljena mu je na dispoziciju i tvornica 
stakla u Krasnojarsku. Ljekovitih bilina je bilo u velikim zalihama, 
koje su još prije rata nabavili. Imali su dakle sve potrebno za pravlje- 
nje, no ipak nije bilo dosta galenskh preparata. Privatne ljekarne kako 


1) Ne navađam nikakve brojke ponajviše radi toga, jer su ruski statistički 
podaci nepouzdani. Kao kuriozum spominjem ovo: gradsko zastupstvo u Irkutsku 
debatiralo je god. 1915., koliko grad Irkutsk ima stanovnika, Nisu se mogli u broju 
složiti. Većina je glasovanjem zaključila, da ima preko sto hiljada! Dakle ne po- 


pis nego glasovanje. 

nisu imale veza sa inozemstvom, nisu si mogle dobaviti ljekovite hi. 
line, špirita im se nije davalo, jer su ga prodavali kao rakiju. Odne. 
kuda su doznali za mene i pozvali me da im uredim i dotjeram rad u 
toj tvornici. Ravnatelj te tvornice bio je mladi, agilni, trgovačko nao. 
braženi inžinir. On bi imao upravu u svojim rukama, a ja fabrikaciju, 
Imao sam stupiti na jednu godinu dana u službu, a kao zahtjev sam 
stavio, da mogu otpustiti iz službe radnike i činovnike, koji po mome 
mišljenju nijesu sposobni; uz to da mi se stavi državno imanje u Kra- 
snojarsku za kulturu ljekovitog bilja. Ravnatelj je zahtjevao, da pri- 
mim rusko državljanstvo. Akt je otišao početkom 1919. godine Kolča. 
kovoj vlasti, da ga odobri, no nije bio riješen sve do 1920. do pada Kol- 
čakovoga. Zavod zato vrijeme nije pravo funkcionirao, što no riječ nije 
se tamo znalo, ni tko pije ni tko plaća . . . Galenskih preparata bilo 
je premalo fabricirano, a ljekarne su trpile veliku nestašicu. Jedan 
mali primjer za indolenciju i nemar u ruskoj državnoj upravi. 

U ljekarnama ne samo da se osjećao manjak na lijekovima, nego 
nije bilo ni kozmetike: pudera, zubnog praška, vođe za zube, odola, par- 
fema, raznih masti, pomada, pasta itd. Za čudo ove artikle nisu pro- 
izvodili ruski ljekarnici nego nespecijalisti, ratni zarobljenici, koji su 
njima opskrbljivali sibirske ljekarne i poplavili drogerije. Nevjerojatno 
zvuči, da ruski ljekarnik nije sam pravio zubni prašak nego je kupo- 
vao najgrublje pripravljen »zubnoj porošok« od ratnih zarobljenika. U 
tomskom su logoru ratni zarobljenici ovako priređivali taj prašak: no- 
žem su sastrugali u prah velike komade krede, taj prašak malo poškro- 
pili uljem od metvice, dali napraviti lijepu kutiju sa francuskim napi- 
som — i stvar je bila gotova! Taj su produkat »lifrovali« pučki učite- 
lji — zarobljenici. Drugi su pravili opet odol, zubne vodice, masti, po- 
made, kupili bi u građu vaselina, salicilne kiseline, saharina itd., napra- 
vili dotični preparat i uz skupe novce prodavali ga u ljekarne i droge- 
rije. Škroba nije bilo ni za lijek, a Sibirija je zemlja žitarica i uz to 
blizu Kitaja, odakle se moglo dovesti riže! Po mojoj su uputi neki moji 
prijatelji u logoru osnovali tvornicu škroba iz riže i žita. Ruski trgovci 
i publika nisu polagali važnost na to, da li je roba dobra i valjana, nego 
da li je ambalaža lijepa i da su firme inostrane. Pariz, New-York, Lon- 
don, San Francisko, to se moralo kočiti na etiketi! Tako su dobro pro- 
lazili: škrob, zubne vode, pudđeri, paste, likeri itd. Samo neka je roba 
sa »zapada« — tog magičnog dijela svijeta, a sadržaj — »eto njičevo«! 
m. Ljekarne su po gradovima imale sasvim zapadno europejski izgled 
i nisu se ništa razlikovale od naših. Prema kitajskoj granici u manjim 
mjestima, već se je promjenio njihov unutarnji namještaj kao i mate- 
rijal. U manjim se ljekarnama uz mandžursku granicu prodavalo pored 
ljekarija još i druga roba. Mene je zanimalo, što se sve može kupiti u 

njima, pa sam ih pogledao u svakom mjestu, gdje sam bio. U njima se 
moglo uz ljekarije još i ovo kupiti: brašno, krumpir, kupus (zelje), 
knjige, sol, platno, duhan . . . Jednom rječju to su bili dućani, »graj- 
zleraji«, a sa ljekarnom ih je vezao samo natpis: »Apoteka«. Ti bi se 
nazovi ljekarnici bili vrlo začudili, kad je tko latinski izustio koju ke- 
mijsku formulu. Znao sam ići od jedne takve ljekarne do druge tražiti 
lijek latinskim nazivom. Svagdje me je ljekarnik upitao: »zar ste vi 
feldčer?« Nije im išlo u glavu, kako može jedan sasvim obični civi- 
lista znati latinska imena! Te se ljekarne po svome izgledu približuju 
kitajskim ljekarnama t. zv. ruma obat tjina, t. j. kućama, gdje se pro- 
daju lijekovi. U Kitaju nije naime zakonom uređeno ljekarstvo, nego 
se u dućanima uz krumpir, kupus, salatu, ribu itd. prodaje kinin, aspi- 
rin .. . Lijep primjer kako slobodna ljekarna može u savezu da živi 
“sa svojom sejom kuhinjom. U velikim gradovima Mandžurije na pr. u 
Hajlaru, Harbinu ete., izgledaju ljekarne, koje posjeduju Europejci, kao 
naše, no manje kitajske, koreanske, pak japanske to su dućani, Po ci- 
jelom dalekom istoku i jugu nijesu ljekarne kao u Europi. 


Kao što smo vidjeli, Sibirija producira vrlo malo ne samo u kemij- 
skoj nego i u farmaceutskoj industriji. Akoprem ima materijala za far- 
maceutsko-kemijsku industriju, ipak te industrije nema. Kako da si 
rastumačimo taj skoro sasvim negativni pojav? Uzrok je tome t. zv. 
oblomovština, t. j. apatija prema svemu, pomanjkanje poduzetnog duha 
s jedne strane, a s druge pomanjkanje specijalno naobražene inteligen- 
cije.2) Kao dokaz navesti ću od hiljadu primjera samo jedan. Za vrijeme 
Kolčakove vlade bila je velika oskudica na lijekovima, pa patres pa- 
triae smisliše, da dekretom podignu farmaceutsko-kemijsku industriju. 
Na svaki veći sibirski grad otpalo je po nekoliko preparata. U Tomsku 
se na tehnici imalo praviti kolodij i druge lijekove. Da to ostvare upra- 
vili su u logore zarobljenicima dopis, u kojem se pozivaju kemičari, 
koji znadu praviti kolodij, da se prijave profesoru kemije na tomskoj 
tehnici. I prijavio se stud. chem. ing. sa bečke tehnike Richter. Profe- 
sor kemije primio ga je ovim riječima: Vi, značit, himik? Iza jesnog 
odgovora nastavio je ovako: evo Vam cijeli laboratorij, radite kako 
znate, a preko Vam je sveučilišna biblioteka, tamo imate knjige. Richter, 
koji prije nikada nije pravio kolodij, potražio si je u literaturi sve po- 
trebno i pravio ga za Kolčakovu vojsku sa jednim laborantom Nijem- 
cem, dok su profesori fizike i kemije držali ankete i razne sjednice. U 
farmaceutski se zavod nije nitko prijavio od zarobljenika i tako taj in- 
stitut nije producirao ni kloroforma, ni etira, a kamo li druge prepa- 


2) U znanstvenoj literaturi postoji samo jedna knjiga originalna o prepara- 
ciji lijekova i to Židova Kanceljsohna, 

rate, makar da se je alkohola moglo dobiti iz državne tvornice »Skoljko 
ugodno« — do mile volje. : 

U Sibiriji imade mnogo materijala za farmaceutsko-kemijsku in. 
Austriju, ima mnogo dragocjenih minerala i spojeva, ima Mnogo 
ogromnih naslaga ugljena, velika mreža najvećih rijeka za dobivanje 
električne struje, ima nepreglednih kompleksa četinjača, pa bi se mogla 
razviti uz ostalo osobito industrija terpentina i kolofonija. U južnom 
bi se dijelu Sibirije mogle kultivirati razne biline, na istočnoj obali opet 
druge. Svega ima, no svuda vlada zastoj, mrtvilo! Duševno je vodstvo 
pretromo, nema inicijative ni dovoljno specijalnog znanja. 


NOVI STAN. — E. KEŠKO. — BOLNICA NA ULICI. 
»IL TROVATORE«. — NERED. 


Čim sam počeo raditi u farmakognoškom zavodu, nije mi nikako 
bilo zgodno stanovati na protivnoj strani grada. Bio sam odlučio da si 
nađem privatni stan u blizini sveučilišta. U tu svrhu sam se obratio na 
IE. Keška, koji mi je stavio prijedlog, da skupa s njime stanujem. Već 
sam ga prije toga bio u njegovom stanu posjetio i soba mi se bila svi- 
Gila: velika zračna soba sa parketima. U manjoj sobi pokraj naše sta- 
novao je Demarin, poručnik naše legije. Nakon pet godina došao sam u 
sobu sa čistim parketima, došao sam bar u blizinu obiteljskog života, 
postigao sam, da se krećem barem kraj obiteljskog, ako se već ne vrtim 
u obiteljskom životu. Na stijenu kraj uzglavlja moga kreveta objesio 
sam sliku svoga sina Jurice, pod kojom je bilo napisano: Dein Sčnchen! 
(Tvoj sinčić)! Tako sam se barem malo približio obiteljskom životu! 

»Puškin« je. redovno dolazio k meni i nas bi dvoje, a kojiput i 
Keško najprije raspravljali o socijalnim problemima, Kasnije bi se dali 
na farmaciju. Puškin je odilazio redovno poslije devet sati. Rusi-inteli- 
genti u gradovima žive u većini slučajeva noćnim životom. Ustaju ju 
trom najranije oko deset sati i oko 11 piju čaj ili kavu, oko 4 sata ne- 
što ručaju, a istom oko 10 sati na veče dolazi glavno jelo: večera. Po- 
slije odlaska Puškinova redovno sam odilazio u sobu k Demarinu i tamo 
na glas čitao Leopardia, Manzonia ili Dantea. Čim su Patušinkijevi do- 
vršili večeru, pozvali su nag k sebi u svoje društvo, u kojem smo se Za“ 
državali obično do poslije pola noći. Ustajao sam prije sedam sati u ju 
tro i oko osam već bio u farmakognoškom zavodu. 2 

Emil Keško, oduševljeni ideolog jugoslavenske legije, Bosanac, V! 
sok, sitan, oko 25 godina star, malih brkova, lica punana, uvijek uredan. 
Kosa mu je nasmeđa, oči smeđe-plave posebnog čara, a nos odugoljast. 
Brada, duga i rijetka. Kao zarobljenik javio se dobrovoljeem u Odesu 
i bio na Dobrudži. Drugovi su se tim njegovim podvigom uvijek šelili 

i u šaljivom listu, što su ga naši izdavali, narisali mu glavu u rkančtitu, 
kada mu je kugla prolazila kroz brađu ispod podbratka ne ozlijedivši ga. 
Uvijek su ga dražili tom ranom, 

Sa Keškom sam bio i u Nižnje-Udinskom i tamo smo zajedno bili 
redovno na veče i ako nismo skupa stanovali, U Vladivostoku je na 
straži kod ljekarne stajao jedan feš vojnik naše legije, oko trideset go- 
dina star, zdrav, lijepo uređen i dotjeran. Na moj upit otkale je, rekao 
mi je, da je iz Gradišta, okolice vinkovačke. Pozvao sam ga, da poslije 
službe dođe k mćni u ljekarnu na čašicu likera. Bio je pomakni Šokac 
i zato smo se osobito sprijateljili. 

»Znaie li, dragi zemljače, da ste Vi u Nižnje-Udinskom bili u neko- 
liko navrata izvrgniti životnoj opasnosti!« Na moj upit, za što bi na 
mene napali, odgovorio mi je, da je on sa nekoliko ljudi, a ponajviše sam 
čekao u mraku Keška, da ga ubije, a za to jer ga je upisao u dobro- 
voljce. »Zar bi Vi mogli ubiti čovjeka radi tako male stvari?«. . 

»Bi« — odgovorio mi je — »znate, ja sam zvjerokradica, | ja mogu 
uvijek nekoga ubiti. Ja sigurno pucam i po svoj prilici ne bi promašio 
.i ubio bi bio Keška, samo da se nisam bojao, da se Vi ne ćete nezgodno 
zaokreniti ili zakorakniti u času, kada bi opalio — a Vas bi mi bilo žao 
ubiti«. Zašutio je, zamislio se i opet nastavio: »Pa nije meni teško ubiti 
čovjeka! Jednom sam bio u zasjedi u našoj zabrani i čekao na jelene sa 
puškom spremnom za pucanje. Granje je pucalo i čuo sam po zvuku, da 
se približava čovjek, a ne divljač. Lugar je prolazio kraj mene i nije mo- 
gao ni slutiti, a kamo li opaziti u dubokom mraku, da se tu, u njegovoj 
blizini nalazi opasan i njemu dobro poznat zvjerokradica. Kada mi je 
došao na nišan, pomislio sam si, bi li ga ubio ili ne. Odlučio sam na 
koncu, da ga ne ubijem. I nisam ga ubio.« : 

. »Je li lugar Vama, štogod zla napravio? Zašto bi ga ubili?« »Nije 
mi ništa napravio« — odgovorio mi je zvjerokradica — »no on je lugar, 
on mene priječi, on nas priječi, da ne možemo slobodno loviti!'« Moj je 
Šokac iz Gradišta bio na istoj liniji kao i Perzijanac u Tari. 

Ubiti nekrivog, nedužnog čovjeka! Ubiti čovjeka, koji mu nije ništa 
napravio u životu! Ubiti ga samo zato, jer je u stanovitoj službi — nije 
li to zvjerstvo najgore vrsti! Pa to ni životinje ne čine! Kakovih sve ži- 
votinja ima u ljudskoj spodobi! Ovaj je moj Šokac po svojoj vanjštini 
bio jako lijep, a u svojoj nutrinji loš, vrlo loš, crn, da čovjek ernji ne 
može već biti! Bio je ne samo obični nego i duševni zvjerokradica! 

U savezničkoj vojsci podvrgnutoj zapovjedništvu Janina vladao je 
red, a osobito u čehoslovačkim legijama, dok je u Kolčakovoj nastao ve- 

liki nered. Civilno pučanstvo, u bogatoj Sibiriji, već nije imalo hrane 
“ i dolazilo je i našim i českim kuhinjama,.da pokupi ostatke od vojnika. 
»Puškin« me je jednoga dana pozvao, da pogledam civilnu bolnicu i od- 

veo me u jednu malu postranu ulicu kraj potoka u Tomsku. Na, hodniky 
ulice bile su položene slamnjače, a na njima bolesnici. Bilo je to nekako 
početkom rujna i kišna je perioda već bila započela. Prošao sam kraj 
jednoga dijela te moderno, »najmodernije« uređene bolnice i pitao bo. 
lesnike, što im je i kakvu bolest imaju. Bili su oboljeli na tifu. Zgrozio 
sam se, kada sam prošao kroz tu bolnicu na ulici. Zar se tako brine za 
bolesnike, zar se lako s njima postupa? To nije prestupak, to je više 
nego zločin prema bolesnicima. Razboliti se i biti podvrgnut: ovakovome 
liječenju — nije li to udarac u lice čovječanstvu i najjače sredstvo za 
agitaciju protiv carskog Kolčaka? Inostrani legionari su imogli dobiti 
mjesta u bolnici, ali ruski građani nisu ga dobili. 

Kako nisam bio u tomskom kazalištu, odlučio sam da pođem barem 
jedamputa i odabrao sam si Verdijevu operu »il trovatore«. Nije me to- 
liko ni zanimalo samo kazalište, koliko pjevanje solista i zborova te 
kako svira orkestar. Osim primadone svi su drugačije interpretirali 
svoje uloge nego li kod nas u Europi. Muškarci su bili odjeveni u rusko 
odijelo, rubašku i čižme, a i pjevali su tako i da nisam znao, da je to 
Verdijeva opera, to ne bi nikako mogao pogoditi. Koje li razlike između 
predstava, što su ih davali zarobljenici u tomskom logoru od ove u 
ruskom kazalištu. Ova jedna jedincata opera, što sam ju čuo i vidio u 
'Tomsku, bila mi je dosta i ja više nikada nisam išao u to kazalište. 
Umjetnički i glazbeni život zarobljenika, glazbenih amatera, bio je sa- 
vršeniji od onoga u tomskom kazalištu. 

Sve su se više širile vijesti o tome, kako loše stoji Kolčakova vojska 
na Uralu. Preko »Puškina« sam bio upućen, da uskoro mora nastupiti 
katastrofa i pripravljao sam se za bježanje. Puškin mi je u svim većim 
mjestima od Tomska do Vladivostoka dao adrese svojih prijatelja, da 
se u slučaju nužde mogu na njih obratiti. Kući sam: pisao ovo: »Iz hlad- 
nih stepa Sibirije ja Te pozdravljam. Zdrav sam i nalazim se u Tomsku 
gdje sam asistent na sveučilištu. Mislim brzo otići na daljni Istok. Na- 
dam se, da ćemo se skoro vidjeti. Je suis incorporeć au I-er kos jou- 
goslaves. Tomsk, 10. XI. 1919.«. 

Vlast Kolčaka nije sezala 20 kilometara dalje na sjever i jug od že 
ljeznice. Seljaci su postali neutralcima, bili su protiv Kolčaka, a nisu 
bili ni za boljševike. Tko je htio istini u oči gledati, taj je morao vidjeti, 
da se Kolčakova vlast ne će moći dugo držati. Seljaci su bili proma- 
trači, neutralci, a neutralce je već Dante bacio u pakao. Sada je došao 
čas da bježim dalje na istok: prema Vladivostoku, čim se raziđe Kolča« 
kova fronta, 

General Janin izdao je zapovijed, da se naša legija premjesti iz 
Tomska u Nižnji Udinsk, da tamo preuzme čuvanje željeznice i da drži 
red sve do Hinguja. Time sam se primaknio svome cilju. Od Tomska do 
N. Udinska ima 1109 kilometara, To je bila voda na moj mlin. 

SPREMANJE ZA ODLAZAK. — PROGLAS. 
OPROŠTAJNA VEĆERA. — »PREKRASAN ŽIVOT«. 
BOGA ŠOKAČKOG. — MUSJA. 


»Puškin« me je nagcvarao, da ostanem u Tomsku, jer da se do Vla- 
divostoka ne ću moći probiti, u duljini od skoro pet hiljada kilometara, 
svuda uz željezničku prugu da stoje što veći, što manji odredi ustaša, 
koji će neprestano napadati na željeznicu. Česi i mi bili smo kasnije 
smješteni u vagonima. Nisam se dao odgovoriti, nego sam ostao kod 
svoje odluke rekavši mu: ili ću sada doći kući ili ću glavu izgubiti. Nas 
.su svi izrabljivali, ispijali su nam i dušu i tijelo. Gdjegod smo došli ili 
u veće ili u manje rusko mjesto, naša su groblja tokom četiri godina 
tako narasla, da su postala većima od ruskih. Od po prilici četiri mili- 
juna ruskih zarobljenika umrlo je preko polovice. Ako sada, u ovome ka- 
osu ne izađem, ne ću više nikada moći odavle izaći. Ja sam ranjena, iz- 
mučena zvijer. Idem kući. Odlučio sam, da idem kući, a tko mi se stavi 
na put, tko me bude htio u tome zapriječiti, taj mora umrijeti. Zato sam 
se i naoružao do zubi svejedno kao na početku rata u borbi protiv ruskog 
carizma. , ' n. 

I Česi su se spremali na odlazak. Očevidno je i jasno bilo svakome, 
koji je imao zdrav mozak i nije bio slijep, da Kolčakova vlada proživ- 
ljava svoje zadnje časove. To su valjda svi vidjeli osim nekakvog Pa- > 
šića, koji je jednim proglasom zvao Srbe i Jugoslavene (tako su nas uvi- 
jek nazivali u to doba u Sibiriji), da se jave kao dobrovoljci za spasa- 
vanje ruskog cara i carskog pravoslavlja. Mi smo u legiji bili ogorčeni 
radi toga sakupljanja dobrovoljaca. Keško, Vjekoslav Smoljan i ja od- 
lučili smo upozoriti naše ljude, da ne nasjedaju ovakvim nesavremenim 
pozivima i da se ne zauzimlju za stvar, koja je već propala. Naš smo 
proglas najprije objelodanili u 'Tomskom dnevniku, a kasnije ga dali kao 
plakate lijepiti na uglovima. . 

Odlučili smo Keško, Demarin i ja da dademo oproštajnu večeru, na 
koju smo pozvali svoje najbolje znance, a i prijateljice kćeri našeg sta- 
nodavca Patušinskog kao i naše znanice. Bilo nas je deset muškaraca i 
desetak dama. Došla je, da se oprosti dapače i jedna naša lijepa susjeda, 
koju je naš najbliži prijatelj poslije našeg dolaska u Tomsk, redovno i 
uvijek posjećivao. Ta je dama bila lijepa žena, trideset godina stara, vrlo 
bogata i zabavna, no raskalašenog života. Ona je uvijek lijepo primala 
našeg prijatelja, kojemu se je i ona 1 njezin dom vrlo svidio. On je uvi- 
jek uhađao za njom i o njoj je govorio u superlativu, najljepšim ruskim 
izrazima. Kako nije poznao u tančine ruski jezik, uvijek je svoj hvalo- 
spjev o toj ljepotici ovako završavao: U Vas je prekrasan život! Ta je 

ljepotica neko vrijeme strpljivo slušala ljubavne izjave moga Prijatelja, 
dok joj nisu one dozlogrdile i zabranila mu, da dolazi k njoj. Sav je 
zdvojan doletio poslije te njezine zabrane k meni i nije si znao rastuma. 
čiti, zašto ga je od sebe odgurnila. Kada mi je ispripovijedao, kako je 
uvijek završavao svoje ljubavne tirade, nasmijao sam mu se od srca i re- 
kao, da se je morala uvrijediti. Život naime u ruskom znači irbuh, a 
krasni znači crven! Moj je prijatelj zamijenio trbuh sa životom. Mjesto 
da kaže: harošaja žiznj (lijep život), on joj je rekao, da ima preveć cr- 
ven trbuh! Te smo se večeri mnogo nasmijali s tim »prekrasnim živo- 
tom«. 

Novaca sam imao u inostranoj valuti vrlo mnogo: preko tri stotine 
dolara, oko sto jena koreanskih i na hiljade kerenki. I u stanu sam pra- 
vio liker, no vino nisam htio praviti u ovako lijepoj prostoriji. Orga- 
nizirao sam jednu skoro lukulovu večeru. Kupio sam razne divljači, pra- 
saca ... . Sve me je to stajalo vrlo malo, samo par dolara. I pravoga 
sam vina pribavio. Da se sjetim svoje kuće kupio sam i nekoliko lepinja 
na trgu. Idem u Šokadiju, ili bolje da kažem prema Šokadiji, gdje se 
jede lepinja, pak sam se barem u duhu htio prenijeti u moj rodni kraj, 
k našem stolu, na koji je naša majka metala ukusnu lepinju svakiput 
kada je kruh pekla. Lepinja me već unaprvo spojila s mojom domajom. 

Svi smo se ugodno zabavljali. Ruskinje nisu pile rado vino-liker nego 
više čistog 96% alkohola. Mi smo se ostali držali pravoga vina. Raspolo- 
ženje je bilo upravo prekrasno. I povučeni Puškin bio je dobre volje. 
Pjevalo se, plesalo se. Oko pol noći ostavio je Puškin prvi naše društvo. 
Veselje je oko dva sata došlo do vrhunca. Trebalo se i rastati, jer smo 
se sastali, da se rastanemo. Nekoliko je dama trebalo otpratiti kući. 
Mene je zapalo, da pratim Musju. 

Vani je bila sniježna mećava. Vjetar je vitlao gustim snijegom tako, 
da se nije moglo vidjeti na više od par koračaja, akoprem su ulice bile 
dobro rasvijetljene. Musja je stanovala nasuprot glavne pošte u Počtam- 
skoj ulici, kod koje se cesta nešto spušta i na hodniku ima desetak 
stuba. Na ulici nismo susreli skoro nikoga. Do Musjinog stana bilo je 
daleko oko četvrt sata. Usprkos mećave bilo je ugodno hodati, jer nije 
bilo hladnije od pet-šest stupnjeva. Kada smo došli skoro na kraj stuba 
odjeknio je jedan hitac iza leđa i proletio meni na desno od glave. 
Musja je zavikniia. Ja sam ju strelimice uhvatio oko pasa i bacio dole 
uz zid. U to su pala još dva hica uz poklik: »Boga šokačkoga!« Dok sam 
izvadio bombu iz džepa, da ju bacim gore prema napadaču, nije se moglo 
nikoga ni vidjeti ni čuti u ovoj mećavi. 

Mislio sam, da je Musja ranjena, jer je zaciknila prejako. Kada smo 
unišli u stan, probudila je svoje roditelje, da mi prirede za spavanje. 
Bila je jako uzbuđena i htjela je svakako, da kod njih prespavam. Ne 

prihvativši njihov poziv i ponudu, krenio sam drugim putem kući sa 

ručnom granatom u desnoj ruci. Usput nisam sreo nikoga. Sutradan 

sam se ujutro oprostio od Musje. Na rastanku sam joj to obećao, da ću 
je još jednom posjetiti. I posjetio sam ju. 


NAŠ LIST, 
glasilo prostovoljcev I jugoslovanskega polka. 


Naša je legija izdavala i svoje glasilo, Naš List, glasilo kulturno 
prosvetnega odbora. Svega je izašlo toga 36 brojeva. Prvi je broj iza- 
šao u Tomsku, u petak, 27. lipnja 1919. List je izlazio od 1. broja do 15. 
u Tomsku pod uredništvom Poljaka — Slovenca Dra. V. Molć-a i Hrvata 
Sila i Premužića, t. j. od 27. VI. 1919. do 9. X. 1919. Broj 16—28. izlazi 
u Irkutsku, a od 20. XI. 1919. do 28. I. 1920. Broj 29. i 30. izlazi u Divi- 
zionaja — Verhnje Udinsk, broj 31. u Mogzonu, br. 32. u građu Man- 
džuriji, br. 33. u Cicikaru, br. 34. u Harbinu, br. 35. u Nikoljsk-Usurij- 
skom, a broj 36. u Vladivostoku dne 12. svibnja g. 1920. U ovom je li- 
stu surađivao i g. Pavišić, sada glavni urednik »Hrvatskog lista« u Osi- 
jeku. 

»Naš list« je u svom broju 19. od 20. XI. 1919. smatrao situaciju 
vrlo ozbiljnom i piše: »Pred ozbiljnim događajima u Sibiriji. Posljednji 
neuspjesi na protuboljševičkom frontu mogli bi dovesti sve savezničke 
vojske u Sibiriji u težak položaj. Sibirska armija pod natiskom boljše- 
vika morala je napustiti grad Omsk, središte ruskog državnog života u 
Sibiriji. Ruska vlada prenijeti će svoje sjedište u Irkutsk. U Irkutsku 
je vrlo napeto stanje«. 2 . . 

' Naša, je dakle legija kretala prema velikoj buri. Nalazimo se svi u 

vlaku naoružani i spremni za boj. Naš vlak ima sto strojnih pušaka. 
Dnevnik sam bio spravio, jer mi je nezgodno u vlaku u njega pisati. 
Uzeo sam si malu knjižicu »Hronologičeski ukazatelj« i u njega pišem. 
Sačuvao mi se taj dio dnevnika u torbi za kruh. 

»22. XI. 1919. Jedva čekam, da krene vlak. Barem da danas dođemo 
Skandala svuda mora da bude! Htjeli su sobom da povedu 


: Tajgu. e. K. je ostavio svoju ženu, a uzeo sobom jednu milionerku. 
ho dila s. to doznao i okrenio vikati, da ne dozvoljava, da s nama 


Vutulu žena. NG i on ima u svom vagonu jednu. Skoro u svakom se va- 
nu nalaze jedna dvije. Temperatura: — 16% C. men pena 

gonu Zima malo popustila. Jučer je u Tajgi bio veliki boj. Ustaše 

au . S le na poljske legionare, koji se voze pred nama, Pol noći je, 

Vratio sam se od Vičevića. Njegova je Ninočka baš elegantna dama. 


Vrgoč: Uspomene ne svjetski rat, . 

Htjela je, da mi vrača pod silu. Jedna žena da za mnom toskuje, teži 
u Sibiriji. A čovjek treba da ju utješi. Zar da pišem Musji? 

Zar da pišem, što osjećam! To ne mogu! 

Zar da se nikada više ne sastanem sa svojom suprugom? Zar je to 
moguće?! 

24. XI. Ovaj mi je život ovdje odvratan. Ipak se čovjek katkada do- 
bro osjeća i u vagonu. Dođeš li do Vičevića, u »gorod«, grad — osjećaš 
ge vrlo dobro. Njegova je topluška »grad«, a moja derevnja (selo), 
(Vičević je kao ljekarnik imao cijeli vagon, a nas je bilo dvadesetak u 
našem vagonu. Pribili smo na vanjsku stranu vagona daske i nametali 

Sl. 31. Naslovna strana Našeg Lista. 


između dasaka i stijena vagona pilotine. Inače ne bi mogli zimu izdr- 
žati. Takve smo vagone zvali topluškama). Vičević i ja se uvijek razgo- 
varamo prijateljski i toplo. 

Da je barem doći do Krasnojarska! . 

25. XI. u noći. Slavili smo Sv. Katarinu. Moja je mama sigurno 
plakala za mnom. A da zna, kako sam do zubiju naoružan i uvijek spre 
man na boj — još bi više plakala. 

Baš smo dobrano vypili (potegli)! Nina Aleksandrovna je sjajna 
ljubavnica! Baš kao i sve ostale ruske žene! Sjajne ljubavnice — ali 
loše žene i supruge! 

27. XI. 1919. Četvrtak. Tri smo dana stajali na postaji kod Andžar“ 
skih ugljenokopa. Tri dana čekati, stajati, dok se ne smiluju i ne od- 
rede, kada ćemo kreniti. 

Vojnici su već zdvojni. Kolaju sluhi, vijesti, da je Novo Nikolajevsk 
već pao i da će crveni skoro ovamo doći i mi svi da ćemo propasti! 
Časnici da se samo zabavljaju sa svojim ženama — i ništa više. Vojnici 

sami da će red napraviti. Jučer su na veče išli na kolodvor i zauzeli ne- 
koliko parovoza, ali su ih morali povratiti. 

Jutros mi je bio opet stao sat i razbio sam staklo na satu. 

Nekoliko puta sam bio danas na postaji, da se propitam, što je sa 
našom misijom, koja je otišla u Tajgu po parovoz. Zapovjednik postaje 
čeh veli mi, da mu je žao, što tako dugo čekamo i čim prvi parovoz 
dođe, dati će ga on našemu vlaku! Već smo mogli biti u Ačinskom. 

Ruski zapovjednik postaje rekao nam je, da bi nas otpravio, no on 
da ovdje nije nitko i ništa te samo da Čeh gospodari. Situacija da je 
užasna! Fronte da nema! Kozaci da su ostavili Kolčaka, a sve da bježi! 

27. XI. 9 s. na veče. Dobiti ćemo parovoz od českog vlaka, ako je 
istina! Hurra! 

28. XI. petak. Već se vozimo jedan dan. Na svakoj postaji, t. zv. 
razjezdu, gdje se vlakovi križaju, treba stajati po pol dana. Od 8—11 sati 
stražio sam parovoz. Naslonio sam se na napunjenu rusku pušku, vin- 
tovku, sa bajonetom. Stojim, da stražim francusku zastavu! Nakon 14 
godina na straži sam, kao stražar, časovoj, protiv ruskog naroda. 

29. XI. subota. 1/, 8 s. na veče. Postaja pred Marinskom. Za osam 
dana prevalili smo 220 kilometara, a do N. Udinska ima još 900 kilo- 
metara. Ako ovako dalje ide, onda ćemo o Božiću biti tamo. Dobro, da 
je još toplo! 

Ljutim se! Moj se susjed ne pere, kako Bog zapovjeda. Jutros je 
našao uši. Kako sam zdvojan. Opet će i na mene doći ova gamad. Gristi 
će, gristi, a eventualno i zaraziti me. Piti će nam i ove uši krv kao što 
nam ju sada pije Sibirija. 

30. XI. Hoće li mi ikada poći za rukom, da se izvučem iz ovog ve- 
likog zla! Forse che si, forse che no! Možda da, a možda i ne! što je 
obični rat prema građanskom! Čepuha — ništa! 

1. XII. Već drugi dan stojimo ovdje. Oduzeli su nam parovoz. Kako 
ćemo dalje ići! Poslije podne bio sam u gradu u kavani i vrlo se ugodno 
zabavljao. Kako se čovjek drugačije osjeća, čim dođe u društvo! 

2. XII. Jučer na veče došao je dobrovoljac ruske vojske i tražio . .. 
.... (nečitljiv). Odveo sam ga tamo. Pripovijedao nam je užasne 
stvari. Jednome je rezao uši, drugome nos, razrezao usta itd. Onom raz- 


bio lubanju, a ovoga nastrijelio! ; X 
Je li čudo onda, da seljaci ni čuti ne će ni o bijelima, a ni o crve- 


nima! 
Ako ovako dugo stojimo na svakoj postaji, kada ću doći u Vladivo- 


Stok ? 

3. XII. Tri dana smo čekali i u Marinskom. Naš parovoz kod maši- 
niste čuvaju dva naša vojnika. Naš je vlak trebao prvi da krene, Za- 
tražili su od nas naš parovoz, da u Marinsk doveze ugljen. Ako zadrža- 

vamo promet, da ćemo još kasnije otići. Engleski je konzul prikopčao 
svoj vagon na naš vlak, Naši vojnici najprvo nisu htjeli »pozajmiti« naš 
varovoz, no kasnije su popustili, kada su obećali, da će nam ga povratiti 
za šest sati. I engleski je konzul intervenirao. Parovoz se povratio i pri. 
kopčali su ga ne na naš nego na drugi vlak. 

Vojnici psuju, viču. Gladni su, traže kruha. Zapovjednik našeg 
vlaka Dr. Fajdiga svađa se radi opskrbe vojnika sa ađutantom Župan- 
čićem, koji je brzojavno zatražio kruha od česke divizije u Ačinsku. 

Česi se sprdaju s nama! Uvijek samo od nas oduzimlju parovoz, 
jer da moraju u Irkutsk radi njihove bojne koncentracije. Česka je mom- 
čad nastrojena jako lijevo. Sanjaju li možda o kakvom prevratu!? 

Za kolače i kavu platio sam u Marinsku 700 rubalja«. 

Veliki dio moga dnevnika ne mogu sada pročitati, a ni odgonetniti 
ga lupom, jer sam ga pisao olovkom, pa su se mnoga slova, riječi i re- 
čenice tako izbrisale, da dijelovi dapače i cijele stranice izgledaju kao 
da su namazane grafitom. Radi toga ne slijede datumi po redu. Mi smo 
se počeli boriti, tko će prvi ići sa postaje, tko će prvi dobiti parovoz, a 
i sa hranom nam je bilo teško. Sve sam to bio opisao u dnevniku. Kat- 
kada smo i strojne puške postavili protiv onih, koji su nam parovoz 
htjeli uzeti. Dolazilo je i do ličnih obračunavanja. 

Kruh i hranu u selima uz postaje, kao i na samim postajama kupo- 
vali smo ovako: nas šestorica ili osmorica naoružani puškom, revolve- 
rom i bombama došli bi pred kuću. Trojica ili četvorica unišli su u kuću, 
da kupe živež, a ostali su pred kućom stražili, da ne bi napali stanovnici 
i ubili svakog, čim izađe iz kuće. Ubijali su svakog legionara, koji je 
išao sam kupovati ili njih više, ako nisu stražili pred ulazom. u kuću! 

Kako su se ruski bjegunci ponašali na željeznici donašam dio član- 
ka: Od Čeljabinska do Irkutska, koji je napisao A. Zlatković, a izašao 
je u 14. broju Našeg Lista od 2. X. 1919. »I gledajući život bjegunaca 
potpuno si možeš predočiti obratni put civilizacije i kulture. Njihov na- 
čin života biva sve prostiji, oni se sudaraju licem u lice s prirodom, S 
svojim najnižim nagonima i padaju u vrtlog prvobitne borbe za opsta- 
nak. Kad stigne vlak na stanicu, množina ljudi provaljuje iz vagona i 
s divljom pohlepom opsjeda »kipjatilnike« ili »vodogrejke«, trgovce ži- 
veža i bufete, otimaju jedni drugima iz ruku tanjure, jestvine, stolce — 
ne imajući vremena izvinjavati se. Strah i glad razvijaju u ljudima bez“ 
nr tksd pohlepu, zlobu i u opće sva sredstva u divljoj borbi za opst#- 
nak!« 

4. XII. (četvrtak) 1919. Česi i naši ubijaju u selima svinje. Da 22 
dreče, pucaju im u uho. Ratno iskustvo! I jučer su jedno ubili. Isto 5% 
zbiva kao i na srpskoj fronti! Kao kod Kupinova i Obreža! Ljudi # 
ništa ne mijenjaju! 

Nemamo drva. Na maloj stanici Bogotelj donijeli smo drva: uzeli 
smo šest željezničkih pragova (jedan prag stoji 500 rubalja). Lijepi so- 
juznici, lijepi su to saveznici, koji više ruše i razaraju nego li neprijatelj. 

5. XII. Nalazimo se pred Krasnojarskom. Pred veče sam otišao k Vi- 
čeviću, gdje sam sastao dva Crnogorca, koji su se tako hvalili, da nisam 
mogao izdržati i vratio sam se u svoju derevnju.« 

U Ačinsku smo susreli jednoga Rusa, koji je bio poznat sa Zajeom, 
s kojim .je zajedno služio u ruskoj vojsci. Taj je Rus bio zapovjednik 
vlaka, određenog za kaznene ekspedicije (Karateljnija ekspediciji). On 
nas je pozvao, da pogledamo opremu | njegovog odreda kao i njihov 
zatvor. Mi smo već prije čuli, da se u njihovom zatvoru nalazi sin ne- 
kog Kozaka, koji je više puta pokušao dići ustanak protiv Kolčakove 
vlasti, Rus nam je dozvolio, da smijemo ponijeti i nešto hrane za to di- 
jete. ' 
U jednostavnom je vagonu bio zatvoren taj dječak, odjeven samo 
u dugačkoj košulji, bez kaputa, hlača i cipela. Nadlaktice na obim ru- 
kama bile su mu polomljene, a ruke radi toga savinite. Valjda se nije 
nikada prao otkada je u zatvoru, tako mu je koža bila crna. Sav je va- 
gon bio nečist i onesnažen. Pitali smo ga, da li je žedan ili gladan. Bio 
je i gladan i žedan. Pružili smo mu nekoliko kotleta i kruha. Jeo je kao 
majmun, meso je tiskao svojim dugim i suhim prstima u usta i gutao 
ga, a da ga nije žvakao. Nisam mogao dalje gledati ovoga majmuna- 
čovjeka i povratio sam se u svoj vagon, Većina materijalista misle, da je 
čovjek postao od majmuna, od obične opice. Sin Kozaka u zatvoru kaz. 
nene ekspedicije vodi nas do protivnog zaključka: ovaj je nesretni sin 
postao od pravog čovjeka, čovjek-opica! što sve mržnja nije u stanja na- 
činiti! 


»INTERNACIONALNA BANDA«. 


Internacionaina banda! Tako su nas legionare zvali svi Rusi: i bi- 
jeli i crveni i neutralci. Bijeli i crveni pobijali su se međusobno, jedan 
su drugoga trijebili do istrage. Ništa nisu imali zajedničkog, ništa ih 
nije vezalo, ništa drugo nego li mržnja na nas, na i rnanienalu Bai 
du. Jednako su nas mrzili i bijeli i crveni i neutralci (ponajviše seljaci). 
Bijeli kanda su nas još najviše mrzili. Tko bi išao od nas sam ili nena- 
edan nije vratio k svojem odredu. Svejedno je bilo koga 


oružan, taj se nij neutralca, svaki bi od njih na nas oružjem 


sastane: bijelog, crvenog ili 
napao. 

Najveća je 
Preko godinu dana nije 
od sviju legija bile ops 


bila u Sibiriji oskudica na šećeru. Velika većina Rusa 
ni vidila, a kamo li okusila šećera. Najbolje su 
krbljene česko-slovačke svim živežnim namirni- 

cama. Šećer smo dobivali svi skoro bez iznimke točno. Privatno k ru- 
skim obiteljima valjda nitko od nas nije zalazio. Bilo je opasno zaći bilo 
u koju rusku kuću. Ubijali su svakog legionara, koga su samo mogli 
ubiti. Ubijenim legionarima metali su komad šećera u usta. Kao da su 
time htjeli kazati, da im usta i poslije smrti moraju biti slatka i da 
mrtav legionar mora još šećera imati u ustima! Neka, jede šećer i po- 
slije smrti! 


U NIŽNJE-UDINSKOM. 


U N. Udinsk smo došli prije polovice prosinca. Nastavio sam pisati 
u dnevnik, a ne u hronologičeski ukazatelj,u koji sam samo deset dana 
unašao svoje utiske. Dozvolili su nam, da smijemo stanovati u gradu. 
Ja sam si našao malu, ugodnu sobicu kod batjuške i druga su dva kolege 
iznajmila kod njega jednu mnogo veću sobu. Batjuški je bilo ugodno, 
što su mu u kući bila tri do zubiju naoružana vojnika. 

«Nedjelja, 14. XII. 1919. Pošao sam na ručak na kolodvor (gdje su 
naše kuhinje u vagonima bile smještene). Ipak se malo bolje osjećam u 
stanu. Batjuška Bjelorusov vrlo je prijazan čovjek. Njegova su dva sina 
na poziciji, pa nam sočustvuje. Bio sam danas na službi u crkvi. Sviđa 
mi se taj ruski obred. 

Kada bi mogao prezimiti u ovom stanu! Barem do konca veljače 
da uzmognem ostati ovdje, dok najgora zima ne prođe. Ovdje iz dana u 
dan zabave kao da je mirno doba, a ne građanski rat. Ja ni makae, ni- 
kuda. Ne treba mi nitko! Kad čujem u kinematografu ono malo muzike, 
na sve zaboravljam. Prije kina posjetio sam Petričevića. 

Utorak, 16. XII. Treba u banju oprati se i dati oprati rubeninu. Do- 
šao Keško, donio mi 75 rubalja i pozvao me k Luki (t. j. našem majoru) 
Luki Sertiću, koga smo svi zvali ili major Luka, ili samo Luka. Luka 
je dao tri litre alkohola i želi, da mu liker napravim za sutra. Poručio 
mi je Luka, da ću ovih dana biti unapređen za časnika. No onda će biti 
novaca kao pljeve, samo na što ću ih trošiti. Odlučio sam, da više Musji 
ne pišem, no opet ću joj pisati, jer mi je brzojavila. 

17. XII. 1919. Ne mogu dobiti duhana. Htio sam ga imati za goste: 
Napravio sam Luki liker, po koji je sluga došao i nisam si od njega 
mogao ostaviti, a ma ništa. Cijelo je veče bio Demarin kod mene. Pri- 
povijedao mi je svoje doživljaje iz one zlatne dobe . . . .! 

Četvrtak, 18. XII. 1919. Cijelo sam prije podne izgubio tražeći ko- 
mesara, da mi dade cedulju za duhan. Na veče bio kod Njemca, slasti 
čara po kolače. Pripovijedao mi je zanimive stvari. Pravda mora uvijek 
pobijediti. 

19. XII. 1919. Crveni zauzeli Tomsk, Sada bi bio ili već mrtav ili 


499 


spašen. No kući, kući... .! Najernije Gosudarstvo (država, t. j. inter- 
nacionala) ne pušta ljude iz Sovdepije kući. Samo kući! 

23. XII. 1919. Užasni sluhi! Da nas ne će otpremiti kući. Naši se već 
spremaju, da stupe s crvenima u vezu. Francuzi da nam navodno ne će 
platiti put do kuce. Zar ne bi bilo bolje, da sam ostao s Puškinom?! A 
ovako — sve tamno, sve crno! 

24. XII. 1919. Badnjak! No kakav! Pozvao sam Deneši-a (madžari- 
ziranog Međumurca), no ne na ribu nego na šunku. Kakav badnjak, 
takva i badnja večera! I popo je bio na večeri, kome sam kazao, da ribe 
nismo mogli kupiti. Sada si moramo misliti, da je to riba! 

25. XII. 1919. Alarm (uzbuna) i jučer i danas. Govori se, da je u 
Tulunu; Irkutsku prevrat i da je željeznica za nama u boljševičkoj vlasti. 
Civilna vlast neka bude čija hoće . . . . željeznica nije u ruskoj vlasti. 
Kući, samo kući! Naoružani Božić! Pozvao me Bušić na večeru, jeli smo 
sarme iste takve kao u Šokadiji.« 

U mali dnevnik pisao sam do 30. XII. 1919. Sve mi je dalje izbri- 
sano i ne vidi se čitati. Od Nove Godine vodio sam stari dnevnik crnilom. 


KOLČAKOVA VOJSKA. — KOLČAK ARETIRAN SA ZLATOM. 
KOMEŠANJE U LEGIJI. 


Odredi Kolčakove vojske prolazili su dnevno kroz N. Udinsk. Od 
Urala išla je ta vojska pješice dalje prema Mandžuriji. Najbodriji su bili 
uralski radnici, pješaci, ne varam li se iz Pepeljajeve vojske. Oni su ho- 
dali kumpanija za kumpanijom pjevajući u potpunoj ratnoj opremi. Pre- 
spavali bi samo u N. Udinsku i krenili dalje na istok cestom uz željez- 
nicu. Ovi odredi nisu ni pljačkali ni ubijali sumanjive osobe. 

Naš se batjuška spremao, da bježi. Bojao se terora crvenih. Neko- 
liko večeri bio je spreman, da otiđe, no nešto ga zadržavalo. Jedne noći 
lupao je neko na moj prozor iz dvorišta. Uhvatio sam oružje u ruke prije 
nego li sam svjetlo zapalio. Probudio sam i moje susjede, kada je jače 
počelo lupati. Iz vana se čuo ruski glas i govor, kojim zove svoga oca. 
I batjušku smo probudili, jer se je to moglo samo na njega odnositi. Po 
glasu je upoznao, da je to njegov sin. Par dana poslije toga došao mu je 
i drugi sin. 

Neki su odredi Kolčakove vojske ostali u N. Udinskom, Nova revo- 
lucionarno-gocijaina vlast i vlada, odmah ih je podvrgla svojem zapovjed. 
ništvu, Vojnici tih odreda imali su mnogo novaca, ponajviše srebrnih i 
zlatnih. Mi smo im za dobar novac prodavali i odijela i hrane i obuće. 
Govorilo se, da dolazi Kolčakov vlak i njegova pratnja sa 26 vagona 
zlata. Sluhi su kolali, da su ti vojnici pokrali iz jednog vagona sav no- 
vac. Sa sobom sam donio nešto srebrnog novca iz N. Udinska, 

Janin je izdav nalog, da se ima zaustaviti Kolčakov vlak u N. Udin- 
skom. Naš je bataljon bio u strogoj spremi: oko sto strojnih pušaka sa 
preko jedan milijon patrona čekalo je samo zapovijed, da se bori. Česki 
je bataljon bio s nama na kolodvoru i on je Kolčaka razoružao, kojega 
su predali revolucionarno-socijalnoj vladi u Irkutsku. Česi su navodno 
s boljševicima sklopili neke vrsti dogovor, da će zaustaviti, razoružati 
Kolčaka i njegovu pratnju i predati zlato revolucionarnoj vladi, a radi 
toga se svima legijama dozvoljava prolaz, nesmetani prolaz kroz Sibi- 
riju. 4. I. pala je Kolčakova vlada. 

»Naš List« od 11.1. 1920. u broju 19. piše: »Na stanici Nižnje- 
Udinsk nalazi se 30.000 pudi zlata (1 pud = 16 kilograma), koje je 
česka komisija preuzela od admirala Kolčaka. | 

Ruska će se zlatna zaliha po naređenju generala Janina otpraviti 
u Irkutsk pod zajedničkom pratnjom českih, jugoslavenskih i ruskih 
vojnih jedinica. U vlaku sa zlatnom pričuvom nalaze se dva predstavnika 
narodno-revolucionarne vlade.« 

Prema zapovjedi Janina imala je i naša legija da krene dalje prema 
Irkutsku. Zapovjedništvo je naše legije naredilo, da budemo spremni na 
odlazak u punoj ratnoj opremi, da možemo odmah na put, čim nam se 
odredi dan odlaska. »Naš list« u br. 27. od 16. I. 1919. (Irkutsk) piše: 
»Pred odlaskom iz N. Udinska . .. . Jedni pukovi prokrčit će put na 
Istok i već su stupili u bojeve s bandama Semjonova, drugi se brinu, da 
bude red na slobodnoj pruzi i da radnici u ugljenokopima rade, jer bez 
ugljena željeznica ne može da radi, a treći štite pozadinu čeho-slovačke 
armije od eventualne navale boljševika. Među ovu posljednju skupinu 
uvršten je i naš puk.« 

Svaki je legionar morao nešto izučiti, što se tiče željezničke službe. 
Ruski željezničari ili su pravili pasivnu rezistenciju ili su se razbježali. 
Njihov je kadar trebalo nadopuniti. Ja sam bio određen, da se učim za 
ložača i radio sam oko deset dana dnevno 12 sati na parovozu: jedan 
dan danju, a drugi dan po noći. Ugljen sam u peć bacao rado, taj me je 
posao veselio. Prije sam mislio, da je služba ložača jednostavna i da se 
ugljen može bacati po svojoj volji u peć parovoza. Ugljen međutim treba 
najednako svuda na vatru bacati, da poprečno na svakom mjestu bude 
jednaka količina ugljena. Kod svega ovoga posla najneugodnije mi je 
bilo ići u noći kući. Od kolodvora sam uvijek prijekim putem prolazio 
kraj groblja do batjuškinog stana s puškom spremnom na pucanje. 

Naši su vojnici bili uzbuđeni i nezadovoljni te su javno govorili, da 
se oni ne će za druge žrtvovati. Imao sam sigurne obavijesti, da zapo 
vjedništvo naše legije pregovara s ustašama, da pređe na njihovu stranu. 
Ja sam htio u Vladivostok, a čim bi legija odlučila, da ostane u N. U- 
dinskom, namjeravao sam dalje kreniti na put. Tko me uzbude htio 2% 

priječiti na mom putu, da se vratim kući, taj mora umrijeti! Ili on ili 
ja! Tko si ne pokušava probijati put, taj si ga ni ne može probiti. 

Česi su sve svoje vojničke objekte slali prema istoku. Bili su i ogla- 
sili licitaciju svojih konja, jer su morali skratiti broj svojih vlakova, 
a konjaništvo im je zauzimalo premnogo prostora u vlakovima. Makar 
da su Česi na veliko oglasili dražbu svojih konja, nije na tu dražbu do- 
šao nijedan Rus, Ja i nekoliko zarobljenika došli smo 
su većinu svojih konja napustili u N. Udinskom. 

Jake su zime započele. I ja sam morao od: svoje male imovine izba- 
citi sve, što mi nije bilo potrebno i što bi mi oteščavalo daljni put. Moje 
turističke cipele, teške par kilograma, bile su mi na veliku smetnju i 
zato sam ih poklonio jednom ratnom zarobljeniku. Bile su mi mile te 
cipele! Pet sam godina u njima hodao, pet sam godina u njima sve pro- 
življavao i sada ih moram ostaviti! Bilo mi se teško dijeliti od njih, od 
tih cipela, koje mi je u Bernu napravio postolar Mayer, da u njima pra- 
vim izlete u švicarskim gorama. Mjesto po švicarskim bregovima, ho- 
dao sam i gazio u njima po sibirskom snijegu. 

Komešanje je u legiji bivalo sve veće. I časnici i svećenici morali su 
na stražu, tobože sigurnosti radi, a ono ponajviše radi toga, da se našim 
vojnicima pokaže, da između rijih i časnika nema nikakve razlike. To je 
već pokazivalo, dn se je i duh Sovdepije uvukao u našu legiju. Ja sam bio 
samo jednu noć na straži. Zima je bila: —360 C. bez vjetra. Nas smo 
četvorica stražili naš vlak na kolodvoru i izmjenjivali se svaka pol sata. 
Nesnosna je bila to zima i tama: motriti, da se nitko ne približi vlaku, 
a zepsti i smrzavati se istodobno. j 


iz znatiželje. Česi 


IZLAZ SUNCA. 


Na jednom sam papiriću opisao izlaz sunca u N. Udinskom, kada 
sam ga gledao vraćajući se sa kolodvora u stan. 

27. XII. 1919. N. Udinsk leži u dolini okruženoj lukom brda. Moj se 
stan nalazi na potoku. Sa mog prozora — od istoka na zapad — vidi se 
lanac brda, zasađen drvećem. Prije izlaza sunca pokrit je brežuljak plav- 
kastim velom. U dolini rijeke pred kućom vidi se drveće kao da stoji u 
kakvom dimu. 

Luk gora, brežuljaka, zaokreće na zapad, okružuje grad sa sviju 
strana. Gore iza brežuljaka pred gradom sakrile su se u tamno-bijeloj 
magli. Prema zapadu čine te gore otvor ina tu se stranu u neizmjernost 
proteže bijela boja snijega na ravnini. Bijelo more! 

Iznad gore na istoku pojavljuje se crvena linija svjetla, najervenija 
na sklonu brda, a dalje slabija i manje crvena, Nad gorom su oblaci, 
stratusi, poredani kao valovi u redovima jedan za drugim tamno-sive, 

plavo-sive boje. što se sunce više diže, na svakom se valu pojavljuje 
crvena prevlaka i taj dio oblaka izgleda kao goreći talas na plavo-sivom 
moru. Dalje od gore oblaci su porazbacani u male: skupine, koje dalje 
prema zapadu bivaju sve tanje i tanje. Tu. crvenkaste zrake sunca dopiru 
do plavog neba. 

Siva koprena oblaka nad lukom brda kao da je već dobila malu 
crvenkastu prevlaku od sunca. Mreže i mrežice sivih oblaka već se na- 
laze u crvenkastom velu. Od tamno-sivih oblaka ostalo je samo neko- 
liko pruga, žuto-crvene zrake sunca razbile su te oblake. Na ovim se pru- 
gama zadržaju crvene zrake sunca, i one upijaju sunce i žare se kao usi- 
jano željezo. Crvenilo je već zastrlo sve oblake na istoku i već su se po- 
čeli rumeniti i oblaci na zapadu. 

Crveno se sunce diglo iznad vrha gore na istoku i čini se kao da na 
tom vrhu stoji na tamno-plavoj podlozi, koja se dalje naslanja na bijelu 
ravninu. Crvena se kugla sve jače žari i rastjeruje druge oblake i sivu 
maglu pred sobom. Kada se je sunce izdiglo visoko iznad gore, prekrilo 
je svojim crvenilom i gorje na zapadu i neizmjernu dolinu snijega, koja 
se proteže na zapad. Dolina N. Udinska kao da se “je zažarila i kao da je 
gorila slabim crvenim pramom vatre. 


BOJ KOD N. UDINSKA. — IZNEMOGAO U SNIJEGU. 


Mi smo se međusobom trli i jedni drugima otimali parovoze iz vlaka. 
Ustaške su bande ugrožavale cijelu željezničku prugu, koju smo mi bili 
čuvali. Grad Čitu i sav zabajkalski kraj Sjemonov je zaposjeo svojim 
četama i nije dozvoljavao prolaz internacionalnim legijama u Mandžu- 
riju. Zapovjedništvo naše mora da je bilo obaviješteno o tome, da nešto 
revolucionari spremaju, jer je zapovjedilo svima, koji su privatno u gra- 
du stanovali, da se povrate u svoje vagone. Mi smo svi osjećali, da se ne- 
što velikog sprema i da će se naša sudbina ovih dana rješavati, ako i ne 
riješiti. Stajao sam skoro u sredini Azije i skoro jednako daleko na že- 
ljezničkoj pruzi od Vladivostoka i od Urala. Stajao sam i osjećao, pred- 
osjećao veliku pogibelj. U N. Udinsku završio sam i zadnju stranu svoga 
dnevnika. Je li to samo slučaj ili zloguki znamen?! 

Kolali su sluhi i u gradu, da će nas napasti na kolodvoru. Naš je 
vlak imao sutradan da krene prvi, a za njim šest ostalih vojničkih vla- 
kova. Već sam izašao rano, za mraka, oko sedam sati iz vlaka, da se 
malo prošećem. Nije nam bilo najavljeno ništa opasnoga i zato sam išao 
bez puške. Pošao sam prema zapadnom dijelu kolodvora. Svuda se je 
bila spustila siva magla tako, da se nije dalje vidilo od desetak kora- 
čaja. A to je znak, da nastupaju najjače sibirske zime, Nisam se u tome 
mraku bio šetao više od pola sata, kad se pred mnom stvorila, kao da je 

iz zemlje izniknila bojna linija od pedeset-šezdeset ljudi. Zapitah ih ništa 
ne sluteći, tko su i dobih odgovor, da su Lotiši, koji su stražili zapadni 
dio kolodvora. Do njih su se u magli i mraku dovukli ustaše. 

Vodokačke su visoki zdenci za punjenje parovoza vodom i imaju od 
crvenih opeka napravljen neke vrsti toranj, na kojem je bila postavljena 
jedna česka strojna puška. Dok smo mi razgovarali počela je ova strojna 
puška praštati preko naših glava šaljući kugle na zapad. Sa sviju brežu- 
ljaka započela je puenjava. Napadaju dakle na nas sa sviju strana! Sko- 
čio sam do vagona, izvadio pušku, torbu za kruh i naboje. Iz vagona su 
bježali vojnici sa puškama. Ja sam dospio među Lotiše i Čehe. Ustaše 
su imali malo topova, a i malenog kalibra. Mi smo dospjeli na stranu 
kolodvora, koja leži nasuprot glavne željezničke zgrade i uz koju se na- 
lazi mnogo kuća. Odavle se pucalo na nas. 

Nisam vidio osobe, koje se bore protiv nas, sve dok se nije razda- 
nilo. Iz malih prozora sa tavana šišale su strojne puške prema kolodvoru. 
Jednu sme kuću za drugom osvojili, t. j. pucali dotle u tavan, dok se je 
odanle na nas strjeljalo. Prviputa u ratu osjetio sam zvuk posebnog 
stroja za pucanje, koji nije bio ni strojna puška ni brdski top najmanjeg 
kalibra. Poslije sam ustanovio, da je to bio jedan brzometni top načinjen 
PO principu strojnih pušaka. Takav je jedan upravo sipao na nas i na 
naše vlakove male granate. Česko je topništvo — tako mi se barem či- 
nilo — ušutkalo topove ustaša i oborilo se svom svojom razornom sna- 
80m (bilo je i teških haubica), prema onim kućama, iz kojih su po ko- 
lodvoru sijali granate. Oko 11 sati već je na kolodvoru prestalo pucanje. 
Ozvanjala se pucnjava još samo iz grada i sa brežuljaka. 

Jedan dio kolodvora, glavna zgrada i kolosjeci bili su dosta ošte- 
ćeni. Nisam sastao nikog od vojnika našeg bataljona osim Bušića. Žen- 
Fke su istrčale iz svojih vagona, vukle svoje kovčege i gazile u poluci- 
pelama po snijegu. Htio sam doći do našeg vagona, da izvađim moj ko- 
ferčić sa dnevnikom i drugim najnužnijim stvarima. U to su ustaški to- 
povi sa brda ponovno počeli strijeljati granatama na sve vlakove, pa i 
na naš. Napustio sam nadu, da ću moći doći do svoga dnevnika. Raširila 
se glasina. da su ustaše porušili željeznički most i da mi nikako ne mo- 
žemo željeznicom dalje na istok. 

Jedan se vlak počeo polako kretati iz kolodvora. Skočio sam na ste- 
penice i unišao u jedan putnički vagon, u kojem je bila glazba finskih 
legionara. U vlaku sam se vozio samo par minuta, jer je vlak stao. že. 
ljezničke gu tračnice bile na tom mjestu dignute u zrak i vlak je krenio 
nazad u stanicu. što sada? Sempre avanti, mai dietro — kaže se talijan- 
ski — uvijek naprijed, a nikad nazad! To sam pomislio i pošao dalje že- 
ljezničkom prugom sm samcat. Prekrižio sam se i pomislio: što Bog da! 

Most — za čudo — nije bio razrušen, Stražilo ga je pet šest čeha 

Sa dvije strojne puške. Odgovarali su me, da idem dalje željezničkom 
prugom, jer da je put do slijedeće postaje opasan, da vodi kroz šumu, 
u kojoj da ima mnogo ustaša. Nisam se dao odgovoriti i pošao sam sam 
u bijelu pustoš. Pošao sam pješice kući, da pješice idem kroz Sibiriju 
kući. Tko me hoće u tome zapriječiti, umrijeti će ili on ili ja. Jedamput 
već moram kući, pa makar glavu izgubio. 

Koracao sam željezničkom prugom. Imao sam valjenke. Po snijegu 
mi je bilo teško hodati. Ništa mi nije bilo ovaj puta neugodno, što. sam 
bio sam. Htio sam naprijed ići i kada nikog drugog nije bilo, da ide sa 
mnom — morao sam ići sam. Makar da cijeli dan nisam ništa ni pio ni 
jeo, nisam osjećao ni žede ni gladi. Daleko preda mnom kao da je skup 
ljuđi na željeznici. Je li to neprijatelj, ustaše ili su naši ili su radnici 
na pruzi. Puška je spremna na pucanje. Tko je to tamo? Približavam 
im se. Radnici su, Rusi, koji popravljaju i rade na pruzi. Stoje u sku- 
pini i čekaju. Približio sam im se na kojih sto koraka. »Čeho-slovak! 
Sdavajsa!« (predaj se!). Predati se! Dobrovoljno u smrt! Kaki »zda- 
vajsa«! Ovo je Horvat, Hrvat, ogorčeni Hrvat! Pobjesnio sam i zaviknio 
im: »Silazite sa pruge! Mjesto mi ispraznite!« Ocijenio sam, da ih sve 
sa puškom ne bi mogao tako brzo poubijati, a da ne bi koji od njih mo- 
gao doletiti i doći do mene. Brzo sam pušku na rame o remen objesio 
izvadio tri bombe, jednu uzeo u desnu, a dvije u lijevu ruku. Počeo sam 
trčati prema njima, jer sam im se htio približiti na takvu daljinu, da ih 
uzmognem raznijeti granatama. Ili oni ili ja! 

Radnici su se počeli dijeliti u dvije skupine i pošli na rub s jedne 
odnosno druge strane željezničkog nasipa. Htjeli su me sa dvije strane 
opkoliti i razoružati. Da su se razišli ili razvili u bojnu široku liniju bili 
bi opasniji za mene nego li ovako u dvije skupine. Na trideset koraka 
zavitlao sam rukom u zrak, da bacim jednu granatu na jednu skupinu, 
a odmah zatim na drugu. Uplašili su se i počeli bježati dalje od pruge. 
Da su imali oružja izgubio bi glavu. Je li mi je bilo žao makar i najma- 
nje, kada sam granatu podignio na njih? Nije, a ma baš ništa svejedno 
* kao i vjetru, kada nenadano zapiri i raznese kup pljeve na sve strane. 
Sve bi ih bio nemilosrdno istrijebio, kao da nisu ljudi! Bio sam pobješ- 
njela zvijer! Bio sam zvijer, koju su šest godina sputali i držali na lancu, 
da ne može ići kući. 

Mnogo kasnije poslije ovog događaja kao da je prugom dolazio 
vlak. Požurio sam. Da je vlak, približavao bi se k meni, zato je po svoj 
prilici željeznička stražarnica. Išao sam, što sam samo brže mogao ići. 
Iz daleka sam već vidio, da je bio vlak, koji je stojao. I trčao sam, da 
dođem što prije de njega. Rade na pruzi! Zar opet da dođem u sličnu 
situaciju kao prije jednog sata?! Razlikujem već ljude. Naši su! Po- 
pravljaju željezničku prugu, koja je ovdje prekinuta i razrovana. Ulaze 

u vlak, koji će bez dvojbe dalje prema istoku! Na udaljenosti od dvade- 
set koraka kreće se vlak, potrčao sam, da se uhvatim. za zadnje stube, 
noga mi zapela o pušku, upao sam i slomio kundak, Bacio sam pušku, 
jer ona bez kundaka nije više oružje. 

Bio sam zdvojan, što se nisam popeo na vlak. Hodao sam još neko- 
liko sati i umoric sam se. Od dugog hodanja, a sada i od trčanja sasvim 
sam se bio oznojio i znoj me je oblijevao, kao da sam u kakvoj banji i 
da se u njoj parim. Naši se nalaze u Hinguju, na prvoj postaji od N. 
Udinska. A kako je ta postaja daleko? Kada ću tamo doći, ako mi to 
uopće uspije? Hodam dalje. Mračak je. Već se spustila i noć. Uparen 
sam tako, da mi je teško i hodati i disati. Tako mi je nesnosno kao u 
parnoj kupelji kada čovjeka vodena para preveć izmori. 

Činilo mi se, kao da ne ću moći još dugo hodati, da dugo ne ću moći 
izdržati. Bilo mi je teško i disati i hodati, a srce me jako smetalo. Sto- 
tinu sam puta pomislio, da sjednem na taj snijeg, da legnem. Neka se 
jedamputa sve ovo zlo već svrši! Ako legnem na snijeg, za niti nepuni 
jedan sat me nema među živima! Noć je. Nisam mislio, da bi tko pu- 
cao na mene, nego sam se neprestano borio mišlju, da se izvalim u sni- 
jeg, jer nisam mogao dalje. Sjetio sam se proloma oblaka na galicijskoj 
fronti i kako su me i onda bile sile izdale! Nikada ne zdvojiti! Nije li 
me i onda majur spasio? A zašto ne bi mogao doći do postaje i spasiti 
se, barem se danas spasiti! A kako će biti sutra, to ćemo vidjeti, ako 
preživim ovu noć! i 

Išao sam dalje i naprezao svu svoju snagu, da samo dalje idem. Na- 
prezala se ogorčena zvijer i išla dalje, samo da jednom dođe do svoga 
duplja. Hodao sam dugo kroz noć. Žute i zelene dvije pjege se vide! 
Samo da si ne utvaram ja! Možda si samo ja umišljam te boje! Podvo- 
stručio sam snagu, da što brže koracam i što prije dođem do toga 
svjetla. Zeleno i žuto okruglo oko biva sve većim i većim. Još malo — 
i evo me na kolodvoru. Stoji vojnik na straži! Ja mu vičem: legija, le- 
gija! da ne bi pucao na mene. Legija je bila ovdje. Ovaj puta sam se 
spasio! Došao sam do jedne kumpanije naše legije u Hinguju. 


HINGUJ. — Mr. OSKAR VIČEVIO. — U VLAKU. 
TISKANJE VLAKA. 


Stupio sam na prva vrata prvog vagona, do kojega sam došao, Sje- 
dili su naši vojnici i kartali se. Prva osoba, koju sam ugledao bio je je- 
dan Bunjevac-Hrvat iz Subotice, koji je u Tjumenu bio moj služak. On 
me je odmah ponudio, da sjednem na njegov krevet i zapitao, hoću li 
štogod jesti ili piti. Zamolio sam ga, da mi skuha crne kave ali onakve, 
kakvu je on kao kuhar naučio kuhati u austrijskoj vojsci, Gladan nisam 

bio baš ništa. Kada sam malo odahnio i osušio se, popio sam 16 čaša po 
dva deci slabe crne kave. : 

Naši su vojnici i u Hinguju bili uzbuđeni. Vijest se raširila brzo, da 
je došao jedan legionar iz N. Udinska i vagon se napunio znatiželjnika, 
Pripovijedao sam im, što se je sve danas prije podne tamo odigralo. Čim 
je moj stari prijatelj Vičević doznao, da se nalazim ovdje pošao me je 
potražiti i pozvao k sebi u njegov »gorod«, ljekarnu-vagon, u koji sam 
ja tako rado išao, da ga posjećujem na putu od Tomska do N. Udinska, 
a i u samom N. Udinskom. 

Vičević je znao od svoga znanca zapovjednika željezničke stanice u 
Hinguju, kakva je situacija kao i to da stoji jedan čehoslovački “vlak 
spreman na odlazak prema Irkutsku. Ponudio me je rakijom i jelom. Ni- 
sam valjda ni četvrt sata bio kod njega, kad on na jednom izvadi sat, 
pogleda, koliko je sati i reče mi: 2 

»Doktore! Za par minuta polazi zadnji vlak noćas sa ove postaje. 
Bog zna, hoće li sutra uopće ići. Spasite se! Vi imate obveze kod kuće: 
sina i suprugu!« 

Zapitao me je, da li štogod trebam. Zamolio sam ga za jedne gaće 
i košulju, koje sam mjesto bašljika omotao oko glave i malo rakije. Dao 
mi je pol litre jake votke. Zajedno smo došli na kolodvor. Svi su vagoni 
bili puni. Ja sam stao na otvoreni prostor pred ulazom u treći razred 
putničkog vagona. Tu sam se sjetio, da bi trebao pušku i rekao Vičeviću: 
Molim još pušku! Vičević je pošao po pušku i čim mi ju je dodao; vlak 
je krenio tako brzo, da si nismo mogli ni ruke pružiti. »Do viđenja — 
zbogom!« Kako to lijepo zvuči: do viđenja! A hoćemo li se mi tako do- 
bri prijatelji ikada više vidjeti! ? 

Mr. Oskar Vičević je sada ljekarnik u Ogulinu. U Hinguju su ga za- 
jedno sa ljekarnom zarobili revolucionari i otpravili kasnije u N. Udinsk. 
Radio je poslije u raznim ljekarnama, Bio je dapače daleko na sjeveru 
u jednom malom gradiću jakutske oblasti. 

Noć je bila mirna, hladna sa temperaturom oko —400 C. Stanovito 
mi je vrijeme ispočetka bilo ugodno. U Hinguju sam se bio bar donekle 
edmorio i nije mi bilo teško stajati. Poslije mi je bilo malo zima i već 
sam bio počeo drhturiti i ako nisam baš osobitu zimu osjećao, na koju 
nisam ni mislio, jer sam se vozio, a pred par sati nisam mogao ni mi- 
sliti, da ću se smjestiti na vlak. Bolje mi je, da stojim na vlaku nego li 
da hodam kroz stepu po željezničkoj pruzi ili da čekam na postaji, kada 
će vlak kreniti. 

Iza sat dva vožnje činilo mi se kao da mi se ruke stežu i kao da su 
se malo ukočile, I rukavice sam bio zaboravio u N. Udinskom i na ru 
kama mi je bilo hladno, makar da sam ih držao u džepovima. U krušnoj 
torbi sam imao par dobrih vojničkih cipela, t. zv. bakanča i kada sam 

si iz torbe nešto htio izvaditi ispala mi je jedna cipela, Bilo mi je jako 
žao za tom cipelom, jer sam cipele bio pripremio, da ih obujem, kada 
dođem u Mandžuriju, u područje toplije klime, gdje će mi u valjenke 
odmah voda prolaziti. Bacio sam i drugu cipelu! što će mi cipela samo 
za jednu nogu?! Rukom sam jedva mahao, jedva micao. 

Vlak je bio stao na jednoj postaji. Skupilo se i ovdje vojnika, koji 
su si tražili mjesta u vagonima. Onim sretnicima, koji imaju bilo kakvo 
mjestance, ne pada ni na kraj pameti, da bi k sebi pustili bilo ikoga. 
Čuo sam strašne hrvatske psovke. Glas mi je poznat. To je Božo Fila- 
kovac, zastavnik naše legije, a sada učitelj u Prkovcima. Pozvao sam ga 
da dođe k meni, u moj vagon t. j. da stoji zajedno sa mnom. Došao je 
k meni i pružio mi svoju ruku. Htio sam mu i ja svoju pružiti, no nisam 
mogao. 

»Ti si se napol smrznio!« vikao je Božo i odbježao dalje prema gor- 
njim vagonima. Uveo me je vrativši se u jednu toplu toplušku, gdje su 
mi skinuli pušku, zimski kaput i trli mi ledenom, sniježnom vodom ruke, 
koje su se nakon dužeg trljanja ugrijale tako, da sam mogao njima gi- 
bati. Česi, stanovnici topluške, bacili su mi nešto posteljine na pod, gdje 
sam zaspao kao zaklan. Da sam stajao još samo jedan sat, a možda i 
manje bio bi se bez dvojbe smrznio. 

Imao sam pušku ali bez patrona. Česi bi mi bili dali patrona, no 
njihove su puške bile najmodernije japanske i patrone im nisu prista- 
jale u ruske puške t. j. ni u moju. Dok sam spavao pucali su ustaše: na 
naš vlak. Na slijedećoj sam postaji naišao na jedan ruski vlak, u kojem 
su bili većinom Kozaci sa nešto ruske pješadije. Njihovi vagoni nisu 
bile topluške nego obični vagoni sa stijenom od jednostavnih i par centi- 
metara debelih dasaka kao kod naših običnih vagona. Smjestio sam se 
kod pješaka. Te se je noći u vagonima smrzlo nekoliko ruskih vojnika. 

I na ovaj su vlak pucali ustaše. Ugljena je bilo malo za parovoze. 
Ako kod strojovođe nije u potpunoj ratnoj spremi stražio po jedan ili 
dva vojnika, ovaj bi odmah nešto pokvario na parovozu i zaustavio ga 
između dvaju postaja samo zato, da zakrči promet i da zaustavi i druge 
vlakove, koji dolaze za nama. Ovaj se naš vlak tako polako micao kao 
nijedan, s kojim sam se doslije vozio. Stao Je sra jer S BRIJA PBP8 
A pare nije mogao razvijati, jer su mu Česi na sadnjoj postaji zaprije 
čili, da si dovoljno vode napumpa. Sto sada?! grka ong sabirati i 
nositi u parovoz. Skoro su svi putnici nosili snijeg bilo u čemu, samo 
da uzmognemo dalje . m je i uspjelo. Vlak se je krenio, išao 

Poslije par sati rada, to nam je 1 + 2 : 

ita > a opet pošao naprijed. Kozaci su upravo 
neko vrijeme kao puž, stao pa op? ta htjeli ubiti. Bili bi ga b 
bjesnili na strojovođu i nekoliko su ga puta ht . Bili bi ga bez 


dvojbe i ubili, samo da su mogli doći do drugog strojovođe, Vlak nije 

nikako mogao dalje. Strojovođa, valjda uplašen grožnjama, rekao nam 
je, da je potrebno tiskati vlak, koji će dalje ići, čim ga se stanovito vri- 
jeme bude tiskalo. Sve što nije bilo bolesno, izašlo je iz vlaka da ga tura, 
Ho-ruk! Ho-ruk! orilo se iz par stotina grla i par stotina ljudi, par sto- 
tina živih stvorova upiralo je svom snagom o vlak, o mašineriju, stroj, 
da ga tura, da ga porine što dalje prema istoku. Mene je obuzimao neko 
vrijeme veliki bijes protiv strojovođe i mislio sam, da se on nama ruga 
i ismjehuje nas, gledajući, kako mi rivamo vlak. Mjesto da vlak nas 
vuče, mi ljudi, moramo vući strojeve! Parovoz je najednom jače puštao 
paru i na naše veselje puštao jaku paru i brže odmicao. 

Na prvoj sam postaji ostavio Ruse. Dok sam s njima par dana bo- 
ravio, jeo sam vrlo slabo. Kada smo išli kupovati jelo, uzimao sam si 
samo kruha, jer da nemam novaca. Bojao sam se naime, da bi me u snu 
mogli ubiti, ako bi vidili ili slutili, da imam mnogo novaca. A kako bih 
ja prošao, da su doznali, da ja imam dolara i jena! Ostavio sam ih i pre- 
šao u česki vlak, u kojem sam po noći ležao u jednom vagonu na polici 
za prtljagu, a po danu sjedio s Česima, kod kojih sam dobivao i hranu. 

Govorilo se, da su Japanci u Irkutsku. Doći dakle do Irkutska zna- 
čilo je biti spašen. Pred Irkutskom su ustaše već manje pucali na naše 
vlakove. Samo se sobom razumije, da sve ovo vrijeme nisam mogao vo- 
diti dnevnik. 

Od N. Udinska do Irkutska ima 475 km. Ja sam za taj put trebao 
po prilici oko tri tjedna. Cijelim putem do Irkutska nisam ništa čitao, 
k nama nikakve novine nisu dolazile, a i nisu mogle doći. Imao sam 
jednu knjigu: talijansko-njemački riječnik od Sacerdote-a, u kojem sam 
katkada po danu listao. 

Od Irkutska do Vladivostoka. | 


NAJVEĆI NERED I PLJAČKANJE U IRKUTSKU. 
OPSKRBA ZA PUT. — VREĆA MLIJEKA. 


. što smo se više u vlaku približavali Irkutsku ustaše su sve manje 
pucali na naše vagone, a sve smo više sastajali oklopljenih vlakova. 
Kako su sretni vojnici tih vlakova! Nas može svaka Vojnička kugla ubiti, 
der joj je lako probiti kroz daske vagona, a vojnike u oklopljenim vla- 
kovima ne može! K tome su oni u tim vlakovima imali pričvršćene i za- 
štićene strojne puške, a i topovi su im pokriveni debelim, željeznim plo- 
čama, a mi smo bili bez topova. ' s 

Iz novina sam još prije odlaska iz N. Udinska znao, da su Irkutsk 
zaposjeli Japanci. Veselio sam se i jah ai mi svi, da ćemo doći do Ja- 
Panaca, jer gdje su oni tamo je i red. Ako dođem do japanske vojske 
onda sam spašen! Zato sam se upravo neizmjerno veselio, kada smo se 
Približavali Irkutsku. Iz daleka se vidio jaki dim, kao da je velika vatra 
Ckolo kolodvora. Čim smo došli do glavne zgrade željezničke, skočio sam' 
iz vagona i tako sam se smatrao sretnim, kao da ulazim u lađu, koja me 
vozi kući, koja će me donijeti i dovesti pred moj dom. —— .. 

Na svim važnijim mjestima i prolazima kolodvora stoje mali oklop- 
ljeni automobili sa strojnim puškama. To su Česi, a ne Japanci! Kada 
sam to opazio rasplinule su se moje nade na povratak kući skoro kao u 
N, Udinskom. Nose na nosiljkama ranjene i mrtve. U blizini je naime 
jedan odred napao na Čehe i sada »čiste« bojno polje, na kojem su po- 
razbacane bunde, odijela, obuća, dijelovi vagona raskidani po svoj pri- 
lici od ručnih granata. Vlast na željeznici imali su Česi, u gradu revo- 
lucionari, a uz željezničku prugu vukli su se i ostaci Kolčakove vojske, 
čiji su prvi odredi već bili unišli na kolodvor. Između ove S . Sasvim 
oprečne struje bez dvojbe mora doći do konflikta, a i dolazilo je svaki 
čas : : pa 

* o đ ila, da se pobrinem za konak, Česi su me uputili, 
da E ie a nila dei naše legije, jed za JalnaH be me 
deset momaka da čuva rusko zlato pod zapovjedništvom poručnika Ko- 
lonje, Hrvata-Zadranina, a moga prijatelja. Drugi je odred gospodarsko- 

upravni pod zapovjedništvom poručnika Zlatka Hribara. Odlučio sam 
poći do Kolonje, da ga zamolim za konak. On me je primio vrlo rado 
i pozvao, da spavam u njegovoj maloj sobici u vagonu zajedno s njime. 

Kada sam u jutro izašao van gorile su još zgrade u blizini kolo- 
dvora. Vrata na ruskim vojničkim skladištima, koja su se ovdje u bli- 
zini nalazila, bila su obijena mjestimice i razvaljena, a zgrađe nije nitko 
čuvao.. Vojnici raznih legija, Kolčakovci, zarobljenici, žene u prnjama 
nosili su na sebi ili vukli po snijegu trube vojničkog platna, sukna i ci- 
pele, u vrećama brašno, vojničke konzerve, oguljena i smrznita goveđa. , 
Jnostranci su se najviše jagmili za trubama sukna. 

Između Kolčakovaca i vojnika revolucionarne vlade dolazilo je ne- 
prestano do okršaja, pucnjave i krvavog razračunavanja. Pucalo se na 
svim mjestima kolodvora kao i u svim smjerovima. Mjesto japanskog 
reda, naišao sam ovdje na najveći nered, što sam ga uopće u životu vidio. 
Kako ću sada dalje prema istoku? Što ću sam započeti? Usput do Irkut- 
ska sastao se sa jednim našim legionarom, koji se zvao Slavko, a bio je 
Zagrebčanin, sastao sam se u jutro s njime i zapitao ga, bi li htio ići da- 
lje zajedno sa mnom. Nijedan vojnički odred ne će nas primiti u svoj 
vagon, to je sigurno, kao što ni mi ne bi primili druge trajno u vagone, 
a nismo ih ni primali. Zato si sami moramo naći mjesta odnosno vagon. 

Pozvao sam Slavka, da ide sa mnom tražiti koju praznu toplušku, 
koju smo za kratko vrijeme i našli. Ostavio sam Slavka, da ju čuva, a 
ja pošao, da za nas dvojicu pribavim slamnjače i gunjeve, što sam brzo 
našao i donio u vagon. Da pribavim hrane za put pošao sam do Hri- 
bara, koji je raspolagao velikim zalihama hrane, masla, odijela i soli i 
obećao nam dati sve, što nam je potrebno za živež od Irkutska do Vla- 
divostoka, čim mu javim definitivni broj vojnika u vagonu. Hribar me 
je još i upozorio, da si moramo ovdje, u Irkutsku, pribaviti drva, jer da 
se u Mandžuriji ni za najskuplje novce ne može dobiti nikakvog goriva, 
ni drva, ni ugljena za loženje željezne peći u vagonu, na kojoj se ujedno 
i kuha, 

Sastavši na kolodvoru Pandura pozvao sam ga, da mi se priključi 
na put, što je on rado učinio. Jedan Šokac iz Semeljaca priključio nam 
se također. Koncem toga dana bilo nas je već oko deset u vagonu. Slavko 
smo i ja zajedno lutali i tražili drva, naravno oboružani. Drvima među- 
tim nije bilo ni traga ni glasa. Obišli smo cijeli kolodvor i nismo nigdje 
drva našli. U blizini našeg vagona na drugim tračnicama stajao je Je 
dan zatvoren vagon, kraj kojega smo mi toliko puta prolazili, a da nismo 
u njega zavirili. Zajedno sam sa Slavkom otvorio vrata tog teretnog Vš- 
gona, koji je do polovice bio pun izrezanom  hrastovinom i jelovinom: 
Ostavio sam Slavka, da straži drvo, a sam pošao po naše društvo, da 8% 
što prije prenesemo u naš vagon, što smo za kratko vrijeme učinili 1 

smjestili sve drvo što pod vagon u jednu drvenu prostoriju, kao što ju 
imaju ruski vagoni određeni za transport i na krov vagona, a nešto 
smo metili i u vagon. 

U vagonu su bile daske za Spavanj 
vrata. Između tih etaža bilo je dosta 
Hribara sam dobio nekoliko buradi maslaca i soli, jedno goveče, neko- 
liko vreća brašna i dosta riže, čaja i šećera, Goveče smo svezali gore na 
vagon kraj drva i učvrstili sve užetima tako, da nisu mogla ni drva dole 
padati, a i da ih nitko ne bi mogao odnijeti. Ostalo smo smjestili u va- 
gon. : 

Kako sam imao mnogo novaca odlučio sam, da kupim za nas sve 
mlijeka. U Sibiriji se ne prodaje mlijeko kao kod nas na litre, nego se 
pusti, da se smrzne na zimi u manjim ili većim posudama, zdjelama i 
obično ga prodavaju u tako velikim komadima, kao što trže naš seljački 
kravski sir. Zanimivo je gledati mlijeko kod seljakinja na sibirskoj 
pijaci! Ono izgleda kao bijeli led, a oblika je, kakvih oblika posuda uopće 
može biti, u kojima ostave mlijeko da se sledi. Kada bi naše kućanice 
prolazile kraj toga mlijeka, a ne bi znale, da je mlijeko — ne bi htjele 
ni pogledati, a kamo li kupiti taj bijeli led. Kupio sam toliko mlijeka, 
da sam njime napunio jednu malu vreću, koju smo također pričvrstili 
gore na vagon. Ovako smrznito mlijeko uvijek je svježe, a kada ga se 
Prekuha, skoro tako svježe, kao kada se odmah poslije muzenja skuha. 


e u dvije etaže s obje strane od 
prostora za gibanje ili stajanje. Od 


UGROŽEN. — NA PIVU. — ODLAZ IZ IRKUTSKA. 


Nas je nekolicina znala dobro kuhati. Mi smo si razdijelili posao: 
jedni su cijepali drva, nosili ih u vagon i ložili po redu -— po očeredi, 
kao što se ruski kaže — drugi stražili vagon, treći išli po potrebno do 
Hribara. Pandur je znao osobito dobro kuhati. Za ručak nam je skuhao 
jednoga dana kiseli kupus sa mesom. Svako jelo jedem bez prigovaranja, 
a kiselkasta osobito rado, kupus mi je pako jedno od najmilijih jela. 

Pošao sam urediti kod Čeha, da nas prikopčaju bilo kojem njihovom 
vlaku. Imali smo i hrane i drva do Vladivostoka i već smo mogli puto- 
Vati. Kao što je poznato, žeđa se čovjeku poslije kupusa, a i ja sam 
ožednio ne samo radi kupusa nego i zato, što sam mnogo hodao po ko- 
lodvoru obilazeći različite česke željezničke urede. Usput sam se sastao 
s jednim našim legionarom, koji mi je priopćio razgovarajući o događa. 
jima u Irkutsku, da na kraju grada prodaje Jedan Germanac-zarobljenik 
Pivo i da tamo dolazi soldateska sviju naroda, što ratuju u Sibiriji, Od- 
lučio sam i ja, da pođem na pivo. . . 

Negdje sam čitao, da Irkutsk obzirom na broj zločina spada među 
Prve gradove na svijetu, ako nije možda i prvi. S njim bi se obzirom na 

kriminalnost mogli takmiti samo Čikago ili Njujork. Irkutsk je dakle i 
u mirno doba jedno od najopasnijih mjesta na svijetu. Ja na to nisam 
pomislio, kada sam se uputio prema Irkutsku. Nisam ni pomislio, a nije 
bilo ni razloga, da na pogibelj, da na zločince pomišljam. Mi smo rat- 
“nici bili za njih najopasniji, jer smo uvijek na našem pohodu na istok 
bili pripravni na boj, a dobro smo bili naoružani, 

'I ovaj se dan kao i prijašnjih dana pljačkalo. Neprestano su razna- 
šali bogatu imovinu ruske države, ruska vojna skladišta, raznašali, ali 
ih nisu mogli sasvim raznijeti. Prelazio sam preko željezničkih tračnica, 
da dođem do kuće, gdje se pivo prodavalo. Puškaralo se baš iz toga 
smjera. Nisam se bio obazirao ni na pljačkaše, ni na to puškaranje, jer 
sam se već na oboje u Irkutsku sasvim privikao. Smjerom od zapada 
čula se vika i pucanje. Kada sam prešao tračnice, cestom se pružilo 
mnogo saonica i u njima vojnici odjeveni u zimske kabanice sivo-smeđe 
boje, u kakve je bila odjevena rumunjska legija. Kako sam imao neko- 
liko dobrih prijatelja među Rumunjima, zapitao sam ih ruski povišenim 
glasom, da li su to Rumunji. Čim sam izustio rusku riječ: Rumini, na- 
perio je strelimice na mene jedan od tih vojnika svoju pušku, da ju 
opali prema meni derući se kao lud: ovo je ruska armija! Vojnik uz 
njega povukao ga je za ruku vičući: ti sumašedši (ludo). Puška je opa- 
lila, a hitac prošao kraj mene. Na glas puške dotrčali su česki vojnici, 
a i ruski i počeli se svađati. Pukim sam slučajem izbjegao ovdje smrti, 
jer se je to tako brzo odigralo, da se nisam mogao svojim oružjem bra- 
niti, ni upotrijebiti pušku, koju sam nosio na remenu desne ruke, a ni 
poslužiti se bombom. Nije mi jasno, zašto je taj čovjek na mene pucao! 
Zar možda zato, što sam ga smatrao Rumunjom mjesto Rusom? A 
možda to nije uopće bio vojnik nego obični razbojnik iz Irkutska; koji 
bez ikakvog razloga puca na svakoga. Pukim sam slučajem izšiknio, iZ- 
bjegao smrti! 

Velika množina vojnika pred jednom kućom upuđtvala me, da se 
ovdje toči pivo. Dok su na kolodvoru, pred kolodvorom, svuda uz željez- 
ničku prugu Kolčakovci i revolucionari ubijali i trijebili jedan drugoga 
ovdje su stajali i čekali, dok dođe red na njih, da piju pivo.-U prve Se 
dvije sobe male kuće pilo, a u trećoj točilo. Ogromna bureta piva od 10 
do 20 hektolitara bila su postavljena jedno uz drugo kao u podrumima 
naših Dalmatinaca u Zagrebu. Kod svakog je bureta bio jedan pipničar, 
koji je točio. Vlasnik i namještenici bili su Germanci, ratni zarobljenici. 
U sredini sobe bio je kovački mijeh kao u vignju. U ugljen su bile postav“ 
ljene željezne šipke, koje su grijali, dok se nisu usijale. Tražio sam nje 
mački pivo i brzo ga dobio. Plaćalo se samo srebrnim carskim novcem. 
U litrenu čašu piva turio je jedan namještenik užarenu željeznu šipku. 
Istom se je tako ugrijano pivo moglo piti, jer je inače bilo ledeno kao 

voda, koja se smrzava. Usijane željezne šipke — moderno grijalo za pivo 
u Sibiriji! Posebne vrsti grijalo za pivo! 

Jedva sam nekako ishodio, da su nas prikopčali k jednom českom 
vlaku, koji ima u najkraće vrijeme da krene prema čiti. 

Od Irkutska do Čite ima 978 kilometara. 


Putovanje prema Čiti činilo se za mene manje opasnim, otkada je 
česko zapovjedništvo predalo Kolčaka revolucionarnoj vladi, a ova ga 
dala strijeljati.u Irkutsku. Vojnici revolucionarne vlade, a i ustaše sve 
su manje napadali na vlakove inostranih četa. Od Irkutska su polazili 
dnevno u razno doba dana i noći prema Čiti oklopljeni vlakovi i nepre- 
stano krstarili po željezničkoj pruzi kao kakvi oklopljeni stražari ili voj- 
rici srednjega vijeka. Time se je opasnost za nas smanjila, a šigurnost 
digla za barem pedeset postotaka. Nejopasniji je put bio oko Bajkalskog 
jezera, gdje se je skupilo i razbojničkih bandi, koje su napadale na vla- 
kove, a i razerale željezničke pruge. 

Prije odlaska iz Irkutska doznali smo, da su se Japanci povukli dalje 
ida im se prva garnizona nalazi na maloj postaji Misova u zabajkal- 
skom kraju. Ako dođemo živi do te postaje, onda smo spašeni! Gdje je 
japanska vojska, tamo je red, sigurnost i pravednost! Kada je naš vlak 
kretao iz Irkutska, ja sam si pomislio: kada ću već jednom ugledati za- 
stavu crvenog izlazećeg sunca, japansku zastavu, a naš spas! Ako do- 
đem do japanskih četa, do prve japanske zastave, vratiti ću se kući, do- 
biti ću glavni zgoditak, kao što je dnevno vikao Bečlija u Tomsku. Prvi 
odred japanske vojske nalazi se na postaji Misovaja. »Naš List« u br. 
29. od 16. II. 1919. piše: »Ešeloni« (vlakovi) se zadržavaju na st. Miso- 
vaja (zabajkalski kraj), gdje počinje japanska straža željezničke pruge. 
Prema instrukcijama vrhovne svoje komande japanski komandant st. 
Misovaja propušta dnevno samo dva vlaka. U generala Žanena bili su po- 
duzeti nužni koraci, da se ove zapreke odstrane, što je — izgleda — i 
uspjelo«. 


TUŽNI OSTACI KOLČAKOVACA. — OGLASI. — ZUBNA ERA 


Mi smo se polako odmicali prema istoku. Na svakoj smo skoro po- 
staji imali iste neprilike. Počev od Irkutska dalje prema Čiti i Mandžu. 
riji neprestano su se uz naše vlakove povlačili ostaci Kolčakove vojske. 
Većina ih je išla pješice. Na saonicama su vukli topove kao i strojne 
Puške te hranu. Vozile su se i ženske. U mnogo saonica bilo je lijesova 
sa križevima, koje su ili položili na lijesove ili pričvrstili za saonice, Kraj 
tih lijesova obično su sjedile ženskinje ili pokraj njih pješačili muškarci. 
Uz lijes su bili pričvršćeni kovčezi, puške, sablje . . , 

U posebnim su saonicama naboji za topove i puške kao i hrana: 
brašno, konzerve . . . . Lica ovih vojnika ne pokazuju ništa drugo osim 
zdvojnosti. Nekoliko stotina kilometara išla je ta Kolčakova vojska uz 
nas, pokraj vlakova, vlasništva ruske države, išla je pješice, neprestano 
se smrzavala i neprestano je nje bivalo sve manje i manje. Većina tih 
patnika imala su od zime izobličena lica. Gledali su na nas u toplom va- 
gonu sa pogledima punima mržnje. Internacionalne čete su se vozile, a 
domaće su pješačile po velikoj zimi! Tako to redovno biva i u svim zem- ; 
ljama, ne samo u vojničkom nego i u građanskom životu! 

Dnevno sam mogao zabilježiti samo vrlo kratko svoje utiske. Ono 
što sam napisao o ovim ostacima Kolčakove vojske — to su bile najtuž- 
nije i najbjednije slike, što sam ih uopće opisao. Na žalost izbrisao mi se 
skoro sav taj dio dnevnika i tako mi je nestalo vjerne slike jednog di- 
jela tragedije ostataka Kolčakove vojske. U Vladivostoku je izlazio, dok 
sam ja tamo bio, komunistički list »Daljnjevostočnoje Obozrenije« (Ob- 
zor dalekog Istoka), koji je vodio polemiku sa »Nippon«-om japanskim 
listom, izdavanim na ruskom jeziku. Obozrenije je upozorilo Nippon, da 
ne podcjenjuje Ruse, jer da se i oni znadu boriti. Rusku ustrajnost da 
pokazuju radnici i seljaci Kolčakove vojske, koji su se pješice povlačili 
preko sedam hiljada kilometara po najvećoj zimi i nepogodi i uz naj- 
veću oskudicu, a samo da ne padnu u ruke svome neprijatelju! 

Otkako se je razdrmala i počela raspadati Kolčakova fronta i voj- 
ska, mi nismo nikakve pošte dobivali. Ja kojih pet mjeseci uopće nisam 
pisao kući. Ni Rusi, Kolčakovci, naravno nisu mogli ni pisati, a ni do- 
“bivati pisma. Oni su si pomagali oglasima na postajama. Gdjegod smo 
došli, bila to i najmanja postaja ili veća stanica, svagdje smo nalazili 
oglase, koje nije mogao nitko razumjeti. Tako na pr.: Pozivlje se Sonja 
137, da se prijavi kod 21.395 . . . (već kakva je brojka bila navedena). 
I roditelji tražili su djecu svojim punim imenima. Inače nisu nikada pi- 
sali svoja imena. Ovi oglasi, ovaj novi način dopisivanja — to je nova 
pošta, koja je u ratu nastala. Ti su oglasi visjeli, a da ih nitko nije di- 
rao, da ih nitko nije otkidao. Neki su mislili, da se time javlja i gibanje 
internacionalnih četa i da je to novi način uhodarenja — no ipak ih nisu 
kidali, jer nisu htjeli presjeći i ono malo veza, što su ih tražili ili našli 
ovi od nas još veći nesretnici, 

Okolo Bajkalskog jezera ide sibirska željeznica po prilici sad više 
sad manje paralelno s njime tri stotine kilometara. Ovo je vrlo goro 
kraj, u koji su se sklonili pljačkaši i razbojnici. Japanci se nalaze u da“ 
ljini od po prilici tri sto kilometara. Na ovom se kraju događalo mnogo 
napadaja na vlak i na prugu. Mi smo iz Irkutska sretno došli do Baikal- 
skog mora. Vele, da je voda ovoga mora najčišća i najprozirnija od viju 
vođa na svijetu. Rusi su mi pripovijedali još u N. Caricinskoje — Se!" 

da su za vrijeme rusko-japanskog rata 19034. prevažali vojsku po ljeti 
na lađama od zapadne na istočnu obalu, a po zimi da su postavili trač- 
nice na led. Mnogo vojničkih vlakova, da je propalo u to more, u kojem 
voda. da je tako bistra, da se vide tanjuri na dnu mora u dubini od sto 
metara. Navodno su i rijeke: Selenga, koja utječe u Bajkal i Angara, 
koja istječe iz njega, vanredno bistre i prozirne. 

Bajkalsko more okružuju vanredno visoke gore. Sve je bilo u sni- 
jegu i smrznito, kada smo mi početkom veljače tamo stigli. Na prvoj 
sam postaji izašao van i uputio se na led, koji nije bio ravan, :nego sa- 
štavljen od okomito položenih ledenih santi sličnih stršećem kamenju 
Kraša u Istri. Ovdje sam i pucao u te uzvisine ledenih brežuljčića. Na- 
vodno smo se imali dulje zadržati i stajati najmanje pol dana kao obično. 
Parovoz je najednom počeo davati signale za odlazak. Požurio sam se i 
jedva se uhvatio za jedan vagon i skočio na stube, koje vode do tormoz- 
ščika (zavirača). 

Dobročudni Rus tormozščik me je ljubezno primio u svoju malu ku- 
ćicu, koja ga je štitila od hladnog vjetra, ako i ne od zime. Do slijedeće 
je postaje bilo nekoliko sati vožnje i mi smo razgovarali o svem i sva- 
čem. S jedne i s druge strane željezničke pruge, gdje su stijene bile naj- 
okomitije, a ponori najdublji vidjelo se ostataka od željezničkih vagona: 
točkova, stijena vagona, putnih kovčega itd. Po njegovom pripovijeda- 
nju ovo je bio jedan od najopasnijih predjela, u kojem su razbojnici na- 
padali na vojničke vlakove. Na svakom mi je mjestu nesreće opisivao, 
kako se je ona zbila. On je bio uvjeren, da mi ne ćemo nastradati t. j. 
da nas ne će napasti, jer su nedavno dignili jedan vlak u zrak i razo- 
rili tračnice, a to ovi razbojnici ne čine tako često. Letjeti sa vagonom 
u zrak, to nije moderno! Modernije je iz zraka t. j. iz zrakoplova padati 
na zemlju. ' ; ; . 

Razgovarajući dugo s njime, zapitao sam ga, koliko godina on služi 
na željeznici. Bio je odjeven u dvije bunde i veliku je papahu (zimsku 
kožnatu kapu) imao na glavi. Ovratnikom gornje bunde bio si je sasvim 
zakrio lice tako, da su mu se vidjele samo oči. Na moj upit nije odmah 
odgovorio nego je šutio, skinio s desne ruke rukavicu i porinio ruku 
Prema ustima. Nisam znao, što radi i zašto je ruku držao na licu. Iza 
kratke stanke reče mi on: »Osamnajst godina!« 

»A što ste radili s rukom ?« zapitao sam ga. NS 

»Brojio sam, koliko mi je zubi ispalo« = glasio je odgovor s Si 
nama željezničarima svake godine ispadne po jedan zub, koji se smrzne, 
Prehladi i raspadne na ovoj velikoj hladnoći!« ' 

Dakle zubna era! Nasmijao sam mu se od srca, jer se rado smijem, 
a mislio sam, da se on šali. Poslije moga povratka iz Sibirije kući, po- 
čeli su me boliti zubi, dok me prije rata kao ni na fronti nije bolio ni je- 

dan zub. Morao sam si dati izvaditi osam zubi i šest POpraviti. Svaki 
puta sam se sjetio na ovoga tormozščika, kada sam si dao zub Vaditi, sje- 
tio sam se na njega i na njegovu »zubnu eru«, koja se je i kod _mene 
obistinila. U Sibiriji sam proveo šest zima, a izgubio poslije toga osam 
zubi! Njegova je dakle teorija ispravna! 


BEZ VARIVA. — LAZARKIEWICZ. — MISOVA — JAPANCI. 


U Irkutsku nam je Hribar dao malo variva: nešto graha, a i to smo 
brzo potrošili. Svaki dan smo skoro bez iznimke kuhali goveđu juhu. 
Jelo nam je već postalo preveć jednoličnim. I kruha nismo redovno 
imali, nego smo na maslu pekli lepinje. U zabajkalskom kraju nisu nam 
seljaci bili baš osobito neprijateljski raspoloženi. Njih je najviše tištila 
samovolja atamana Semjonova i zato su svu svoju mržnju projicirali na 
Semjonova i Semjonovce. U ovim selima već smo mogli ići ili u manjim 
skupinama ili dapače pojedince, a da nam život nije bio ugrožen. Raz- 
govarajući sa seljacima ustanovili smo, da oni nemaju ništa soli. Mi smo 
im za varivo, osobito kiseli kupus i grah davali soli prema pogodbi. Ki- 
seli kupus sa kuhanom govedinom, to nam je bilo :delikatno jelo i mi 
smo ga rađe jeli nego li palačinke, koje smo imali vrlo često. 

I na željeznici oko Bajkala stajali smo duže vremena, kojiputa i dan 
dva. Ovo mi se stajanje nije ni činilo tako dugim i teškim, jer smo bili 
od Japanaca, od postaje Misovaja, udaljeni samo par sto kilometara, a 
taj bi put mogli prevaliti za jedan dan, kada bi se normalno vozili. Na 
jednoj postaji kod Bajkala doveo je jedan Čeh nekoga Rusa u naš va- 
&0n i zapitao, bi li se on kod nas mogao malo odmoriti. Mi smo mu to 
dozvolili. Čim je taj Rus svukao svoju bundu i sjeo uz peć počeo je 
spuštati glavu na prsa. Vidilo se na njemu, da je bolestan. Ja sam le- 
žao u'prvoj t. j. gornjoj etaži, gdje je ugodnije, zračnije, vidnije i toplije 
nego u donjoj. Zato je bilo u donjoj etaži i više mjesta, jer je većina . 
otišla u prvi kat t. j. smjestila se u gornju etažu. Ja sam svoje mjesto 
odstupio tome Rusu, a povukao se u donju etažu. 

Taj se bolesni Rus zvao Lazarkiewicz. Rodom je bio iz Kijeva i slu- 
žio kao praporščik u pričuvi kod pješadije. Sudjelovao je kroz nekoliko 
godina na galicijskoj fronti. Poslije sloma carizma dospio je u Sibiriju 
i stupio u Kolčakovu vojsku. Na uzmicanju se je razbolio. Našima voj- 

onicima u vagonu nije baš osobito pravo bilo, što sam dozvolio tom bo- 
lesniku, da leži na mome mjestu. Protiv mene nisu htjeli istupiti, jer 
sam im organizirao odlazak iz Irkutska, nego su me samo psovali i grdili, 
kada bi izašao iz vagona, 

Uz nas je stajao česki vojni bolnički vlak, Lazarkiewiczu je bilo v& 
činom zlo i bio je bez svijesti. Kada sam ga zapitao, zašto ne ide i nij? 

otišao k Česima- u tu njihovu bolnicu, nasmijao se je gorko, sarkastički 
i rekao mi: To je sudbina! Vot, vidite, ovoga sam liječnika, zapovjed- 
nika te česke bolnice, ja sam zarobio u Galiciji, gostio ga nekoliko dana 
i sve s njim dijelio, što sam imao, a sada u ruskoj. zemlji ja ne mogu 
dobiti mjesta u bolnici, kojom zapovijeda onaj, koga sam ja zarobio!. 

Lazarkiewiczu je bilo jako 'zlo. Pao je. u agoniju i nije znao već 
ništa za sebe. U postaji pred Misovaja otišao sam do jednog Rusa skret- 
ničara i zapitao ga, bi li htio primiti jednog bolesnog Rusa, kojemu 
vožnja na željeznici škodi. Rekao sam mu, da je on Kolčakovac, a ja 
da sam legionar. Skretničar ga je primio u svoj stan. Ostavio sam La- 
zarkiewiczu čaja i šećera, a skretničaru dao nešto novaca za trud, što 
će bolesnika njegovati. U jutro slijedećega dana išao sam ga pogledati. 
Bilo mu je već bolje. Skretničar mi je pripovijedao, da su ove noći crveni 
vojnici došli pred njegovu kuću i pitali ga, ima li Kolčakovaca kod nje- 
ga. On da im je to zanijekao. ' ' . 

Par mjeseci poslije toga, šetao sam se u Vladivcsteku po glavnoj 
ulici, u kojoj je bilo- mnogo svijeta. Ogledavao sam izloge jedne ljekarne 
i nisam se obazirao na svijet okolo mene. Najednom pristupi k meni 
jedan ruski časnik i pozdravi me. Bio je to Lazarkiewicz. Ozdravio je. 
Japanci su ga dali otpremiti u svoju bolnicu u Misovu, 

Približavamo se Japancima. Jedva čekam i ja, a i mi svi u vagonu 
da vidimo japansku vojsku. Misova! Misova! Japanci straže! Povratak 
je kući na pol osiguran! Sada da nam je doći u Mandžuriju, gdje su jake 
japanske posade! ' 


U VERHNJE UDINSKOM. — POZIV NA ČAJ. 
POŽAR VAGONA. 


V. Udinsk je važan grad istočne Sibirije. Odavde ide glavna cesta 
u Mongoliju, do njezinog glavnog grada Urge. : Željeznička je postaja 
ogromna i ima valjda veći broj kolosjeka nego li ijedna druga sibirska 
stanica. Sav je kolodvor zakrčen i pun vlakova, a ponajviše českih. Sa- 
kupilo se ovdje i mnogo Kolčakove: vojske, osobito Kozaka. Vele, da će 
većina njih kreniti prema Mongoliji. Hoće navodno uzeti u svoje ruke 
ovu glavnu trgovačku cestu, koja preko Urge vodi dalje u Kitaj. Ne- 
kada se ovom cestom u 18. i 19. stoljeću izvažala iz Kitaja rabarbara 
(lijek) i čaj, a Rusi su na oba ova artikla zasluživali ogromne svote no- 
vaca. V. Udinsk spada pod daljnje-vostočnuju republiku u čiti, gdje 
gospodari Semjonov, kojega Japanci finansiraju. Ovdje smo već sigur- 

iji i pred Bajkalom. ' 

E en o 29. od 18. II. 1920. (izašao u Vrhnje-Udinskom) 
piše: »Jugoslevenski dobrovoljci u Sibiriji, Većina jugoslavenskih voj- 
nih jedinica oćutila se je u neposrednoj blizini regularnih sovjetskih 

vojska. Namjera je savezničke vrhovne komande izbjegavati s boljševi- 
čima sve oružane sukobe, a boljševici su vrlo nelojalni te su iz zasjede 
napadali na naše vlakove, uslijed čega je narušena evakuacija i mnogi 
su naši vojnici pali u boljševičko zarobljeništvo«. Tu se cilja na spora- 
zum Čeha i boljševika, po kojem su Česi predali Kolčaka revolučiona- 
rima uz uvjet, da oni ne smetaju česku, a time i našu evakuaciju. 

Među onima, koji su se povlačili prema Vladivostoku, bilo je spe- 
kulanata svake vrsti, koji su vukli sa sobom iz Sibirije, što su samo 
mogli ponijeti. Tako je u V. Udinsku nedaleko od našeg vlaka bio jedan 
teretni vlak napunjen bakrom, a u njegovoj kompoziciji bilo je nekoliko 
vagona napunjenih dijelovima vrtuljka (t. zv. Ringelspiel). Jedan je voj- 
nik uzeo sobom kantu benzina, koju je držao u vagonu. Kako se je že- 
ljeznu peć moralo radi jake zime više ložiti, eksplodirala je kanta i za- 
palio se je cijeli vagon. Vatra je prešla i na susjedne vagone i uhvatila 
vagon sa vrtuljkom. Izgorilo je nekoliko vagona, a više je ljudi dobilo 
jake opekline. : : 

Naša je legija imala jedan poseban vagon — mi smo ga zvali lavka 
(dućan) — kojim si je dobavljala robu iz Harbina još dok smo bili u 
Tomsku, jer nas je tako došla roba jeftinije (šećer, čaj, brašno ....), 
pošto na željeznici nismo plaćali podvoz. Za našeg boravka u V. Udin- 
skom stigla je i naša lavka iz Harbina, koja je pribavila i donijela mnogo 
alkohola. Na kolodvoru se kralo na veliko i provaljivalo u vagone. Ubij- 
stva, razbojstva i napadaji događali su se dnevno onih osam dana, što 
smo tamo boravili. Jedne me je noći došao posjetiti jedan Brinjanin, 
moj znanac još iz Tomska. Iz cijelog njegovog držanja kao i dugog raz- 
govora vidio sam, da mi hoće nešto kazati, a sam ne zna, kako bi počeo. 
Na moj direktni poziv, da mi »istrese svoje srce« rekao mi je ovo: »Vas 
će, gospodine, ovih dana pozvati na čaj, na rakiju, na votku. Bio sam 
ovih dana u društvu nekoliko ljudi, koji su se dogovarali, kako će Vas 
najzgodnije ubiti. Dogovorili su se, da je to najzgodnije učiniti, kada se 
vraćate sa pijače, koju će skoro prirediti. Nemojte ići na taj sastanak!« 

Nije mi htio kazati imena tih ljudi i molio me je, da ga ne izdam, 
što sam mu i obećao. Čudnovato mi je bilo, zašto bi me ubili ljudi, koje 
pravo ne poznam i sa kojima nisam nikada došao ni u prepirku, a kamo 
li u sukob. To sam mu i primijetio. On mi je nato izjavio, da su bijesni 
na mene, što sam potpisao proglas protiv Pašića radi sabiranja dobro- 
voljaca za Kolčaka. Jedne večeri došao je služak Dra. Faidige k meni 
i pozvao me, da dođem u predsoblje liječnika na čaj. Mislio sam, da se 
je Brinjanin htio sa mnom našaliti: zovu me na čaj u vagon Dra. Fai- 
dige! Pa tko će mene tamo ubiti! A i za što! Odlučio sam, da nođem 
»na čaj« prvo đa vidim, tko su oni, koji me zovu »na čai«, a s druge 
strane ja se držim one: teško onome, tko pred drugim klečkne! A ia pred 
nikim nisam htio klekniti! 

Poslije večere sam se naoružao: uzeo nekoliko bombi u zimski ka- 
put, a dvije u hlaće. Imao sam veliki lovački nož. Dao sam ga naoštriti 
i uzeo sobom. Htio sam doći licem u lice s onima, koji me hoće otpra- 
viti s ovoga svijeta, pa ako već imam Poginiti, ne ću poći u smrt sam, 


nego će sa mnom barem jedan od njih. U vagonu sam sastao šest osoba: 


Brinjanina, kuhara Dra. Fajdige sa prijateljem i tri nepoznata čovjeka. 
Iza pozdrava su mi ponudili mjesto kraj onih nepoznatih. Ja sam im se 
zahvalio, jer nisam među njih htio sjesti već sam zamolio Brinjanina, 
da se malo makne i napravi mjesta i za mene. Znao sam, da me on ne 
će napasti, a valjda isto tako i namještenici Dra. Fajdige. Popio sam 
nekoliko čajeva, kojima su me ponudili. Htjeli su mi alkohola, votke si- 
pati u čaj, no to sam odbio, svejedno kao i votku, kada su mi pružili 
bocu da pijem iz nje. Govorili smo o sasvim indiferentnim stvarima, a 
ponajviše o našem povratku kući. : 
Neznanci su oko pola noći ustali. Trebalo se razići, Došao je za 
mene najkritičniji čas. Hoću li iz vagona izaći prvi ili zadnji? Zajedno 
s njima nikako ne smijem, jer bi mi mogli obuhvatiti ruke — i onda 
sam gotov. Odlučio sam, da izađem najzadnji. Obukao sam zimski ka- 
put, turio desnu ruku u džep i držao bombu. Lijevu sam ruku pustio 
«slobodnom, da se njom uzmognem uhvatiti za vrata. Kada su se svi spre- 
mili za odlazak, ja sam im zaviknio: »Vas trojica ćete prvi van izaći, 
onda Brinjanin, a ja zadnji«. Ovu sam trojicu smatrao najopasnijima 
i htio sam ih držati na oku, da se poslužim oružjem, ako bi pravili 
sumnjive kretnje. Fajdiginog sam kuhara sa prijateljem držao DSOpaRmi- 
ma. Njih su se četvorica spustili stepenicama iz vagona i stali na snijeg. 
Lijevom sam se rukom uhvatio za vrata, a desnom držao granatu 1 po- 
dupro laktom desne ruke, da lakše stupim na tlo. Čim sam stupio jednom 
nogom na snijeg kao da mi je nutarnji glas rekao: okreni se nazad! 
Erzo sam pogledao na otvoreni ulaz za mojim leđima. Jedan je od Fajdi- 
ginih ljudi zamahnio velikom sifonskom bocom i da se nisam maknio, 
udario bi me njom po lubanji! Skočio sam, što sam brže mogao, na pro- 
tivnu stranu od one, gdje su stajala ona trojica. Zavitlao sam rukom 
granatu u zrak i zaurlao: »Ruke u vis! Sada ćete svi umrijeti!« I bio 
sam odlučio pritisniti pero granate i baciti ju što brže na vagon, da za- 
Jedno raznese i onu dvojicu i ovu trojicu kraj vagona. Mojim brzim na- 
stupom bili su oni tako iznenađeni, da se nisu usudili ni micati, U to sam 
se sjetio, da spava u vagonu Dr. ioni bed i njega raznio — i odu- 
azorim vagon i moje n . 
stao rd ši pi je ka: oo razbiti lubanju, zagrozio sam se: 
»raznijeti ću te, razbojniče, granatom kadgod bude bilo! Od tebe ne će 
ni praha ostati, kada te prviput susretnem! Lalo, razbojniče! ne ćeš ni- 
kada vidjeti svoga Banata!« Bio sam tako ogoršan da sam bio u stanju 
napraviti sve na svijetu, dapače i najteži zločin! Sve bi ih bio granatom 

raznio, samo da nije bilo Dra. Fajdige! U Vladivostoku sam tražio 
moga napadača, da s njime obračunam. Tražio sam ga, ali ga nisam 
našao. 

* Na koncu sam zapovijedio onoj trojici, da idu protivnim smjerom 
od onoga, kojim sam ja imao ići do naše topluške. To su oni i učinili. 
Ubojstva su se zbivala svaki dan i da su oni mene ili ja njih ubili, ne bi 
nitko ni prstom maknio. : 

Sada mi. je istom bila jasna ona sana ioni hici pred glavnom po- : 
.štom, a prije moga odlaska iz Tomska. 

Okolica Bajkala, kao i cijeli zabaikalski kraj tako su u zimi bili li- 
jepi; da su me sjećali na Švicarsku. Prolazili smo kroz mnogo tunela, 
.verali se po brdima, sa kojih su izgledi bili upravo krasni. Vlakovi su 
kretali sa postaja brže nego li pred Bajkalom, a i vozili su većom brzi- 
nom. Naš je vagon bio prikopčan uz parovoz. Jednoga je dana neobično 
mnogo varnica Jetjelo iz dimnjaka preko našega vagona. Mi se na njih 
nismo obazirali, jer ih je dnevno dosta oko nas lepršalo, ako i ne toliko, 
kao taj dan. Zato im nismo posvećivali nikakve pažnje. ' 

Jednog prijepodneva svi smo bili zaposleni, koji smo ležali u gor- 
njoj etaži i svaki je nešto radio. Na vagonu je bilo pet malih prozorčića, 
-prema svakome kraju vagona po jedan, a u visini pol metra ispod: krova 
tako, da se je moglo i ležeći na gornjoj etaži, gledati i motriti, što se 
vani zbiva. Peti je bio na vratima. Mi smo mirno radili svaki svoj po- 
sao, a ležao je samo jedan od nas na gornjoj etaži. »Vatra, vatra« za- 
vikne iznenada taj naš drug iz prvog kata. Svi smo zastrašeno pogledali 
prema prozoru, kraj kojega je on ležao. Oko prozora sukljao je dim i vi- 
dilo se malo vatre. Počeli smo pucati. Čim je strojovođa čuo pucnjavu 
potjerao je parovoz još brže, kao što je to uvijek činio u takvim sluča- 
jevima. što smo jače puškarali, to je on brže vozio. Bojao se je sigurno, 
Ja su na nas napali odredi ustaša. Plamen se je uslijed brzine sve više 
dizao. I daske su vagona već počele praštati. 


valije, to je sigurna smrt, -a ostati unutra, to znači izgorjeti. Zar ću i ja 
izgledati kao oni izgorjeli vojnici u Galiciji, koje smo vidjeli, gdje leže 
jedan uz drugoga i koje je onaj vojnik-sadista bajonetom parao?! Vr- 
goči ili umiru u krevetu ili. padaju na bojnom polju! A zar ja jedini od 
naših da izgorim, sada da izgorim, kada sam veći dio svoje kalvarije 
prošao?! Nije li sudbina užasna? A zašto ja uopće toliko trpim 7! 
Otvorili smo vrata vagona i pucali u salvama, da upozorimo vlako- 
. vođu, koji nas je napokon razumio i zaustavio vlak na jednoj maloj.vi- 
soravni. Mi ni u jednom vagonu nismo imali zavor za nuždu i prema 
tome se nismo njime ni mi, a ni itko od nas poslužili, a ni mogli poslužiti. 
Vlak je stao. Umivaonicima, zdjelama, kotlovima nosili su svi vojnici 

vlaka snijeg i bacali ga na vatru, koja je već obuhvatila cijeli jedan ugao 
vagona. Za kratko smo vrijeme ugasili vatru i krenili dalje. 

U ovoj gunguli su mi iskidali i zgazili moje zapiske, što sam ih pi- 
sao poslije našega odlaska iz Irkutska. O tom se požaru sačuvalo u dru- 
goj bilježnici samo ovo: »Svađaju se radi odlaska. Dr. Fajdiga je htio, 
da vlak odmah otiđe, a ovi su mu se suprotstavljali. Tko otiđe biti će 
proglašen dezerterom. Zato se neki boje, a osobito oni, koji imaju masla 
na glavi! Sjednica kod. Peklća! Odlazak! Dan prije toga bio je požar, go- 
rio je vagon. 2 : 

21. 1. 1920. čekamo na parovoz. Nema ugljena. Kitajski je praznik, 
ai Rusi ne rade. Na slijedećoj postaji stoji devet vlakova. 

28. II. subota. 1920..Čita. U gradu sam bio od 9—12 s.« 

Grad Čita se prostire na malenim brežuljcima i ima mnogo moder- 
nih kuća, Položaja je upravo lijepa. Načelnik nam je stanice rekao, da 
ćemo istom sutra moći otputovati. Čita je sjedište vlade atamana .Se- 
mjonova, polu-gospodara nove istočno-sibirske republike, koja se pro- 
stire od Bajkala do Mandžurije. Semjonov je jedan od najvećih krvnika 
i krvoloka u ruskom građanskom ratu. Ratovao je ne samo sa crvenima 
nego i sa bijelima te Česima. Pripovijedaju za njega, da .je dao ubiti 
oko četvrt milijuna ljudi u istočnoj Sibiriji. U 9 sati krećemo nas šesto- 
rica u grad, da ga pogledamo. Upozorili su nas, da su prije nekoliko 
dana u kazalištu bacili bombu na Semjonova, koji da sada: još jače. 
bjesni. Stanovnici da su uzbuđeni i ogorčeni i iz kuća, a-osobito sa ta- 
vana, da pucaju na vojničke ophodnje. 

. Pošli smo nas šestorica no bez pušaka, da ne bi izgledali kao kakvo 
Pojačanje straža Semjonovih vojnika. Oboružani smo revolverima i ruč- 
nim granatama. Grad je izumro, ni jedno jedincato građansko lice nismo 
sastali. Svi su dućani i javni lokali zatvoreni. Čita mi se čini kao zača- 
rani grad iz dječjih pripovijesti. Nitko na nas nije pucao u gradu. 
Možda zato, što imamo drugačije odijelo nego li Semjonovci. Jedan nam 
je željezničar na stanici pripovijedao, da je bijes i ogorčenje protiv Se- 
mjonova ogroman. Život je javni na ulicama zastao, ali zato ključa 
nutrinja građana, a mržnja se popela do vrhunca. Kako će dugo uz ovako 
veliku mržnju moći opstajati ova daljne-istočna republika sa svojim 
glavnim gradom Čitom?! : : 

»29. TI. Nedjelja. Karimskaja. Od Čite smo se odmakli prema istoku 
samo 93 kilometra u jednom danu. Ovdje je garnizona japanska, Karin- 
skaja zemlja izraelska, zemlja obećana! Česi i Japanci idu svaki dan 
S oružjem jedni na druge radi parovoza! Mjesto otpravka — zadrža- 
Vanje.« : : 

S nama je u vagonu putovao Butković, Primorac (sada policajni či- 
novnik u Zagrebu) i spavao u donjoj etaži. Na veče smo išli jedan dru- 
gome u pohode, na razgovor, kao da idemo na drugi kraj sela, Musliman 

Osman Hodžić dolazio mi je često u posjete iz susjednog vagona. Za- 
jedno smo otišli do Butkovića na razgovor.« 


»3. III. U vlaku se nalazi i jedan medvjed. Neko si ga vozi kući 
(kući smo rekli česki: do vlastji), do vlastji. Došao je razgovor i na 
medvjeda. U Bosni — pripovijeda nam Osman — zaljubljuju se medvjedi 
u djevojke i kradu ih. On da zna za dva takva slučaja. Jedna lijepa dje- 
vojka iz Rogatice pošla je na potok po vodu nedaleko od sela. Bilo je 
veče. Ona se nagnila, Najednom ju neko pomilova i povuče za sobom. 
Bio je to medo. Nje nema, nema. Roditelji čekaju i ne zdvajaju, jer 
misle, da je pošla drugarici. Poslije su se zabrinili. Znadu, da je ni tamo 
nema, jer bi se do kasne noći povratila. Nema je tri mjeseca. Roditelji 
1 rođaci pošli u šumu, da ju traže. Hodili tri mjeseca i ne našli je nigdje. 

Voda je u potoku bila plitka i nije se mogla utopiti. Nitko od se- 
ljaka nije mogao dokazati, da bi ju ukrali. Trebalo je tražiti brlog. Tra- 
žili i za tri mjeseca našli brlog sa zabarikadiranim ulazom. Zasjeli. Iza- 
šao medo, a oni u špilju. Na postelji od kamena leži djevojka. Medo na- 
nijeo slame, sijena, govedine, svinjetine, teletine, kukuruza, zobi i time 
ju hranio. Tabane i petu lizao joj jezikom dnevno. Od lizanja nastala 
rana i djevojka nije mogla hodati. Zanijela je. Poslije tri mjeseca je 
umrla, 

5. III. 1920. (petak). Moj prijatelj Andrija Pandur u selu i postaji 
Adrianovki i ja penjemo se na brdo »Tataruha«, odakle se navodno 
pruža lijep izgled na gorje. Magla se svuda razlila kao more i po dolini 
uz željeznicu i po brežuljcima. Na plotu naslonjeni mužik se upušta 
s nama u razgovor. Grdi Kozake, Semjonove vojnike, koji otimaju hranu 
i sijeno od seljaka, jer im Semjonov ne daje ni živeža ni novaca. Hoće 
nam nešto pokazati. Vodi nas puteljcima po brdu. Nije naoružan, a nas 
dvojica jesmo, pa se bezbrižno penjemo. Mužik staje uz izkopanu zemlju, 
koja je sa snijegom izrovana, kao da ju je netko pred par dana kopao. 
»Ovdje su pobacani naši krestjani, iz okolišnih sela, koje je (njih oko 
800) ovih dana dao Semjonov postrijeljati!« Kako ovaj krvolok zamišlja 
riješiti i odstraniti nezadovoljstvo sibirskih seljaka! A zar je to moguće 
ovako učiniti?! 

6. III. (subota). Jučer smo sastali našu lavku, koja je došla iz Har- 
bina. Vojnici su dobili brzojav, da idu k puku. Vele, da se otpremlja 
kući, kako tko dođe, njih po sto. Već da ih je mnogo otišlo. Oko polo- 
vice sviju, koji dolaze, da ostaju, da doma ne idu. Što to znači? A iz 
kakvih razloga? Možda politika! Ja ću dalje — pa što se dogodilo. Ju- 
tros bura! 

Prikopčali su nas Rusi u sredini svoga vlaka. A zašto? Da nas ne 
bi našli Česi i da nas ne bi otkopčali! Nekoliko njihovih (naime českih) 
vlakova nisu nas htjeli prikopčati. 

D, III. 1920. (utorak). Borzja, Ovo je mala postaja. Na svakoj po- 
staji stojimo dan-dva i više, pa tako i ovdje. Pandur i ja se šećemo uz 
zeljezničku postaju pred sumračje. Na kraju stanice stoji pedesetak kola 
ruskog vojnog trena na dva točka, da se mogu vući i po gorskom terenu. 
iz tih kola tovare u vagone nešto, što nam se izdaleka činilo kao ogu- 
ljena i smrznuta goveda, što ih Rusi spremaju za zimu. Zima je malo 
popustila, dnevno je samo oko dvadeset stupnjeva ispod ništice. Pola- 
zimo prema kolima, da nam vrijeme što prije prođe. Kola su puna golih 
golcatih ljudi, mrtvih, smrznutih. Semjonovci ih tovare u vagone i nama 
pripovijedaju, da su to vojnici njihove regimente, koje su crveni u snu 
zatekli u jednom selu i sve ih poklali i poubijali. Većina je zaklana, lica 
i trbuh su im rasparani, nekima su od blizih puščanih taneta iznakažene 
ruke, noge. Skoro su svi Kitajci. Udovi su im se smrznuli i ispružili se 
svaki drugačije. šalju ih u Čitu, gdje će ih svečano sahraniti. 

Semjonovi vojnici, koji su zaposjeli selo Borzja, skoro su sami Ki- 
tajci. U selu sastajemo odjele vojnika, koji nekamo idu; najviše je ko- 
njanika, lijepo opremljenih. Iza odreda strojnih pušaka polako se kreće 
odio deva sa hranom i municijom. Deve idu polako, samosvijestno, glave 
dižu i spuštaju upravo oholo, kao da se hoće pohvaliti, što i one sudje- 
luju u ratu i što na njima sjede Burjeti vojnici, ti rijetki ratnici, Griva 
se deva diže i spušta na hladnom vjetru tako pravilno, kao što se otva- 
raju i zatvaraju škrge ribe, izvađene iz vode«. 


KUPANJE. — KITAJCI. — MANDŽURIJA. 


Na ruskoj su željeznici uređene i banje za kupanje namještenika i 
to samo na većim stanicama. Posebni je vratar na ulazu, koji u nju pu- 
šta samo željezničare. Ispod tobožnje moje dozvole za kupanje viri ugao 
kerjenke! Predajem to vrataru. Ogromna dvorana za par Pm: 
Zajedno su i muškarci i žene. Sve je golo. I djeca su uz gole roditelje! 
Mene svi čudnovato gledaju — odmah su opazili, da sam inostranac. 

S mis o. na: : 
ša = Mo aa ove banje zap Gaje sa su "u peačka 
k njima, da se okupam. Japanci su ljudi srednje veličine, svi izgledaju 
jednako. Vojnici su jako mišičavi. Vidi se, da su dobro izvježbani. Oni 


: ; i Koreanci spadaju među najčistije narode na 
se rado kupaju. Japanci 1 ke svi kupaju ili peru, ako nema dovoljno 


iz i bez iznim ive 2 
< ia = grbe su mi uvijek dozvolili iza moga pozdrava, da se 
kupam s nima. Naklonivši glavu pozdravljao sam ih, oni bi mi odzdra- 
vili, nasmiješili se i rekli: Čeh! Time su vjerojatno htjeli pokazati, da 
a. i da me smatraju Čehom. 
i oni znadu za Čehe i da ma, istoku nalazi putnik Kitajce na sva- 


. ka dalje pre sk Had 
= ita Er do bi mislio, da ih nema, jer ih se ne vidi na ulici, 

Oni uvijek rade. Koliko ih ima, vidi se na njihove blagdane, kada, izvjesa 
svoje zastave. Mi smo Kitajce zvali »hodža« i bockali ih uvijek ovako: 
hodža, soli nado (hodža, trebaš li soli?), a oni bi nam odgovorili: Čeh 
— parovozu nado (Čeh, trebaš li parovoz)! Vidi se, da su dobro motrili, 
U Sibiriji su oni kao i u Mandžuriji uveli posebni jedan obrt: poprav- 
ljali su cipele na ulici. Kitajac sjedi sa svojom »meštrijom« na stolcu 
i prolazniku za kratko vrijeme pokrpa cipele. Kitajski nisam mogao 
ništa, baš ni jedne riječi naučiti. Sa svojih tri stotine slogova bez slova 
»r« slažu oni riječi, nove pojmove i izgovarajući ih višim ili nižim gla- 
som riječi mijenjaju im značenje. A ne kažu ni: ja, ti ili on, nego 
moja, tvoja, svoja. Kada Kitajac kaže ruski: tvoja moju nje ponjimajet 
(to znači: tvoja moju ne razumije, t. j. ti me ne shvaćaš)! 

Kitajci su vanredno spretan narod i nema valjda na svijetu vještine, 
koju oni ne bi mogli naučiti. Kao što je opće poznato uživaju Kitajci 
mnogo opija. Kada sam ljeti g. 1920. u Hong-kongu gledao opiofage, t. j. 
one, koji uživaju opij, ne ljude nego sjene od ljudi, bio sam uzbuđen, 
ogorčen . .. . Je li čudo, da Kitajci još žešće reagiraju?! Jedan me je 
inteligenini Kitajac nagovorio, držeći me Rusom ovako: »Vi bijeli ne 
vidite jednu veliku istinu, a ta jest, da smo mi Kitajci jedan od najprak- 
tičnijih naroda na svijetu, da smo za praktične stvari najobdareniji 
ljudi. Jedna arapska poslovica naime veli: Bog je dao Grcima razum u 
mozak, zato su najveći filozofi, Rimljanima u pero, zato su veliki pisci 
i državnici, Arapima u jezik, koji je tako lijep i bogat, da ga ni sam 
Muhamed ne razumije. Kitajcu je pako dao Bog pamet i razum u ruke, 
zato je on i najbolji obrtnik na svijetu.« Kako su Kitajci spretni i vješti 
navađam samo jedan primjer: juhu sa rezancima ne jedu obični ljudi 
žlicom: nego rezance i juhu motaju sa dva štapića od kosti i tako ju brzo 
pojedu kao mi žlicom! 

. Kitajci su zadovoljni malim, Prvo im je imati mnogo djece, da time 
održe vezu sa svojim pradjedovima, a onda da se gospodarski organizi- 
raju. Oni su u glavnom mali posjednici. Kitajski seljaci nose na .rad u 
polje slamnati šešir sa širokim obodom. U jednoj kitajskoj priči stoji 
ovo: bogati seljak pozvao svoga znanca iz drugog sela, da mu pokaže 
svoj posjed: jedanajst komadi zemlje. Kako je bilo seljaku teško sa še- 
širom na glavi, skinio ga je i bacio na zemlju. Broji on, broji svoj po- 
sjed i nikako ne može nabrojiti svih jedanajst parcela. Najednom se 
trgne i reče: Oprosti, jedanajstu sam pokrio šeširom i nisam ju opazio 
radi toga. 

Kitajac je miroljubiv i ne voli rat. Riječ »wu«, a to znači kitajski 
rat, malo oni upotrebljavaju. Među kitajskim carevima samo ih se neko- 
liko zove: car Wu. Car Wu nije obljubljen i popularan u Kitaju, gdje 
tako rekuć nema ratnih spomenika. 

Kitajci krvare sada u Rusiji i s.ovu i 8 onu štranu Urala, u bijeloj 
i crvenoj vojsci. Vrlo maleni broj Kitajaca odijelio se od svoga naroda 
i priključio se Semjonovu ili Trockom (Bronsteinu). Njih se malo odi- 
jelilo od kitajskog miroljubivog mora, od svoga naroda, koji rijetko kada 
rješava prijeporna pitanja ratom nego se gospodarski organizirao i čeka. 
To wait and se! Dobro se gospodarski organizirati i čekati — to je ki- 
tajsko geslo njih vodilo kroz četiri tisućljeća! Pasivnim svojim otporom 
i statikom, koja je gospodarski dinamična pretopili su oni sve svoje za- 
vojevače: Mandžu, Mongole, Tatare . . . . u Kitajce. Od tih zavojevača 
Kitaja ostale su samo četiri boje u kitajskoj zastavi — kao spomen na 
njih — i ništa više! 

Povijest nas uči, da se političke jedinice i organizacije mijenjaju, ' 
ali gospodarske i duševne slabo ili nikako. Dokaz je tome Kitaj. 

Može li tko, može li bilo koji narod sasvim pobijediti Kitajce?.S&m 
kitajski narod vjeruje, da ga nitko na svijetu ne može pobijediti. Čitajući 
kitajske priče naišao sam na jednu osobito zanimivu. Postoji jedna 
biljka — veli ta: priča — u vrletnim gorama Žute rijeke, koja u tisuću 
godina cvate samo jedamputa i to jednu minutu. Tko tu biljku nađe i 
taj cvijet uzbere, samo taj može pobijediti Kitajce. Do sada međutim 
nitko nije ni našao tu biljku ni uzbrao taj cvijet! Nije li ovo neizmjerno 
samopouzdanje u vlastitu snagu, nije li ovo najveće vjerovanje u sebe, 
u svoju duševnost, jer se čovjeku može sputati tijelo — a duša nikada. 
Zavojevači su sputali tijelo Kitajaca, a duh nikada. 

Zato ih je i nestalo. . a 

Kitajske priče svejedno kao i hrvatske govore ponajviše o etici, 
pravdi, duševnom i vječnom životu: duh mu se popeo u nebo, da tamo 
vječno ostane. : izo 

Od Hrvata su Zagorci najsličniji Kitajcima. Hrv. Zagorje .Jje _Sve- 
jedno kao i Kitaj košnica ljudi. Vođa Hrvata Stjepan Radić izvadio je 
iz duše Hrvata, a osobito Zagoraca svoj program : miroljubivost i osjećaj 
za pravdu. Zašto rješavati socijalna i osobito etička pitanja grubom si- . 
lom, ako ih se uopće može tako riješiti?! Zar mrtvaci Tatarovke i Borzje 
odstranjuju ljudsku nepravdu?! Zašto samo krvava dinamika, kada i 
miroljubiva statika sa jakom a : 2 =" ida 

icij i najprijepornija pitanja Ž& 
radare laje Brna Zašto se onda držati metoda razbojničkih 
Huna i Avara te u pljačkanju osobito vještih Kelta i Čemu uzeti za u- 
.zor okrutne Kartažane, koji su u Svojoj prepotenciji Rimljanima poru- 
čili da gi ne će moći u moru ni ruku oprati, a kod toga su mislili, da po 

baci : j rimski čamci, a kamo li rimske ratne lađe? Je li 
moru ne će ploviti 2 Tolj drugima vodu, sol i kruh, kada sve to mo- 
silom uputno otimati i kratiti dru 


Vrgoč: Uspomene na svjetski rat. ma , 81 

žemo jednako uživati? Statika ili dinamika? Stjepan Radić pokazao je 
pravi put hrvatskom narodu. 

Na granici smo Mandžurije, u gradu: Mandžurija. Kitajski vojnici 
i činovnici hoće pregledavati naš vagon, ponajviše radi alkohola. Otvo- 
rio sam vrata i pokazao prstom naše puške. Okrenili su se i otišli od nas. 
Boje se naših pušaka! 

»10. III. Srijeda. Mandžurija. Ovo je zemlja »galjka«, kako zovu 
kraj, u kojem se žene ne pokazuju na ulicama. Nisam ovdje vidio ni 
jedne kitajske žene. Nema nikakvog prometa, osim spekulacije. Neči- 
stoća na sve strane. Napisi i reklame: okrugle žute i zelene daske, tje- 
lesa razne forme, okrugli prsteni sa razno bojadisanim figurama, koje 
vise na prstenu na raznobojnim koncima. Svuda samo kitajski napisi. 

Hodja, pokupaj djoševo (jeftino) nudi nam Kitajac robu za 70 do 
100 rubalja, a daje ju za 30—50. Nečistoća svagdje. Zahoda nema. Ki- 
tajci su obrijani i čisto odjeveni. Nose crne vatirane hlaće od sameta. 
Vatirani zimski kaput se ne skopčava i raskopčava kao naš nego se na- 
vlači preko glave kao ženska košulja. Dolje je postrance izrezan kao 
suknje modernih dama, da se može hodati. 

Vrlo su uljudni. Nama je u vagonu jedan rekao, da nismo Rusi, a 
na moj upit, zašto to misli, odgovorio je, da se ne materimo (t. j. ne psu- 
jemo mater). 

Vjetar duha sa sviju strana. Kitajci nose razne košare na obrame- 
nicama. 

Od Čite do Mandžurije ima 446 kilometara. 

Čžalajnor. 11. III. 1920. (četvrtak). Snijeg već prestaje. Svuda pi- 
jesak i šljunak. Vjetar sa sviju strana. Još g. 1914. govorili su mi Rusi, 
da se u rusko-japanskom ratu nisu htjeli boriti za mandžurski pijesak 
i vjetar. 

Mali brežuljci, visoravan bez sela. Pustoš na sve strane. Baš kao u 
Tibetu, samo ovdje ondje proviri nekakva streha, krov iz zemlje. Kuća 
je pod zemljom, a krovovi i prozori iznad zemlje. Valjda radi vjetra. 

Stanica je velegrad: državne zgrade iz opeke, dućani i zemljanke, a 
ostalo podzemlje. Vrtovi, veliki samo par kvadratnih metara, ograđeni 
su ili komađima lima zabodenim u zemlju ili letvama te trulim daskama. 

Zažmiri li čovjek okom i gleda li samo na njih (a ne na državne 
zgrade) sve izgleda kao nekakav prizor iz predpotopnog vremena. Nebo 
tmurno, zastrto oblacima. 

Došla su iz regimente trojica po novac. Vele, da naš puk ide u 2 
vlaka sa 750 ljudi. Većina se je starih razbježala t. j. otišla k crvenima. 
Biser-karakteri! Samo zamjeni pušku! Jedna je kao i druga! Puška je 
puška! I boljše njičevo! 

U Hajlaru je jedan od najvećih sajmova istočne Azije, na kojemu 
Kitaja, Mandžurije i Mongolije. 


ika . Mongolski ili bolje da kaž . 
golskc-kitajski novac vrlo je lijep. o je da kažem mon 


kanski dolar. 


SI. 32. Mongolski novac iz Hajlara. 


Bu-che-du 13. III. (petak). Pješčana ravnica se zamjenila ovdje sa 
brežuljcima, humovima, koji su obrasli nekom visokom travom ima i 
malo snijega. Tu i tamo malena, 1—2 metra visoka omorika, kržljava ... 
Sve ostalo pijesak i šljunak! 

Jan-tun-tun. Subota. 13. III. Prošli smo već Cicikar. Na postajama 
Prodaju kitajski seljaci izvrsnu rakiju. 

Od jučer sve manje snijega, a brda sve veća. Ravnice sve manje. 
Već se pojavljuju i nekakve t. zv. hrastove šume, koje čine dubi, kržlja- 
Sti — pol do jedan metar visoki. 


U Mandžuriji hara kolera. Usprkos najstrožih propisa i zdravstve- 
nih mjera opreznosti donijeli su Kolčakovci ovamo i tifus obični i pje- 
gavi. Od naših znanaca umro je na koleri bivši aktivni domobranski po- 
ručnik von Panić, rodom Banaćanin, Svi se legionari boje kolere i zato 
se preventivno liječe t. j. piju rakije. Kitajci valjda nisu nikada toliko 
prodali rakije, otkako su se doselili u Mandžuriju, kao sada, kada se mi 
kroz nju vozimo. Mnogi si i ispiraju usta sa 50—60% alkoholom. Po- 
četkom rata sastao sam se sa kolerom, a na koncu sam ju rata opet su- 
Sreo. Onda sam izbjegao njezinom zagrljaju, a hoću li sada?!« 

Približavamo se Harbinu, kamo smo došli 14. III. 1920. 
Od Mandžurije do Cicikara ima 623 kilometra, a od Cicikara do Har- 
bina 254. 
U HARBINU. 


Mandžurskom su željeznicom u ono doba upravljali Rusi. Željeznica 
je ova bila pod vojnim zapovjedništvom vrhovnog generala Horvata. 
Činovnici su bili Rusi, a i posada je bila ruska. Boljševici su agitirali 
i bunili Kitajce protiv te ruske uprave i Kitajci su odredili svojim voj- 
nicima i policiji, da razoružaju ruske vojnike. Japanci su mirno gledali 
cva trvenja. Na postajama je dolazilo do sukoba između ruskih i kitaj- 
skih vojnika. Kako su mnogi činovnici, a osobito vrhovna uprava u Har- 
binu, bili ruski caristi to su željezničari odlučili, da štrajkuju i tako da 
se riješe i Horvata i carskih pristaša. 

Štrajk je izbio kojih pedeset kilometara pred Harbinom, a kako se 
mi nismo pleli, a ni htjeli plesti u te njihove razmirice, odvezli su nas 
željezničari dobrovoljno i usprkos štrajka do Harbina. | 
 Harbin je grad od kojih pol milijuna stanovnika. Pred rusko-japan- 
skim ratom bio je mali gradić, a sada je velegrad, koji sastoji od euro- 
pejske i kitajske četvrti. Europejsku četvrt čine same vile, jednokatnice 
ili dvokatnice, sa parkom okolo kuće, čiji su posjednici ponajviše En- 
glezi, Amerikanci, a ima i nešto Kitajaca i Japanaca. Kitajska je četvrt 
nečista, neuređena, ulice nepometene, smeiljište su u svakom dvorištu. 
Smrad na sve strane! Kitajske kuće nemaju zahoda. Nije ni čudo, što 
je izbila kolera! 

Harbin je stjecište i središte sve trgovine na sjevernom Kitaju. 
Mandžurija obiluje velikim brojem rudača, ima ugljena, a rodi pšenicom 
i kukuruzom. Na glasu je osobito veliki kukuruz, koji naraste preko dva 
metra. Kukuruzna polja Mandžurije zadala su sijaset neprilika ruskoj 
vojsci u rusko-japanskom ratu, jer su se u njima skrivali hung-huzi 
(razbojnici), koje su Japanci organizirali. 


POZIV, DA BUDEM UZOR KOMUNISTIMA. 


Bili smo već naprvo osuđeni, da ostanemo nekoliko dana u Harbinu 
radi štrajka. Mene je zanimao Harbin i radi toga sam odmah izašao iz 
vlaka, čim je on stao. Učinilo mi se, kao da čujem svoje prezime: Vr- 
goč, Vrgoč ... Pošao sam prema smjeru, otkale je dolazio taj glas. 
Elegantno odjeveni Rus zvao me je. Približio sam mu se. Bio je to moj 
znanac iz Švicarske, slušač tehnike prije rata, a sada inžinir, komesar, 
a po narodnosti Jevrej. Pozvao me u svoj stan, u hotel nedaleko kolo- 

dvora, na čaj, jer da bi rado sa mnom nešto razgovarao. K tome mi je 
obećao, da će mi pokazati sve znamenitosti Harbina. 

Odazvao sami se njegovom pozivu i pošao s njime u hotel, u kojem 
je on stanovao u dvije elegantne sobe. Sa sobom sam, naravno ponijeo 
bombe, kao što sam to uvijek činio. 

Stari me moj znanac primio vanredno ljubezno. Iza pozdrava me 
najprvo pitao, kako se osjećam, a zatim me ovako nagovorio: 

Htio sam s Vama iskreno razgovarati. Ja sam sada jedan od povje- 
renika sovjetske vlasti u Mandžuriji. Mi već iz Švicarske znamo, da ste 
Vi bili nepomirljivi neprijatelj ruskog carizma; Vi se sada kući vraćate, 
a mi Vas na Vašem povratku neprestano pratimo. Ja sam dobio nalog, 
da Vam stavim ovaj prijedlog: bi li Vi htjeli biti emisarom sovjeta 
u državi S. H. S.? i 

Odmah sam se ogradio protiv te ponude, jer da nisam nikada bio, a 
ne mogu ni biti komunistom radi same te doktrine. I ako sam neprija- 
telj carizma, ne glijedi iz toga, da sam uz njih. Za vrijeme moga pet- 
dnevnog boravka u Harbinu, sastajao sam se svaki dan s njime i on me 
“je neprestano nagovarao, da prihvatim njegovu ponudu, koju je on o- 
vako obrazlagao: : 

Kada se kući vratite, Vi ćete biti sveučilišni profesor. To mi znamo, 
jer nam je poznat Vaš studij, znanje, a i karakter još iz Švicarske. Ako 
Vi našu ponudu prihvatite, ne ćete biti izloženi nikakvoj opasnosti. Mi 
hoćemo, da našim pristašama kod Vas možemo pokazati: ovaj sveuči- 
lišni profesor je naš čovjek, u koga oni treba da gledaju kao u svoj uzor. 

To mi je uvijek govorio, a na koncu mi je dodao ovo: Mi znamo, da 
Vi niste bogat. Zašto da cijeli život oskudijevate? Pristanete li uz nas 
dobiti ćete zlata, koliko teže hercegovačka brda. Nikakve namire ne ćete 

; aje išta ne će moći dokazati, a prema tome 
morati potpisivati i nitko Vam a. izvieštai ćete morati pisati 
Vas ni optužiti. I nikakve nam pismene Izv, iještaja 16 € Pam 

2 aaa m sea hoćete novcem za sebe pridobiti. 

Najprvo se ograđujem, de "2 toliko baštinio t. j. baštiniti 
Istina, ja nisam bogat čovjek, no ipak sam toliko lužbu i da b 
š ha ž je majke, da ne moram u državnu službu i ez 
ću poslije smrti moje. ic ne ću u nijednu stranku, a pogla- 
Profesure mogu živjeti. 


dr rhesija je hrvatstva. Eno, u Zagrebu su 

: dd ća rastvaranje hrva . , 
heikeeki ba oredakik prea dobili većinu i izabrali načelnikom pm 
nistu — Srbina. Kako to, da ovdje u Rusiji u kirgi BEI, MSINEKA kora 
. a“ zite na to, da bude na čelu toga kraja sin toga naroda 
gim krajevima pas itd., a u hrvatskim krajevima postavljate za načel- 
te j. Kirgiz, Larina tako kao što bi to učinio carizam, da je osvojio 
MR a ratio pratiš Hrvatima druge metode primjenjujete, nego li 


kod Vas! A slično kao i caristi! 

Komunizam je skoro stopostotni židovizam. Zašto su se uralski rad- 
nici pobunili protiv sovjeta i borili se, te pješice prešli skoro sedam hi- 
ljada kilometara po najvećoj zimi? Radi židovskih komesara! Sada u 
sovjetskoj Rusiji ne može nitko dobiti ni vode ni kruha, koji se ne po- 
kloni sovjetima. To je semitsko-kartažki sistem, jer su Kartažani po- 
ručili Rimljanima, da ni ruke u moru ne će moći oprati. Tako i sada u 
Rusiji. Njujorški kahal (najveća financijalno-politička židovska orga- 
nizacija na svijetu) bacila je milijone dolara u Rusiju poslije pada ca- 
rizma. I prvi vojnički sovjetski ukaz jest čisto židovski: 6.000 (šest hi- 
ljada) Židova imenovano je prvim sovjetskim časnicima, a nijedan pra- 
voslavni Rus. Komunisti su dakle antimilitaristi, kada se radi o pravo- 
slavnom carizmu, a militaristi, kada treba imenovati Židove za časnike, , 
odnosno kada se radi o židovsko-komunističkoj prepotenciji! Kako se to 
dvoje slaže?! 

Sovjeti ne dozvoljavaju nikakve rasprave o socijalnim pitanjima. 
Vrijedi samo materijalističko-marksistička teza. Sila — to je program 
komunizma! A zar sila može riješiti jedan filozofski ili znanstveni pro- 
blem?! Sila traje samo stanovito vrijeme. Komunizam je pokret bez 
etičke podloge, jer mu je glavni adut samo: nasilje, sila. Povijest nas 
uči, da se nije održao ni jedan pokret, koji nije počivao na etičkoj bazi. 
Nasilja mogu trajati decenija, a kojiput i stoljeća. Nasilja protiv vješ- 
tica trajala su preko sto godina, pa kako su svršila? Vi osuđujete par- 
nice protiv vještica i izvrgavate ih smijehu, a isto takovu brutalnu silu 
uzimljete kao svoj program! Parnice protiv vještica bile su jedna psi- 
hoza, bolesno duševno stanje — i nema im više traga! Tako će isto ne- 
stati i komunizam, pa makar i zavladao svijetom — u što ne vjerujem. 
Komunizam židovsko-komesarski jedna je psihoza, osuđena sama po sebi 
na smrt! 

Ruski su seljaci nepomirljivi protivnici komunizma, jer su dobili 
utisak, da ih se hoće učiniti robljem žido-marksista, koji hoće kao Ži- 
dovi da uzmu u svoje ruke ne samo privatni kapital nego i državni. 
Dakle kapital cijeloga svijeta. To ruski seljaci predosjećaju i zato su 
protiv najgoreg roblja, što ga je čovječanstvo doslije upoznalo. Da Vi 
niste utekli ovamo, u Harbin i Vas bi ubili seljaci iza pada komunizma! 
A sada ovo najgore ropstvo predstavljate ispaćenim ljudima kao raj! I 
to je jedna velika umjetnost! 

Vi ste u Švicarskoj meni pripovijedali, da hrvatska vojna Krajina 
dokazuje, da je komunizam moguć. Seljacima ste u kolhozima i sovho- 
zima oduzeli svaku inicijativu, gdje su oni samo poljodjelski radnici, 
polurobovi, koji smiju držati samo par pilića i boljše njičevo! A u hrv. 
Krajini bio je kapital samo ograničen: najmanji je posjed mogao biti sa 
sedam jutara, a najveći sa sto. I ja sam hrvatski krajišnik i član naše 

zadruge. Našu seljačku inicijativu nije hrv. granica uništila kao Sovjeti 
nego ju je samo uredila. Ako i kapitalizam izrabljuje ljude treba ga 
obuzdati, a ne učiniti ljude najgorim robovima državnog žido-kapita- 
lizma. 

Pripovijedali ste uvijek: zašto ubijati? A što vi sada radite? Ima 
u Sovjetima sada (g. 1920.) oko jedan milijun organiziranih komunista, 
a Vi ste do sada ubili oko dva milijuna ljudi! (Sada t. j. g. 1936. ima oko 
dva milijuna komunista i oko pet milijuna ubijenih. Prije je dakle god. 
1920. otpadalo na jednog komunistu dva ubijena neprijatelja, a g. 1936. 
dva i pol!) Kako to da sada ne propovijedate onu: zašto ubijati, nego 
ubijate na svakom koraku?! Gdje je logika, a da o moralu ni ne govo- 
rim!? Ubijanje ostaje ubijanjem vršio ga carizam ili komunizam! 

A tko je na vodstvu u Sovdepiji? Najgori elementi, najokrutniji Ži- 
dovi. Istina, svaka poplava nosi na svojoj površini smeće, trulež, a na 
dno pada zlato. Kod Vas je ovo izbilo u još većoj mjeri! 

A zašto da ja idem s vama?! Mene nije mogao nitko ni teoretski 
uvjeriti o opravdanosti komunizma, a da ne govorim o njegovoj pro- 
vedbi! I da sam bio komunista, sigurno bi prestao biti komunistom po- 
slije toga, što sam u Rusiji vidio, kako ga primjenjuju i u praksi pro- 
vađaju! A zašto je revolucionarac knez 'Trubeckoj ostavio sovjetsku Ru- 
siju?! Nije mogao gledati ovo najveće nasilje, što se vrši nad stanovni- 
cima Rusije, kakvog povijest ne pamti. 

(Da, Hrvati se tuže na Jeftića! A što je Jeftićevo nasilje prema ko- 
munističkom, koje je razorilo temelj moralne jedinice, koje je razorilo 
obitelj! Jeftić je samo slabo izdanje žido-marksizma! Jedna kitajska po- 
slovica kaže: nije svaka promjena napredak! Hrvati, budimo oprezni. 
Treba dobro poznati lažnu komunističku nauku). 

15. III. 1920. Već drugi dan stojimo u Harbinu radi štrajka. Neki 
vele, da 26. o. mj. otilazi lađa (naime iz Vladivostoka) i da otpremaju 
svakog, tko dođe. 

16. III. Utorak. Na kolodvoru se nalaze velika skladišta pšenice u 
vrećama, koje su naslagali u kamare. Kukuruz na grubo samljeven pre- 
šaju u koture velike kao mlinski žrvnji od kamena, koje slažu jedan na 
drugi tako, da izgledaju kao žućkasti zidovi načinjeni od okruglih ope- 
ka, Željezničke tračnice i kolodvor izgledaju, kao da su okruženi velikim 
zidom kamara pšenice i kukuruze. Bogatstvo kao u Mezopotamiji! Ki- 
tajske vlasti izdavaju svaki dan sve strožije naredbe, u kojima pozivaju 
građane, da se drže reda. Na svakom se koraku ističe suverenitet ki- 
tajski. 

17. III. Štrajk prestao. 

18. III. četvrtak. Krećemo. I opet — snijeg. Kuće, salaši ograđeni 
zidom, u kojima su otvori, kroz koje se čovjek ne može provući. Prozori 

su kuća isto tako uzani. Ima u zidu i otvora, kroz koje se puca! Penje- 
mo se neprestano prema visoko-gorju i prolazimo kroz pišlovinu, moč- 
varno tlo i džbunove. Hrastovina je vrlo niska. 

Izvan svake smo opasnosti. Vlak vozi normalno. Je li moguće, da 
smo izvan svake opasnosti?! Zar da u to vjerujem ? 

Ovdje sam prviput vidio dvokolicu, t. zv. rikšah, sa zastorom, koji 
čuva putnika od sunca. Kitajci su mi se ponudili, da me voze po gradu, 
a kada sam ih odbio, doviknio mi je jedan: no, ingliš džentlemen, da ni- 
sam Englez! Da! Nisam džentelmen, jer nisam htio, da me vozi čovjek- 
Eonj!« 

Od Harbina do Vladivostoka ima 729 kilometara. 


U VLADIVOSTOKU. — U DRUGOJ RJEČKI (VTORAJA RJEČKA). 


Vladivostok, grad sa preko četvrt milijuna stanovnika. Šest-sedam 
vijenaca brda opkoljuje grad u poluluku. Što dalje od mora, to su brda 
veća. More se vidi sa željezničke pruge iz stanice Okeanskaja, daleko 
do sredine Vladivostoka oko 40 kilometara. Pred tom stanicom spušta 
se željeznica niz brdo, sa kojega se otvara pogled na more. Nikada se 
nisam tako jako u životu razveselio, kao onda, kada sam pred Vladivo- 
stokom ugledao more. More t. j. put, koji vodi kući i kojim ću ja kući 
kreniti. Sada sam istom razumio Ksenofontove Grke i njihovo veselje, 
kada su se probili iz Male Azije do mora i zavikali: talata, talata (mo- 
re, more)! 

Položaj je Vladivostoka vrlo lijep. Uz more na brežuljcima i bre- 
žuljčićima sagrađene su moderne europejske kuće. Trećina stanovnika 
jesu Kitajci i Koreanci, koji stanuju svaki u svome dijelu grada. Na 
glasu je mali poluotok u luci, koji izgleda kao Italija ili Koreja i koji 
se kod zalaza sunca zažuti kao zlato i zato ga zovu »Zolotoj Rog« (zlatni 
rog). Vladivostok se po ljepoti i položaju takmi sa Napuljem, ali ima 
nešto i od carigradskih čari, ima — zlatni rog. 

21. III. Vladivostok. Položaj kao u Napulju. 


. 22. III. Prijavio sam se misiji, koja me je odredila, da preuzmem 
vođenje ljekarne odreda Srba, Hrvata i Slovenaca, koja je bila smještena 
u tvrđavici broj 6 na Vtoroj Rječki, kamo sam došao 23. ožujka i u bol- 
nici preuzeo par lijekova od jednog farmaceuta. Kasnije su nam Ameri- 
kanci badava dostavili dva velika kovčega lijekova. Ljekarna je imala 
dvije sobe uz bolnicu, u kojoj su bila 22 vojnika sve sami sifilitičari i 
dva časnika (jedan sa pjegavim tifom, a drugi sa teškim kozicama). 
Boljševici su nastojali zaraziti inostrane vojnike spolnim bolestima i pod» 
metali im spolno zaražene djevojčure, 

Bolnica je bila velika soba pregrađena daskama na nekoliko dije- 
lova, manjih sobica. Ja sam spavao u sobici pokraj ona 


Svaki je morao predati oružje. Ja sam moju pušku prodao i za no- 
vac taj kupio cipele, koje sam radi toga nazvao »Gewehr-schuhe«. Pot- 
plate su mi se razišle, čim sam prviput u njima izašao na kišu. Svejedno 


dva časnika. 


Sl 33. Vladivostok. 


kao u Karpatima! Sačuvao sam si jednu bombu, koju sam namijenio 
mome napadaču iz Verhnje-Udinska. 

24. III. Pošao sam u Vladivostok, da kupim cipele. 

25. III. Četvrtak. Vrlo lijepo vrijeme, no ipak je hladno. Prsti su mi 
se tako smrzli, ozebli, da sam skoro plakao. Sunce svijetli; zrak je pro- 
žaran, divna pogoda (vrijeme). Rekao bi, da je ljeto, ohladno ljeto, da 
nema nosa i prstiju, koji zimu osjećaju. Vele, da je položaj Vladivostoka 
ljepši od Napulja. U Napulju nisam bio, pa ne znam, je li tako. 

Razgovarao sam s Terseglavom o crkvi, koji misli, da kršćanstvo 
treba povesti na stazu, na put 1. i 2. vijeka poslije Isusa ili putem finog 
Csjećaja srednjega vijeka. 

26. III. Saveznici zadržavaju otpravak českih četa, među kojima radi 
toga vlada uzrujanost. Varaju ih, da će danas, sutra kući, Brzojavljaju, 
da lađa taj dan dolazi, a sutradan, da je odgođen: put! Vojnici misle, 
da bi bilo bolje ići kući kroz Rusiju! Zar da se istim putem moram na- 
trag vraćati, ako hoću ići kući?! A kada ću se onda kući vratiti? 

Pripovijeda se još, da je lađa određena za naš rampe doplovila 
do Šangaja! Treba nas umiriti! 

27. II. Subota. Vele, da će časnike odmah zatvoriti, čim stupe na 
lađu i ne će ih pustiti nikuda, dok ne dođu kući. Sluhi! A možda ima u 
tome i malo istine. 

Francuska misija odredila, da nam se isplati zaostala plaća, koju 
nismo dobili na putu. Sutra ću napisati i predati raport našoj misiji, da 
mi isplate zaostali novac. Htio bi kupiti supruzi i sinu kože za cipele te 
raznih mirodija. U Šangaju, vele, da je svila dobra i dosta jeftina. 

Izrael, Izrael, Tebi se utječem! Možda će jednom doći spasenje! 

28. III. Politički zastupnik (? valjda misije) je rekao, da do 13. IV. 
treba da svi spisi budu za odlazak gotovi, jer da lađa ima doći do tog 
vremena. 

Sovjeti bi 1. IV. — po glasovima — trebali ovdje vinst o 
I opet će biti rusvaja! Van već jednom iz te kaše! 

Vrlo sam dobro večerao: pečenku, krompir i pogačice. Skoro tri mje- 
seca nisam tako slatko jeo. Da mi je jednom doći kući, možda ću tamo 
dobro jesti! 

29. III. Iz Druge Rječke do obale u Vladivostoku je željeznicom da- 
leko pol sata, a pješice, prijekim putem preko jednog sata. Stojim na 
obali. More! Zar je ovo more?! Bijela ravna površina . . . bez valova, 
bez promjena, bez strasti, bez žubora. More bez valova — more je bez 
mora, to nije pravo more. Led je uz obalu paralelno ispucao, isprekidan, 
valjda radi plime i osjeke! Led na moru! A valovi našeg Jadrana uvijek 
žubore! 

Dne 29. III. 1920. pisao sam mojoj supruzi: 

Pišem Ti po jednom prijatelju, koji putuje 4. TV. o. g. sa Česima u 
Česku. Pišem, a ne znam, kuda da pošaljem list. Ne znam, da li živiš Ti 
i Jurica i ako živite, gdje živite . . . . Ne ću valjda ni prepoznati svoga 
sina, ako ga zateknem kod kuće živog. Posljednja vijest od Tebe bila je 
jedna karta koncem g. 1917. Ja sam već od studenog 1918. u logoru u 
Tomsku i bio tamo do ljeta g. 1919., kada sam stupio u vojničku orga- 
nizaciju. U studenom 1919. ostavio sam Tomsk i pošao u N. Udinsk, 
gdje sam ostao sve do konca siječnja 1920., a onda dalje u vagonu do 
Vladivostoka, kamo sam ovih dana dospio. 

U Tomsku sam bio u zimskom semestru asistentom farmakognoškog 
zavoda. Zadnja se tri mjeseca zabavljah ratovanjem. Jedva sam se pro- 
brao do mora. 

Kako su čudne klimatske prilike u Sibiriji! U N. Udinskom je bilo 
—499%C., kada sam morao ići pješice. A u Mandžuriji, osobito u Har- 
binu, bilo je proljeće baš kao kod nas. Nakon šest godina razveselio sam 
se toplom proljeću, koje je u Sibiriji hladnije, nego li kod nas zima. 

Ovdje je već toplo, nema snijega, no more je smrznito. Položaj je Vladi- 
vostoka bajoslovno lijep. Vele, da je ljepši od Napulja! 

30. III. Utorak. Sve nebo zastrto maglom. Bjela atmosfera obu- 
hvaća 3/, površine mjeseca, a daleko oko mjeseca pružio se krug, kolo- 
bar bijele magle. Nebesko se plavilo vidi samo unutar toga kolobora. 
Ostalo nebo je tmurno, tamno-plavo, bez zvijezda. 

31. NI. Iz Šangaja došlo pismo, da je lađa sa našim državljanima 
zadržana tamo u karanteni, jer se je pojavio pjegavi tifus! To se događa, 
kada se ne cijepi prije odlaska! 

1. IV. Opis Koreanaca. Na glavi nosi dva tri decimetra dugu cijev 
iz bijelo ili crno obojadisane slame, na kojoj su učvršćeni posebni slam- 
nati šeširi, maleni kao da su za djecu. Glava je povezana maramom i 1.5 
do 2 decimetra širokim obručem iz pletene slame. Lice im je narančasto- 
žuto i žuće nego li u Kitajaca. Koreanci imaju jače razvijenu bradu i 
kosu od Kitajaca. Koreanke su stasa kao i naše, a čvršće od japanskih 
i kitajskih i kada bi se u europejsko odijelo obukle, bile bi upravo li- 
jepe. Suknja im se diže iznad pojasa, kao kod naših samoborskih selja- 
kinja, po prilici do grudiju, na kojima imaju prsluk bez košulje. Mu- 
škarci nose hlače kao dimije, koje.kod gležanja vežu kao mi vreću. Ci- 
pele su im isprepletene od niti lika. Nose sve bijelo, a bjelina im je znak 
žalosti kao kod nas crnina. Vele mi, da nose bijelo odijelo jer da žale za 
svojom slobodom! Uz obalu mora, kudagod idem, nalazim Koreanke, 
gdje peru! 

2. IV. U Japanu ću gledati, da kupim za suprugu svile, a štogod i za 
Juricu. Kupio bi i mirodija! RN . . 

Jučerašnje »Daljnjo-vostočnoje Obozrenije« izračunalo je koliko su 
Lotiši ponijeli sa sobom čaja iz Sibirije. Kada bi Lotiši morali popiti 
sav taj čaj do kuće, dnevno bi pili 40—50 vedara čaja na dan (vedro 
ima 45 čaša). Ako bi pili jedno vedro na dan, imali bi čaja za 115 go- 
dina, 8 mjeseci i tri tjedna ili 62.240 dana. Ako bi pili po pet čaša čaja 
na dan, svaki bi Lotiš sa te lađe imao čaja za 1035 godina! 

Al se Ruje (tako smo kojiput zvali Ruse) smiju, kada to čitaju, a 
gorko im je pri duši! A koliko bi otpalo čaja na svakog inostranca, a 
koliko druge rohe! Ne znam, koliko je to, no izašle bi ogromne brojke! 

Ljudina, ne skotina biljše vidra ne vipje, kaže ukrajinska poslovica! 
A koliko na nas svakog otpada vedara čaja!? ' 

3. IV. Subota. Snijeg. Sve bijelo. Prava zima poslije proljeća. Pred 

: iš o vrijeme. 
na -. doria Nijemac, Pandurov drug i veli, da je naš Uskrs, 
a Lovrenčič (Slovenac) i drugi vele, da nije. Sada da li je ili nije, ja ću 
ga slaviti za svaki glučaj. No i to je Uskrs: slava bez slave! Možda sli. 


jedeće godine da budem doma! 

7. IV. Opet uzbuna! Na sto koraka od nas eksplodirala bomba! 

8. IV. Jučer sam bio dežurni po bataljonu i prisustvovao dijeljenju 
hrane. Jedan mi je Bačvanin primijetio, da »mu na trbuhu već raste pa-' 
sulj!« Po glavi je određeno za veliki petak i subotu jedna funta graha 
i jedna brašna. Tako ih dakle dobro hrane! 

Japanci ostavljaju navodno za 10 dana grad, vlast zemstva da će biti 
uspostavljena, a Česi će primiti ohranu (čuvanje) grada. Japanci da za- 
državaju do daljnjega česke transporte. 

A što je s našim odlaskom? Zar su šanse, svi izgledi nestali? 

Danas nas je posjetio major srpske misije i rekao nam, da je srp. 
misija došla s najčišćim namjerama, da nas otpravi kući. Tko širi razne 
glasine o tobožnjem otpravku, neka se predade na daljnje uredovanje. 
Što se je od nas tražilo, da ispunimo u izjavi, to je samo zato, da se 
olakša posao vladi, kada se kući vratimo za one, koji hoće da dalje 
služe. 5 

9. IV. U susjedstvu crne kozice. Dobili su ih naša dva časnika. Ju- 
čer sam ih posjetio. Zar pred vratima nove smrti, možda još groznije od 
one, koju nosi željezo! ? Oslobodi nas, Gospodi Bože! 

Što je s Brkićem? Je li on izbjegao zagrljaju odvratne tifozne ha- 
ljine s piknjicima, t. j. pjegayom tifusu? (Brkić je naime otišao u Kol- 
ćakovu vojsku). u 

10. IV. Danas Velika subota (pravoslavna). Bio sam u crkvi. I Irena 
(kao grkokatolikinja) će valjda u crkvu, ako živi. Što da joj želim? Da 
se vidimo živi i zdravi još ove godine! Hoće li mi poći za rukom doći 
kući preko istoka? 

11. IV. Sunce treba od Vladivostoka do Zagreba 8 sati, a da čovjek 
tamo dođe treba trećinu života, dok se dobere do kuće . . . do Jadrana! 

Za vrijeme rusko-japanskog rata, kada sam čitao o Vladivostoku, 
smatrao bi se sretnim, kada bi bio došao tamo. Evo me sada u raju! 
Sada sve svoje misli naprežem, da izađem iz raja, iz toga vlažnog i uvi- 
jek maglovitog raja! Kako je raj relativan pojam! Ovdje uvijek vjetar, 
magla — eto to je raj! Magla se drži cijele dane. Čižme nalaštene na 
veče — popljesnive do jutra u mojoj sobi. Svejedno kao na Kamčatki. 
I to je raj posebne vrsti! 

Ovdje, sve tmurno, maglovito, a ja bi sunca, života! 

U gradu strijeljali, pucali. Žutokožci usrećuju Ruse na Uskrs! Ata- 
nacković (kapetan i zapovjednik našeg odreda) veli mi, da poslije 13. 
0. mj. čekaju lađu svaki dan. Oh, Mesijo, dođi! 

13. IV. 1920. Srijeda. Bio sam u logoru zarobljenika. Zapovjednik 
me, Japanac, nije htio pustiti. Pošao sam s jednim poznatim Madžarom, 
koji me je odveo do pekara-zarobljenika, izvan logora, koji su mi dali 
ključ, kao propustnicu u logor. Kako su bijedni ti zarobljenici! J apanci 

ih drže strogo kao što ge to čin 


ilo na početku rata. Materijalno da dobro 
stoje — no moralno! : 


Od jednog poznatog Madžara kupio sam si novu rusku vojničku ka- 
banicu za dva dolara. On mi je ponudio jedan primjerak rijetkog novca: 
carski srebrni rubalj izdan g. 1913. na spomen tristogodišnjice vlada- 


Sl. 34. Spomen-novac o tristogodišnjici Romanovih u naravnoj veličini. 


nja Romanovih u Rusiji. Novac je težak ravno dva deka, na rubu je de- 
beo 2.63 milimetra, napravljen je sasvim od čistoga srebra (t. j. bez 
ikakve druge primjese). Na rubu je napis: Čistago serebra 4 zolotnika i 
Ž1 dolja (v. s.) vjesa (težine). 

Platio sam za njega sedam amerikanskih dolara (U Mandžuriji, na 
daljnjem istoku i Kitaju kola uz amerikanski dolar još kitajski i meksi- 
kanski, koji manje vrijede od amerikanskog. 

Novac sam poklonio mome bać Mati, svom vrlome prijatelju, g. Mati 
Medvedoviću, šumarskom savjetniku u miru u Vinkovcima). 

14. IV. Početi ću obijati limom uglove svoga kovčega, da ih ne iz- 
&rizu štakori, ako dospijem u lađu. (Svaka naime veća lađa ima štakora, 
koji grizu uglove kovčega, zavuku se u njih i sve razore, što je unutra). 

Cijelo sam popodne radio: rezao lim, zabijao čavliće te istom tri 
ugla obio. Trebao sam preko jednog dana, da sve uredim, 

15. IV. Petak. Danas nastavio obijanje. Sutra će mi služak 
tov. Dobio od misije za obitelj nešto preko 5.000 rubalja. To 
u more, ni odjelo si ne mogu pribaviti za taj novac. 

Sutra ću u Vladivostok, da si kupim za kuću: čaja, kave 
Gledati ću, da za Irenu pribavim još kože za cipele, Dolazi 
kidam. 

17. IV. Sastao sam danas moga sustanara Bečli 
bježati iz Tomska kući preko Finske, 


biti go- 
je kaplja 


» cimeta ita. 
Večera. Pre- 


ju, koji je pokušao 

BJEŽANJE KUCI. 


Od godine 1916. pa sve do svršetka rata cvao je u Sibiriji jedan 
posebni obrt: otpremanje zarobljenika kući. K nama su povjerljivo do- 
lazili ljudi i nudili nam se, da će nas otpraviti kući preko njemačke 
fronte odnosno preko švedske ili norveške granice. Nagrada je za ot- 
premu bila vrlo velika: tako su od mene u Tari tražili dvije hiljade ru- 
balja. Za putovanje u Ameriku tražili su još više. Ove su svote za za- 
robljenike bile prevelike i rijetko ih je tko mogao skucati. Od kuće se 
moglo dobivati na mjesec samo sto rubalja najviše. Ja nisam mogao 
doći do tolike svote i napustio sam sasvim nadu, da ću moći pobjeći iz 
Sibirije. Redovno nije bilo opasno bježati kući na takav način. Tim su 
se novim obrtom bavili većinom Židovi. Otpravljalo se etapama, po- 
srednici-pratioci predavali su dotičnika jedan drugome, sve dok nisu 
došli na određeno mjesto. Teže ili skoro nemoguće bilo je bježanje bez 
tih posrednika i obično se je katastrofalno svršilo osobito kod onih, koji 
su pokušavali bježati u Mongoliju, Kitaj ili prema sjevernom ledenom 
moru, 

U zimi god. 1918. bio je dodijeljen jedan Bečlija da spava uz moj 
krevet u zarobljeničkom logoru u Tomsku. Dopratila ga je vojna ophod- 
nja i predala u našu baraku. Bio je pješadijski rezervni zastavnik, Beč- 
lija. Po lošem mu se odijelu vidilo, da su ga svakuda povlačili. Izgle- 
dao je jako umoran i čim se je malo oporavio, pripovijedao mi je, da je 
pokušao bježati kući preko Finske. Jedan ga je Židov imao otpratiti 
preko pratioca do Petrograda, gdje je po novim uputama i uz veliki 
oprez trebao preći finsko-rusku granicu. Iz Tomska ga je do prve etape 
pratio jedan, a dalje opet slijedeći posrednik-pratioc. Da ne bude ništa 
sumnjivo zamotali su mu glavu kao da je ozlijeđen. Ovaj zastavnik nije 
naime znao skoro ništa ruski i Rusi bi lako po izgovoru mogli prepo- 
znati, da je stranac. Pratioc se je njegov tužio suputnicima, da je nje- 
gov rođak teško obolio, a osobito na jeziku i da radi toga ne smije go- 
voriti i da ga vodi u Petrograd na operaciju. I pokazivao je nekakav 
spis, »bumagu« od liječnika. Na takav su način sretno doputovali do 
Petrograda. 

Prelaz preko rusko-finske granice bio je pomno čuvan. Radi uhoda 
vodila se oštra kontrola nad svakim putnikom. I put od Petrograda do 
finske granice i osobito na finskoj granici, gdje je bilo najopasnije, bio 
je strogo nadziran. U Petrogradu ga je pratioc obukao u željezničarsko 
odijelo i u dogovoru sa strojovođom postavio ga uz ložača u parovoz. 
Tako je izbjegao kontroli u Petrogradu. Na predzadnjoj stanici prije 
rusko-finske granice izašao je po uputi danoj od pratioca u Petrogradu 
i krenio naznačenom stazom prema granici, gdje su mijenjali sav gluž- 

beni personal i bez ispravnih se dokumenata nije moglo prijeći u Fin- 
sku. Detektivi su budno bdili nad svakim putnikom. 

Pratioc ga je upozorio na taj pogibeljni prelaz ovako: »Na finsko- 
ruskoj su granici postavljeni najviše odani vojnici caru, a i najkrvoloč- 
niji. Kao pijan uz plot moraš ići naznačenom stazom. U određeni sat 
se mijenja na granici straža, za što treba dvije-tri minute vremena. To 
vrijeme moraš iskoristiti i provući se kraj staze, sa koje moraš sići uz 
veliko drvo. Ako se ne držiš toga, ne će ti biti moguće proći preko gra- 
nice. Pazi na te dvije minute«. 

Zastavnik se je držao te upute i prošao kraj straže na granici u vri- 
jeme, kada se je ona izmijenjivala. Staza je dalje po finskom tlu vodila 
kroz borovu šumu. Tom se je stazom išlo do kuće (koju su mu točno 
opisali) nekoga Finca, koji ga je imao dalje voditi kroz Finsku. Staza 
se je po borovoj šumi počela gubiti i sve slabije isticati. Misleći da je 
već vrijeme da skrene prema kući onoga Finca, zaokrenio je na stano- 
vitom mjestu u nadi, da će doći do te kuće. Vrludao je po šumi duže 
vremena nego što je prema uputi bilo određeno i njemu samom se či- 
nilo, da ne ide pravim putem. U to zaori gromki ruski: »stoj!« Dva su 
ruska vojnika bila u zasjedi na straži. Uhapsili su ga i otpremili do 
prve stražarnice. 

Vojničkim etapnim stanicama otpremili su ga u tvrđavu Wiborg, 
zatvorili kao uhodu i s njime postupali vrlo loše i grubo. Takav posti- 
pak nije mogao podnositi i zatražio je, da ga se predvede zapovjedniku 
tvrđave. Kada mu to nije uspjelo zaobilaznim se putem  pritužio dan- 
skome konzulu, koji je kao zastupnik crvenog križa imao štititi sve 
ratne zarobljenike. To mu je i uspjelo. Ruski general, zapovjednik tvr- 
dave, izdao je naiog, da ga preslušaju, a poslije preslušavanja k njemu 
predvedu. Taj ga je general zapitao perfektnom njemštinom, kako je 
mogao doći u Finsku iz Tomska. »Finsko-rusku granicu je nemoguće 
Prijeći. Ni ptica ne može bez naše dozvole preletjeti tu granicu, a kako 
da se jedan čovjek, koji je nepoznat u tim krajevima, preko nje pro- 
vuče! To je nemoguće!« rekao mu je. Poslije ovoga razgovora zatražio 
je general brzojavno od zapovjedništva zarobljeničkog logora, da mu 
jave, je li odanle pobjegao jedan zarobljeni časnik i ako jest, kako on 
izgleda. Čim je stigao pozitivni brzojavni odgovor, dao je general za- 
slavnika iz zatvora ponovno pred sebe dovesti. . 

»Dobro, Vi ste zaista bjegunac-zarobljenik«, rekao je general i za- 
molio ga, da mu točno ispripovijedi, kako je prešao tu granicu. Kada 
mu je zastavnik sve ispripovijedio i dodao, da su ga još u Tomsku upo- 
zorili, da preko rusko-finske granice može prijeći samo na stanovitom 
mjestu jedne staze i samo u određeno doba i to za one dvije tri minute, 

. kada se straže mijenjaju, skočio je general sa stolca viknuvši njemački: 

»To su te dvije minute! Zar su tako upućeni u najsitnije, ali vrlo važne 

ruske vojničke detalje! Diese gewisse zwei Minuten!« Izrukovao se sa 

zastavnikom i izdao nalog, da ga otprave natrag u zarobljenički logor 
. grada Tomska. 

18. IV. Nedjelja. Dobio dvije plaće..Sutra ću u grad. Možda mi uspije 
kupiti kakovo sukno za odijelo. 

Za rusku farmakognoziju tražio je knjižar 4.000 rubalja u stranom 
novcu. Kao ljekarnik dobivam 32 dolara mjesečno i stan sa hranom. 
Hrana je bila vrlo dobra, spremljena za teške bolesnike. Nama isplaćuju 
35 rubalja za jedan franak, a u gradu 45! Dakle netko masno profitira! 

19. IV. Iz bližnje vojarne dolazi mi svako veče jedan Japanac na 
razgovor. Sporazumijevamo se ruski. On hoće od mene učiti ruski i sva- 
ku si riječ i frazu bilježi. Od njega sam zabilježio mnogo japanskih ri- 
ječi: končiva = zdravo; atama = glava; ude = ruka; kubi = vrat; 
ema = gospođa; šči = sedam; rok = šest; asa = zora; k-cu 
= cipele; kis-su == ljubiti itd. 

1. V. Pucnjava teških topova! Japanci već rano jutros sipaju gra- 
nate na koreansku četvrt i pojedine dijelove grada, gdje se je skupila 
crvena milicija. 

Govori se, da je koreanska četvrt do temelja razrušena, jer Koreanci 
navodno drže s boljševicima. 

3. V. Ponedjeljak. Jučer sam sanjao, da se čelo Irene Recamier na- 
slonilo na mene. Bila je to samo vizija! (Moja supruga ima naime čelo 
slično onome od madame Recamier). 

4. V. Teška se magla spustila na grad oko 4 s. poslije podne. Dotle 
je bilo vrlo lijepo. ' 

10. V. Iz Hong-konga pišu, da su se pobunili na lađi, jer su dobi- 
vali pokvareno meso i slabu hranu. Engleska policija da je zauzela lađu 
i da ju prati dalje. Treba uzeti na put: kiseline, luka i ne znam još šta. 
Lijepe perspektive! 

12. V. Dao sam si kupiti kave i platna za košulje. Čim dođe dozvola, 
da si dignemo plaće, napravio bi si i civilni frenč, pak bi došao kući 
odjeven kao čovjek, a ovako izgledam kao bećar ... 

Oko 1/26 S. na veče otišao sam na pristanište kod tvrđavice br. VI. 
Vjetar duha i zima je kao u studenom kod nas. Zamolio sam ribare, da 
idem s njime na lađi. Na cijelom se obzorju počela spuštati magla. Vje- 

tar se je sve više i više dizao, a valovi bivali sve jačima, Lađica je jako 
Široka i sigurna za najveću buru. Uz obalu valovi mali, slabi i ne osjeća 
se trešnja, a dalje od obale sve jači. Vele mi, da će mi biti zlo! 

Plavo-zelenkasta tekućina valja se nepravilno i neprestano. Vjetar 
nag baca sad amo, sad tamo. Plovimo upravo prema otoku pred zalje- 
vom, otkale duha vjetar i dolaze valovi. Lađica se naginje sad na jednu 

sad na drugu stranu. Voda udara o njezine stijene i šumi. Udaranje se 
vesala ne čuje. Buči, zuji, pjeva naljućena japanska ljepotica sa žuto- 
plavim licem. A mi usprkos toga paramo more, oskvrnjujemo neuleđeni 
. zeleno-plavi i žućkasti alem, alem, koji buči, puši se i pjeni . . . 

Približujemo se otoku. Dva su otoka, vele mi ribari. Veći da ima 
tužnu prošlost. On je otok suza. Na njemu su ostavljali političke krivce 
bez hrane, da se dive ovoj japanskoj ljepotici, da uživaju u njezinoj lje- 
poti i da žive samo od njezine ljepote, da žive bez hrane. Kada bi to 
ostrvo moglo da zapjeva, ozvanjalo bi tako tužnom pjesmom, nastala bi 
nova glazbena elegija, opera nove vrsti, kakve nema na svijetu. I svijet 
po svoj prilici ne bi vjerovao njezinim tugaljivim, no istinitim akordima. 

Cijeli je zaljev opkoljen sa zapadne i istočne strane nejednako vi- 
sokim brežuljcima. Sunce se ne vidi više, sakrilo se za one oblake ili bo- 
lje da kažem za maglu na obzorju. Gore se iza zalazećeg sunca plave kao 
ametist. Dalje se prislanja k gorama tamno-plavi pojas. Gore kao da su 
zavite u oblak, sivu, bjelkastu maglu. 

Nad Zlatnim Rogom žuti se nebo. Konture se tih brdina dobro vide, 
sivo su plave, a nad njima žuti okvir obasjan suncem. Vjetar duha, 
tjera lađicu. ' 

»Brzo do ribnjaka« zapovijeda šaljivo vlasnik lađe, »brzo veslajte«. 
“Brzo se kližemo po uzbuđenoj, zapjenitoj vodi. Na ostrvu i u blizini 
ostrva vide se zabijeni debeli obliči. To je taj »sad« morski, vrt, ribnjak, 
što izdaleka izgleda kao kakav vrt. Kukama se hvataju tih obliča, jer bi 
nias vjetar dalje odnijeo. Čamci se kreću okolo otoka. »Oprezno, da tko 
ne ispadne« viče vlasnik, jer vjetar duha s jedne strane, a s druge do- 
laze valovi, koji se odbijaju od obale ostrva, a opet čamac se veže uz 
oblič i time jače trese. Oprez je potreban! 

Vuku mrežu i spuštaju dalje u more. Time plaše ribu, da otiđe u 
drugi odio mreže. Mrežu vuku, dižu. Teška je, puna je ribe. Svi šute i . 
gledaju u zelenu vodu... »Pazite« — zaori glas vlasnika. Mreža se na 
jednom zasja. Bezbroj malih sardinica se valja, koprca pred nama. »Mi 
smo tjuremščiki, tamničari«, — šale se Rusi, ribari — »vucimo »kazni- 
onu« t. j. mrežu!« Sardinice se vijugaju kao zmije, jedna je na drugoj, 
kraj druge ili ispod druge. Bacaju ih u trup lađice. Kako su lijepe te ri- 
bice! Leđa su im zelenkasto-smeđa, donji dio bijel kao porculan sa raz- 
nim nijansama bijele boje, koje s jedne strane prelaze : smeđe-bijelu 
1 zeleno-bijelu boju, a s druge u m Em: Dieke au 
na hrptu plave, plavcate. Dišu, otvaraju usta l drže , ., otvorenim, 
kao da proklinju svoje tjuremščike. Veliki se jeršovi (ve ei bom 
vio, kakva je to riba, a nisam ju u dnevniku opisao) smrzavaju, ukočile 

im se peraje, otvorile ralje . . . Jedan jerš baca, riga . . . iz ralja mu 
ispadaju, lete nesretne sardinice, koje je prije pojeo. »Ispugalsja« — veli 
Rus —, »njervnjičajet« (Preplašio se je, uzrujan je, uzbuđen je). Uz sar- 
dinice se mješaju sardele i druge ribe, plosnate, široke, a žuto obrub- 
ljene. 

14. V. Petak. Jučer poslije podne otišao u grad. Šogora Andrije nije 
bilo. Spavao sam kod Hribara, koji mi je pripovijedao, da je Andrija 
dobio pismo od kuće. O Ireni nisu ništa znali, a za Juricu su rekli, da 
je u trećem razredu. Kako sam bio zabrinuti, da li su živi ili ne. 

U jutro sam potražio Andriju. Irena je slaba, no dobro se drži — 
piše tata. Jurica zdrav, no pustopašan. Trebalo bi tatice, da ga drži na 
uzdi. Kupili su Jelenčićkinu kuću, inače bi morali na ulicu. Mlijeka ni 
za lijek, sve je skupo. Hvala Bogu, da su koncem mjeseca studena bili 
zdravi. 

Za Ivu bi htio znati, što je s njim! 

15. V. Subota. Bio sam u Drugoj Rječki po madžarske knjige i filo- 
zofiju. Weiser (jedan zarobljeni časnik, Madžar) mi je obećao, da će po- 

kušati sve, da mi te knjige pribavi. 

Kako je već lijepa priroda! Još dan dva i sve će se zazeleniti. 

17. V. Izgleda, da ćemo posljednji otići odavle t. j. još nekoliko 
mjeseci ostati ovdje. Kada ću već jednom dospjeti kući?! 

18. V. Pripovijeda se na veliko, zašto ostajemo ovdje. Zar samo zato, 
da si neki zasluže novaca?! 

21. V. Petak. »Nadvojvoda« Voskar došao i skoro će u naš puk 
(Voskar je bio zapovjednik od srpskog odreda, koji je imao oko 500 mo- 
maka. Ovakovih privatnih srpskih odreda bilo je više. Na njih se i na 
njihov život u Sibiriji ne mogu osvrniti, jer nisam bio u njihovoj orga- 
nizaciji). : 

22. V. Magla kao u studenom kod nas. Malo i kiši. Vlažno je. Sastao 
sam se sa Dragutinom Kuhnom (To je zemljak i prijatelj, Vinkovčanin, 
a aktivni kapetan). Kako mi je milo, što sam ga sastao! 

23. V. Rumunji otilaze. Već se ukrcavaju. ' 

24. V. Pregledao sam ljekarnu do temelja i sve popisao, što se u njoj 
nalazi. 

28. Dobio od »svete crkve ratnice« (bewaffnete Kirche) t. j. od Fr. 
Terseglava njegovu latinsku poslanicu. 


FRANC TERSEGLAV. 
Franc Terseglav, visok, dosta krupan čovjek, došao je k nama u 


Nižnji-Udinsk nekako prije uhapšenja Kolčaka. Tu smo se upoznali, 
mnogo družili i sprijateljili. Bio je Terseglav odjeven u uniformu ruskog 

policajnog činovnika sa remenom sablje preko zelene ruske rubaške. Čini 
mi se, da je za vrijeme cara bio policajnim pristavom u gradiću Zla- 
toustu ili u njegovoj blizini. Terseglav se naime volio hvaliti, kada je bio 
kolje raspoložen i uvijek bi u takvim slučajevima isticao oštrinu svoje 
britke čorde iz tvornice čelika, znamenite ruske tvornice oružja u Zlato- 
ustu. U N. Udinsku su ga pokušali umoriti. 

Iz Nižnjeg je Udinska iznenada iščeznio. Nakon 4—5 mjeseci sa- 
stali smo se ponovno u ožujku ili travnju 1920. u Vladivostoku. Nepre- 
slano smo bili zajedno i satima razgovarali o svemu i svačemu. U Ru- 
siji je imao velikih veza osobito sa krugovima pristaša ruskog mistika 
i filozofa Solovjeva. K nekima je od njih odveo i mene, a zajedno sam 
s njim i potpisao jedan memorandum, koji je Terseglav sastavio, a ra- 
dio je o uniji istočno-ruske crkve sa katoličkom. Mi smo se dvojica znali 
šaliti i jedan drugome ironične dopise dostavljati preko naših služaka. 
Od više takvih pisama sačuvalo mi se samo jedno. 

Čekajući nekoliko mjeseci lađu, koja bi nas imala iz Vladivostoka 
odvesti kući, kojiputa smo se razveselili kod čašice likera, koji sam ja 
pravio, a ako je bilo više raspoloživog novca i kod čašice »vinogradnoga . 
vina« (t. j. pravog vina). Razigravši se i razveselivši se jedan bi drugog 
bockali. Terseglav bi kojiput i potegnio iz korica svoju sablju demeški- 
nju, njom mahao po zraku. Radi toga sam ga u šali zvao »bewaffnete 
Kirche«. Njegovom obrijanom, crnomanjastom licu više bi i bolje pri- 
stajala svećenička halja nego li vojnička ruska uniforma sa sabljom. 
Neprestano mi se činilo, kao da se u tome vojniku krije jedno lice ili 
nešto sličnog tipu lica isusovačkoga. Ja sam mu to.i u lice rekao. Ter- 
seglav se tome nasmijao. Poslije jednoga tjedna donio mi je njegov slu- 
žak papinu bulu, u kojoj me nazivlje vražjim sinom i poziva, da napi- 
šem povijest Jugoslavena zarobljenika, makar da sam vragu dušu pro- 
dao.*) (SL. 35.). 


*) Dilectissimo Nobis perituro in dedito Satanae saeculo filio, doctori Ver- 
gotsch. i 

Dei Providentia atque Principis Missionis nostrae gratia membrum Commissi- 
onis pro elaboranda Jugoslavorum in Russia historia facti, iam ab principio totam 
maternam curam adhibuimus, ut Te, dilectum filium nostrum, huic labori ad majo- 
rem _Dei et Ecclesiae gloriam cooptaremur, 

Cum cor nostrum semper imprimis angustiis et doloribus captivorum belli 
impletum fuisset, spiritu Sacrarum Scripturarum  ducti et misericordia  christiana 
impleti, in cathedra Sancti Petri sedentes statuimus Te quoque rogare, ut in hanc 
tenebrosam materiam quo magis lucis afferres, cum et ipse in tabernacullis capti- 

e miserandam vitam duxisses, 
kg: A gcientia eorum, quae intra filios hominum  geruntur, inspirati, valde 
bene ebis notum est, Te quoque doctrinis perversorum hominum atque haereticis 
incitamentis ab recta via aberasse, sed nihilominus quaedam bona et sana princi- 
pia pro elucendu supradicta materia conservasse, cum non obstantibus tentationibus 

SI. 35. 


Satanae atque collaboratorum eius, semina golidae maternae eductionis et croaticae 
christianae directions in Te non penitus dispersa fuerint, 

Qua propter, nolentes media divinitus nobis ad coercendos  pertinaces fi- 
lios sanctae matris Ecclesiae adhibere atque Te St. Congregationi pro comburen- 
dis infidelibus tradere, paterne Te commonemur, totam operam conficiendae histo- 
riae captivorum Jugoslavorum dare et sacra obedientia:imbutum dilectissimo No- 
bis filio Francisco 'Terseglavo penitus se subiicere, ut opus hoc secundum principis 
verae catholicae historiographiae perficeretur. 

Ad dissipandas tenebras inimicorum Dei, quibus 'Tu, dilecte filil, obscu- 
ris doctrinis gocialistarum obsolveris, ne veritatem videas neque aeternam beatitu« 
dinem consequaris, 'Tibi nostram :Apostolicam benedictionem benigne impertimur, 
confisi, ut 'Te derelictis viis implorum, illuminata divinutus mente et core &? 
omnibus carnalibus peccatis purgato, supradictum nobis fillum Franciscum in por“ 
ficlendo opere historiae jugoslavicae totis viribus  adjuvares,  indulgentias > duodu? 

Terseglavu naravno nisam ostao dužan i napisao sam mu jednu iro- 
nično-satiričnu raspravicu o odnošaju Slovenaca prema šajkači od god. 
1848. pa do 1920., u kojoj sam se najviše obazrio na estetsko-psiho- 
loške momente. U Vladivostoku mi je pozajmio 'Terseglav svoju 
knjigu Danteovu divinu komediju, koju je par dana pred svojim od- 
laskom od mene uzeo, akoprem sam ga molio, da mi ju ostavi do kuće. 
Ja sam naime izgubio sve svoje stvari, pa i knjige, među njima Divinu 
komediju i Manzonijeve Vjerenike. Drugih talijanskih knjiga nisam mo- ' 
gao ni kupiti ni pozajmiti u Vladivostoku. Da se malo revanširam Ter- 
seglavu za ovu poslanicu držao sam mu na rastanku govor »de miseri- 
cordia dilectissimi filii Francisci Terseglav«, što me je ostavio preko 
dva mjeseca bez talijanske lektire i što mi je napisao onu papinu bulu. 

29. V. »Erzherzog« Voskar se tužio Panđuru, da na svijetu nema 
pravde i jednakosti. U zatvoru naime kod misije nema ni jednog Hrvata! 

2. V. Mikler, mali tič — veliki krič, kako sam ga nazvao u Tomsku, 
pisao mi je iz S. Franciska (on je išao kući s Česima preko Sjev. Ame- 
rike). Zaviđam mu! 

5. VI. Vatra u bolnici. Umro tifozni i leži s nama na odru. Sada me 
to ne smeta, a prije rata bi me smetalo. 

Bušić hoće u Bolševikiju. 

7. VI. Eksplodirala bara. Naša susjeda, seljakinja uz tvrđavu, išla 
na veće sa svijećom, da traži patku u maloj bari. Bacila na patku opeku 
i nastala eksplozija. To je t. zv. schlagendes Wetter. (Pod vodom se 
rastvaraju organske, ponajviše biljne tvari i kod toga se stvara t. zv. 
metan, plin, koji pomješan sa zrakom eksplodira uz vatru, svijeću. Na 
sličan način nastaju i eksplozije u rudnicima). 

8. VI. Zalotao limenu kantu. (Na moru u tropama vlada velika vlaga 
i zato se mora sve skuplje zalotati: čaj, kakao, koža itd.). Spremljam 
se pomalo za odlazak. 

U jugoslav. pukovniji uzbuna, jer je misija poslala dokument 'sa 
štampiljom: srpska misija. ' 

10. VI. Misija napravila novu štampilju sa napisima S. H. S. 

13. VI. Ljudi bježe iz odreda, jer nema lađe. 

Misija nam je rekla, da si što više stvari pribavimo: kože, platna, 
a da ne nosimo novac kući. Zato i kupujemo te predmete. 

17. VI. Lađa da dolazi i brzo da odlazi 22. o. mj. A ja? Da ili ne? 

20. VI. Sastavljam putnu ljekarnu za lađu, koja dolazi. Ja moram 
ostati do slijedeće lađe! 


Tibi promittentes, ut ab aeterno igni salveris vel in casu, si Tibi in Purgatorlo ver- 
sare Deo stašašnta visum fuerit ob poenis istis quam prius liberaris, 
Datum Romae in Cathedra 8. Petri anno quinto pontificatus nostri, 


Benedictus. 

21. VI. Pišem pismo Ireni, koje će joj predati lično Lesić, Zagrep- 
čanin. 

24. VI. Dovežen u bolnicu jedan Slovenac, koji je ribe lovio baca- 
jući na njih bombe. Bomba mu je danas odbila jednu nogu i jednu ruku. 

Jedan naš umobolnik pokušao ubiti Kitajea pokućarca. 

25. VI. Lađa odlazi sutra. 

Tan-šao-i (ministar Ju-an-ši-kaja) napisao je jednu knjigu o Ki- 
taju, koju čitam u ruskom prijevodu. »Mi ne ćemo vaše civilizacije« — 
dovikuje on mehaniziranoj europejskoj i amerikanskoj kulturi. »Mi ne 
ćemo vaše mašine, jer one ubijaju našu dušu. Mi za nikakva bogatstva 
na svijetu ne ćemo promijeniti svoju civilizaciju. Nije dosta biti bogat 
kao što su to Amerikanci nego treba biti i sretnim, a nova kultura ne 

Sl. 36. Potvrda o cjepljenju u Vladivostoku. Ujedno i legitimacija. 


donaša sreću! Kitajci nisu doduše bogati, no zato imaju druge vrijed- 
nosti: duševnu prostodušnost, bez koje nema sreće i koja ne zaostaje za 
bogatstvom. Nigdje ne poštuju tako ravnopravnost kao što to čine u 
Kitaju, gdje je i kapitalista podčinjen tradicijama, a ne zakonima. Tamo 
je pravi komunizam, jer u obitelj spadaju i odaljeni članovi roda. 

Odnošaj inostranaca prema Kitaju jest taj, da li će se njihov kapi- 
tal i kultura prikloniti Kitaju ili će to biti obratno. Kitajski je radnik 
umjetnik, jer može kod rada razvijati svoje duševne sile, dok je mo- 
derni radnik samo pridodatak stroju sa zadaćom, da proizvodi što više 
kvantitativno. Eto, zato nećemo europejske civilizacije!« 


26. VI. Vraćaju se naši bjegunci. 
30. VI. Čitam listove, što je ovamo donijela madžarska misija. Sve 
skoro obične fraze, ovda-onda se samo istakne sreća ili nesreća. 

Jučer je bio Sv. Petar! Nema moga tate i nemam više nikoga, kome 
bi čestitao. 


Novine donose vijest, da je policija napala u Sarajevu na učenice! 
Težak sukob! Kada ženski stvor nekoga zamrzi — onda mržnji i svađi 
kraja nema! A i policija je ženskoga roda! To je veliki sukob, dvoboj; 
sasvim nemoderan! Ženska protiv ženske! A to nije savremeno! 

1. VII. Sluhi, da je propala česka lađa. 

2. VII. Opet magla, vlažno, kao u jeseni. 

3. VII. Tko više muči životinju ili onaj, koji ju kolje ilj onaj, koji 
ju ubija sjekirom? O tome smo danas raspravljali. Onaj, koji kolje — 
više ju muči. Tako smo se složili. 


Sl. 37. Dozvola za polazak u grad. štampilja udarena na legltimaciju. 


27. VIL. Andruškina lađa nasjela, nasukala se na plitko mjesto u 
zaljevu nedaleko od Vladivostoka. 

Kakove su bile prilike u istočnoj Sibiriji poslije našeg odlaska, dakle 
poslije prelaza u Mandžuriju mjeseca ožujka 1920. neka govori pismo*) 
*) »čita 9. VIJ. 1920. 

Dragi doktore! Sretno prispio u Čitu; šaljem Ti pozdrav, U subotu (3. VII.) 
u 11 sati otputovao sam iz Vladivostoka; 6. VII. u 7 s. prisplo sam u Manažuriju 
i jutrog u 7 s. u Čitu. Značit, (ruski: t. j. dakle), vrlo dobro do sada. 

Put je zabavan kao na pr. u Pograničnoj. Pasporte pregledavaju u vagonu; 
poslije opet mora se ići u »pasportni punkt«, da se »vizira« ruski, kitajski 1 ja- 
panski, Željez. kartu poslije svakog polaska pregledavaju u pasportnom punktu, 
kom tema dežurnom vraču (liječniku) itd, Da, još 1 carinari su kofere pregle- 
MU opustiti. Vi imate ići u Hajiar (a. 

ki činovnik, ja Vas ne mogu Prop + u Hajlar (a 
to CE kokos: Mandžurije t. j. 176 km. Pisac) ruskom konzulu, da on postavi 

prijatelja Andrije Bušića, bivšeg natporučnika hrvatskog domobranstva, 
koji je ostavio svoju suprugu u Nižnje-Udinskom i došao do Vladi- 
vostoka, otkale je pošao natrag, da potraži svoju suprugu. Ataman 
Semjonov je držao frontu u blizini Čite i vrlo je nerado propuštao osobe 


»vizu« na pasport, a poslije toga ću ja Vas propustiti! 

Ja nato njemu kažem, da ja nisam civilist nego vojnik i izvadim Udostovje- 
renije (svjedodžbu), na koju je on svoju vizu postavio i kazao, da mogu putovati 
dalje. U Mandžuriji (gradu) kupio sam zlatnih, srebrnih, kerenskih novaca. Jedna 
jena = 7.500 Semjonovih = 200 Kerenskih! 5 rubalja zlata — 5.20 jena. 

Ovdje u čiti sjedim i čekam »si čas«. Bio sam u štabu armije već šest puta 
i još šest puta ću ići. Došao sam u 8 sati rano, u 9 još prerano; u 10 sati dežurni 
me general primi i kaže: »čerez tri dnja« (poslije tri dana). Ja na njega, a.on 
veli: »spravki nužni« (treba provjerit). Ja velim: idem lično načelniku štaba. 
»Pažalujsta« (izvolite) odgovara on. Načelnika štaba »njet« (nema) u 11 sati; u 
12 sati »jest« i kaže mi »zavtra« (sutra). Ja ga zamolim neka samo rezoluciju na- 
piše a drugo će sve dežurni general za pet minuta zgotoviti (tako je naime dežurni 
general kazao). 

Načalnik štaba napiše: »Vyđatj (izdati) udostovjerenije za propusk (prolaz) 
fronta. Ja dežurnom generalu, a njegov dežurni oficir veli: »čerez 20 minut«. 
Stalo i dva sata a ja udžum-budžum, on kaže, da je već gotovo i neka idem 
u drugu kancelariju polučitj (dobiti). Ja tamo, a oni kažu: kod dežurnog 
je generala propusk. Ja opet Kk generalu i zbilja među bumagama nađu moje 
udostovjerenije. Dežurni mi veli: zavtra »v pjat časov poslje objeda«. Molim lični 
doklad. Harašo, doložu (javiti ću), pažalujsta! Sad da si vidio čuda i 'komedije. Ja 
uniđem a dežurni general stane pred mene i zaviče: »Ja Vam govorju, čto zavtra 
polučite Vaš propusk!« Ja hoću da mu kažem a on veli »boljše njičevo« (ništa 
više) !« Ja ipak otvorim usta i kažem: Dozvolite javiti Vam, da sam bio kod načal- 
nika štaba. Ne da mi ni riječi izgovoriti. »Znam — kaže — on Vam je dozvolio i 
Vi ćete dobiti« Ja opet njemu, da su mi naredili, da moram još i Japancima otići 
a on kaže: »dospjeti ćete!« Na koncu mu rekoh: »Dajte mi moje udostovjerenije 
ličnosti, jer me inače zatvore na ulici a on sav ljutit kopa po bumagama (spisima) 
i dade mi udostovjerenije ličnosti a propusk nije dao. Zahvalim se i zapitam: »Kada 
zapovjedate da dođem ?« »Sutra u 10 sati«. Na to sam otišao. 

Vraži Švabo, prokleti švabo, zove se Hafner. Sav je crven; i kosa i brada cr- 
vena; nastojaščij germanjec (Pravi Nijemac). Odmah sam još jutros vidio, da 
s njim ne će tako lako ići. Drugi su svi bili ljubezni i staraju se. Samo prokleti 
Švabo kad je čuo »Serb« odmah je kazao »čerez tri dnja«. 

Uselio sam se u oficirski vagon prespavati. Sad je 4 sata poslije podne i pi- 
šem Ti iz restaurana. Da! Još sam jednom bio kod ađutanta načalnika štaba; on 
mi je obećao »si čas« a ja se pokupim i odem. Još ću danas jedamputa otići tamo, 
možda ipak izdadu. 

Poslije ruskog propuska moram ići Japancima. Nadam se, kod njih će to 
brže ići; to mi i sami Rusi kažu, Onda idem vlakom do fronta 100 kilometara; tamo 
ili pješke ili kolima kroz front 10 kilometara; a od Mogzona opet vlakom dalje sve 
do Tomska. 

Nadam se, da tovarišči ne će ovake ludorije praviti ili će me odmah ubiti ill 
zatvoriti a govorit 2gi čas« valjda ne će. 

Sutra u 5 sati poslije p. odlazim što bilo da bilo; ne čekam ni njihovih pro- 
Puska ni ništa. Za brijanje sam platio 2000 rubalja, za čaj sa pirožnim 8150 ruba- 
lja. Sada ću ručat, sigurno 25.000 rubalja semjonovskih. Nosilščiku se daje 20.000 


+ 

dalje u Sibiriju prema zapadu. S kolikim je to poteškoćama skopčano 
pokazuje nam Bušić. Boljševici su se držali prve njegove kombinacije, 
a ne »si čas«, zatvorili i odsudili ga na smrt, od koje se upravo čudom 
spasio. 

List mi je pisao u Vladivostok, u tvrđavu br. 6. 

.28. VII. Neka, neobična i rijetka riba napala je na jednog Čeha, koji 
se je kupao i ispila mu krv, a nije ga-pojela. 

29. VII. Počev sam pakovati ljekarnu. 

30. VII. Sve otpremio na lađu. 

1. VIII. Sutra se ukrcavamo, a prekosutra valjda dalje na put od 


20.000 kilometara. Veselim se, što putujem, no moja je pjesma, moje ve- 
selje puno mol-akorda! 


rubalja, što iznese kofer iz vagona do izvoščika, Ja sam mu dao jenu pa se je tri- 
put poklonio. | 

E. itarni međunarodni stoji na stanici Pješčanki. U štabu armije kažu, da ga 
ne će ni ustiti jer je sav vlak pun Jenna Ma OEonnh (go Mo dmetnkm 
a sve km Jevreji. Germansku su misiju propustili. 

Pozdravi sve poznate i očekujte me, za 15 dana ću već 1 nazad doći, 


: Bušić. 
Mnogo pozdrava! 

Od Vladivostoka do Adena. 


2. VIII. Tuj-fu znači kitajski: mir i sreća! Hoću li i ja osjetiti još 
jednom u životu blagi upliv kitajske Bjeća tuj-fu! Već je vrijeme i zato! 
Kada će doći hrvatski tuj-fu? 

Naša lađa »Himalaja« duga je 155 melara, a široka 17, ima 10.000 
konjskih sila, automatski korman, tri vrsti cilindara, 18 ložača, na dan 
troši oko 108 tona ugljena i 12—15 tona vcde. Najveća joj je brzina 17 
morskih milja (1 milja = 1853 metra), dakle oko 30 kilometara na sat. 
Za rasvjetu služe tri dinamostroja. Ima »refrigator«, aparat za pravlje- 
nje leda kao i destilacioni aparat. »Himalaja« je napravljena g. 1893. u 
Greenocku (Holandija), a vlasnik joj je: Peninsular and Oriental Navi- 
gation Company. 

»Slovo« caristički list pozdravlja Srbe prigodom odlaska i ističe, da 
. oni sa sobom ništa ne nose. 

Blagosivlju lađu ruski svećenici. U govoru neprestano se ističe srp- 
ski i ruski narod. 

Lađa se odmiče, polako odmiče. Još se vidi kopno. Hoće li se naša 
lađa navratiti u Japan? Hoćemo li zaći u zemlju, gdje su svi ljudi jed- 
nako visoki, gdje govore jednim te istim glasom svi muškarci i sve žene? 
Nije li takav jezik jedna glazbena monotonija? Ne mogu vjerovati, da 
su Japanci muzikalni, kada im u govoru nema razlike između tenora, 
baritona i basova! Japan zemlja bez basova, a Rusija zemlja basova! 
Jednaki glas, jednaki stas, svi su jednaki, da ih ne možeš jednog od dru- 
gog razlikovati. Sve je jednako — zato je mega i japanska narav jedno- 
stavna, obična i prosta. 

4. VIII. Kiša, mala bura! U jutro mi se počelo stuživat na a bacanje, 
no rakija je odmah sve popravila. 

Sinoć sam kasno u noći bacio zadnje oružje, bacio zadnju bombu u 
more japansko. Sada sam ipak doživio, da nemoram uvijek oružje kod 
sebe nositi. Nije mi uspjelo, da se sastanem sa mojim napadačem iz V. 
Udinska, makar da sam ga četiri mjeseca tražio, da ga raznesem bom- 
bom. I nemilosrdno bi ga raznijeo, samo da sam ga bio sastao, Izbjegao 

.je željeznoj kruški, koja mu je bila namijenjena. Sada sam bez oružja! 
Zadnja mi je bomba otišla u morske dubine, ne izvršivši svoju misiju! 
Zar sam zbilja bez oružja? Teško je to vjerovati! 

Plava, tamno-plava voda, kuda ti oči dopiru. Voda ravna, mali 
vjetrić, mali talasi, mali i nejednaki talasi, koji se na toj plavoj povr- 
šini dižu, putuju i prelijevaju. U udubinama između valova zeleni se 
voda, a što se više izdiže biva zeleno-plavom. Sad se dižu velika plava 
brda, dolaze do lađe uzdignu se više i bivaju sasvim svjetlo plavim, sa 
vrhova im se razvija pjena i razilazi se. Nastaju bjelkasto-zeleni virovi 
u plavom kristalu. Na pjeni se vide duge. Plavo japansko more nepre- 
stano mijenja boje kao kameleon. Svi mi gledamo u tu japansku ljepo- 
ticu, gledamo i uživamo u njoj. Japanke imaju crne oči, a neka se ova 
japanska ljepotica samo ne namrgodi! Neka se ne razljuti i neka nam 

ne pokaže svoju bjesnoću. 

6 sati na večer. Stojimo. Jedni vele, da se je pokvario jedan kotao 
i da ga popravljaju, a drugi da je tajfun aviziran. Stajali smo do 8 sati. 


5. VIII. 6 s. u jutro. Koreja! Prolazimo sasvim blizu Koreje, »zemlje 
jutarnjeg mira«. Ne vidimo tamo nikakvog znaka života, dalekozorom 
na 20 km se ne vide sela, ceste, ništa . . . kao da je Koreja izumrla. 
Baš nigdje nikakvog znaka života, ni znaka o životu! Jedino živo biće, 
to je naša mašina, koja lupanjem navješćuje život. Nema u moru. ni 
riba, ni lađa, ni jedrenjača. Sve kao da je izumrlo u području i blizini 
zemlje »jutarnjeg mira«. 

8 s. u jutro. Vidi se jedrenjača, a za njom veliki brod. To su prvi 
znakovi života na moru, otkako smo krenili na put. 


10 s. Koreja se još vidi. Jedan mi suputnik, Englez, veli, da su one 
nasade na vrhovima brda, nasađe riže, katolika, koji su se od progona 
sakrili u gorje. 


5 s. poslije podne. U kabini me poslužuje Malajac, koji zna nešto ta- 
lijanski. Pita me, jesam li katolik. Kada sam mu to potvrdio, zakrijesile 
su mu se crne oči kao u tigra. Otkopčava svoju košulju i pokazuje mi 
medaljicu Majke Božje i krunicu. Kada sam spomenio Goa-prašak, za- 
pitao me je, otkale ja znam za tu portugalsku provinciju. Goa-prašak je 
araroba, što su ga po toj provinciji nazvali, gdje su ga uzimali kao tajni 
lijek protiv kožnih bolesti. Bolestan je na plućima. Dajem mu lijekove. 

10 s. Prošli smo Čusimu pred zalaz sunca. »Himalaja« je stala, kod 
tih historijskih otoka, da ih pogledamo. Tu je ruski carizam dobio naj- 
teži udarac, kada su mu Japanci razbili cijelu mornaricu, koja je iz Pe- 
trograda krenila u Vladivostok. Admiral Njebogatov poneo se kao čo- 
vjek, predao se i nije dao potući i ubiti hiljade ljudi sa lađama, koje 
nisu bile moderno opremljene. 

Izašli iza japanskih otoka, koji su nas doslije štitili od vjetrova ki- 
tajskoga mora. 

U 12 sati u noći došao sam u kabinu. Moji se svi kod kuće sigurno 
mole za moj sretan povratak. Svaku minutu, svaki sat sam bliže kući. 
Još dobar mjesee dana, pak ćemo se vidjeti! 

6. VIII. Petak. U nedjelju bi morali stići u Hong-kong. U Nagasaki 
(Japan) se nismo svratili radi kolere. Valovi su jako veliki. Većini je 
putnika zlo i boluju na morskoj bolesti. Ja kao lupo di mare (mor- 
ski vuk) makar da sam samo lupo di terra ST vuk) i nije mi ništa. 


Sl. 38. List »Himalaja«. 


Na kilometar dalje od lađe vidi se gejzir, diže se voda 3—4 metra. 
To je kit, koji hvata hranu u blizini lađe. 

Naš odred izdaje list »Himalaja«, koji izlazi svaki treći-četvrti dan. 
Izašlo je svega oko deset brojeva. ' 

»Romar« je poučno-zabavni prilog »Himalaje«. 

Orkestar lađe vrlo je dobar i daje dnevno koncerte. Jučer je u 9 sati 
na veče bio raspored ovaj: 1) Lowe: Overseas (koračnica); 2) Wake- 
field: Woodland-Chimes; 3) Blom: Šapat cvijeća (valcer); 4) Keller B.: 
Uvertira k veseloi igri; 5) Drdla: a) Souvenir, b) Serenade; 6) Mary 
Beautifut: Ohio-valcer; 7) Triglav (koračnica). 

Sat pred koncertom jest uvijek predstava u kinu. 

Knjižnica je otvorena cijeli dan. Na veče se pleše nekoliko puta na 
tjedan. Zapovjedništvo broda izdaje službene vijesti o najnovijim dogo- 
đajima, koje dobiva preko radija. 

7. VIII. Ventilator prestao funkcionirati. Prozore od naše kabine 
treba zatvoriti, a ona ge nalazi nad ložionicom, Stanujem sa Zagrepča- 
ninom Segenom (sada bankovni činovnik). Toplo sa sviju strana. Pribli- 
žujemo se otoku Formozi, području kamfora, starog, kitajskog oboža« 

vanog i svetog drveta! Ni umjetni kamfor njemački nije mogao da istis- 
ne ovaj naravni sa Formoze. 
Posebna su vrsta zabave na brodu: bacanje velikih kolobara nači- 
njenih iz užeta na kolce ili na koncentrično urisane kružnice na palubi. 
Hrana vojnika u jutro: kava, kruh, pržena šunka; u podne: gulaš 
sa krompirom; na veče: kava. 

SI. 39. Jestvenik za časnike. 


Morao sam preuzeti i ljekarnu za posadu lađe. Time sam postao 
poluslužbena osoba i mogu svuda zaviriti. Sprijateljio sam se sa zapo- 
vjednikom kuhinje, Ircem, on me vodi svuda. Zvao sam ga Mister of 
Ireland. On me vodi u sve prostorije. Tako me doveo do prostora, iz ko- 
jega se čulo stenjanje. »Ovdje tuku Englezi crnokožce« — rekao mi je 
— »među koje spadamo i mi Irci«. 

Naši vojnici nisu zadovoljni sa jelom. Mister pristaje uz dozvolu za- 
povjednika lađe, da si naši sami kuhaju. Naša su četiri kuhara mogla 
izdržati samo dva dana. Upravo je nemoguće raditi u ovoj sparini i vru- 
ćini. Svaki dan se mora peći svježi kruh, jer je sutradan tako kiseo, da 
ga se ne može uživati. A i prvi dan na veče već je kiselkast. 

Časnička je hrana vrlo raznolika i dosta dobra. Mene samo smeta 
okus smrznitog mesa. Pijemo vodu sa ledom, 

8. VIII. Nedjelja. Sreli smo oko 20 barki urođenika, koji love ribu. 
Kitajsko je more vrlo tiho. Vjetra ne osjećam baš ništa, Oglašena je sv. 
misa u 1/8 s., koju ima da služi pastor. Ne ću ići. 

Oko 1/,12 s. u blizini naše bolnice i ljekarne kod ulaza u lađu sku- 
pilo se mnogo svijeta. Drugi se popeli na krov, treći stoje na stolicama. 

Umro je sin jednoga Čeha! Sada će ga sahraniti. Postrana vrata na 
ulazu u lađu otvorena su, na prag je položena kvadratna daska, određena 
valjda za lijes. Deset českih časnika tvore špalir. Stari Englez, mornar, 
odjeven u bijelo, sav mrk, prsa punih odlikovanja nosi nešto zamotano 
u česku zastavu i postavlja na dasku. Za njim stupa svećenik. Od go- 
vora ljudi, šuma mora, buke mašinerije ne čuje se glas svećenika. Iz- 
gleda kao da lađa vozi polaganije. Mati, poluluda žena, ne zna, kuda da 
ide i gdje da stane. Stari Englez, mornar, diže dasku i naginje ju. Drug 
mu drži česku zastavu. Zdvojni krik, mati je zajauknila, a djeteta već 
nema na lađi. Zbor časnika pjeva tužnu poputnicu. Sve ženske plaču, a 
i stari si mornar briše oči i on je ganit, on, koji je toliko puta gledao 
smrti u oči. Žao mu je valjda, što je tako mali stvor brzo otišao sa arene 
života i postao hranom riba! 

Možda će ovo dijete bolje proći u zagrljaju tihog starca, kitajskog 
mora, nego da je proživilo buru, more bure na tvrdom tlu, Možda je bo- 
.lje prije svršiti, jer onda čovjek manje pati! 

Od Vladivostoka do Hong-konga ima 2990 milja. 

Hong-kong 9. VIII. 1920. 

Kitajske se gore odlikuju okomitim i velikim stijenama, na kojima 
se koče posebna drveta. Hong-kong je mali otok, dug oko 18 km, a ši- 
rok 3—8 km. Englezi su ga zaposjeli g. 1841. i nazvali Victoria-City, 
u počast engleske carice Viktorije. Otok opkoljuju visoke gore. U en- 
gleskom »putniku« za taj grad stoji: »The harbour of Hong-kong is on 
of the finest and beautiful in the world, the city is magnificently situed«. 
Spada među najljepše gradove na svijetu, a ima predivan položaj. Sta- 
novnika je oko po! milijuna. 

Ovdje se sudara stara i nova civilizacija. Malo sastajem bijelih eu- 
ropejskih tipova. U trgovinama su sami Kitajci, a u privatnim poduze- 
ćima mješanci, haf-kansi, križanci između bijelih i žutih. 

Na obali nas čeka mnoštvo urođenika, koji se deru, viču i prave za- 
glušnu buku. Valjda nas pozdravljaju, a po svoj prilici bi htjeli od nas 
novaca. Vrti mi se u glavi, kada sam pošao cestom u grad, a zajedno sa 
g. Segenom. Kao da se stijene ulica miču, savijaju. Dolazimo do jednog 
trga. Sav mi je grad nekako čudnovat, Kao da je vojska na trgu, od ko- 
jega vode dalje nekoliko ulica. Namješteni su topovi i upereni na razne 
strane. Veći je dio ovoga trga ograđen bodljikavim žicama. U tom se 
cgrađenom prostoru uz topove nalaze kupovi granata i šrapnela. Strojne 
puške su isto spremne za boj. Nekoliko vojnika smeđe boje stoje na 
straži uz bodljikave žice. 

Policisti su lijepo izrasli ljudi sa fesom i uređenom crnom bradom. 
Od glavne se ulice: Wellington-street penjemo u gornji grad uspinjačom 
i sjedamo u prikclica. Kondukter nas upozoruje, da ovdje nije mjesta 2% 

bijelce nego da moramo prijeći u prva kola. Izgled je ovdje upravo veli- 
čanstven: vidi se cijeli zaljev sa otokom, na kojem je Hong-kong. Nasadi 
su svuda prekrasni: palme se izmjenjuju sa crnogoricom, bjelogoricom 
i paprati, koje su ovdje velika stabla. 

Grad sastoji iz modernih kuća, od kojih me mnoge sjećaju na Vene- 
ciju. Ulice ključaju od života, trguje se mnogo na ulici. Jedan dio Ki- 
tajaca hoda gologlav i bosonog, drugi ima široki šešir napravljen od tr- 
stike, a treći uzani šešir. Bijelci nose tropske šljemove. Možda se ne ću 
prevariti, ako reknem, da je Hong-kong pun zlata i da je od pet dućana 


Sl. 40. šetalište u Hong-kongu. 


jedan zlatarsko-draguljarski, drugi mjenjačnica, treći prodaja svile, če- 
tvrti prodaja voća, a u petom prodaju razne tropske napitke, kojima se , 
gasi nesnosna žeđa. Trguju, mašu rukama, mnogo govore, a malo rade. 
Mnogo ima otrcanih prosjaka kao prije rata u Maliji. Kuli se provlače 
svim ulicama, kao i rikše. Većina je Kitajaca bez perčina. Kitajke imaju 
normalno razvijene noge, osobito prste, | izda do NEA 

Spuštajući se dole sreo sam mnogo iscrpljenih ljudi, koje sam odmah 
upoznao kao pušače opija. Tako su žuto-zeleni kao mrtvaci kod nas. Je- 
dan je Kitajac nosio teško breme sa pijeskom, stenjao je i tako nas div- 
lje motrio, kao da nas je htio svojim pogledom ubiti. Da se može očima 
ubijati kao sa strojnom puškom, mnogo bi ljudi brzo otputovalo s ovoga 
svijeta! 

U hong-kongskom se zaljevu crne male lađe kao crne ptice. To su 
t. zv. sam-ponlje, u kojima živi cijela obitelj i osim te lađice ne posje- 
duje ta obitelj ništa drugo. Samponlje imaju velika vesla kojima žene 
(a ne muškarci) u hlačama veslaju i kormane. Barke sa jadrima mije- 
šaju se sa samponljama, Čini mi se kao da u ovom zaljevu plovi hiljade 
bijelih i crnih galebova. ' 

Hong-kong ima svoj posebni novac. Ovdje ptica nisam vidio. 

11. VIII. Jučer cijeli dan prohladno. Iz luke smo izlazili sat i pol, 
tako je velika. Duha hladni vjetar. Na palubi je ugodno stajati. 

Jatomice lete ribe iz vode kao da su ptice. 

12. VIII. Japan je personifikacija cvijeta trešnje, on je zemlja ka- 
valira: buši-d6 (buši = vitez, a doć = cesta). Japanci vjeruju, da ih čuva 
duh bušido-a i da ih radi toga ne može nitko pobijediti. Zato im je bu- 
šido neki polubog. Japanci se drže nepisanih zakona, a drugdje se ne drže 
ni pisanih. Zašto čovjeka najviše boli, ako tko prekrši nepisane zakone? 
'Fo su ona najosjetljivija pravila, koja doslije nije nitko mogao uvrstiti 
u pisani zakon, svejedno kao što nitko ne može na hrvatski točno pre- 
vesti veliki broj optativa iz arapskog jezika (njih oko 40)! 

13. VIII. Prošli smo već pokraj Filipina. Vruće je. Teško je izdržati 
iu vrućinu. Na 100% stupnju smo sjeverne širine. Sva je sreća, da vjetar 
piri, inače ne bi mogao izdržati tu vrućinu. Na palubi je sasvim ugodno. 
Sjednem li samo na 2—3 minute u sobu, odmah se znojim usprkos toga, 
što se propeler vrti kao lud. Otvorim li prozor, štrca voda u sobu, a 
zatvorim li ga — prava pravcata banja. Ja do sada nisam vani spa- 
vao, a ni ne kanim. U toploj ću si sobi barem liječiti reumatizam. To 
će mi biti jedna jedina korist od cijelog ovoga puta. A možda i od cije- 
loga rata! ' ; 

Kako se osjećam subjektivno do sada? Dobro! Nije me bolilo ni ti- 
jelo ni glava. Spavam izvrsno u ovoj vrućini i usprkos njihanja lađe i 
šuma mašinerije. A neprestano čujem, odnosno osjećam taj jednaki mo- 
notoni šum stroja za loženje, no ni to me ne smeta! Samo kući — pa 
makar propao na putu. 

Jučer u 5 s. poslije podne. bila proba za ukrcavanje. Preko pol sata 
je trebalo, dok su se svi poredali, no ni tada nisu svi došli. Kod našeg 
čamca nije ih bilo pet! 

G. zatvoren, jer se je nepristojno ponašao prema jednom Englezu. 
Prva vrana! 

Vrlo se rado kupam u našem bazenu, gdje je voda čista i hladna. 
Plivam kao u Savi. 

14. VIII. Subota, Sada se negdje nalazimo između Siama i Bornea. 
Sutra bi morali stići u Singapore, grad lavova. Oko 9 sati sastali smo se 

s jednom lađom, koja nam je neprestano brzojavljala. To je jedini živi 
stvor, koji smo vidili zadnjih pet dana. 

Nije mi ni vrućina, a skoro ćemo biti pod drugim stupnjem sje- 
verne širine! Daleko smo dakle samo dva stupnja od ekvatora, gdje sun- 
čane zrake padaju na zemlju okomito! Meni je sasvim: ugodno!'čim lađa 
stane, hoćemo li se topiti ili sasvim otopiti od vrućine? 


Otopiti ili topiti 
— samo ne utopiti se! 


SI. 41. Obala sa palmama (Singapore). 


Jedan je Lalo uz nas kod jela sa svojom ženom Ruskinjom. Čim do- 
nese konobar vodu sa ledom, jedno od njih ugrabi vrč i izvadi sav led. 
i anique! S 
NE do Singapura ima 1437 morskih milja, i : 
Singapore 15. VIII. 1920. Stojimo pred lukom, Otočići, otoci svi za- 
rasli palmama, kraj njih prolazimo i zalazimo u zaljev singapurski. Na 
obali drvene kuće kao da sjede na balvanima. Izgledaju mi kao kolibe iz 
Lavingstonovih ili Stanleyevih sela centralne ak: enju 
Mi na lađi svi ushićeni. Žviždi. Prolazimo a ma čića 
Izdaleka se vide samo krošnje, a poslije cijela 
ponadao naa 2 Am Još malo i dolazi grad lavova — Singapore. 
a Kak ZA bilo razglašeno, da ne ćemo smjeti u grad, jer da 
e a meda ars dobilo ospice. Dr. Fajdiga je međutim ustanovio, 
je dijete je 


da je to osip, nastao uslijed tropske vrućine, 

Vrgoć: Uspomene na svjetski rat. 


GE! 


Uz obalu stoje Malajci i drugi urođenici i viču nam engleski i ruski: 
brosaj djengi (bacaj novac). I mi bacamo bakreni novac raznih indijskih 
valuta. Polugoli, goli Malajci, Tamili skaču u vodu kao ribe, zarone, 
nogama izbacuju vodu, pojave se na površini, najprvo ispruže iz vode 
ruku sa bačenim novcem, zatim im se pomoli glava. Smiju se, nešto go- 
vore i opet viču: brosaj djengi! Kako su vješte te poluopice, te polugo- 
rile u plivanju. Mister of Ireland mi pripovijeda, da Malajci izvrsno vide 
i da mogu gledati i u vodi i pod vodom dobro vidjeti. Čim zarone, otvore 
oči i odmah opaze novac i uhvate ga. 

Na lađu su došla dva stražara i traže dozvole za izlaz iz lađe u grad. 
Svi su stražari u engleskim kolonijama urođenici. Razgovarajući s jed- 
nim od stražara, rekoh mu, da sam i ja u civilu stražar. No, no (ne, ne) 
protestirao je on, dodavši, da bijeli čovjek ne može uopće biti stražar. 
Dolaze urođenici u crvenkastim pregačama protkanim bijelim i plav- 
kastim kockama. Gologlavi su, lijepo počešljani i imaju perčin, crn kao 
ugalj, u koji su zatakli žuti češalj. Pokazuju posjetnice i dozvolu od 
engl. policije, da smiju prati rubeninu. 

U svim se engleskim kolonijama indijskog arhipelaga govori pidžn- 
ingliš t. j. engleski izmješano sa kitajskim riječima. 

Zabilježio sam si nekoliko malajskih riječi: seju = hladno (cold 


engl.); pisau = nož; garam = sol; lima = pet; asam = šest; 
minum = piti; singa = lav; pura = grad; kuda = konj; su-su = 
mlijeko. 


Hindu i Malajci hodaju bosi ali ponosito, a zaogrniti su bijelom 
plahtom. Među njima se ističu gigerli, koji su si prilijepili neku žutu 
tvar na nos, a na pol čela žuti melem, što li. 

U gradu se nalazi mnogo kitajskih radnja i gostiona. Ovdje ima 
mnogo manje draguljarskih radnja nego li u Hong-kongu. Mnogo uro- 
đenika nosi cokule sa debelim drvenim potplatom, kojim udaraju o cestu, 
stuče i daju gradu posebni šum, posebni ton. 

U gostionicama i iskuhaonicama na ulici nalazi se mnogo riba u 
košarama, raka, nekakvih meni nepoznatih školjki. Pripravljaju na ulici 
ta jela i za stolom gosti ih uživaju. Raznovrsni i ugodni mirisi raznih 
jela draže me i ja bi jeo, kada bi znao iskati t. j. zatražiti jelo, a i jesti 
ga. Prolazim ulicu za ulicom i motrim život i kretanje ljudi. U jednom 
boljem lokalu sjede urođenici u fraku, Približuje se jedan u fraku i ci- 
lindru, sjeda za stol. Konobar mu donaša najprvo umivaonik, u kojem 
si ruke sapunom pere. Sjeda za stol i prstima brzo meće rižu i meni ne- 
poznato jelo u usta. Poslije jela opet si ruke pere kao i prije jela. Mora 
da je vrlo bogat taj gost, jer se konobar neprestano vrti oko njega, # 
kada miruje izgleda mi kao da je pred njim u vojničkom pozor stavu. 


515 
BOTANIČKI VRT U SINGAPORE-U. 


Za vrijeme moga boravka u Švicarskoj, imao sam priliku, da češće 
zalazim u kuću učenjaka svjetskoga glasa Dra. A. Tschircha, velikog 
kemičara i utemeljitelja moderne farmakognozije. U najboljem raspolo- 
ženju počeo je taj učenjak da pripovijeda o svojim doživljajima u tro- 
vama, zatim o samim tropama. Njegovo pripovijedanje o tropama, nje- 
gova djela o tropskim ljekovitim bilinama bila su me vrlo zanijela. U 
duši sam svojoj odlučio, da jednom pođem u trope. Kako baš ne raspo- 
lažem bogzna kako velikim sredstvima, cijeli je taj moj plan bio samo 
»pium desiderium« (pusta želja). »Ako Vam je moguće« — toliko mi je 
puta govorio taj učenjak — »nemojte propustiti, a da ne otiđete u trope, 
da vidite najljepši dio svijeta, trope uopće, a Ceylon napose! Ta to stoji 
samo 10.000 kruna!« ' 

Vidjeti trope, vidjeti najljepši dio svijeta! Eto ovo me je potaklo, 
da pokušam kući preko tropa. Željezna ruka Marsova bacila me u cen-: > 
tralnu Aziju, iz koje nije bilo izlaza. Odlučio sam se na najopasniji, naj- 
dulji put iz Tomska na Vladivostok, a onda .... . što Bog dade! 

U tropama postoje 3 botanička vrta: 1. u Buitenzorgu na Javi, 2. u 
Singapore-u, a 3. u Peradenya na Ceylonu. Kako su me se dojmili trop- 
Ski krajevi i tropske nasade? Kojiputa je čovjek u takvom stanju, da ne 
može pisati, jer mu je oko tako poraženo, da ne zna kuda da gleda — 
kuda da pogleda i što da napiše. Svejedno kao kada dođe u kazalište na 
najljepšu operu. Onda je zanesen, ushićen, ne zna se snaći, ne može da 
reproducira! — A ipak je vrlo, vrlo mnogo uživao! Tako i ja! 

Botanički vrt je udaljen od pristaništa, dobra 4 km. Kočija donle 
stoji 2 dolara! Kočijaš pokazuje desno i lijevo na kuće uz cestu: villa 
of ingliš džentelmen. Govori nešto malajski, kitajski — smiješano g en- 
gleskim. Odmah uz luku evropski grad: auiomobili, kuće, vile, električni 
tramvaj .... Sve lijepo uređeno. Da nema palma i tropskog bilja — 
ćutio bih se kao u Evropi. Iza jednog kilometra udaljenosti od luke, poči- 
nje pravi urođenički život. Od ceste udaljene kuće ili bolje da kažem naj- 
Prljavije kolibe isprepletene su nekim pleterom, pokrite bambusovim, 
a i drugim lišćem. Zamazane žene, prljava voda, žuta kao žutica zemlja. 
Svuda raznoliko visoko bilje, sad palme, sad obično drveće. Drveće uz 
potok, uz cestu, sve kao uzdignito iz zemlje, na pol metra, sada opet na 
1 metar ističe se korijenje nad zemljom , ,, , to je t, zv. mangrove. 
Vegetacija. | 

Kočijaš se zaustavlja pred raznim dućanima, u kojima se prodaje 
Voće. Običaj je to na istoku, valjda dobiva Postotke. Kupujem to voće 
raznog egzotičnog oblika: mangustane, duriane, banane, mange, papaje 
.... i kako ge sve to voće već ne zove! 

U lijepo uređenim vrtovima, livadama Europejaca, rade urođenici: 
gule, buše drvo. Curi bijeli sok. Valjda vade, dobivaju gutaperču, kau- 
ćuk, što li! Otišao bih k njima, da je dozvoljen ulaz. 

Botanical Garden! Botanički vrt! Kuda da krenem? Na ulazu stoje 
3 velike palme, visoke jedno 6—7 metara. A odmah dalje diže se jedno 
drvo visoko valjda 10 metara. Kako je valovito tlo, vidim vrhove raznog 
drveća, palma, a na jednom dijelu je vrta uređena i tropska šuma. Vrt 
ima 180 jutara površine, na kojem su smještene sve najtipičnije biline 
cijelog toplog svijeta. U tropskoj šumi imamo opet pravu, divlju, nepa- 
tvorenu, najbujniju, najšareniju vegetaciju na svijetu. Ne mogu se od- 
lučiti, kuda da najprvo pođem, ili u »prašumu tropsku« ili da pregledam 
vegetaciju Moluka, Samo-a, Seychelli-a, Filipina, Japana, Malajskog 
poluotoka ....Indije.... Australije... .. 

Botanički vrt nije točno sistematski uređen t. j. biljne familije nisu 
jedne pored drugih po Engler-ovom sistemu nego prikazuje flore iz raz- 
nih krajeva (a ne familije) sa svim njinovim najkarakterističnijim za- 
stupnicima. Vrt se nalazi na malenim brežuljcima i uzvisinama. U doli- 
nicama se skupila voda, močvara. U močvari t. j. na obali i u vodi na- 
laze se močvarne biline sa sabljolikim oštrim lišćem. Može se reći, da 
je lišća bezbrojna množina. Kako vise te sablje u svim mogućim smje- 
rovima, skoro je nemoguće proći iz vode na kopno kroz prvu tu zapri- 
jeku, kroz more oštrih sabalja! 

Uz obalu se naslanjaju grmovi, veća drveća, razne palme, razni pan- 
dani, kokosi zatim ogromna drveća bjelogorice. Ako je jako podvodno 
na Hibiscus, Pandanus dolazi mangrove-formacija. Sad veće sad manje 
grmlje sa isprepletenim korijenjem po prilici 1 m. iznad površine, iz- 
gleda kao u snu neka slika. Najnepravilnije isprepleteno korijenje, razne 
debljine i oblika, savija se prema zemlji, a i na stranu u svim mogućim 
smjerovima. Kod svakog je drveta druga forma korijenja. Razne palme, 
svaka sa svojim specifičnim lišćem, razne lijane, epifiti, jedni jasno ze- 
lene, drugi tamno zelene, sivo zelene .... boje, zatim u svim mogu- 
ćim bojama mnogo bjelogorica sa lijanama, kao nepravilnim užetima, to 
sve omotano — eto slabe slike obale! Takovih primjeraka različitih 
obala ima nekoliko. 

Na vrhuncima tih brežuljaka obično su zasađena velika, ogromna 
drveta 10, 15, 20, 50 metara! Šteta što na svakom nema imena nego bro- 
jevi 1050 . . . 2036 . . ., a sve ih ne poznam. 

Stojim pod drvetom kojih dvadeset pet do 80 m visokim. Ravno je 
kao jela, a gore mu se samo na vrhu nalazi granje, dok mu je stablo sa- 
svim bez grana. Ponosni vitki orijaš svojom zelenom glavom gleda oholo 
na okolicu svoju. Ispod njega ili bolje da kažem pored njega stoje gr* 
movi, palme, iz zemlje izlazi lišće 3—4 m visoko, a 1/, m široko, lišće pe- 

rasto rascjepano sad veće sad manje (Nippa fruticans). Malo dalje 2—3 
palme 5—-6 m visoke sa prekrasnim krošnjama, a sa mnoštvom epifita 
na stablu, izgledaju kao da se sivo-zelena kora stabla uvila u zeleno 
lišće epifita, čija boja prelazi u sve moguće nijanse na crveno. Uz stazu: 
male palme sa lišćem, sad kao lepeze, a sad kao paunova pera. Pokraj 
njih druge palme sa skoro okruglim no raščlanjenim lišćem. 

Palme, kaktusi, drveće Kube, Oreodoxa sa svojim kolutastim stab- 
lom, koje prema krošnji biva sve uže. Veliki kaktusi najrazličitijih ve- 
ličina, oblika sa trnovima raznovrsnim — i sa cvijećem najrazličitijih 
boja i oblika! Na drugom obronku viju se razne Areke, male, velike te 
nježne mladice — palme. Na posebnim poljima su brazilske palme Mau- 
ritia, sa više svojih zastupnika. 

Uz te visoke, možda najelegantnije, najvitkije palme valjda kao 
za opreku stoji ili bolje da kažem kuburi zdepasta Stivinsonia, nevelika 
palma debeljkastog stabla i što je rijetko kod palma sa korijenjem u 
zraku. List je velik jedan metar, a samo je malo rascijepan na rubovima. 

Uz ove raznolike palme stoji visoka Garcinia (10—20 m), sa svo- 
Jim lijanama i epifitima. Imamo i ogromnu smokvu, debelo drvo kao 
naš hrast ili jela . . . i na njemu opet druge lijane . . . drugo društvo, 
drugi izgled. Negdje u sredini vrta — ne varam li se — stoji jedan dio, 
možda najneobičniji. Izgleda iz daljega kao da je mnoštvo zabitih debe- 
lih, neotesanih stupova, na kojima su naslonjene grane jedne smokve. 
Vrlo tipičan tropski pojav: iz grana se spušta stablo, kao korijen do 
zemlje, u kojoj se razgranjuje. 

Jedno ili dvoje ovakovih drveta posebna je »šuma«. Izgleda kao 
kada djeca podupru drveće sa motkama, a samo drvo vrlo je lijepo ure- 
šeno. Zamislite si jedan kompleks od dvije do tri ovakove smokve, a u 
njihovoj blizini vitku Mauritiu i druga lijepa tropska stabla. U blizini 
ovakve puste šume da stoji mnogo listova 3—4 m velikih Musa-vrsti. 
Nešto dalje veliki cimet, pa ogromni Eucalyptus. 

Uz Braziliju naslanja se Kuba, Seuchellesi, Nikobari, Mauritius, 
Molucci, Australija: vidi čovjek pred sobom. cijeli tropski svijet, sve 
flore toplih krajeva! 

Gle tamo 7--8 m visoki Caryophyllus! — Naši klinčići potječu od 
njega. Zeleno lišće, bujna krošnja, iz koje se ističe crvenkasto-bijeli cvi- 
jet sa žutim prašnicima. U nejednoliko zelenoj krošnji nalazimo bezbroj 
erveno-bijelih piknja sa žutim točkicama, 


Arenga sacharifera (palma, iz koje vađe šećer) sa lišćem na vrhu 
sabranim izgleda kao čuperak 5—6 m. dugačkih nojevih pera, člie su 
peteljke svezane, a plojke su im gusto stisnite, Elaeis gulnensis 1 druge 
joj vrste imaju uz Cocos najljepše krošnje, 

Drvo “broj 2030 ima široko 40—50 m razgranjeno korijenje na povr- 
šini zemlje. Pod tim drvetom izgledam kao patuljak. Samo postrano ko- 
rijenje debelo je kao moje tijelo! Ovdje se u blizini vuče po zemlji lijana, 
zavijena, isprepletena, debela do pol metra. Dalje od baze se razgra- 
njuje, još bolje zavija, isprepleće, puže po zemlji — uzdiže se. To je je- 
dan primjer vrlo debele lijane — povijuše. 

I paprati ne izostaju — trope su zemlja palma i paprati, gdje one 
dolaze dapače velike kao drvo. Predstavimo si opet najrazličitije oblike 
lišća, sa vrlo mnogo divnih boja u neizmjernom obilju nijansa. 

Ne smijem zaboraviti ni na 10—15 m visoke trave, razne bambuse, 
dendrocalamuse, pa mirisave poluodrvenjele i miomirisne trave, iz kojih 
se dobiva razno aromatično ulje . . . Na uglovima staza, gdje se sijeku 
plohe zemljišta sa raznim tim florama, zasađena su tipična drveta. Kao 
što je na pr. u Italiji tipična citrona i čempres, tako je u tropama tipična 
Albizzia, lijepo bijelo drvo, zatim tamarind, lovor i dr. To je drveće, 
koje obično tvori drvorede u alejama. 

Spominjajući uzgredice bezbroj tropskih leguminoza — mahunarki, 
moram se još u dvije tri riječi sjetiti i cvjetnjaka. Mislim, da si ovako 
veliku količinu i množinu. nijansa ne može čovjek ni zamisliti. Preda 
mnom leže 50—60 lončića primula. I kod nas su one bogate na bojama. 
A ovdje?! Pero mi staje! Pa onda Azaleje . . . . razni ljiljani, kaktusi 
.. . . Od svakih na stotine primjeraka! Svaka ima lišće drugačije boje! 

Nekoliko jutara vrta sačinjava umjetno zasađena tropska šuma. Za 
tropsku bi šumu mogli reći, da sastoji od četiri regije, od četiri dijela. 
Prvi t. j. najniži dio bile bi niske paprati i njima slične biline. Drugi 
dio tvore grmovi, koji se nikad ne ističu iznad 6—7 m visine. Treću re- 
giju čini drveće oko 20 m visoko, a četvrtu giganti visoki i do 60 m. To 
su biljni aristokrati! Sve je to drveće isprepleteno bezbrojnim poviju- 
šama i lijanama. Veliki broj varijacija boje, ono neopisivo nijansiranje 

. . cvijeća, oblici, boje . . . epifiti, pak ptice tropske. Eto vam šume! 

U tobolskoj sam guberniji (u sjevernoj Sibiriji) imao mnogoputa 
priliku da vidim sibirsku prašumu i da lutam po njoj. Koje li razlike 
između tropske i sibirske prašume. U sibirskoj prašumi nalazi se samo 
ernogorica ili bolje da kažem sve je skoro sama crnogorica, razni bo- 
rovi, smreke uz nešto breze. Pod zaštitom borovih krošnja dolazi samo 
nekoliko vrsti bilina: par paprati, vrijesova, trava, ljiljana . . . Izlom- 
ljeni borovi čine prašumu još neprohodnijom. U glavnom jednoličnost — 
sami borovi. Eto to je sibirska prašuma, t. zv. urman, 

A tropska prašuma?! Sastoji ponajviše iz bjelogorice, a crnogorice 
tako reći nema. Tamo je najveće bogatstvo oblika i boje; tamo je naj 
više razvit zajednički život: epifiti, parasiti, lijane, biline sa najrazno- 
ličnije razvitim korijenjem. Nemoguće si je zamisliti tu kombinaciju, 

najidealniju, najljepšu iz četiri regije vrlo lijepih, raznolikih bilina . . . 
I ako sam mnogo čitao o tropama, proučavao razne tropske biline ... 
ipak prave predodžbe nisam o njima imao. O tome me je osvjedočio bo- 
tanički vrt u Singapore-u! 

U botaničkom sam se vrtu zadržao skoro cijeli dan. I to je premalo! 
Trebalo bi sve to proučiti. I ako sam si nešto bilježio, to sve ne dostaje. 
Nedaleko uz botanički vrt stoji privatno vlasništvo — uzrasla šuma ki- 
ninovaca. "To su 15—20 godina stari kininovci, najmodernije uređeni. 
To je »prava« šuma — po našem shvaćanju t. j. sastoji samo od kinino- 
vaca. Tropska šuma pako nema skoro nikad ni dva ista drveta zajedno. 


Unio bih eventualno u taj prikaz i neke etnografske momente. Go- 
voriti naime o tropama, a spominjati samo biline, to ne bi bio potpun 
prikaz o životu. Tamili, Malajci, Singalezi, Arapi, Kitajci, upotpunili bi 
malo tu sliku, jer i oni žive uz te biljke. Oni goje, odgajaju njeguju i 
prodaju biline! Pomislite samo na oficinelno i neoficinelno bilje, koga 
oni tamo sabiru, spremaju i odpremaju. Singapur je jedno od najzname- 
nitijih mjesta, iz kojih se izvaža ljekovito bilje tropske Azije. Većina 
tropskih bilina dovežena je iz njega. Tu je uzor botanički vrt, zato sam 
ga i pokušao opisati. <“ 

16. VIII. Ponedjeljak. Na lađi je već rano u jutro izvješeno na ve- 
likom bijelom papiru: »This ship will leave this porte today to 12 o' 
clock« (Ova će lađa ostaviti ovu luku t. j. otploviti, u 12 sati). U svim 
velikim lukama stoje lađe samo toliko koliko je potrebno, da si ugljena 
natovare i da poprave mašineriju. 


5 s. poslije podne. Jučer je bilo kiše i hladno, kada smo unilazili u 
Singapur, Meni je bilo hladno u košulji pod tropskim nebom. Danas kiša, 
prohladno mjesto silne žege i vrućine. Prolazimo i imamo proći pokraj 
Sumatre i molučkog poluotoka. More je mirno, a nebo zastrto slabim 
malim oblacima. Kako mi oko doseže svaki kilometar dva vidim veće 
ili manje otoke. Već su prošla četiri sata, otkako smo ostavili singapur- 
sku luku. Vidim brda, plavu nazupčanu liniju, a što se njima više pribli- 
žujemo sve se ljepše pokazuju oblici palma, banana i drugog tropskog 
drveća. Jasno razlikujem svako drvo i ladice na otocima odnosno pred 
otocima, More kao da je otocima zatvoreno, tamne pjege u daljini, ri- 
barske lađice, giblju se po vodi i kako se približuju ili udaljuju od otoka, 
svaki put drugačije izgleda taj roj, te lađice na moru, Obrisi gora, brda, 
otoka neprestano se mijenjaju. Lice crne Malajke, mora u molučkoj cesti, 
lijepe crnke sa plavim očima, neprestano se mijenja, mijenja se, a kod 
toga uvijek ostaje lijepim. Kako mora da zavide naše ljepotice sa svojom 
prolaznom ljepotom ovoj vječno lijepoj plavookoj crnki Malajki! A tko 
joj ne bi i zavidio!? : 

17. VIII. Utorak. Sinoć su na zapadu bili vrlo čudni oblaci. Iznad 
površine mora pred nama veliki žuti pojas, dalje narančasto-žuti, a na 
gornjem rubu više šafranasto-žući, a dalje bljeđi! U sredini toga žutog 
pojasa leži tamni, crni oblak na površini mora. Izgleda kao ležeći zec sa 
ispruženim ušima, glavom i zgrbljenim tijelom. Hrbat se zecu izdiže, do-“ 
biva grbu, raste, nastaje brdo, a zeca nestaje. 

* “11 sati. Danas je more neobično tamne boje tako tamne, da bi ga 
mogao nazvati crnom ili plavo-crnom tintom. I ribe više skaču iz vode 
rego li što su obično skakale. Otkako sam ostavio Vladivostok prviput 
vidjevam u moru meduze, koje izgledaju kao ploveće žućkasto-sive gljive 
pečurice. 

Oko lađe se pojavilo kojih 20—30 mladih, jedan metar do metar i 
pol velikih delfina. Kao da su dobre volje: skakali su jedan preko dru- 
goga, jedan gonio drugoga. Slobodni su u slobodnom. Upravo im čovjek 
mora da zavidi, tako su pustopašni. Kao da ismjehivaju svojom vese- 
lom igrom našu odrvenjelu evropejsku borniranost! Sve je njihovo u 
vodi. Ništa ih ne ograničuje, ništa ih ne ograđuje. Giblju se po svojoj 
volji, a ne po tuđoj. 

Mornari skidaju, odmotavaju debela užeta sa velikih mosura i pri- 
vezuju ih na stupove palube. Je li to znak kakve promjene, trešnje, bu- 
re?! Danas bi morali ostaviti Street of Malacca (cestu Malaka) i da do- 
đemo u Indijski ocean. Možda će nas on prvi dan pozdraviti! Vederemo! 
Ako se to zbude, da nas barem pozdravi po danu, da vidim, kako bjesni 
ova voda, koja je do sada bila uvijek mirnom! 

Monsum je zbilja aviziran! Juj, al će biti ljuljanja! 

More je opet plavo, a dalje bijelo. U blizini lađe sunčaju se zmije 
na površini vode. 

18. VIII. S jedne strane su nam Nikobarski otoci, a s druge Su- 
matra. Lađa se jako trese. Nekoliko puta skoro da je i meni bilo zlo. 
Na strani prema Sumatri savile su se dvije zmije, jedna žuta, a jedna bi- 
jela, svaka protkana raznobojnim pjegama. 

Sada je već toplije. U kabini jedva čovjek izdrži tu vrućinu. Već sam 
se i opet počeo znojiti. Na palubi ne ću spavati. Neki su si uzurpirali 
mjesta i ne puštaju na njih druge. To su t. zv. gewisse Vorrechte! Ne 
pravo (Recht) nego nekakvo prisvojeno pravo (Vorrecht)! Rađe ću se 
znojiti nego li svađati! 

U noći je more slično crnilu. Kada valovi udaraju o lađu, raspršena 
voda slična je mlijeku. Bijelo se mlijeko sjaji kao da nešto zelenkastog 
iskače iz te bjeline. Crnilo se opet iskri, žari od zelenih sjajnih točkica. 
More fosforescira. More fosforescira po Darwinu od malih životinjica, 
koje nesmetano prolaze kroz otvore najsitnijeg sita. Po drugima nastaje 

fosforesciranje uslijed toga, što se rastvaraju organske tvari. Bilo bi 
dakle jedne vrsti disanja, uslijed čega se ocean čisti. 

19. VIII. Sinoć je jako pirio vjetar. Oko 9 sati počeo je tako duhati, 
da je našu lađu, »naš čamac« porinio deset dvadeset metara na stranu. 
Mislio sam već bio, da će se »Himalaja« izvrniti. Ne može se hodati po 
hodnicima i palubi. 

20. VIII. Iz jedne velike cijevi curi napoj u more, bacaju otpatke 
jela i ostalu nečistoću. Ova sva nečistoća imiješa se sa zelenom vodom 
1 u najkraće vrijeme iščezava. Ljepota proždire prljavštinu! A tko uopće 
može lijepo uništiti ružnim?! Kitovi plivaju okolo lađe i love ostatke jela | 
u vodi. Izgleda mi, kao da oni to ne čine samo da uhvate hranu nego i 
da očiste more od napoja, koji ga prlja. Ioni po svoj prilici vole ovu 
veliku lijepu vodu, koju ni sva prljavština ljudskog društva ne može za- 
mazati. 

Približavamo se otoku Ceylonu. Sutra dolazimo u Colombo, njegov 
glavni grad. 

Od Singapura do Kolomba ima 1673 milje. 

Colombo, 21. VIII. Subota. U 11 s. pošao sam u grad. Većina je sta- 
novnika singaleske narodnosti, no ima i Malajaca, Kitajaca, Arapa. Svi 
su ljudi vrlo nasrtljivi. Prikrpio nam se jedan urođenik i neprestano ide 
sa mnom i sa Kolonjom. Veli mi, da je katolik i da nas upozorava, da se 
čuvamo, jer da će nas ovdje prevariti i ako na novac ne pazimo, da će 
nam ga ukrasti. 

Sve je skupo. Svuda nas ruski nagovaraju i kada mi primjetimo, da 
su cijene prevelike, odgovaraju nam: harašo, harašo (dobro)! Novac, 
novac i samo novac! Cijene su svemu velike: 1 velika čaša pive stoji 1.25 
rupije (1 amerik. dolar = 2.60 rupije). U jednoj gostioni nuđa nam po- 
kućarac lijepu lepezu za 3 dolara, a na koncu bi ju dao za jedan. Na ba- 
zaru mnogo voća: banane, dorjani, limone, naranče, citrone . . . Posebne 
djevojke nose na staklenoj posudi male grudice tvari crveno-smeđe boje 
i posebne duguljaste listove slične našim sniokvama. Kada sam zapitao, 
što stoji betel, začudili su se urođenici i odmah se je oko nas dvojice 
skupilo 20—30 osoba. 

Svuda po hodnicima kao i po cesti vidi se crvena pljuvačka. Većina 
urođenika žvače betel, u kojem se nalazi stučeno sjeme od palme, areka 
i malo vapna. To se umota u list od jedne vrsti bibera (t. zv. betel), 
zrna meću u usta i žvaču. Oko 20 milijona ljudi uživa betel na otocima 
indijskog arhipelaga. Betel još zovu i sirih (sirih je sudanski naziv za 
svaku vrst bibera). Od žvakanja betel-a pocrvene zubi. Tko tamo nema 
crvenih zubiju, ne smatraju ga modernim. Jedna malajska poslovica veli: 
Samo psi i majmuni imaju bijele zube. A što će nato kazati naše mo- 
derne dame u Europi?! Ne bi li mi mogli stvoriti jednu poslovicu: nije 

prava i moderna žena ona, koja nema crvene usnice i nokte! Za ženski 
svijet je glavno crvena boja, bila ona na zubima, noktima, licu ili usni- 
cama! 

Kupujem svilu. Pokazuju mi svemoguće vrsti svile. Trgovac pro- 
vlači velike komade svile kroz obični prsten, male lančiće ili kuglice od 


Sl, 42. Fakir sa naočarkom. 


jantara. Kupio sam si dvije vrsti svile. (Jedna je bila, izvrsna, a druga 
se počela kratko vrijeme poslije povratka kući cijepati). U posebnim 
dućanima prodaju vanredno lijepo izrađene porcelanske stvari i traže za 
njih 20—60 rupija. Sigurno bi ih dali za trećinu, 

Na trgu ima i Somalijaca. Crnci imaju na čelu bijele ili žute piknje, 
« kojiput i plave. Izgledaju kao da su si prilijepili raznobojne meleme. 

Sl. 43. Kroz šumu na Ceylonu. 

Nekoji od njih imaju u nosu mala žuta dugmeta, široka usta i rijetke 
izbočene zube. 

Potražio sam fakira, koji kroti i uspavljuje naočarke, no uzalud, jer 
ga nije bilo kod kuće. Kupio sam od njegove žene jednu razglednicu. 

Mister of Ireland me je upozorio, da si pogledam gospodarstvo uro- 
đenika i domaću industriju. Osobito je zanimiva proizvodnja češljeva, 
koje i muškarci zatiču u kosu na zatiljku. Većina je češljeva. izrađena 
vrlo fino i na njima su lijepo naslikane razne scene, od kojih sam neke 
zabilježio: tri ženska božanstva, trubljač i dvije ptice. I štapovi su po- 
sebnog oblika sa raznim crtežima. Ručnici su lijepo vezeni, bijeli sa cr- 
venim razno protkanim nitima, sličnim našem šokačkom usnivanom 
platnu: Rukavice iz kože slona i raznih zmija jedne su ljepše od drugih. 

Nas smo dvojica pogodili automobil na cijelo poslije podne, da vi- 
dimo okolicu, brežuljke i raznovrsne nasadđe, kulture. Šofer traži 30 ru- 
pija, a vozi nas za 12. U nizini se izmjenjuju šume raznih palmi sa šu- 
mama raznih visokih tropskih drveta. Dok lišće našeg drveća ima jedno- 
ličnu zelenu boju, to je lišće tako reći sviju tropskih bilina, možda osim 
palmi, svako svoje i posebne jasnije ili tamnije zelene boje, sa neizmjer- 
nim brojem nijansi zelene boje na crvenu i plavu, a kod cvijeća nijanse 
"prelaze od sive na bijelu, bjelkastu, crveno-žućkastu i plavu. I ptice su 
odjevene perjem cd tamno-smeđe boje sa prelazima na žute, crvene, pla- 
ve, a u njima su posute točke, krugovi raznih boja. Trope, to znači za 
mene neizmjerno bogatstvo boja! 

Dvorci i vile bogataša koče se u šumicama raznovrsnih palma. Ko- 
libe urođenika pokrivene su slamom ili lištem od palma, a nalaze se 
među najljepšim drvećem. Na putu susrećemo kola urođenika pokrivena 
rogožinom (asurom). Vuku ih volovi, kojima rogove počinju savijati u 
lukove tako da su oba roga jednako velika, jednako savijena i da se na- 
laze u jednoj te istoj liniji. Kako ovi seljaci vole red i ljepotu, pa posve- 
ćuju i mnogo brige rogovima krava i volova! Vole red i uživaju u ljepoti | 
i ne bi za ništa na svijetu zamijenili svoje urođeničke kolibe sa vilama 
bogataša! Potoc» teku kroz prekrasne šume. I čamci su posebnog oblika, 
a pokriveni su rogožinom radi tropskih kiša. 

Šofer nam pokazuje šumu palma, u kojoj se nalazi budistički .hram. 
Za ulaz se plaća po osobi jedna rupija. Na ulazu kućica s krevetima i 
veliki zdenac, uz koji su se poredale palme. Na stijenama vise razne 
stare slike, koje predstavljaju momente iz Budinog života. Šteta je, što 
ne razumijem te slike protumačiti! Budin kip iz mjedi stoji na stakle- 
nim nogama. Pred hramom je zasađeno raznobojno cvijeće. Kroz to cvi- 
jeće i šumu palma vidi se more, koje neprestano šumi i buči. 

Na brežuljcima se nalaze razne kulture. Pred očima otvaraju se po- 
lja, upravo beskrajna polja, koja mi iz daleka izgledaju kao naša polja 

SI, 44. Koliba i kola urođenika na Ceylonu, 

zasađena krompirom. To je kultura čaja na obroncima i ravnici tih bra. 
žuljaka: do jedan metar visoki, okljašteni grmovi. Druge nasade trop- 
skih bilina redaju se jedna za drugom, a ne bi znao kazati, koja je od 
njih slikovitija, koja ljepša. Kada smo se popeli na visinu kojih 500 me- 
tara vidi se visoko gorje, na kojem se uhvatila magla. Ondje su zasadili 
kininovce, na visini od 1000—3000 metara, uz toplu, jednaku, a vrlo 
vlažnu klimu. Topli, vlagom napunjeni vjetrovi zaustavljaju se na tom 
gorju i imaju prosječno dnevnu temperaturu od --220 C. Izdaleka se vidi 
bijeli, snijegom pokriveni vrh brda, Adams Peak, Adamov vrh. Vječni 
led dakle i u tropama. Ovaj su vrh nazvali Adamovim vrhom radi toga, 
jer postoji ovdje predaja, da je bio raj na Ceylonu, a ona smokva s koje 
je list uzbrao Adam, da se je nalazila na ovom brdu! 

Na veče sam se sa Segenom vozio na rikši, nekoliko sati kroz skoro 
. cijeli grad. Ne varam li se platili smo svaki po jedan dolar. Kuli: konj- 
čovjek ima izvanredno razvijene mišice na nogama, odjeven je u kratke 
hlače i bosonog je. Sve je vrijeme trčao bez prestanka i jednakim tem- 
pom. Stidio sam se sam sebe, što se vozim na dvokolici, u koju. je 
upregnit čovjek.“Radoznalost je pobijedila moju humanost i zato sam se 
ipak odlučio, da se vozim na rikši, jer od Ceylona dalje prema zapadu 
ne bi više mogao susresti rikšu. 

Po cijelom se gradu nalaze veliki parkovi sa igralištima za nogomet. 
Ovdje nisam vidio ni jednog bijelog vojnika. 

Žao mi je, što sam muzej morao pregledati, što no se veli na vrat, 
na nos, a osobito odjel za domaću industriju. Mene je zanimala mimi- 
krija, t. j. da kukac, leptir oponaša i sasvim je sličan listu. Kada ga pro- 
goni neprijatelj, on se brzo postavi na grančicu dotičnog drveta. Time 
se sakrije i izbjegne smrtnoj opasnosti. Ovdje sam vidio veliki broj pri- 
mjera za mimikriju. 

Zmije su poslije kolere najveće zlo Indije. Vele mi, da od ugriza 
zmija pogine ovdje godišnje oko sto tisuća ljudi. Zbirka zmija nalazi 
se u nekoliko soba. Sakupljene su sve zmije sa Ceylona i veliki dio iz . 
Indije. Čovjeku se koža ježi, barem meni, kada gledam ove metar-dva ve- 
like najotrovnije stvorove na svijetu, crne smeđe sa žutim prugama. U 
Indiji postoji i jedna zmija-pjevačica, koju Bengalci zovu »toga«, jer ta 
otrovnica pjeva: to-ga, to-ga, ispušta ta dva sloga, glasove, nagovješta- 
jući time smrt svim živim stvorovima Bengalije. Isto mi je tako žao, što 
nisam mogao vidjeti jednu kitajsku zmiju, kojoj sam ime zaboravio, a 
koju su Kitajci naučili, da im u rijekama i močvarama hvata jednu pti- 
cu, vrlo tečnu za jelo. ' 

22. VIII. Lađa otilazi u 11 sati. Htio sam još ići u katoličku crkvu. 
Našao sam jednu u blizini luke. Misa je bila već počela, kada sam do- 
šao u crkvu, Većina svijeta bile su ženskinje, moderno odjevene, no sve 

&međe ili crne puti. Došao sam do polovice erkve i stao. Kada je zazvo- 
nilo na podizanje, ostao sam na svome mjestu, glavu spustio. Nisam bio 
kleknio. Sve su ženske legle na zemlju i čelom udarale o pod. Mene je to 


S] 45. Gore: polje zasađeno čajem na Ceylonu. 
Dolje: branje čaja (sve po Tschirchu). 


tako iznenadilo, da sam se ogledao i motrio ih. Nastalo je gundžanje, a 
onda vika: church catolique, čerč ketolik (ovo je katolička crkva) i ja 


sam pred bjesnilom vjernika morao uteći iz crkve. 
Volio bi, da sam mogao ostati tjedan, dva na Ceylonu, na tome ne 


528 


samo lijepom nego i bogatom raju. Otok Ceylon je oblika kao jaje, koje 
na široj sredini ima 200 km promjera, a duljine je oko 500 km. Izgleda 
kao najljepše išarano jaje, a takva je prirceda na njemu. Svuda slikovi- 
tost i u bilinstvu, životinjstvu i proizvodima urođenika, na koje je bez 
dvojbe uplivala vrlo lijepa i bojama najbogatija tropska, priroda, 

Otok Ceylon bio je poznat i starim Grcima, koji su ga zvali Tapro- 
bane, Pjesnički obdareni ljudi opjevali su taj lijepi otok. Tako Nijemac 
Boehringer pjeva: 


CEYLON, MEINE ZWEITE HEIMAT. 


Ophir nannte einst ein Kčnig, 
Taprobane ein Grieche Dich, 

Lanka (malajski: uzvišen) sagt mir gar zu wenig, 
eine Perle nenn? ich Dich. 

Blau wie Saphir ist Dein Himmel, 
Rubinen gleich sen Wiederschein, 
im Ozean, fern vom Weltgetiimmel, 

Suche diesen Edelstein. 

Schčnes Ceylon, Deiner Berge 

Und Najaden sei geđacht, 
Weiser Schopfung Meisterwerke, 
Deiner Palmen wiilder Pracht. 

Miichtig wogt ihr endlos Rauschen, 
Wo Acolus sich niederliss, 
lerne die Natur belauschen, 

Hier schuf Gott — €in Paradies. 

Radnici su natovarili lađu ugljenom. Na obali su neki od njih po- 
čeli jesti: prstima, crnim od ugljena, miješaju skuhanu rižu sa maslom 
i jedu, miješaju i jedu kao opice. 

Jedan je naš putnik, brijač, ostao. Zakasnio je na lađu. 

Čim smo ostavili luku počela se lađa tresti. 

Na veče su na rub stola pričvrstili male daske, visoko par centime- 
tara iznad površine. U udubine tih dasaka, a sa nutarnje strane posta- 
vili su tanke letvice, koje dijele stol na velik broj četverokuta, od ko- 
jih je svaki tako velik, da u njega može stati tanjur, koji posebnim ku- 
kama pričvrste na letvice. Samo se tako može jesti iz tanjura, inače bi 
ih sve streslo na pod. Dolazimo dakle u najjače uzburkano more. En- 
gleski mi liječnik veli, da ćemo u nedjelju stići u Aden, ako sada osta- 
nemo živi. I opet va banque, ali valjda manji nego onaj prije na fronti, 
a i u istočnoj Sibiriji. 

23. VIII. Ponedjeljak. Lađa se sve vrijeme jako drmala, Kiša je 
Pljuštila, Valovi su bili tako veliki, da je kroz otvoreni prozor iz treće 

kabine odanle toliko vođe unišlo kroz hodnik, da je u njem bilo vode na 
pet prsti. 

Sve se vrijeme lađa drma i trese. 

24. VIII. Valovi veliki 4—5 metara. Lađa se trese kao čamac. Privi- 
kao sam na tu trešnju i nije mi zlo. Noć je svjetla, oblaci “zastrli mje- 
sec, no 1'za sve to se vidi na sve strane. Lađa siječe velike valove i baca 
ih lijevo, desno. Uzdiže se crno-zelena masa, prebaci se. Od nje frca mli- 
jeko, raširuje se i miješa sa crnim dnom. U valovima, koji su dalje od 
lađe, sve je manje bijeloga mlijeka. Bijelo mlijeko, opalescira, krijesi se. 
Nepravilni bijeli mlaz zazeleni se, zasja. More fosforescira: pojavljuju 
se zelene, sjajne krijesnice. Mlijeko gori zelenom bojom. Opal se krijesi, 
žari kao i tamno crnilo. Izdaleka se čuje šum mora, izbliza unaša brod 
u tu glazbu svoje posebne zvukove. Buči more kao da nešto pita, traži, 
govori . . . Tko bi znao taj govor odgonetniti! 


None can reply — all seems eternal now 
The wilderness has a misterius tongue 
which teaches awful doubt ... 


(Nitko ne zna dati odgovora — sve ovdje pokazuje vječnim. Divlja 
priroda ima svoj tajanstveni jezik. Ona nas uči, da se divimo i da dvo- 
jimo). ' 

25. VIII. Teško mi je u želucu. Je li to od trešnje ili od jela? Uvi- 
jek jednako, neukusno.jelo, bez paprike, luka i soli. Pa miris, okus smr- 
* znitog mesa! Kako da onda bude dobro u želucu!! 

Od sviju dana danas se najjače trese lađa. Valovi su tako visoki kao 
i lađa, koja se među njima giblje kao orahova ljuska na vodi. čitao sam 
negdje, da je ovaj ugao Indijskog oceana babji put, gdje da more naj- 
bjesnije harači. 

26. VIII. Valovi veliki 2—4 metra bacaju vodu na prednji dio pa- 
lube, gdje se ne može stajati. 

Želudac me boli. Ne ću danas jesti cijeli dan. 

27. VIII. Valovi su udarali u lađu tako jako, da su palubu pokrili 
nepromočivim ceradama. Parobrod se spušta u velike doline, trese se i 
naginje. Ne možemo pravo ni stojati ni hodati. 

Cijelo sam popodne spavao. 

Što bliže prema babjem kutu, sve će nam biti gore. Svuda i na sve 
strane valjaju se sivo-zelena, brda dokle Ti oko seže. 

Tanas sam jeo varivo i kolače. Jednom ću valjda dočekati, da mogu 
jesti domaću koštu. 

"m Od Kolomba do Adena ima 2093 morske milje, a od Adena do Sueza 
8. 


Vrgoč: Uspomene na svjetski rat. 34 

Kroz Arapsko more, Aden 
i Crveno more. 


ARAPSKO MORE, ČAROBNO MORE. 


Moj dnevnik 28. kolovoza 1920., subota. Približavamo se Arapskom 
moru. Valovi su jako veliki. Prognoza je za danas bila, da će biti lijepo 
vrijeme, da će more biti mirnije no valovi su sve veći i veći. Neko vri- 
jeme naša lađa »Himalaja«, kao da se nije tresla. Tako se sklizala preko 
velikih valova i rezala ih. Kapljice vode štrcale su visoko upravo do pa- 
lube. Sunce nam udara u kormilo broda, jer plovimo prema Zapadu, a ju- 
tro je. Visok pram vode, koju siječe prednji, oštri dio broda, prevaljuje 
se na druge valove, koji se kao prostrana struja sudaraju s tim pramo- 
vima i nastaju nova vodena brda i vrtlozi. Voda uslijed sudara frca iz- 
nova, kapljice vode lete na sve strane sad na bijelu pjenu vode, sad na 
ametistno-zelena brda, sad na plavkaste dolinice između tih nestalnih 
brda. Velike ili maje, slabe ili jače duge čas nastaju, a odmah iza toga 
nestaju. Duge se slažu na valove i daju posebni čar plavoj, bijeloj ame- 
tistnoj boji mora Izdiže se bijela prašina sa vrhunaca valova kao ka- 
kav bijelo-sivi, promjenjljivi oblak. I u tom oblaku neprestano se pojav- 
ljuju duge, slažu se jedna na drugu. Ovo je jedan čaroban svijet! Arap- 
sko more izgleda mi ljepše od Indijskog oceana, od Žutog ili Japanskog 
mora, Čini mi se, kao da sam u carstvu priča. Samo se uz njega, samo 
se na njemu mogla roditi bogata arapska duša, puna fantazije. 1001 noć 
mogla je nastati samo kod Arapa! 

Oko 10 sati zaokreće lađa. Prema karti treba da obiđemo otok So- 
kotru. Danas poslije podne obići ćemo rt Guardafui i doći u Adenski za- 
ljev. Pet sati poslije podne. More se sasvim smirilo i skoro je ravno kao 
ogledalo. Valovi su tako maleni i izgleda, kao da ih nema, Ni voda ne 
pršće, nema ni duga, bajoslovne su slike iščeznile. Na nebu nema ni- 
jednog oblačka. Od zapada dolaze samo mrtvi valovi, maleni, ostaci ve- 
likih. Na cijeloj površini kao na rubu obzorja diže se magla. Sunčana 
kugla prolazi kroz taj sivo-plavkasti zastor, veo od magle. Oko sunca se 
pružila žuta, žućkasto siva prevlaka. More se od sunca sa zapada sjaji 
kao žuti dragulj. Čini mi ge, da gledam u neizglađeni, neizbrušen, plav- 
kesto-zeleni ili plavi dragulj, u kojem se svijetlo raspršuje i odrazuje 
u raznim bojama. 6 i četvrt sati je na večer. Sunce se spušta na zapad. 

More je zeleno-pepeljaste boje, koja postepeno prelazi u pepeljastu. Na 
mjestu, gdje je bilo sunce, gubi se sve više narančasta boja zašlog sunca. 
Pojavljuju se prve zvijezde. Tamno je i ne vidim dalje pisati. 

29. VIII. Ne bi mogao kazati, što je ljepše juče bilo ili igra onih 
duga na valovima mora, taj ples duga oko lađe i nad morem, ili lomlje- 
nje svjetla na površini Arapskog mora, koje je danas mirno, ravno kao 
ogledalo, a izgleda kao veliki žareći dragulj, u kojem se odrazuju razne 
boje, a i čini se, da izlaze u pošebnom čaru iz njega. 

Kolaju glasine, da na lađi nema vode za piće i da ćemo dobivati 
vino mjesto vode. Sutra u ponedjeljak, navodno ćemo stići u jutro u raj 
svijeta, u Aden, taj engleski Gibraltar Crvenog mora. Arapski Adan 
znači raj i tim su imenom okrstili ovaj znameniti pomorski grad. 


ADEN, GRAD NOJEVOG PERJA. 


30. VIII. Lađa je stala daleko od kamenite obale. Dok lučke vlasti 
ne pregledaju dokumente parobrođa, ne smije se izlaziti. Približuju .se 
mnogobrojni čamci i lađice, da nas prevezu na obalu. U svima njima 
ima mnogo trgovaca sa nojevim perjem. I meni nude to perje za jedan 
dolar po komadu. Već smo se svi naučili na velike, pretjerane cijene 
azijatskih trgovaca, koje treba reducirati na 80—90 postotaka, kada se 
kupuje. I nama nude no od nas desetorice u čamcima nitko se ne odlu- 
čuje, da kupi, jer zna da će ga uz normalnu cijenu već dobiti. Jedan od 


trgovaca osobito je nasrtljiv. Kada nitko nije htio kupiti, pita on nje- 
mački, da li tko od nas poznaje taj jezik. Zapitam ga, otkale je. Odvraća 
mi, da je iz Budimpešte, odakle je utekao, jer je bio komesar boljševički. 
Mora da je u sebi osjetio veliki strah pred Hortijevcima, kada je utekao 
čak u Aden! 

Segen i ja polazimo, da pregledamo Aden. Automobilom smo se 
odvezli nešto dalje izvan grada. Svuda je ravnina, kamen, a dalje od 
Adena — tvrđave i goli kameni brežuljci i brda, Nigdje ni drveta, ni 
travčice, ni sjene, ni potočića sa vodom. Samo kamen i kamen, pijesak 
i pijesak. Najteže je pitanje za grad opskrba vodom. Šofer nam tumači, 
da su Englezi učinili vanredno mnogo za Aden, Ovdje pada vrlo malo 
kiša, a kada pada, to se najviše vode izlije na ovim bregovima pred 
nama. Englezi su uložili mnogo novaca i napravili posebne naprave, iz- 
bili u tom pustom kamenu bregova par metara duboke kanale, Proviđene 
branama, napravili rezervoare i vodovod, 

Sa brda se vidi cijeli grad, vojničke zgrade i gela predgrađa Adena 
Luke su dvije: jedna manja, zatvorena kao Vreća sa otvorom i dru " 
Veća, za koju je jedan učenjak napisao, da je tako velika da bi : 
mogle stati sve lađe cijeloga svijeta, i 


a 

Sunce jako peče. Iz kamena žari vrućina. Tropsko sunce kao da pro- 
dire kroz naš bijeli tropski šljem. Godi mi ova vrućina, jer imam tešku 
kostobolju. 

Službene su zgrade iz kamena, većinom u arapskom stilu. 


Sl. 46. Gore: ulica šatrom-kavanom. 
Dolje: luka. Sve u Adenu. 


Jedan mi je lijek izašao i morao sam ga nabaviti za bolesnike. Pro- 
lazimo gradom. Tražim ljekarnu, no napisa nema nigdje. Crnac me stra- 

žar upućuje u jedan dućan. To da je ljekarna. Iza pozdrava upita me tr- 
govac, Arapin, upravo toskanskom talijanštinom, što bi želio. Bilo mi 
je nekako teško, da od njega zatražim lijek, jer je ta prostorija, inače 
elegantno uređena, bila puna razne odjevne robe, platna, sukna za odi- 
jela za muške i ženske. Kada sam se ipak usudio odgovoriti, što bi želio 
kupiti i izrekao službeni naziv toga lijeka, poklonio se trgovac ponovno, 
uzeo stolac, doveo me do jednog ormara i rekao mi, da stanem na stolac 
i pogledam gore na policu, ima li toga lijeka, kojega sam zbilja tamo 
našao. Kupio sam si i dva lijepa primjerka nojeva pera, svaki za deset 
centi, 

Na ulici nema poniznih Kitajaca. Mi smo već došli u područje po- 
nosnih i finih, hrabrih kavalira, Arapa. Na ulici nema »rikše« sa Kitaj- 
cem-kulijem, koji jedva čeka, koji se narivava, da se upregne u »rikšu« 
i da čovjeka trkom poveze. Uz Arape vidimo i susrećemo još Somalija- 
ca, crnaca i Indijaca, koji su skoro svi muslimani. : 

Posjetili smc urođenički dio. U nekim ulicama kao da je vašar. Po- 
stavljene su šatre, kavane kao kod nas na vašaru. Tu sam pio najukus- 
niju crnu kavu u svome životu. Oko naše šatre skupilo se mnogo uro- 
đenika. Upadaju mi u oči somalijske žene, male, punane. Skoro bi ih mo- 
. gao nazvati ljepušastim, kada ne bi imale prejaku i savijenu donju us- 

nicu. Na polasku iz kavane prate nas tridesetero-četrdesetero crne i 
smeđe dječurlije, trče oko nas, pred nama, stanu i svi se počnu derati, a 
čuje se samo jedna riječ iz njihovih ustiju: bakšiš! Traže dakle novaca! 
Pravi orijent! Ta nas glazba, a i društvo prati do jedne od glavnijih 
ulica. Možda bi još i dalje išli za nama, da se nije pojavio stražar-crnac. 
Kao bjesomučan počeo je udarati po toj dječurliji nekakovim tri do če- 
tiri metra dugačkim bičem, koji je pucketao kao naš šokački švigar, a 
- neprestano je vikao: europeen, europeen! Nisam mogao odgonetniti, što 
to rastjerivanje i bičevanje koncertirajuće urođenčadi znači, dok mi naši 
Englezi mornari nisu na lađi rastumačili, da je prosjačenje, u ovom slu- 
čaju i uznemirivanje Evropejaca t. j. bijelih ljudi strogo zabranjeno. 
Skoro je vrijeme objeda, treba se žuriti i odvesti se na lađu. Vru- 
ćina je tako velika, da se čovjeku ne dade hodati. Nikako ne mogu doći 
do daha od te sparine. Vele, da je u Crvenom moru još veća sparina. 
Kako ćemo ju tamo podnesti, kada je u Adenu nepodnosiva! Poslije po- 
dne sve do mraka ne izlazi se iz stanova. Za to i od nas skoro nitko ne 
ostavlja brod. 


KROZ CRVENO MORE. 


31. VIII. Utorak, Lađa je krenila u 5 sati poslije podne iz Adena. 
Na jednoj strani, gdje sunce sja, nije dozvoljeno hodati, jer se uslijed 


534 


jake sparine i sa šljemom može dobiti sunčanicu. Voda adenskog za- 
ljeva, što se više približujemo Crvenom moru, sve je mutnija i zelenija 
i ima mnogo rastrgane trave. Voda izgleda kao da je zaprljana. Prozirne 
kristalne vode je nestalo, a meni se čini, da prošavši kroz Bab-el-man- 
debski tjesnac ulazimo u nekakvu močvaru, a ne u more, u nekakvu pr- 
ljavu zelenkastu baru. Na lađi je izvješen oglas, da se mora osobito ču- 
vati od sunčanice, koje ovdje ima više nego li u tropskoj Aziji. Vozimo 
se bliže azijskoj nego li afričkoj obali. Nad hodnikom na palubi su nam 
u tropama bile dovoljne jednostruke plahte kao zaštita od sunca, ovdje 
ih podvostručavaju. Stojim na palubi, a vrući zrak prolazi mi kroz ko- 
šulju i pali me. Makar da sam u sjeni, pali me taj vrući, usijani zrak i 
prodire u tijelo. Biva mi jako nesnosno. Englezi su se preko svog mor- 
narskog odijela ogrnili nekakvim bijelim platnom, da se zaštite od uža- 
renog zraka. Nema nikakvog vjetra. Ono gibanje vrućeg zraka, koje na- 
staje od lađe, koja juri naprijed, to nije ni vjetrić, to je žarenje u vru- 
ćoj peći bez pristupa zraka. Tko će moći izdržati taj vrući pakao! Bo- 
lje bi bilo da su dali u arapskom jeziku ovom moru ime pakao ili vražje 
more, kada su Aden nazvali rajem! 

Noć se približava. Vide se arapske gore u tri lanca, jedan poste- 
peno veći od drugoga. Sve je krševito. Nigdje ni šumice ni zelenila. Cr- 
venilo i žutilo zašlog sunca sa zapada odrazuje se sa kamenja tih ni- 
zova gora i brežuljaka. Cijeli firmament još je crveno zažaren. Arapsko 
se gorje omotalo crvenkastom prevlakom, vrlo tankom i prozirnom. Ne 
daje od sebe nikakva znaka. Sve je mirno i bez vjetra, kao da je to je- 
dan mrtvi kraj začarane gore, kao da je to začarana zemlja. 

Mjesec se digao pa posrebrio Arabiju, koja šuti. Ništa ne govori. 
Povukla se u sebe te dala svojoj fantaziji najbujnija krila. Mirna i ši- 
roka arapska zemlja, čarobno arapsko more, užareno područje Crvenoga 
mora grije i hrani arapsku dušu i daje joj takav sadržaj, kakvog nema 
duša nijednog drugog naroda na svijetu. 

2. IX. More opet zeleno-plave boje i mirno. Što prodiremo dalje u 
Crveno more, sve je nesnosnija vrućina. Približujemo se više afričkoj 
obali. Negdje smo u blizini talijanskog grada Masau, najsparnije luke 
na svijetu. Užareni zrak kao da struji, izbija iz peći, iz koje puštaju bi- 
jelo, usijano željezo. Obukao sam moje zimsko odijelo iz Sibirije, da se 
zaštitim od sparine. Ne znam već, gdje bi se zadržavao. Stojim li pod 
propelerom u kabini, jednako mi je vruće kao i na palubi. Sve je ovo 
jedna vruća ludnica, jedan vrući pakao. 

Mjestimice plovimo sasvim uz eritrejsku obalu, koja je žućkasto- 
crvene ili slabo crvene boje. Morska je obala na tim mjestima okomita, a 
završava se višim ili nižim piramidama, koje izgledaju kao crvenkasti 
krovovi kuća, koje su se jedna naslonile na drugu, Crveno-žućkasta 0- 

bala sa crvenim krovovima, sa crvenim ogrtačem na brežuljcima, uža- 
reni zrak crvenog mora, crvenkasta obala — eto to je Crvena zemlja ili 
kako ju grčki zovu Eritreja. Brežuljci udaljeni od obale visoki su 50 do 
sto metara, a možda i više. Vrhovi su im više manje pravilne piramide 
crvenkaste boje. I ovi brežuljci, a i više gorje dalje od obale crveno je i 
kako ga sunce s koje strane obasjava, čini se još crvenijim i kao da 
gori. Sve je ovdje užareno: i gorje i zrak. Mi taj užareni kraj jedva pod- 
našamo ploveći, a kako bi nam istom bilo da moramo hodati po toj crve- 
noj, vrućoj obali! ! 

Kao poluslužbena osoba mogu hodati po lađi, kuda bi samo htio. 
Zanimalo me, kako je ložačima u ovom moru. Ložači se normalno mije- 
njaju svakih dvadeset minuta. Ovdje u Crvenom moru mijenjali su se 
iza deset minuta. Ima posebna soba za polijevanje ložača, kada izađe iz 
ložionice. Legne na drveni pod, a mornar određen za to polijeva skoro 
besvjesnog ložača. dok ne dođe k svijesti. Crveno more je vrući pakao 
bez oduška i vjetra. 


SJEVERNI DIO CRVENOG MORA. 


Dnevnik 2. IX. 1920. četvrtak poslije podne. Neprestano se vozimo 
skoro sredinom mora. Voda je plava, zelenkasta i nije ni slična onoj 
prljavoj vodi na ulazu u Crveno more. To je pravo more, no sa velikim 
pličinama uz obale, mjestimice i deset kilometara od obale je duboko 
tek sto metara. Nesnosna je sparina, ne da se čovjeku ni disati, ni ho- 
dati, ni govoriti. Svi smo kao utučeni. Nikada mi nije bilo tako teško 
podnašati tropsku vrućinu kao ova zadnja tri dana. Jučer je u sjeni u 
$ sati bilo 320 C. a u podne 400 C. topline, a danas u 8 sati 30%C., a u 
podne 390 C. Tako vruće, a i toliko stupnjeva topline nije bilo ni u Singa- 
puru, gdje smo bili najbliže ekvatoru i gdje je bilo u 8 sati u jutro polo- 
vicom kolovoza 26.6 C. stupnjeva, a u podne 37.70 C. Žao mi je, što si 
nisam počeo bilježiti i postotke vlage u zraku, jer je sparina ovdje ne- 
snosnija nego kcd Singapura u Indijskom oceanu, pa mi se čini, da zrak 
u Crvenom moru ima više vlage nego li u indijskom. Tako mi je toplo i 
nesnosno sparno, kao da se nalazim u ruskoj seljačkoj parnoj kupelji. 
Para tih ruskih kupelji je omamna od ugljičnog oksida i dioksida, a ova 
zračna topla kupelj Crvenog mora nekako tišti cijeloga čovjeka, priječi 
mu mišljenje i čini ga sasvim tromim tako, da za ništa drugo nema vo- 
lje osim, da se riješi te vruće i pekuće atmosfere. 

U 6 sati sam pred večer zadrijemao i zaspao na palubi. Kada sam 
se probudio, bilo mi je kao da sam pijan, a alkohola nisam ni vidio cijeli 


dan! _ 
Iz naše ljekarne dijelim lijekove, a i pripravljam ih ili rano u jutro 

oko 5 sati ili kasno na veče, kada sunce zađe. Imamo mnogo kožnih bo- 
lesti. Putnici sa naše lađe »Himalaja« dali su prati rublje urođenicima 
u Kolombu na Ceylonu, koji su im ga još isti dan donijeli čisto, što je 
lako moguće, jer se rublje osuši na tropskom suncu za najkraće vrijeme. 
Odmah poslije odlaska iz Kolomba dobili su skoro svi oni, koji su si 
rublje dali tamo prati, nekakvu kožnu bolest. Dobili su po tijelu >rvene 
mrlje velike kao dva dinara, a iza toga im se je na tim mjestima koža 
oljuštila, a meso se počelo rastvarati. Neki su od tih zaraženika imali 
vrlo mnogo tih i takvih golih i bolesnih mjesta. (Za vrijeme od nešto 
preko osam dana jedva nam je uspjelo živinim preparatima zaustaviti 
i donekle izliječiti tu zarazu). 

3. IX. petak, rano u jutro. Sada istom razumijem, zašto se ovo more 
zove Crvenim. Voda je mirna i ravna kao ogledalo. Sunce se istom po- 
javljuje i još nije izašlo. Lađa se brzo skliže po tamno-plavoj površini 
mora. Od istoka se prije nego li je sunce izašlo, počeli širiti crveni tra- 
kovi. Kada se sunce izdiglo nad obzorje, sasvim je ružičasto crveno. Mi 
se nalazimo već u blizini sueskog zaljeva i more je uzano, a crvene zrake 
sunca pokrile su svojim crvenilom more i obalu i sve izgleda kao oba- 
vito tankom prozirnom crvenom plahtom. Ovo se crvenilo osobito ističe 
na plavilu morske vode, s kojom čini nekakvo posebno crveno plavilo. 

Tu su Židovi prije 3500 godina prešli preko ovog zaista Crvenog 
mora. Svemoćna nevidljiva ruka ovamo ih je uputila. 

10 sati prije podne. Ovdje je 10 sati, a u Vladivostoku je već tri 
sata poslije podne. Ravno je trideset dana, kako smo odanle otišli. To- 
liko smo se udaljili od istoka, da je razlika u izlazu sunca velika i iznosi 
pet sati. 

Česki a i neki slovački vojnici poveli su sa sobom Ruskinje, s ko- 
jima su se oženili još u Sibiriji. Većinom su to žene, t. zv. »soldatuše« 
ili kao što smo ih mi u Budimpešti zvali »pukovnijske gospodične« (Re- 
gimentsfrdulein), a jako nečiste. Dr. Fajdiga, liječnik za sve putnike, 
imao je s njima posla i previše, a ja sam im izdao skoro sav petrolej zs 
tamanjenje ušiju. ' 

Ne volim gledati ni natjecanje muškaraca u boksanju, pak mi je još 
odvratnije nastupanje ženskih boksača. Iza uvreda, da je jedna ovakva, 
a druga onakva — nastupilo je razračunavanje. Prsti su se pleli u kosu, 
a i pesnice te noge stupile u akciju. 

12 sati je. 'Temperatura iznosi 36,60 C. Sutra dolazimo u Suez, a 
odande kroz kanal do Port-Saida trebamo samo pet sati vožnje. Šire se 
po lađi svakojake glasine, da u Egiptu sve kipi, a Kairo da se pobunio. 
Mi bi se navodno u Port-Saidu imali iskrcati, a do Dubrovnika bi nas 
imala odvesti jedna drvena lađa. 


Baš je ovaj čas izvješen engleski oglas, da se dozvoljava put u Kai- 

ro, tko ga hoće pogledati, ako se budemo dulje vremena zadržavali u 
gradu Suezu ili Port-Saidu. Jedni bi išli, da je novaca. Drugi vele, da si 
i sami mogu predstaviti piramide, pa ne treba još da izdavaju nepotreb- 
ni novac, da ih vlastitim očima vide, a ostali se neprestano zabavljaju, 
igraju ili piju i nije im do ničesa stalo. 


U SUESKOM KANALU. 


4. rujna. Jutro. Ulazimo u Sueski zaljev. Prolazimo kraj afričke o- 
bale daleko samo kojih pet stotina metara. Obala je gola bez drveća i 
trave, visoka je samo nekoliko metara, a boje je sive. Vrh obale čine pi- 
ramide, koje izgledaju kao krovovi kolibica. Približavamo se sve više 
gradu Suez-u. Čim smo došli u luku i stali nedaleko od obale, približuje 
se bezbroj malih lađica, sa kojih nam nude lubenice, dinje, grožđe, raz- 
glednice . . . Nema tu više urođenika, koji bi skakali u more za bače- 
nim bakrenim novcem kao na pr. u Singapur-u, Hong-Kongu i Kolombu. 
Ovdje stanuju ponosni Arapi, koji nisu takovi robovi novca kao Malajci 
i Kitajci. 

Na lađu je došao jedan Arapin-magičar. Baca noževe, razglednice, 
nekakve lance, proizvađa kojekakve. nevjerojatne stvari. Pred nama ra- 
ste iz lonca biljka za par minuta oko jedan metar visoka. On neprestano 
nešto govori, smije se i iz njegovih ruku nastaju upravo nevjerojatni 
razni hokusi-pokusi. ' ' 

Ne zna se, kada ćemo kreniti i zato nitko ne izlazi iz lađe na kopno. 
Krećemo u šest sati poslije podne naprijed. Još nismo-ušli u Sueski ka- 
nal. Na površini vode nema riba. Ovdje-ondje pojavi se samo po gdje 
koji delfin. Na obali se ističu tropske akacije, palme, vojarne, šatori. 
Na afričkoj obali jure željeznice, električni tramvaj i jedrenjače. Kanal 
prolazi kroz razne afričke močvare, kroz slana i gorka jezera. Dug je 
oko 170 kilometara, širok preko sto metara, a dubok oko deset. Do Port- 
Saida možemo doploviti za šest sati; ali se mora mjestimice čekati na 
proširenim mjestima, koja su određena svakih desetak kilometara, da 
se lađe mogu križati i jedne drugima ukloniti s puta. 

Noć je, mirno je i jako vidno, jer je jasna mjesečina. Jedna i druga 
strana kanala izgrađene su i sazidane od opeke u visini od nekoliko me- 
tara nad vodom pak izgledaju kao da su koso položene uz površinu vode 
stijene dvaju dugačkih kuća. Nad tim stijenama obale naslagano je mno- 
štvo pijeska, koji se vežu sa humcima, uzvisinama, brdima i brežuljcima 
toga mora pijeska. Mjestimice je pijesak nanešen sve do zida obale. 
Gdjegdje je obala i zaraštena nekakvom travom, sitom, rogozom. Na 
jednom mjestu ide vrlo polako naša lađa. Vide se jarboli od jedne lađe, 
koju su Nijemci potopili za vrijeme rata. Pokraj nas prolazi mnoštvo 

malih lađica i prema Adenu i prema Port-Saidu. Kanal je rasvijetljen 
električnim žaruljama. U stanovitim razmacima nalaze ge na obje obale 
utvrde, opkopi i vojnički logori, sve ograđeno mrežom od žica, 


Sl. 47. Sueski kanal. Dolje: pristanište, 


Turski major, Arapin, pripovijedao mi je u tomskoj bolnici, kako 
Arapi mrze Engleze. On je prije rata služio na granici egipatsko-turskoj 
i organizirao turske napadaje na Sueski kanal za vrijeme svjetskog rata. 

Žene i djeca da su uvijek, dnevno nosile malo pijeska u maramama i rup- 
cima i pregačama i bacale ga u kanal sve dotle, dok Englezi nisu naišli 
na to i odmah utvrdili obale kanala. 


U PORT SAIDU. 


Pred izlazom sunca 5. rujna 1920. g. Sparina je skoro sasvim ne- 
stala. Sve je ugodnije disati, što se više približavamo Sredozemnom 
moru, ' 


1 


Sl. 48. Palača ravnateljstva d. d. Sueskog kanala u Port-Saidu. 


Ovaj kanal dijeli dva svijeta jedan od drugog, egipatski, koji je u- 
vijek teglio i vukao kao radnik kamenje za piramide i slobodan ili slo- 
bodni narod arapski, uvijek slobodni i neslomljiv narod i za vrijeme naj- 
jačeg turskog pritiska u Arabiji. 

Dopilovili smo do Ismailije-grada, koji leži zapadno od kanala. Okre- 
ćem se od njega i gledam na sinajsku stranu da ne vidim taj grad, jer 
je dobio ime svoje od tiranina Ismail-paše, prvog khediva t. j. prethodnika 
vladaoca Egipta, koji je svejedno kao i njegov stariji brat Said-paša od- 
redio 20.000 egipatskih radnika, da kopaju kanal samo za hranu, a bez 
plaće. Zato su obadva ta krvnika dobili dionice društva Sueskog kanala, 
koji je natopljen patničkim suzama sirotih felaha, egipatskih seljaka, 
a besplatnih radnika. 

5. rujna 1920. Port Said. Ugodno se osjećam, kao da sam na obali 
Jadranskog mora. Lako dišem. Čini mi se, da sam već kod kuće, a već 
sam za vrijeme od šest godina, što sam ih u Sibiriji i istočnoj Aziji pro- 
veo, skoro izgubio nadu, da ću se kući povratiti. Port-saidska je luka 
“iređena najmodernije. Pristanište je izgrađeno kamenom kao i sve mo- 
derne europejske luke. Grad je živ, vrvi od ljudi. Mi smijemo izaći u 
grad, ali se do zalaza sunca moramo povratiti na lađu. Pristanište i neke 
ulice u gradu opkolila je egipatska vojska, smeđi vojnici s dugim feso- 
vima i šiljastom bajonetom na puškama na ulicama stoje kao eg 'patski 
kipovi. S engleskim propusnicama možemo ići, kuda hoćemo. Vele, da su 
ovdje bili jučer nemiri. 

Kupio sam si talijanski list »Messaggero egiziano« (egipatski vjes- 
nik), koji izlazi, ne varam li se, u Port Saidu. Pitam jednog Arapina, vi- 
sokog čovjeka, gdje se nalazi talijanska knjižara, u kojoj sam htio ku- 
Piti »Vjerenike«, roman od Manzoni-a. Taj me Arapin vodi prema knji- 
. žari. Najednom zastane, pogleda me oštro i zapita, da li znam njemački. 
Kada sam mu rekao, da znam, zaustavio se, počeo desnom nogom gibati 
i lomatati po zraku, kao da nekom daje nogomet i vikao najprvo en- 
gleski, zatim arapski i na koncu njemački: ingliš (Englez) će ovako iz. 
Egipta! Na moj upit, otkuda zna njemački, odgovorio mi je, da je prije 
bio namješten u njemačkom konzulatu u Port Saidu. Nastojao sam se 
što prije riješiti toga neugodnog društva, jer znam iz vlastitog iskustva, 
da Englezi nikoga ne štede i ne poznaju pardona. Tko mnogo putuje, a 
to smo bili mi patnici i šestgodišnji putnici po Aziji, taj mora znati, čim 
dođe u jednu zemlju, kakvi su zatvori. To je za njega najvažnije pitanje. 
Najgori su zatvori na svijetu engleski, a njih nisam htio osjetiti na vla- 
stitoj koži, a iza njih ruski. 

Na ulicama se prodaje svega i svašta. Djeca, mladići, odrasli idu 
hrpimice i nude nam razne stvari. Kako nas većina nema novaca, mi ne 
kupujemo skoro ništa. Nigdje po cijeloj Aziji nisam vidio toliko slije- 
paca i ćoravih kao ovdje ni toliko trahomaša. Pokućarci, fakinarija i 
mularija arapska nestrpljivi su, ne uzme li se od njih roba. Hvataju od- 
mah čovjeka za ruku i povuku odzada za prst ili kaput ili odijelo. Od- 
vratno mi je ovdje hodati po sredini grada i bježim na periferiju, da se 
riješim tih zaraženih nametnika, od kojih se čovjek ne može nikako bra- 
niti. Kupio sam si samo »Vjerenike« od Manzoni-ja i jedan album raz- 
glednica, Moram se čuvati, da se na koncu šestgodišnjeg putovanja po 
gvijetu ne zarazim trahomom i da se sklonim te da ne vidim slijepe i ćo- 
rave ljude sa velikim bionama na jednom ili obadva oka. 

Moj prijatelj Segen i ja pošli smo pogledati na morsku obalu spo- 
menik Lesseps-a, do kojega vodi dugi most, koji ujedno služi kao zaštita 
za luku, jer se na njemu lome valovi (t. zv. Wellenbrecher). Ugodno je 

vrijeme, tiho i bez vjetra. Valjda najljepši dani, što ih ima na Sredo- 
zemnom moru. Sjedim na. podnožju Lesseps-ova spomenika i gledam 
prema sjeveru. Gledam ne u morsku vodu nego u daljinu, na sjever, gle- 
dam tamo, gdje mi je domaja, gdje su moji i roditelji i rođaci. Sf ili 
najkasnije prekosutra krećemo prema Dubrovniku! 


Sl. 49. Most do Lessepsovog spomenika u Sredozemnom moru kod Port-Saida. 
2 


Kako je blago ovo Sredozemno more! Nema mu premca ni takmaca 
na svijetu! To je područje, na kojem su se mogle razviti najveće kulture 
svijeta. Samo na tako blagoj klimi mogla je da nikne grčka ojkumena. 

Razbijam si glavu, kuda ću krenuti iz Dubrovnika: u Zagreb k su- 
pruzi ili u Vinkovce majci i braći? A tko je od njih živ? Koga ću kod 
kuće zateći?! Dvije zadnje godine nisam iz Europe dobio nikakvog pisma 
ni obavijesti iz Vinkovaca! 3 

Od Sueza do Port-Saida ima 87, a od Port-Saida do Dubrovnika 


31058 milja. 

Od Dubrovnika do Zagreba 


DO DUBROVNIKA I U. DUBROVNIKU. — U SL. BRODU. 


Sredozemno more bilo je sasvim mirno. Lijepa jesen. Plovili smo 
brzo. Kod ulaza u Jadran bio sam uzbuđen. Vođe Hrvata bili su sigurno 
najdalekovidniji ljudi, kada su se pred više od hiljadu godina naselili sa 
hrvatskim narodom na obale Jadrana, kada su dobili pluća, more, ko- 
jima može hrvatski narod uvijek disati, makar se na njega oborilo sto 
neprijatelja, a loših susjeda. Vidila se i talijanska i albanska obala 
sa gorama i selima, Jadran! To mi se je vrzlo po glavi i radi toga nisam 
gledao na obale nego samo u vodu Jadrana. 

U Dubrovniku sam morao predati ljekarnu. Smjestili su nas po pri- 
vatnim kućama kao časnike za vrijeme manevara, dakle besplatno. Ja 
sam dobio lijepu malu sobicu. Moji su me stanodavci mrzili, nisu htjeli 
ni odzdraviti na moje pozdrave, a očima su me gledali kao da me hoće 
probosti. Sve sam vrijeme u Dubrovniku radi toga nosio sa sobom oštar 
bodež. Na odlasku sam ostavio mojim stanodavcima škatulju sibirskog 
duhana. Oni mi se nisu ni zahvalili na daru, a ni zaželjeli sretan put, 
kada sam im rekao »zbogom«. Nekoliko puta sam jeo kod milosrdnih 
sestara, koje su bile sa svima nama vrlo prijazne. 

Vojničkim transportom smo išli do Slav. Broda. Ja sam si dao ispo- 
staviti jednu puinu ispravu do Vinkovaca, a drugu od Vinkovaca do Za- 
greba. Preko tri godine nisam dobio nikakve vijesti od moje majke i se- 
stre i nisam znao, da li su živi ili ne. Brat je bio tri godine na fronti, a 
majka mi je stara, zato sam se bio bojao, da ih nema i da su umrli. U 
Brodu sam sjedio na mojem kovčegu. Jedan je vlak bio spreman za odla- 
zak prema Zagrebu, a drugi prema Vinkovcima. Nisam se mogao odlu- 
čiti, kojim bi smjerom krenio. Da idem u Zagreb, mimoišao bi svoju 
majku, a to nisam htio. Odlučio sam, da idem u Vinkovce, pa makar ne 
našao nikoga od mojih na životu. 

Iz Dubrovnika sam bio brzojavio mojoj supruzi, no na brzojav nije 
došao odgovor (Moja supruga naime nije ni dobila brzojava), a to me 
je mučilo. Još sam si u Vladivostoku od japanske vojne uprave kupio 
uz nabavnu cijenu žuto japansko vojničko odijelo, koje sam dao preopra- 
viti na građansko i koje mi je dobro pristajalo. Kraj nas i naših kovčega 
šetao se neprestano jedan stariji gospodin u halbcilindru. Izgledalo mi 

je kao da nekoga traži. Najednom se obrati on k meni i zapita me: »Po- 
znate li možda g. Vrgoča, koji je došao iz Sibirije preko Dubrovnika ?« 
Kada sam mu rekao, da sam to ja, odgovorio mi je, da me čeka majka 
kod kuće, a brat da je kod njega u Slakovcima, kamo je otišao posjetiti 
ujegovoga sina, a svoga prijatelja. Jako sam se razveselio, Michael Be- 
cker, moj supatnik i suputnik iz Vladivosicka pomogao mi je unijeti u 
vlak veliki kovčeg i mali putni te zalotanu limenu kantu od petroleja. 

U vlak sam sjeo u 9 sati na večer, a u Vinkovce prispio oko 11 sati. 


U. VINKOVCIMA. — PROGLAŠEN KRIOMČAROM PETROLEJA. 
— KOD MAJKE. 


Naš vlak nije stao kod glavne željezničke zgrade nego nešto dalje, 
kod skladišta. Becker sa još jednim suputnikom nosili su moje kovčege 
(obadva sam u Viadivostoku uzeo kao služake u ljekarnu, gdje su dobro 
živili), a ja limenu posudu. Nisam bio došao ni do glavnog izlaza, kada 
me iznenada netko odzada uhvatio za ruku, jako ju stisnio, počeo me 
turati i vikati: »Daj ovamo petrolej!« U prvi čas nisam se mogao snaći, 
no čim sam pogledao osobu, koja me je uhvatila za ruku, bio sam na či- 
stu, s kime imam posla. Kako sam vanredno jak čovjek, odrinio sam 
toga čovjeka i oslobodio si ruku. Taj je zazviždao i došao mu za čas još 
jedan u pomoć. Ja kante iz ruku nisam nikako htio dati. Razbjesnio sam 
se, što mi otimaju moje stvari, a bio sam već i od Dubrovnika neraspo- 
ložen, jer su mi iamo iz vagona ukrali omot sa tropskim voćem. Nastalo 
je natezanje i strka. Skupilo se mnogo svijeta. Detektivi su me proglasili 
uhapšenim i htjeli odvesti na policiju. Ja se nisam dao voditi, a ni htio 
pokazati dokumente. Tako sam bio bijesan, da sam bio u stanju svašta 
napraviti. Svjetina je držala sa mnom. I samo dragi Bog zna, što bi se 
. dogodilo, da se nije pojavio kod nas ondašnji zapovjednik vinkovačke 
policije, sada pokojni, g. Lovro Jakšić, Vinkovčanin, moga pokojnoga 
oca dobar prijatelj. On me je odmah upoznao i zapovjedio detektivima, 
da me puste i ostave na miru. 

Kada sam došao pred željezničku zgradu, gdje stoje kočije, nije bilo 
više ni jedne. Sam tolike stvari nisam mogao nositi kući, do Ervenice, 
a u garderobu ih nisam htio predati. Odlučio sam čekati do jutra, kada 
k ranom vlaku dolaze kočije. Dok sam vani pred kolodvorom čekao, 
došla su jedna seljačka kola sa bolesnikom. Jedva sam toga seljaka na- 
molio, da me uz dobru nagradu odveze kući — na protivni dio Vinko- 
ovaca, daleko od kolodvora četvrt sata hoda. 

Čim su kola stala pred našu kuću, otvorila je moja majka prozor, 
rekla mi: »dite moje« i počela plakati. Ja sam mislio, da ona plače od 
uzbuđenja, veselja, tako sam mislio sve dotle, dok nije počela naricati 


544 


i govoriti: Anka moja, da si živa, dočekala bi povratak svoga brata! 
Sudbina zna kojiputa biti jako ironičnom. Ja sam pomišljao za sve naše, 
da su eventualno umrli, no na moju sestru nisam nikad pomišljao. Ona 
je bila naime svejedno kao i ja jake konstrukcije, pa se nisam ni u snu 
mogao nadati, da bi tako mlada (oko trideset godina) mogla umrijeti. 
G. 1918. dobila je španjolsku, ustala prerano i za par dana umrla od upa-: 
le pluća. 

Supruzi sam u Zagreb pisao: »Vinkovci 16. rujna 1920. U Dubrov- 
nik smo (ospjeli 10. 0. mj., a odanle krenili 13. o. mj. Iz Dubrovnika sam 
Ti brzojavio sa glavne pošte: Zdrav, brzojavi, gdje živi moja mama! . . 
U pol noći bio sam kod kuće. Čim sam kucnio u prozor, otvorila ga mama 
i počela plakati. Onda sam bio doznao, da mi je umrla i sestra Anka.... 
Odlučio sam ostati ovdje par dana, da se odmorim«. 

U Zagrebu su me na kolodvoru dočekali svi moji najbliži rođaci. 
Sina ne bi bio ni upoznao, da sam ga sreo na ulici — tako je narastao, 
a i promijenio se. 

* 


Jesam li se htio boriti u svjetskom ratu? Jesam. Bio sam si svjestan 
pogibelji, koja bi nastala za hrvatski narod, ako bi carizam pobijedio. 
Protiv Engleza i Francuza, ne bi se bio borio, kada oni ne bi bili savez- 
nici ruskog carizma. Moj boravak u Rusiji pokazao mi je, da je carizam 
još gori nego li su ga opisivale revolucionarne novine. A i naši vojnici, 
svi bez razlike vjere i narodnosti borili su sc protiv ruskih carista možda 
više instinktivno nego li po zapovijedi; oni su ubili svakog Kozaka, kao 
zastupnika carizma, s kojim su se sastali. Ja sam vidio samo jednoga 
zarobljenog Kozaka u Galiciji, teškog bolesnika. I njega su htjeli ubiti 
naši vojnici i bili bi ga ubili, da to nije zapriječio jedan naš viši časnik. 
I da ništa drugog na svijetu dobra nisam napravio, nego da sam rušio 
i pomagao rušiti najnatražniju, a i najgoru kulu na svijetu, rusku car- 
sku kulu i to bi mi bila velika zasluga. Bilo bi mi oprošteno, što sam su- 
djelovao u ratu. 


POSLIJE POVRATKA. 


Nekoliko mjeseci poslije povratka šumilo mi je neprestano u glavi, 
kao da mi je u glavi zujio mali ruski samovar. Činilo mi se kao da se 
zemlja okreće, kao da se giblje, kada hodam. Glava mi je bila teška: 
osjećao sam u njoj nekakvi čudni, posebni pritisak, koji nije bio sličan 
ni glavobolji ni prehladi, 

Posljedice rata pokazale su se odmah. God, 1922. ležao sam četiri 
mjeseca: bolile su me kosti i išijas tako, da nisam mogao micati ni nož- 
nim palcem. Poslije sam još dvaputa po dva mjeseca odležao. 

U lječilištu Topusko bio sam sedamputa po tri tjedna u najtoplije 
doba godine, srpnju ili kolovozu. 

Sada osim išijasa i reume ne osjećam nikakvih boli. Kada je blaga 
i vlažna zima, onda me zaboli nos i uši tako, da ne mogu izdržati na uli- 
ci. Nos mi se zacrveni kao u najgoreg alkoholičara i boli me tako, kao 
da me netko klještima vuče za nos ili uho. Moj nos i uši, koji su se u 
Sibiriji nekoliko puta smrzli, ne vole više — da se tako izrazim — ni 
ovu našu blagu zimu. 


81. 50. Prof. Dr. Ante Vrgoč poslije povratka iz rata. 


Zanimivo je, da sam čitajući, proučavajući i učeći na pamet Dante- 
ovu divinu komediju proučio samo pakao, inferno. Dalje od pakla nisam 
dospjeo, nisam došao ni do čistilišta, a kamo li u raj. Sudbina kao da mi 
nije htjela ni da se čitanjem prenesem u čistilište ili raj. Šest sam pu- 
nih godina bio u paklu, pa zašto da onda i čitam o raju?! Pakao mi je 
bila gruba realnost; pakao ostaje pakao i pakao nema veze sa rajem, 
Tako je bilo i sa mnom, 

Moje sam uspomene pokušao tako napisati, da ih Hrvati mogu čitati 
bez rječnika. U hrv. književnosti piše se posljednjih: dvadeset godina 
takvim jezikom, koji obični čovjek ne može razumjeti, jer vrvi tuđim ri- 
ječima: poluturskim, grčkim, rumunjskim. Tome sam htio izbjeći, čini mi 
se naime, kao da se ide sistematski za tim: što više udaljiti hrv. knjigu | 
od hrvatskog naroda. Što se tiče glagola, riječi to sam se služio formama, 
koje u narodu žive, Knjigu sam bio najprije napisao hrvatskom ikavšti- 
nom, a onda ju preradio na ijekavštinu, zato i dvije vrsti istih glagol- 
skih oblika u knjizi. Kako su većina Hrvata ikavci, mi bi morali uvesti 
ikavštinu kao hrv. književni jezik. 


Materijalisti, koji tvrde, da postoji samo materija, a da duše nema 
— uzrok su (in ultima linea) cijeloj ovoj sadanjoj krizi čovječanstva, 
Razoriti kamen, biljku ili čovjeka, to je njima svejedno: razorio si samo 
materiju. Kukastom nosu je glavno skupiti novaca, dobro živjeti, uzeti 
nasilje i silu za program životni i prisvojiti si ne samo privatni nego 
i sav državni imetak. Sila i nasilje komunizma samo su po sebi već rat 
t. j. uništavanje stanovitih društvenih slojeva. A tko rat propovijeda, 
taj mora od rata t. j. nasilja i umrijeti. Rat je najgore nasilje što može 
na svijetu postojati. Materijalistima ne bi bilo na odmet, da se svaki dan 
sjete ovih Tolstojevih riječi: »Vojna nje ljubeznost, a samoje gadkoje 
djelo v žiznji i nado ponimatj eto, a ne igrat v vojnu! (Rat nije ništa 
ugodnoga nego najodvratnije djelo u životu. To treba shvatiti, a ne igrati 
se rata, zabavljati se ratom!)«. (Tolstoj: Vojna i mir. III. svezak. Prije 
bitke kod Borodina). 


SIB\RIJA 


Glungiske 


Vladivostok Da_/ 


7 
=a) 


S 


Hong-Kong 


ARAPŠKO M. 


zaj s 


. 
. 
. 


pen 
« 
e 
, 
1 x . 
mE. 
Z € 
z ko? 
: N p FE 
. - 
“ * 


